
150 olyan ember számol be élményéről aki orvosi értelemben meghalt, és 
mégis feléledt 


Egy eddig megmagyarázatlan tapasztalat kutatása 


Mit jelent meghalni? 

, Minden fájdalom eltűnt." 

, Irtózatos sebességgel rohantam keresztül egy légüres téren." 

, Nem éreztem semmi félelmet, hanem teljes békét és nyugalmat." 

, Nagyon sötét, mély völgyben voltam. Később arra gondoltam: igen, most már tudom 
mit jelent a Bibliában említett árnyék és halál völgye", mert ott voltam ..." 

,Miután visszajöttem, egy héten keresztül sírtam, mert a másik világ megpillantása 
után ezen a világon kell élnem." 

, Teljesen új világ nyílt meg előttem. Folyton arra gondoltam: olyan sok dolog vár még 
rám, amit meg kell ismernem." 

, Hallottam egy hangot, mely közölte velem, hogy mit kell tennem: vissza kell mennem 
a földi életbe; de félelmet nem éreztem." 


KÖSZÖNETNYILVÁNÍTÁS 


Nagyon sok ember segített és bátorított kutatásaim és írásom közben. Segítségük nélkül az 
egész megoldhatatlan lett volna. Köztük kell megemlítenem John Ouzts barátomat, aki 
rábeszélt arra, hogy erről a témáról szóló első nyilvános előadásomat könyvben foglaljam 
össze. Ugyanígy John Egle, aki a Mockingbird Books kiadónál dolgozik; ő biztatott először 
arra, hogy munkám eredményeit feljegyezzem és kezdettől fogva mindvégig ellátott 
tanácsaival és segítségemre volt tetteivel. Leonard, Mae, Becky és Skott Brooks mindig 
rendelkezésemre bocsátottak lakást, ellátást és egy kocsit ügyeim intézéséhez, ha 
szükségem volt rá. Kathy Tabakian számtalan interjúra kísért el, s a vele folytatott hosszas 
beszélgetés erről a témáról termékenyítőleg hatott rám. A georgiai Orvosi Egyetemen 
működő Russ Moores, Richard Martin és Ed McCranie értékes javaslatokat adott, s az e 
témával kapcsolatos fontos irodalomhoz segített hozzá. Feleségem is sok munkát áldozott a 
kéziratokra és ezek sajtó alá rendezésére. Végül köszönetet mondok mindazoknak, akik a 
halállal való találkozásukról beszéltek nekem. Szeretném remélni, hogy ez a könyv 
visszafizeti mindazt a bizalmat, amit a fent említett személyek belém helyeztek. 


ELŐSZÓ 


Abban a szerencsében részesültem, hogy Dr. Moody: "Élet az élet után" c. könyvét 
kutyanyelv alakjában olvashattam. Az olvasás után ennyit mondhatok: örülök, hogy ennek a 
fiatal tudósnak van bátorsága ahhoz, hogy munkájának eredményeit összegyűjtse és ennek 
az új kutatási területnek nagy nyilvánosságot szenteljen. Több, mint húsz éve foglalkozom 
halálos betegekkel és általuk bepillantást nyertem a számomra egyre fontosabbá váló halál 
jelenségébe. Ma már egy csomó dolgot ismerünk a halál lefolyásáról, vagyis arról, mi történik 
a halálba való belépésnél, mit tapasztalnak a betegek, ha klinikai értelemben meghaltak. Ez 
utóbbiról eddig alig voltak ismereteink, s ezért még sok a nyitott kérdés. 

A kutatómunkák, ahogy azt dr. Moody könyvében előadja, sok embert felvilágosítanak és 
megerősítik azt, amit kétezer év óta tanítanak - hogy van élet a halál után. Bár ő azt mondja, 
nem kifejezetten a halál jelenségével foglalkozott, de tapasztalatai azt mutatják, hogy a 
haldokló beteg megtartja öntudatát és érzékeli környezetét akkor is, ha a klinikai halál 
állapotában van. Ez messzemenően megegyezik a saját kutatásommal, mely olyan betegek 
kijelentéseire támaszkodik, akik meghaltak, de aztán visszatértek az életbe, jóllehet erre 
egyáltalán nem is számítottunk, sőt amit néhány nagyon jól ismert, tudományos és gyakorlati 
téren kiemelkedően művelt orvos is csodálkozással vett tudomásul. Amikor ezek a betegek 
kiléptek anyagi testükből, a békesség és teljesség mély érzését élték át. A legtöbben 
észleltek egy másik személyt, aki őket a másik létformába való átmenetnél segítette. A 
betegek találkoztak olyan, már korábban meghalt személyekkel, akikkel földi életükben 
baráti kapcsolatban voltak, vagy olyan vallási alakkal, aki hitükhöz kapcsolódott. Amikor dr. 
Moody könyvét olvastam, felvillant bennem az a gondolat, hogy saját kutatásaim 
eredményeit papírra vessem én is. 

Dr. Moodynak rengeteg kritikai támadásra kell felkészülnie, főleg két oldalról. Az egyik 
oldalon lesznek a teológusok, akik élesen szembeszállnak azzal, aki az általuk tabunak 
nyilvánított területre tudományosan bemerészkedik. Bizonyos egyházi körökben ilyen kutatás 
ellen már hangos szemrehányásokat nyilvánítottak. Egy pap vitatkozva beszélt arról, hogy itt 
,olcsó vigaszt fognak árulni". Mások egyszerűen úgy érzik, jobb lenne, ha a "van-e élet a 
halál után?"-kérdés továbbra is hit-kérdés maradna és azt senki sem kutatná. A másik 
csoport, mely dr. Moodyt meg fogja támadni, tudósokból és orvosokból tevődik össze, akik 
ezt a tanulmányt "tudománytalannak" fogják tartani. 

Azt hiszem, társadalmunk átmeneti korban él. Bátorságot kell vennünk, hogy új kapukat 
döngessünk és elismertessük, hogy mai tudományos módszereink nem elegendők eme új 
kutatási terület sokrétűségéhez. Azt hiszem, ez a könyv új ajtókat fog kitárni olyan emberek 
számára, akik lelkileg nyíltak, reményt és bátorságot ad nekik az új kutatási területhez. 
Erezni fogják, hogy dr. Moody mint igazi és becsületes kutató írja le munkái eredményeit. öt 
igazolják az én vizsgálataim és eredményeim is, melyeket számos természettudós, 
pszichológus és teológus is megerősít, akik elég bátrak voltak ahhoz, hogy ezen a területen 
tevékenyen részt vegyenek abban a reményben, hogy segítsék azokat, akiknek nem elég a 
puszta hit, hanem a tudományt is igénylik. 

Ezt a könyvet mindenkinek őszintén ajánlom és gratulálok dr. Moodynak, hogy volt bátorsága 
munkájának eredményeit immár könyv formájában is közreadni. 


FHlossmocor, Illinois 


Elisabeth Kübler-Ross M.D. 


BEVEZETÉS 


Ez a könyv is, mint minden emberi alkotás, természetesen magán viseli a szerző életét, 
gondolkodásmódját és előítéleteit. Noha megpróbáltam olyan tárgyilagos és hű maradni, 
amennyire csak lehetséges, mégis hasznosnak találom, ha az olvasó bizonyos személyes 
vonatkozásokról tőlem értesül, melyek a következő fejezetekben segíthetnek néhány 
rendkívüli kijelentés könnyebb megértéséhez. 

Első helyen említem azt a tényt, hogy én még soha nem voltam közel a halálhoz. Könyvem 
nem saját tapasztalataimra támaszkodik, hanem más emberek személyes tapasztalataira. 
Mivel vizsgálataim anyaga ilyen forrásokból táplálkozik, a magam számára teljes 
tárgyilagosságot nem igényelhetek, mert munkám érzelmileg is hatott rám. Oly sok ember 
tapasztalatának közlését végighallgatva, melyek e könyv magját alkotják, az az érzésem 
támadt, mintha azokat magam is átéltem volna. Nagyon remélem, hogy magatartásom 
munkám ésszerűségére és értékelésére semmi káros következménnyel nem jár. 

Másodszor: e könyvet olyan emberként írom, aki nem rendelkezik az okkult és 
parapszichológiai jelenségek gazdag irodalmának átfogó ismereteivel. Nem azt állítom, hogy 
ezek teljesen ismeretlenek lennének előttem, hanem csak azt akarom mondani, hogy a 
mélyebb elmerülés ebbe az irodalomba jobban hozzásegített volna a szóban forgó 
történések jobb megértéséhez. Valóban szándékomban van az idevonatkozó írásokat 
pontosabban áttanulmányozni, mert tudni akarom, mennyire fogják támogatni mások 
kutatásai az én eredményeimet. 

Harmadszor: röviden utalnom kell vallásos neveltetésemre. Családom a metodista 
egyházhoz tartozik. Szüleim sohasem kényszerítették gyermekeikre vallásos 
elképzeléseiket. Általában azon fáradoztak, hogy engem abban segítsenek, ami iránt 
magamtól kezdtem érdeklődni és megadták a lehetőséget, hogy érdeklődésemet valóra 
váltsam. Így nevelődtem és szereztem olyan vallásos hitet, mely nem holmi ortodox rendszer 
merev tantételeiből állt, hanem lelki és vallási kérdések, tanulmányok, gondolatrendszerek 
iránti komoly érdeklődésből. Hiszem, hogy az emberiség minden nagy vallásában sok 
igazság rejlik, és úgy gondolom, egyikünk se állíthatja magáról, hogy azok mély és lényegi 
igazságait megértette. Tisztán szervezetileg kell tekinteni, hogy a Metodista Egyháznak 
vagyok tagja. 

Negyedszer: egyetemi és hivatásbeli fejlődésem nem a szokásos keretek közt folyt le - 
változatosnak lehet nevezni. Mindenekelőtt a virginiai egyetemen filozófiát hallgattam és 
1969-ben elnyertem a filozófia-doktori címet. Erdeklődésem inkább az etika, logika és a 
lingvisztika területére irányult. Ezután három évig tanítottam egy észak-karolinai egyetemen, 
majd beiratkoztam az orvosi fakultásra. Pszichiátriai szakorvos akartam lenni és a főiskolán 
előadásokat akartam tartani az orvostudomány filozófiai kérdéseiről. Mindezek az 
érdeklődések és tapasztalatok olyan magatartásra és viselkedésre ösztökéltek, mely a 
szóban forgó téma kutatására fordította figyelmemet. 

Ezzel a könyvvel olyan jelenségre szeretném felhívni a figyelmet, mely éppoly elterjedt, mint 
elrejtett. Hasonlóképpen szeretném a nyilvánosság érdeklődését felkelteni és ezt a 
jelenséget széles körben vitára bocsátani. Erősen meg vagyok győződve arról, hogy ennek a 
jelenségnek tulajdonképpeni jelentősége nemcsak tudományos és gyakorlati téren érdekes - 
különösen a pszichológiában, pszichiátriában, orvostudományban, filozófiában, teológiában 
és lelkipásztorkodásban -, hanem mindennapi életünk hétköznapjain is. 

Mindjárt az elején szeretném hangsúlyozni, hogy a könyvben elmondandók alapján nem a 
halál utáni életet szándékozom bebizonyítani. Ugy gondolom, jelenleg ilyen bizonyíték 
egyáltalán nem lehetséges. Ezért elkerültem a nevek említését és bizonyos azonosítható 
életrajzi részleteket elkendőztem, ugyanakkor magukat a történeteket változatlanul 
megtartotta m. Erre azért volt szükség, hagy az érintett személyek magánélete titokban 
maradjon, másrészt, hogy hozzájárulásukat megkapjam tapasztalataik nyilvánosságra 

hozásához. 

Sokan lesznek, akik ennek a könyvnek kijelentéseit hihetetlennek fogják találni és első 
megnyilvánulásként tagadni fogják azokat. Valójában nincs jogom e csoporthoz tartozókat 
bírálni. Néhány évvel ezelőtt bizonyára én is így vélekedtem volna erről. Senkitől sem várom, 
hogy e könyv tartalmát egyszerűen elfogadja és elhiggye csupán az én tekintélyem miatt. 
Ellenkezőleg! Mint képzett logikus (- filozófus), egyáltalán nem akarok hit-bevezetőt tartani. 
Ez történne, ha a tekintélyemre hivatkoznék. Ezért szeretnék erről minden egyes olvasót 
lebeszélni. Ennek ellenére, mindazoknak, akik e könyv olvasásakor hitetlenül csóválják a 
fejüket, szeretném ajánlani: kérem, járjanak utána kissé ennek a dolognak! Ilyen értelemben 
biztattam hallgatóimat, hogy saját maguk kutassanak és kérdezősködjenek. Akik kezdetben 
kétkedéssel fogadták ezt, többen közülük nem sokáig maradtak meg kételyükben, hanem 
később ugyanúgy csodálkoztak az ilyen eseményeken, mint én. Másrészt, minden bizonnyal 
sokan lesznek olyanok, akik ezt a könyvet megkönnyebbüléssel fogják olvasni, mert 
megtudják, hogy nem egyedül vannak birtokában ilyen tapasztalatoknak. Ezeknek az 
embereknek - akiknek ilyen élményeik vannak és mások elől elhallgatták, vagy csak nagyon 
kevés embernek mondták el azokat - csak azt tudom mondani, ez a könyv kellő bátorságot 
ad, hogy erről a témáról szabadabban beszéljenek, s ezáltal az emberi lélek legtitokzatosabb 
oldalát világosabb fényben fogjuk látni. 

A HALÁL JELENSÉGE 


Mit jelent meghalni? 

Amióta ember létezik, feltették ezt a kérdést. Az utóbbi években több alkalommal nagyszámú 
hallgatóság előtt én is így cselekedtem. A közönség diákokból, pszichológusokból és 
szociológusokból tevődött össze, jelen voltak egyházi szervezetek, a televízióstúdió 
vendégei, különböző egyesületek, klubok és körök egészen az orvosi szakszövetség 
képviselőiig. 

Ennyire élénk érdeklődés alapján bizonnyal állíthatom, hogy a legkülönfélébb felfogású és 
élettapasztalatú emberekben ez a téma heves érzelmi megnyilvánulásokat váltott ki. Bár 
kétségtelenül nagy az érdeklődés, mégis igaz, hogy a halálról a legtöbb ember nem szívesen 
beszél. Ennek két oka van. Az egyik pszichikai és kulturális jellegű: a haláltéma tabu. Talán 
öntudatlanul is él bennünk ez az érzés, ha a halállal kapcsolatba kerülünk, még ha közvetett 
formában is, mert azonnal a saját halálunkra gondolunk, ami előbb-utóbb bekövetkezik. Pl. a 
legtöbb orvostanhallgató azt tapasztalja - magamat is beleértve -, amikor először lép a 
boncolóterembe és közvetlenül találkozik a halállal, hogy erős szorongó érzés keletkezik 
benne. Ami engem illet, ma már világosan látom, miért volt ilyen érzésem. Ha most 
visszaemlékezem, úgy látom, hogy ez nálam nemcsak azokkal az emberekkel való 
együttérzés volt, akiknek maradványait magam előtt láttam - bár ez az érzés is létezett -, 
hanem a látvány saját halandóságomnak is a jelképe volt. Valamiképpen, ha öntudatlanul is, 
arra kellett gondolnom: "Ez veled is meg fog történni!" 

Ugyanígy érthető az e témától való irtózás lélektanilag is. A halálról való beszélgetésben sok 
embernek az az érzése támad, hogyha lelkileg felidézte a halált, akkor valamiképpen 
kényszerítve van arra, hogy saját halálának elkerülhetetlen voltára gondoljon. S mivel 
magunkat ettől a lelki sérüléstől meg akarjuk kímélni, megpróbálunk egyszerűen elzárkózni 
előle és az egész témát kerüljük. 

Egy másik ok, amiért a halálról nehéz beszélni, magában a nyelv természetében rejlik. Az 
emberi beszéd szavai rendszerint olyan valamire vonatkoznak, amiket értelmi 
rendszerünkkel tapasztalunk meg. A halál olyan valami, ami a legtöbb ember számára a 
tudatos megtapasztaláson kívül esik, mert a legtöbb embernek nincsen ilyen tapasztalata. 
Ha egyáltalán beszélni akarunk a halálról, akkor le kell győzni a társadalmi tabukat és a 
begyökerezett nyelvi nehézségeket is. Ha mégis beszélünk e halálról, gyakran csak tetszetős 
hasonlatokkal fejezzük ki magunkat: tapasztalati világunkból ismert kellemesebb dolgokhoz 
hasonlítjuk. 

A leghétköznapibb analógia: a halálnak az alváshoz hasonlítása. Meghalni - szoktuk 
mondani - annyit jelent, mint elaludni. Ez a metafora nagyon elterjedt a mindennapi 
gondolkodásban és beszédben, a különböző korszakok és kultúrák irodalmi alkotásaiban. 
Ugy látszik, már a régi görögöknél is ez volt a felfogás. Az Iliászban pl. Homérosz az alvást a 
"halál testvérének" nevezte. Platón az "Apológia"-ban tanítójának, Szókratésznek - akit az 
athéni bíróság akkor ítélt halálra - egy párbeszédben a következőket adja a szájába: 

,Ha a halál álmatlan alváshoz lenne hasonló, óriási nyereség lenne. Mert valóban 
hiszem, ha valaki olyan éjszakába kerül, amelyben oly mélyen elaludt, hogy semmit se 
álmodott és összehasonlítja életének minden napját és éjszakáját ezzel az éjszakával, akkor 
valóban azt kellene mondania, hogy életének mennyivel több napját és éjszakáját jobban és 
kellemesebben töltötte el, mint ezt az éjszakát. Es valóban hiszem, hogy nemcsak egy 
egyszerű ember, hanem a király is könnyebben meg tudná számlálni ezeket a napokat és 
éjszakákat, mint az ellenkezőket. Ha tehát a halál alvás lenne, azt nyereségnek tekinteném 
és a halálban töltött idő csak egy hosszú éjszaka lenne." 

Ez az elképzelés a mai beszédben is tovább él. Vegyük csak ezt a kifejezést: "elaltatás". Ha 
valaki a kutyáját az állatorvoshoz viszi és el akarja altatni, akkor ezen egészen mást ért, mint 
amikor az altató orvos a műtét előtt arról beszél, hogy valakinek a férjét, vagy a feleségét el 

fogja altatni. 

Egyesek szívesen alkalmaznak a halálra rokonértelmű hasonlatot. Szerintük a meghalás 
olyan, mint egy nagy feledés. Aki meghal, az elfelejt minden gondot és fájdalmat, 
megszabadul a gyötrelmes emlékektől. Bár ősi és általános dolog a halált alvásnak és 
feledésnek nevezni - és ez most is fennáll -, mégis elégtelennek bizonyul, mert nem tud 
valódi vigaszként megnyugtatást adni. Hiszen mindkettő ugyanazt az alapgondolatot fejezi 
ki, csak különböző módon. Bármennyire is szép kifejezések ezek, valójában mégis azt 
jelentik, hogy a halál tudatos létünk megsemmisülése. Ha ez igaz, akkor a halál egyáltalán 
nem képes megadni azt, amit alvásnak és feledésnek nevezünk. Az alvás valami pozitívum 
és szándékait dolog az életben, mert arra ébredés következik. A pihentető éjszakai alvás az 
ébredés utáni órákat kellemessé és tevékennyé teszi. Ha abból többé nincs ébredés, akkor 
az alvás állapota sem lenne jótékony dolog. Hasonlóképpen tudatos létünk megsemmisülése 
nemcsak minden fájdalmas dolog megszűnését jelentené, hanem minden kellemes emlékét 
is. Alaposabban átgondolva kiderül, hogy a két analógia emlegetése a halállal kapcsolatban 
nem is olyan pontos, hogy abból valóságos vigaszt és reményt meríthetnénk. 

Van azonban egy másik elmélet, mely tagadja azt az elvet, hogy e halál az öntudat 
megsemmisülése. Talán régebbi hagyomány szerint az emberi lény bizonyos megjelenési 
formája akkor is fennmarad, ha a fizikai test működése megszűnt és a test végleg elhalt. Ezt 
a fennmaradó megjelenési formát különféle névvel illették: psziché, lélek, szellem, én, 
lényeg, lét, öntudat. Maga az elnevezés nem fontos, hanem csak az az elgondolás, hogy az 
ember a testi halál után egy másik lét-formába lép és ez az elképzelés megfelel az 
emberiség legtiszteletreméltóbb vallásos gondolkodásának. 

Törökországban feltártak egy temetőt, mely kb. 100 000 évvel előbb létesült a 
neandervölgyinél. A régészek a leletekből meglepő következtetéseket vonhattak le, mert 
ezek a régi emberek virágokra és virágos ágakra helyezték el halottaikat. Ebből arra lehet 
következtetni, hogy ők a halált valami ünnepélyes dolognak tartották, mely a halottnak ebből 
a világból a másikba való átmenetele. És valóban a világ minden részén talált sírleletek arról 
tanúskodnak, hogy az ember testi halála után tovább él. 

Tehát két ellentétes válaszunk van eredeti kérdésünkre a halál lényegét illetően. Mindkettő 
ősi hagyományokra épül és mindkettőt széles körben hiszik. Egyesek azt mondják, hogy a 
halál az öntudat megsemmisülése; mások meg vannak győződve arról, hogy a halálban a 
lélek, vagy a szellem átmegy a valóság másik létrendjébe. A következőkben nem akarok 
dönteni e két nézet között. Egyszerűen csak azt szeretném közölni, hogy kutatásaim során 
miként jártam el az egyik válasz szerint. 

Az utóbbi években nagyon sok olyan személlyel találkoztam, akikkel valami olyan történt, 
amit én "halál-közeli-élmény"-nek, vagy "majdnem-a-halál-megtapasztalásának" neveznék. 
Ezekkel az emberekkel a legkülönfélébb módokon találkoztam. Az első egészen véletlenül 
történt, 1965-ben a virginiai egyetemen filozófiát hallgattam. Itt találkoztam az egyetem 
klinikájának pszichiátria-professzorával. Kezdettől fogva megragadott engem az ő emberi 
melegsége, barátságos és vidám természete. Teljesen meglepődtem, amikor később 
különös érdekességeket hallottam róla, nevezetesen azt, hogy ő meghalt - nem is egyszer, 
hanem egymásután kétszer is, 10 perces különbséggel - és igazán fantasztikus beszámolót 
tartott arról, ami vele történt, amíg "halott" volt. Később magam is hallottam, ahogy azt az 
érdeklődő diákok kis csoportjának előadta. Akkor ez nagy hatással volt rám, de még nem 
készültem fel, hogy ilyen tapasztalatokról véleményt alkossak, s az egészet "ad acta"; 
félretettem, s így ezt most mint az emlékezetem archívumából való hangszalagot vehetem 
elő. 

Néhány évvel később megszereztem a filozófiai diplomát, majd egy észak-karolinai 
egyetemen tanítottam. Ott Platón Phaidon-járól tartottam előadásokat, melyben Szókratész a 
barátaival való utolsó párbeszédét tárgyalja a halálról és a halhatatlanságról. Előadásaimban 
inkább más filozófiai kérdésekben voltam járatos. Ebben a könyvben Platon a halál utáni élet 
témáját csak mellesleg említi. Előadás után egy diák azzal a kérdéssel jött hozzám, hogy 
foglalkoznék-e többször is a halhatatlanság problémájával. Ot érdekli ez a téma, mert az ő 

nagymamája "meghalt" és "visszatérve" csodálatos "élmények"-ről számolt be. Kértem, hogy 
erről mondjon el mindent. S csodálkozásomra ezek az élmények egészen hasonlók voltak 
azokhoz, amiket pár évvel korábban a pszichiátria-professzoromtól hallottam. 

Attól kezdve tevékenyebben kutattam hasonló esetek után. Filozófiai előadásaimban egyre 
többször foglalkoztam az ember "biológiai halálának túléléséről" szóló kérdéssel. 
Mindenesetre ügyeltem arra, hogy diákjaim előtt egy szóval se említsem az általam ismert 
haláltapasztalatokat. Inkább tudatosan törekedtem azokat elhallgatni. Ha a szóban forgó 
halál-tapasztalatok ennyire mindennapiak, akkor - úgy gondoltam - még valószínűleg többet 
is fogok hallani azokról. Ha a filozófiai vitáknál a továbbélés kérdését e tapasztalatok alapján 
tárgyaltam volna, akkor a kérdéssel kapcsolatban részrehajló lettem volna. 
Megdöbbenésemre az történt, hogy csaknem minden tanfolyamban harminc hallgató közül 
az egyik óra után hozzám jött és elmesélte a saját halálközeli tapasztalatát. 

Kezdtem érdeklődni a téma iránt és ismételten csodálkozással töltött el, hogy a közlések 
között milyen nagy a hasonlóság, bár az egyes "tudósítók" teljesen különböző vallási és 
szociális környezetből származtak. Amikor 1972-ben az orvosi fakultásra iratkoztam be, már 
tekintélyes mennyiségű tudósítást gyűjtöttem össze és most már gyakrabban mertem szóba 
hozni ezeket a kérdéseket orvostanhallgató társaim előtt. Így történt, hogy egyikük rábeszélt: 
tartsak előadást erről a kérdésről az orvosnövendékek előtt. Az előadás után sok hasonló 
rendezvény következett. Aztán újabb tapasztalatokat szereztem, mert minden egyes előadás 
után a hallgatók közül hozzám jött valaki és elmondta nekem saját hasonló tapasztalatát. 
Ezek után sokan megtudták, hogy én ilyen kérdésekkel foglalkozom, s így történt, hogy az 
orvosok hozzám küldték betegeiket, akiket újraélesztettek és akik szokatlan tapasztalatokról 
számoltak be. Mások viszont írásban közölték beszámolóikat, miután újságcikkek jelentek 
meg munkáimról. 

Ma kb. százötven ilyen esetet ismerek erről a jelenségről. Az általam megvizsgált 
tapasztalatok három különböző kategóriába sorolhatók: 

1. Olyan személyek tapasztalatai, akiket föl- élesztettek, miután az orvosok klinikailag 
halottnak tartották, ítélték, vagy nyilvánították őket. 

2. Olyan személyek tapasztalatai, akik bal- eseti sérülés, vagy betegség által nagyon 
közel kerültek a biológiai halálhoz. 

3. Olyan személyek tapasztalatai, akik hallották más emberek tapasztalatainak 
elbeszélését. Ezek a fültanúk a mások haláltapasztalatának tartalmát részletezték 
nekem. 

A százötven esetből megismert, terjedelmes anyagot természetesen meg kellett rostálni. 
mindegyik közlését. Bár elég sok volt köztük, mely az első kategóriához tartozó 
tapasztalatokat megerősítette és kiegészítette, mégis elhagytam őket, éspedig két okból. 
Először is így sikerült az esetek tanulmányozását használható mennyiségűre csökkenteni. 
Másodszor abban a helyzetben vagyok, hogy szigorúan első kézből vett közlésekre 
támaszkodhatom. Így aztán kb. ötven személlyel behatóbban beszélgettem erről a témáról. 
Ezekre a tapasztalatokra épül mondanivalóm irányvonala. Az első kategóriához tartozik 
mintegy ötven eset, melyeknél megállapították a klinikai halált, s ezek sokkal drámaibbak, 
mint a második kategóriához tartozó közlések, ahol csak futólagos érintkezés történt a 
halállal. Ha nyilvános rendezvényen beszéltem ezekről a jelenségekről, a legfőbb 
érdeklődést mindig az "igazi halálesetek" váltották ki. Az újságcikkek néha azt a benyomást 
keltették, mintha csak e típussal foglalkoztam volna. 

Amikor e könyv megírásához felhasználtam a történeteket, ellenálltam annak a kísértésnek, 
hogy csak az "igazi haláleseteket" dolgozzam fel. Ki fog derülni ui., hogy a második kategória 
esetei alapjában véve nem különböznek, hanem mintegy folytonosságot képeznek az első 
kategória eseteivel. Bár a halálközeli tapasztalatok meglehetősen hasonlítanak egymásra, a 
konkrét körülményeket tekintve, mint pl. a tanúk személye, mégis jelentősen különböznek. 
Így az ilyen tapasztalatok feldolgozásánál arra törekedtem, hogy az egymástól eltérő 
mozzanatokat kifejezetten kimutassam. Ezeket a megjegyzéseket tartsuk szem előtt, ha 

feltesszük a következő kérdést: mi történik a halál megtapasztalásában? 

A HALÁL MEGTAPASZTALÁSA 


A halál közelébe került emberek tapasztalatai, és az egyes személyek tulajdonságai közt 
nagy különbségek vannak, ugyanakkor a különböző személyek tapasztalataiban feltűnően 
nagy a hasonlóság is. A szóban forgó közlésekben olyan sok a megegyezés, hogy minden 
nehézség nélkül mintegy 15 különböző elemet fedezhetünk fel, melyek az általam 
összegyűjtött anyagban állandóan visszatérnek. Engedtessék meg, hogy most ezekből az 
elemekből egy rövid, elméleti-ideális, ill. "teljesen egész" élményt állítsak össze, amely az 
összes elemet tartalmazza, és ezek tipikusan a következő sorrendben fordulnak elő. 

Egy ember haldoklik. Testi nyomorúságának csúcspontján hallja, amint az orvos őt 

halottnak nyilvánítja. Egyszer csak egy kellemetlen zajt: átható, sivító harsogást kezd 

hallani és azonnal az az érzése, hogy nagy sebességgel rohan át egy sötét alagúton. 

Aztán hirtelen saját testén kívül találja magát, de ugyanabban a környezetben, mint 

amiben előbb volt. Mint szemlélő, bizonyos távolságból nézheti saját testét. Tartózkodási 

helyéről szemlélve kellemetlen érzések töltik el, amikor látja testének újjáélesztési 

kísérleteit. Egy idő után összeszedi magát és egyre inkább alkalmazkodik ehhez a 

különös. állapothoz. Észreveszi, hogy még mindig van "teste", de ez tulajdonságait 

tekintve lényegesen különbözik a fizikai testétől, melyet elhagyott. Hamarosan új 
események történnek. Más lények közelednek a haldoklóhoz, hogy köszöntsék őt és 
segítsenek neki. Meghalt barátok, rokonok szellemét pillantja meg, majd egy szeretetet 
és melegséget árasztó Fénylényt, amilyent ő még nem látott. Ez a Lény - szavak nélkül - 
kérdéseket intéz hozzá, melyek a haldoklót arra indítják, hogy saját életét, mint egészet 
értékelje. . Segít neki, hogy életének fontosabb állomásait panorámaszerűen, 
villámgyorsan felidézi számára. Egyszer csak a haldoklónak úgy tűnik, mintha egy 
sorompóhoz, vagy határhoz közeledne, mely nyilvánvalóan a földi élet és a következő 
élet közötti határvonalat jelenti. Itt világos lesz előtte, hogy vissza kell térnie a földre, mert 
halálának ideje még nem jött el. Küszködik ez ellen, mert a túlvilági élet tapasztalatai 
annyira megragadták, hogy többé nem szeretne visszatérni. Eltöltötte az öröm, szeretet 
és a béke lenyűgöző érzése. Belső ellenállása ellenére - anélkül, hogy tudná, hogyan - 
újra egyesül fizikai testével és él tovább. Később, amikor megpróbálja másoknak közölni 
élményeit, nehézségekbe ütközik. Először is nem találja a megfelelő szavakat, melyekkel 
a földöntúli eseményeket és élményeket kifejezhetné, aztán az emberek kinevetik. Majd 
lemond arról, hogy ezeket másoknak elmondta. Az élmény mégis nyomokat hagy 
életében, nevezetesen: hatással van életvitelére, megváltozik gondolkodásmódja és 
másként értékeli a saját és más emberek halálát. 
Mielőtt értékelésre kerülne sor, néhány szempontra szeretném felhívni a figyelmet, melyek a 
haláltapasztalatok magyarázatának hátterét képezik. 

1. Az egyes közlések közti feltűnő hasonlóság ellenére mégsem akad kettő, mely 
teljesen azonos lenne (bár néha figyelemreméltóan közel vannak egymáshoz). 

2. Egyetlen olyan emberrel sem találkoztam, aki az összeállított élménynek minden 
összetevőjét említette volna. A legtöbben sokat, a tizenöt elemből nyolcat, vagy többet 
említenek, sőt volt olyan is, aki tizenkettőt. 

3. Az összeállított élménynek egyetlen olyan eleme sincs, mely a tanúk vallomása 
alapján minden elbeszélésben szabályszerűen visszatért volna, mégis az egyes 
elemeket körülbelül általánosnak tekinthetjük. 

4. Az elméleti modellben említett elemek nemcsak egy elbeszélésben fordultak elő, 
hanem több elbeszélésben is. 

5. A haldokló élményeinek sorrendje eltérhet az általam említett elméleti modell 
sorrendjétől. Csak egy példát: sokan nem úgy közölték a Fénylénnyel való találkozást, 
ahogy a modellben szerepel, vagyis bizonyos eseménysor után, hanem már az elején, 
vagy az élmény egész folyamán tapasztalták azt. Az élmények sorrendje általában a 
modell sorrendje szerint történik. Erősebb eltérések ritkán fordulnak elő. 

6. Hogy a haldokló milyen messzire jut ezekben a feltételezett élményekben, az úgy 
látszik attól függ, hogy a klinikai halál ténylegesen mikor következett be és mennyi 
ideig kellett neki ilyen körülmények között tartózkodnia. Általában azok, akik 
"meghaltak", bőségesebb és teljesebb élményekben részesültek, mint azok, akik a 
halált csak érintették. Vagyis, akik hosszabb ideig voltak "halottak", mélyebbre 
jutottak, mint azok, akiknél ez rövid ideig tartott. 

7. Beszéltem több olyan emberrel, akiket halottnak nyilvánítottak, majd életre keltettek. 
Visszatérésük után semmi ilyen élményről nem számoltak be, mert egyáltalán nem 
emlékeztek semmire. Meglehetősen érdekes dolog, hogy beszélhettem olyan 
személyekkel, akik különböző okok következtében (időben nagyobb különbséggel - 
esetleg kétszer is) a klinikai halál állapotában voltak. Az első alkalommal nem 
emlékeztek semmire, míg a második alkalommal voltak tapasztalataik. 

8. Végül szeretnék rámutatni arra, hogy első kézből vett közlésekkel, tanúvallomásokkal 
és elbeszélésekkel foglalkozom, melyek a beszélgetések közben megdöbbentettek. 
Ha a következőkben arról beszéltek, hogy az elméleti modell valamelyik eleme egyik- 
másik elbeszélésben nem bukkan fel, az nem azt jelenti, hogy annak nincs 
jelentősége, hogy a szóban forgó esetben nem fordult elő, hanem csak azt, hogy a 
tanú nem említette, vagy elbeszélésének módjából nem derül ki, hogy ő ezt a részletet 
pontosan átélte-e, vagy sem. Most tehát ebből a kiinduló helyzetből fogjuk tárgyalni a 
halál-tapasztalatok ismételten visszatérő stádiumait (— fokozatait) 

Leírhatatlanság 


Számunkra az emberi nyelv érthetősége attól függ, hogy milyen tapasztalatokkal 
rendelkezünk a minket körülvevő világból. Ebből egy komoly akadály adódik, mely a most 
következő fejtegetést megnehezíti. Azok tapasztalatai akik megközelítették a halált, a mi 
tapasztalati világunkon kívül esnek, ezért teljesen érthető, ha az illetők élményeik 
visszaadásánál bizonyos nyelvi nehézségekbe ütköznek. Így is van. Az ilyen élményekben 
részesülők úgy számolnak be tapasztalataikról, hogy azok kimondhatatlanok, mintegy 
"leírhatatlanok". 

Sokan a következőket mondják: , egyszerűen nincs olyan szó, mely pontosan kifejezné, amit 
megpróbálok elmondani". Vagy: ,a jelzőket és azok felsőfokát, melyekkel kifejezhetném 
magam, még ki kellene találni". Egy asszony azonban nagyon meggyőzően fejezte ki magát, 
amikor így beszélt: 

Ha önnek mindent megpróbálok elmondani, komoly probléma előtt állok, mert 
mindazok a szavak, melyeket ismerek, a háromdimenziós világhoz tartoznak! Elményem 
közben is gondolkodtam: Hát igen, a geometriában azt mondták, hogy három dimenzió van: 
ezt én készségesen elhittem. De itt ez nem érvényes - itt több van. Természetesen a mi 
világunk - melyben jelenleg élünk - háromdimenziós, de a következő egészen biztosan nem 
az. Eppen ezért nehéz ezt önnek elmondani. A tér és az idő fogalmával ellentétben kell 
magamat kifejezni. Megpróbálok a valósághoz annyira közel kerülni, amennyire csak 
lehetséges, de ennek ellenére ez mégsem lesz a valóságos helyzet. Valóban nem tudok 
önnek teljes képet adni." 


A halálhír meghallása 


Többen elmondták nekem, hallották, hogy az orvos, vagy más jelenlevők halottnak 
nyilvánították őket. Egy asszony a következőket beszélte el: 

, Kórházban feküdtem, de valójában nem tudták megállapítani, mi a bajom. Orvosom, 
dr. James elküldött a radiológushoz, hogy készíttessek máj-scintigramot (- a test sugárzását 
leíró görbe). Mivel néhány orvosságra érzékeny vagyok, kipróbálták rajtam a szert, amit a 
karomba fecskendeztek. Miután hatás nélkül maradt, azonnal munkához láttak. Amikor a 
szert újból alkalmazták, megállt a szívverésem. Hallottam, amint a radiológus, aki engem 
kezelt, a telefonhoz ment és tárcsázott, mert tisztán felfogtam minden zajt. Ezt mondta a 
telefonba: "Dr. James, megöltem az ön betegét, Martinnét.. Közben pontosan tudtam, hogy 
nem vagyok halott. Megpróbáltam megmozdulni és szólni hozzá, de nem tudtam. Amint 
élesztgetési kísérleteiket végezték, hallottam, amikor mondták, hogy valamilyen szerből hány 
köbcentit adjanak be, de a tűszúrásból semmit sem éreztem. A kezük érintését se éreztem." 
Másik esetben egy asszony, akinek korábban többször voltak komoly szívbántalmai, az 
egyik ronhamnál, amelybe majdnem belehalt, a következőket tapasztalta: 

, Szorító fájdalmat éreztem a mellkasomban, mintha a középső részét vaspánt 
szorította volna össze. Férjem és egy ott-tartózkodó barátunk hallotta, hogy elestem és sietve 
jöttek a segítségemre. Hallottam férjemet, mintha nagy távolságból mondaná: "most meghalt. 
És én is azt gondoltam: igen, ez a halál." 

Egy fiatalember, aki autóbaleset következtében "halt meg", megjegyzi: . 

,Egy ott levő asszony hangját hallottam, aki ezt mondta: "Meghalt? Es valaki ezt 
válaszolta: "Azt hiszem, igen." 

Ennek a típusnak közlései pontosan megegyeznek az orvosok és más jelenlevők 
nyilatkozatával. Egy orvos a következő esetet mondta el: 

,Egy női betegemet akartam műteni orvostársammal, amikor a beteg szívverése 
megállt. Ott álltam és figyeltem, hogyan tágulnak a pupillái. Néhány újraélesztési kísérletet 
alkalmaztunk, de egyik sem járt sikerrel, úgyhogy azt gondoltam: vége. Kollégámnak mégis 
azt mondtam: "Tegyünk még egy utolsó próbát, mielőtt lemondunk róla!" Ezúttal sikerült a 
szívverését működésbe hozni és ő magához tért. Később faggattam a beteget, mire 
emlékszik a halálából? Mindössze annyira, amikor én azt mondtam: "Tegyünk még egy 
utolsó próbát, mielőtt lemondunk róla!" 


A béke és nyugalom érzései 


Élményeinek kezdeti szakaszáról sok ember azt mondja, hogy rendkívül kellemes érzései 
voltak. Egy férfi, aki súlyos fejsérülése következtében semmi életjelt nem adott, később ezt 
mondta: 

ji , A sérülés pillanatában hirtelen fájdalom futott rajtam keresztül, majd teljesen elmúlt. 
Ugy éreztem, hogy egy sötét teremben lebegek. Aznap nagyon hideg volt. Bár sokáig 
tartózkodtam abban a sötétségben, mégse éreztem semmi mást csak meleget és nagyon 
kellemes jóérzést. Emlékszem, arra gondoltam: biztosan meghaltam." 

Egy asszony, aki szívroham után került vissza az életbe, ezt mondja: 

, Egyszer csak olyan jó érzések töltöttek el, amilyeneket csak el lehet képzelni. Nem 
volt más, csak béke, harmónia, tökéletes nyugalom. Ugy éreztem, minden bajom elmúlt és 
ezt gondoltam magamban: ó, milyen csendes és békés minden, semmi se fáj." 

Egy férfi így emlékezett vissza: 

A magány és a béke nagyszerű érzését tapasztaltam meg ... szép volt, nagy 
megbékélést éreztem." 

Egy férfi, miután Vietnamban sebesülés következtében "meghalt" amikor találat érte, "nagy 
megkönnyebbülést érzett". 

,Nem fájt semmi és sohasem éreztem magam azelőtt annyira megkönnyebbültnek. 
Teljes kiegyensúlyozottságot éreztem. Minden jó volt." 


A zaj 


Nagyon sokan különböző, szokatlan hallási benyomásokat tapasztaltak. A hangok néha 
különösen kellemetlenek voltak. Így beszél egy férfi, aki altesti műtétje közben 20 percig 
"halott" volt: 
, Nagyon kellemetlen dübörgés jött a fejem belsejéből. Rossz érzés volt. Ezt a zajt 
sohase felejtem el." 
Egy asszony elmondta, hogy amint az öntudatát elvesztette: 
"Hangos zengést hallottam. Talán dübörgésnek lehetne mondani. A fejemben forgott 
az egész." 
Ezeket a kellemetlen tapasztalatokat, mint hangos reccsenést, robajt, zúgást, szél süvítését 
írták körül. Némely esetben a hanghatásokat örvendetes zenei hangoknak érezték. PI. így 
emlékezik egy férfi, akit visszahoztak az életbe, miután a kórházban halottnak nyilvánították: 
, Ugy hallottam, a messze távolból harangzúgást hoz felém a szél, úgy hangzott, mint 
a japán szélharang. Ez volt az egyetlen hang, amit akkor hallottam." 
Egy fiatalasszony, aki véralvadási zavarok következtében hajszál híján meghalt belső 
vérzésben, arról a pillanatról tudósít, amikor összeesett: 
, Egyszer csak zenét hallottam, fenséges, csodaszép zenét, " 

A sötét alagút 


A résztvevők a zaj feltűnésével egy időben gyakran azt érzik, mintha egy "sötét termen" 
nagyon gyorsan kellene átrohanniuk. A térség meghatározásához különféle kifejezéseket 
használnak. Ilyeneket hallottam: barlang, folyosó, cső, bányaakna, zárt terem, völgy, tölcsér, 
alagút, vákum, üresség, henger. Bár az emberek különféle kifejezéseket használtak, mégis 
ugyanazt a fogalmat akarták kifejezni e szavakkal. Nézzünk meg két beszámolót, melyekben 
az alagút játszik főszerepet: 

, Amikor kilencéves kisfiú voltam, a következő történt velem. Huszonhét évvel ezelőtt 
történt, de az eset annyira belém vésődött, hogy a mai napig sem felejtettem el. Egy délután 
hirtelen beteg lettem és gyorsan elvittek a közeli kórházba. Amikor bevittek, elhatározták, el 
fognak altatni, hogy miért, nem tudom. Akkor még kicsi voltam és éterrel altattak, mégpedig 
úgy, hogy egy kendőt tettek az arcomra. Pontosan abban a pillanatban - így mondták később 
- megszűnt dobogni a szívem. Akkor természetesen fogalmam se volt arról, mi történt, de ez 
volt az élményem. Az első, ami történt - én most pontosan azt mondom, ahogy akkor 
tapasztaltam -, hogy ilyen hangzást hallottam: brrrrnnnng-brrrmnng-brrrrnnnng; mindig 
ugyanabban a ritmusban. Aztán elindultam azon a - ez önnek bizonyára különösen hangzik - 
sötét, hosszú folyosón; ez cső, vagy valami ilyen volt. Egyszerűen nem tudom leírni. Ide-oda 
mozogtam egész idő alatt, ennek a zajnak, ennek a csengő hangnak ritmusában vibráltam." 
Egy másik beszámoló így hangzik: 

, Helyi érzéstelenítés hatására nagyon heves allergiás reakció lépett fel nálam. 
Egyszer csak nem tudtam lélegezni - megállt a lélegzetem. Az első, ami történt - hihetetlen 
gyorsan zajlott le: óriási sebességgel sodródtam keresztül egy sötét, fekete ürességen. 
Alagútnak is mondhatnám; ahogy vesszük. Ugy éreztem, mintha sebesvonattal utaznék, 
annyira nagy sebességgel rohantam át ezen az alagúton." 

Egy férfi súlyos betegsége alatt került közel a halálhoz, úgyhogy pupillái kitágultak és teste 
kihűlt. Ezt mondja: 

, Egy teljesen sötét és fekete ürességbe kerültem. Nagyon nehéz elmesélni, de az volt 
az érzésem, mintha légüres térben mozogtam volna keresztül, de közben teljesen 
öntudatomnál voltam. ügy tűnt, mintha egy hengerbe dugtak volna, ahol nincs levegő. 
Elhagyatottságot éreztem, mintha félig itt, félig máshol lennék." 

Egy férfi, aki súlyos égési és zuhanás közben szerzett sérülések következtében többször 
"meghalt", jegyzőkönyvbe mondta: 

,Kb. egy hétig sokkos állapotban voltam és ez idő alatt egyszer felébredtem - majd 
egy sötétségbe kerültem. Ugy látszik, soká voltam ott, lebegtem és egy termen tántorogtam 
keresztül ... Ugy el voltam foglalva ezzel a térséggel, hogy közben semmi másra nem tudtam 
gondolni." 

Az egyik partnerem gyerekkorában félt a sötétségtől. Elmondta élményét, ami 
kerékpárbalesete után következett be. 

, Olyan érzésem volt, mintha egy mély, nagyon sötét völgyön mentem volna keresztül. 
A sötétség Oly sűrű volt, hogy semmit se tudtam felismerni - mégis ez az élmény olyan 
csodálatos, gondtalan érzést adott, amilyet csak el lehet képzelni." 

Egy asszony, akinek hashártyagyulladása volt, ezeket mondja: 

, AZ orvos már odahívta hozzám bátyámat és nővéremet, hogy halálom előtt még 
egyszer lássanak. A nővér egy injekciót adott, hogy megkönnyítse a halált. A kórházi 
környezetemben levő tárgyak egyre messzebb kerültek tőlem és én fejjel előre belecsúsztam 
egy rendkívül sötét átjáróba, melybe hajszálpontosan beleillettem. És egyre mélyebben 
csúsztam lefelé." 

Egy asszony, aki közlekedési baleset következtében került közel a halálhoz, párhuzamot 
vont tapasztalata és egy tv-adás között. 

, A legnagyobb nyugalom és a legteljesebb béke, a legteljesebb félelemmentes érzés 
közben egy alagútban találtam magam - egy koncentrikus körökből álló alagútban. 
Nemsokára ezután láttam a tv-ben egy adást, melynek címe: "Az idő-alagút volt, ahol az 
emberek egy csigavonalú folyosón, alagúton az időben visszafelé mentek. Látja, ez az, ami 
az élményemmel a legjobban megegyezik." 

Vallásos meggyőződésről tett tanúságot egy férfi, aki nagyon közel került a halálhoz, egy 
igazán különös hasonlattal: 

, Hirtelen sötét és mély völgybe kerültem. Mintha egy ösvény, egy út vezetett volna 
keresztül a völgyön és én haladtam ezen az úton... Később, amikor meggyógyultam, a 
következő gondolatom támadt: most már tudom, mit akar mondani a Biblia a halál árnyékáról 
és völgyéről , mert én magam voltam ott" 


Testen kívül 


Közhely, hogy a legtöbb ember fizikai testével azonosítja önmagát. Természetesen 
elfogadják, hogy van "lélek". De a legtöbb embernél a "lélek" sokkal mulandóbb, mint a test. 
Szerintük a "élek" nem más, mint bizonyos elektrokémiai folyamat eredménye, mely az 
agyban, vagyis a testszövet egy részében játszódik le. Sok ember lehetetlennek véli még 
elképzelni is a létezés más módját, mint a fizikai testben való létezést, amit tapasztal. 

Azok a személyek, akikkel beszéltem, élményük előtt semmiben sem különböztek az 
átlagembertől. A haldokló személyt ezért éri sok meglepetés a sötét alagúton való gyors 
áthaladáskor. De abban a pillanatban, amikor öntudatra ébred, a saját fizikai testét kívülről 
pillantja meg; mintha az alakokat, eseményeket szemlélve ő maga a teremben kívülálló, 
idegen személy lenne. A saját alakját és az ott lejátszódó eseményeket úgy nézi, mint egy 
színdarabot, vagy filmet. Szeretnék néhány részletet előadni azokból a beszámolókból, 
melyekben egyes személyek a testnélküliség (vagy jobban mondva: "testenkívüliség") 
állapotában tartózkodtak. 

, Tizenhét éves koromban bátyámmal egy vidámparkban dolgoztam. Egy délután 
elhatároztuk, hogy elmegyünk úszni. Néhány más fiú is velünk tartott. Egyikük azt mondta: 
"ússzuk át a tavat! Ezt én már számtalanszor megtettem, de azon a napon - miért, nem 
tudom - a tó közepén víz alá merültem. Föl-alá bukdácsoltam a vízben és egyszerre úgy 
éreztem, mintha a testemtől különválnék, külön többiektől is és egyedül lennék egy Űrben. 
Bár ugyanabban a magasságban tartózkodtam, kb. egy méter távolságban láttam testemet 
föl-alá bukdácsolni. Kissé jobb oldalról láttam a hátamat. Mégis azt éreztem, hogy van 
testem, jóllehet a fizikai testemen kívül vagyok. Leírhatatlanul könnyed érzés volt." 

Egy asszony így emlékezik vissza: 

, Kb. egy éve szívbántalmakkal kórházba kerültem. Másnap a kórházi ágyon fekve a 
mellkasomban nagyon heves fájdalmat kezdtem érezni. Megnyomtam az ágyam mellett levő 
csengő gombját, hogy segítségül hívjam a nővéreket. Nagyon kényelmetlenül feküdtem a 
hátamon, ezért megfordultam s közben megállt a lélegzetem és a szívverésem. Abban a 
pillanatban hallottam, amint a nővér kiabált: Nem ver a szíve! Közben éreztem, hogy 
elhagyom a testemet, az ágy és a matrac között csúsztam le. Ugy látszott, hogy a korláton 
keresztül a padlóra kerülök. Majd lassan kezdtem felemelkedni. Közben egyre több nővért 
láttam bejönni a szobába. Vagy egy tucatnyian lehettek. Hívták az orvosomat, aki éppen 
kórházi vizitet tartott és őt is láttam bejönni a szobába. Csodálkoztam, hogy mit akar ő itt? 
Egyre feljebb kerültem a lámpához, a mennyezet alatt megálltam és onnan felülről lebegve 
néztem őket. Papírdarabnak éreztem magam, amit valaki felfújt a mennyezetre. Láttam, 
ahogyan élesztigettek. Világosan és tisztán láttam a testemet feküdni az ágyon. Mindnyájan 
körülállták. Hallottam, amint az egyik nővér azt mondta: "O Istenem, meghalt! Közben az 
egyik odahajolt, hogy szájon keresztül légzést adjon nekem. Láttam a fejét és rövidre vágott 

haját hátulról. Ezt a rálátást sohasem felejtem el. Aztán odagurították a gépüket és láttam, 
hogyan helyezik az elektródokat a mellemre. Amikor áramütést adtak, láttam, hogy testem 
hogyan vonaglik és hallottam minden csontom reccsenését. Ez volt a legszörnyűbb. Amikor 
lent a karomat és a mellkasomat ütögették, lábamat dörzsölték, azt gondoltam: miért 
fáradoznak fölöslegesen, hiszen most nagyon jól vagyok." 

Egy fiatalember mondja: 

,Kb. két évvel ezelőtt, amikor tizenkilenc éves voltam, a barátomat vittem haza 

kocsival. A belvárosban egy útkereszteződéshez értem, lassan hajtottam, jobbra-balra 
tekintettem és nem láttam jönni semmit. Továbbmentem, majd hallottam, amint a barátom 
velőtrázóan felordít, aztán hirtelen vakító fényt láttam - egy kocsi reflektorát, mely egyenesen 
felénk jött. Borzasztó csörömpölést hallottam; a kocsi oldalról nekünk rohant. Ekkor olyan 
pillanat következett, mintha sötétségen át; sötét, zárt termen keresztül rohannék. Mindez 
nagyon gyorsan játszódott le. Aztán a föld fölött lebegtem, talán másfél méterre a földtől és 
mintegy öt méterre az autómtól. Még hallottam az összeütközés zaját elcsendesedni. Láttam, 
amint mindenfelől emberek szaladnak a kocsihoz. A barátom sokkos állapotban szállt ki a 
kocsiból. A roncsok között saját testemet is láttam és figyeltem, hogyan próbálják 
kiszabadítani. Lábaim kificamodtak és minden tele volt vérrel." 
Elképzelhető, hogy akik ilyen szörnyű helyzetbe kerültek, azoknak micsoda rendkívüli 
gondolataik és érzéseik támadtak. A testen kívüli létezés számukra annyira felfoghatatlan, ha 
tapasztalják is, hogy a fogalmak összezavarodnak és az egész eseményt jó ideig nem 
hozzák összefüggésbe a halállal. Csodálkoznak azon, ami velük történik, nem értik miért 
látják önmagukat bizonyos távolságból, mintha szemlélők volnának. Erre a szokatlan 
állapotra érzelmileg mindenki másként reagál. Legtöbben azt mondják, leghőbb vágyuk 
minél előbb visszatérni a testükbe, de fogalmuk sincs arról, ez miként valósulhatna meg. 
Mások úgy emlékeznek vissza, hogy heves pánik félelem ragadja meg őket. Néhányan 
azonban jóleső érzéssel élik át ezt a helyzetet, amint a következő eset is mutatja: 

, Nagyon beteg voltam, és az orvos kórházba vitetett. Egy reggel sűrű, szürke köd 
felhősödött körülöttem és elhagytam a testemet. Lebegő érzésem volt. Amikor testemen kívül 
voltam, visszanéztem és láttam, hogyan fekszik a testem az ágyon. Nem éreztem félelmet, 
nyugalom, béke és csend volt. Cseppet se voltam izgatott, vagy rémült. Egyáltalán nem 
féltem. Minden a legnagyobb nyugalommal töltött el. Azt gondoltam, ha meghalnék és halott 
maradnék, se szívesen mennék vissza a testembe." 

Ugyanígy eltér az emberek magatartása abban is, mit éreznek elhagyott testük iránt. 
Leggyakrabban a saját testük iránti érzésekről számolnak be. Egy fiatalasszony, aki 
élményének idején nővérnövendék volt, félelmét juttatja kifejezésre: 

, Lehet, hogy kissé vicces, nagyon jól tudom, de a nővérképzőben megpróbálták 

belénk sulykolni, hogy nekünk még a testünket is a tudomány szolgálatába kell állítani. Nos, 
mindezek ellenére, amikor figyeltem őket, hogyan próbálják megindítani a lélegzetemet, 
folyvást arra gondoltam: Nem szeretném, ha valaki ezen a testen kísérletezne." 
Két másik embertől is hallottam, hogy őket is hasonló gond töltötte el, amikor testükön kívül 
voltak. Erdekes módon mindketten egészségügyi dolgozók voltak. Az egyik orvos, a másik 
ápoló- nővér. Egy férfi fájdalmas sajnálkozással nyilatkozik élményéről, miután szívdobogása 
megállt: 

, Az ágyon feküdtem, mégis valóságosan láttam az ágyat és az orvost, amint 
körülöttem tevékenykedik. Nem tudom megérteni, hogyan, de a saját testemet láttam az 
ágyon és igazán fájt ilyen helyzetben látni, hogy az orvos milyen csúnyán bánik vele." 
Némely résztvevő közölte velem, hogy elhagyott teste iránt egészen közömbös volt. Ezt 
látjuk ebben a szemléletes leírásban: 

, Hogy így nézek ki?! - Ember, soha az életben nem gondoltam volna! Tudja, rendesen 
csak képről, vagy tükörből ismerem magamat és akkor is természetesen csak síkban 
láthatom magam. De egyszer feküdtem - vagy inkább a testem - ott magam előtt és láthattam 
azt. Világosan láttam, egészen pontosan, mintegy másfél méterre tőlem. Egy ideig eltartott, 
mire felismertem magamat." 

Az egyik beszámolóban ennek az idegen érzésnek meglehetősen furcsa és vicces formáját 
hallottam. Egy orvos mesélte, amint klinikai halálának állapotában az ágy mellett tartózkodott 
és saját holttestét nézegette, mely közben már hamuszínű árnyalatot öltött, amilyent az 
emberi test a halál után fel szokott venni. Kétségbeesetten és zavartan tépelődött, hogy 
mitévő legyen? Ugy határozott, hogy simán eltűnik, mert szerfölött kellemetlenül érezte 
magát. Amikor kisfiú volt, nagypapája sok kísértet-történetet mesélt neki és ezért - érthető 
módon úgy döntött: ,...semmi kedvem hozzá, hogy egy holttest mellett tartózkodjak - jóllehet 
az a saját holttestem volt!" 

Ezzel ellentétben néhányan említették, hogy testük iránt semmiféle különleges érzést nem 
tanúsítottak. Pl. egy asszony, akinek szívrohama volt és tudta, hogy ebben meg is halhat, 
érezte, amint egy sötét termen át kihúzzák a testéből és ő onnan habozás nélkül kivonult. 
Ezeket mondja: 

, Egyáltalán nem néztem vissza a testemre. igen, biztosan tudtam, hogy ott feküdt, 
hogy minden további nélkül láthattam volna; de semmiképpen sem akartam ránézni, mert az 
életben mindent megadtam neki. Figyelmem teljesen az új létrend felé fordult. Ha a testemet 
néztem volna, az annyit jelentett volna, mintha a múltat kívántam volna vissza. Ugy 
döntöttem, hogy azt nem teszem." 

Nagyon ideillő példa egy lány esete, akinél a testen-kívüliség élménye autóbaleset után 
következett be, ahol komoly sérüléseket szenvedett: 

"A környékről  odaszaladtak az emberek. A kocsiban láttam teljesen 

összeroncsolódott testemet - de, tudja, annak a látványa semmiféle érzést sem váltott ki 
bennem. Mintha az a test valaki másé lett volna - mint egy tárgy ... Tudtam ugyan, hogy az az 
én testem, de teljesen közömbösen hagyott." 
A testen-kívüliségbe való átmenet olyan gyorsan történik, hogy a haldoklónak új élménye 
jelentőségét - bármennyire rendkívüli is az - alig van ideje felfogni. Szívesen tartózkodik 
testén kívüli állapotában és kétségbeesetten igyekszik összhangot teremteni élménye és 
gondolatai között. Világosan szeretné tudni, vajon meg fog halni, vagy talán már meg is halt? 
Amikor ennek tudatára ébred, ez a tudat a haldokló érzéseire óriási hatással lesz és 
szokatlan megnyilatkozásokat vált ki belőle. Egy asszony ebben az állapotban következő 
gondolataira emlékszik: 

, Halott vagyok. Milyen nagyszerű!" 

Egy férfi meséli, aki balesetet szenvedett: 

,Ez lehet az, amit halálnak neveznek." d 
Ez a felismerés a haldoklónál gyakran annyira zavart kelt, hogy fellázad helyzete ellen. Így 
maradt meg pl. egy fiatalember emlékezetében, hogy elgondolkodott a bibliai "hetven év" 
fölött, Fellázadt a halál ellen, mivelhogy ő még "csak húszéves". Egy fiatalasszony hatásosan 
ábrázolta ezt a helyzetet, amikor nekem ezt mesélte: 

, Rájöttem, hogy halott vagyok. Nem bántam, csupán nem értettem, hogy most hova is 

kell mennem. Gondolkodásom és öntudatom teljesen ugyanaz volt, mint az életben, de az 
egészet egyszerűen nem értettem. Csak tovább gondolkodtam: hová kell mennem, mit is kell 
tennem? Istenem, én halott vagyok! Nem tudom elhinni! Az ember sohasem veszi komolyan, 
hogy meg fog halni - mindenesetre nekem úgy tűnt -, mert azt olyan valaminek tartja, ami 
csak másokkal történhet meg. Tudja ugyan az ember, hogy meghal, de úgy igazán, a szíve 
mélyén sohase hiszi el... Ezért elhatároztam, hogy várok, amíg felindulásom lelohad és 
holttestemet valahová elviszik, akkor majd megpróbálom kigondolni, hogy hová menjek." 
Az általam megvizsgált esetek közt egy vagy két haldokló - akinek lelke, szelleme öntudata 
(amint általában nevezik) elvált a testétől - kijelentette, az elválás után nem érezték, hogy 
valamilyen testük lett volna. Ugy tapasztalták, mintha ők "tisztán" öntudat lennének. A 
következő benyomást tapasztalta egy férfi élménye közben: 

, Környezetemben mindent láttam, a testemet ahogy az ágyon feküdt, anélkül, hogy 
magam a térben helyet foglaltam volna el." 

Azaz, mintha "öntudatpontként" létezett volna. Néhányan azt mondták, nem emlékeznek 
arra, hogy fizikai testük elhagyása után "valamilyen más testben léteztek volna", mert a 

körülöttük levő sok esemény annyira igénybe vette figyelmüket. 

Tanúim többsége közli, hogy a fizikai testükből történő kiszabadulás után egy másik testbe 
kerültek, ami számukra új területet, új nehézséget jelentett. A halálban tapasztalt új test 
meghatározásánál a legnagyobb akadály a nyelv alkalmatlansága. Csaknem mindenki, aki 
erről a testről beszélt, elérkezett egy ponthoz, ahol megakadt és őszintén bevallotta: , Nem 
tudom meghatározni!", vagy ehhez hasonló kifejezést használt. 

Mindazonáltal a szóban forgó testről szóló nyilatkozatok megegyeznek. Bár a 
megkérdezettek különböző szavakat használtak és eltérő hasonlatokat mondtak, mégis e 
kifejezések ugyanazt a fogalmat jelölik. A különböző kifejezésekben - az egyes nyilatkozatok 
alapján - megegyeznek az új test tulajdonságai. Hogy milyen tulajdonságai vonnak ennek a 
testnek, azt nagyon jól meghatározza két tanúm kijelentése. Ök "szellemi testnek" nevezték. 
Ezentúl én is így fogom mondani. A szellemi test valószínűleg korlátozott, amire a haldokló 
hamarosan rájön. Eszreveszik, hogy őket nem hallja meg senki. Ezt először közömbösen, 
majd kétségbeesetten veszik tudomásul, amikor rendkívüli helyzetükben másoknak közölni 
akarnak valamit. A következő részlet egy asszony elbeszéléséből való, akinek megállt a 
lélegzete, amit az újjáélesztés alkalmával működésbe hoztak. 

, , Láttam, hogyan élesztettek fel engem. Nagyon különös volt. Nem lebegtem magasan. 
Ugy tűnt föl, mintha emelvényen állnék, alig magasabban, mint a többiek. Legfeljebb annyira, 
hogy a fejük felett éppen átláthattam. Megpróbáltam beszélni velük, de egyikük se hallotta 
hangomat. Senki sem figyelt rám." 

Még nehezebben viselik el a tényt, hogy környezetük nem hallja meg őket, ha rájönnek, a 
többiek nem is látják őket. A kórházi vagy más személyek nézhetnek éppen arra, ahol ők 
szellemi testükben tartózkodnak, de a legkisebb jellel sem mutatják ki, hogy meglátták volna 
őket. A szellemi testnek hiányzik a szilárdsága is: környezetének anyagi tárgyai könnyedén 
haladnak rajta keresztül és mégis tehetetlen. Képtelen megfogni bármely tárgyat vagy 
személyt, amit, vagy akit megpróbál megérinteni. 

Az orvosok és a nővérek ütögették a testemet, így próbálták megindítani 
lélegzgésemet, hogy visszahozzanak az életbe. Közben állandóan azt magyaráztam nekik: 
"Hagyjanak engem békén. Nem akarok mást, csak nyugalmat. Hagyják abba az ütögetést!" 
De nem hallották. Ezért megpróbáltam félretolni a kezüket, hogy többé ne foglalkozzanak a 
testemmel, de ez sem sikerült. Tehetetlen voltam. Látszólag semmit se fogtam meg, 
valójában semmi se történt velük és egyszerűen nem tudtam félretolni a kezüket. Ugy 
tapasztaltam, hiába érintettem - és fáradoztam azon, hogy félretoljam őket, a kezük ott 
maradt, ahol volt. Nem tudom, az én kezem áthatolt-e az ő kezükön, mellette ment el, vagy 
erőtlen volt. Nagy fáradozásom ellenére úgy látszott, hogy semmiféle hatással nem lehetek a 
kezükre." 

Vagy egy másik: 

, Minden irányból özönlöttek az emberek a baleset színhelyére. Pontosan láttam őket. 
Egy nagyon keskeny járda közepén voltan. Minden bizonnyal rajtam mentek keresztül, de 
engem nem láttak. Ök csak mereven előre nézve futottak. Tömegesen tódultak oda, ezért 
megpróbáltam oldalra fordulni, hogy elmehessenek mellettem, de ők mégis rajtam keresztül 
mentek." 

Többen úgy nyilatkoztak, hogy a szellemi test súlytalan. Legtöbben akkor tapasztalták ezt - 
amint néhány részletből kiderül -, amikor a szoba mennyezetén, vagy a levegőben lebegtek. 
A lebegés, súlytalanság, "hátulról való rálátás" tapasztalatát sokan új testük tulajdonságának 
mondják. 

Fizikai testünkben több érzékszervvel rendelkezünk, melyek közlik velünk, hogy testünk és a 
végtagok adott pillanatban hol és milyen helyzetben vannak a térben és milyen mozgást 
végeznek. Fontos szerepe van a látó- és az egyensúly érzékelő szervnek. Hasonlóképpen 
létezik bennünk még a mozgás érzékelése, melynek segítségével mozgást, illetve feszítést 
érzékelünk izmainkban, testünk inaiban és ízületeiben. A mozgást irányító szervek 
működése természetesen a nem öntudatos, ez az érzékelőképesség az ösztönös, futólagos 
hatások felfogására gyakorlatilag eltompult. De minden bizonnyal létezik, mert hiányát 

azonnal észrevesszük. Több ember közölte velem, hogy a szellemi testben létezésük idején 
a testi súly, mozgás és térérzékelés hiánya számukra tudatos lett. 

A szellemi test tulajdonságai nyilvánvalóan korlátozottak, bizonyos szempontból azonban 
ellenállnak a korlátoknak. A nyilatkozatokból kitűnik, hogy a szellemi testben levő ember 
másokat akadálytalanul meglát és meghall, miközben őt senki sem láthatja és hallhatja. (Egy 
kém számára irigylésre méltó helyzet lenne!) A keze nyomására az ajtókilincs nem mozdul, 
de ez nem baj, mert a zárt ajtón is könnyen átmegy. Ilyen értelemben a helyváltoztatás sem 
probléma. Az anyagi világ többé nem jelent akadályt, mert egyik helyről a másikra haladás 
rendkívül gyors, szinte villámszerű lehet. 

Akik egy ideig a szellemi testben éltek, egyhangúlag állítják, hogy a fizikai testben élő 
emberek őket nem érzékelik ugyan, de ők mégis valóságosan léteznek, akár lehet, akár nem 
lehet leírni azt. Továbbá azt is mondják, hogy a szellemi testnek alakja, illetve felismerhető 
körvonala van (néha gömb alakú vagy felhőformájú, máskor meg megegyezik a fizikai test 
formájával.) Ezenkívül beszélnek a test tagjairól (kar, láb, fej). Ha netán ez az alak körvonalú, 
akkor is világosan fel ismerhető a fenn és a lenn, sőt ennek megfelelően említik a 
"testrészeket". 

Ezt az új testet különféle kifejezésekkel írták kőrül. Nem nehéz azonban felismerni, hogy a 
különböző leírásokban hasonló fogalom szerepel. A tanúk a következő szavakkal és 
kifejezésekkel fejezték ki magukat: köd, felhő, füst, pára, átlátszó, színes felhő, füstoszlop, 
erőtér vagy ezekhez hasonlók. 

Végül az élményben részesülők mindegyike felhívta a figyelmet a testen-kívüli állapotban 
tapasztalható időnélküliségre. Sokan megjegyzik, hogy a szellemi testükben átélt eseményt 
ugyan időbeli fogalmakkal kénytelenek leírni (mert az emberi nyelvnek időbeli vonatkozása 
van), az ő élményükben az időnek még sincs olyan szerepe, mint a természetes életben. 
Most öt elbeszélést idézek, melyben a tanúk a szellemi testben való létezés néhány nehezen 
kifejezhető mozzanatát mondják el. 

1. ,Egy kanyarban elvesztettem a kormány fölötti uralmamat, a kocsi megpördült és 
lecsúszott az útról. Emlékszem, még láttam a kék eget s hogy a kocsit az árokba 
kormányoztam. Ebben a pillanatban ezt gondoltam magamban: ez a baleset! Ennél a 
pontnál az időérzéket és a fizikai testtel való összeköttetésemet teljesen elvesztettem. 
Enem, vagy önmagam, vagy a lelkem, teljesen mindegy, hogy minek nevezzük, 
eltávozott tőlem. Éreztem, hogy a fejemen keresztül a magasba szállt. Nem éreztem 
fájdalmat, csak felemelkedett s aztán fölöttem volt... Ugy éreztem, az énem mintha 
sűrűség lett volna, de nem fizikai értelemben, hanem mint valami hullám; nem éreztem 
semmi anyagiságot. Talán elektromos töltésnek lehetne nevezni, vagy valami 
ilyennek. De éreztem, hogy voltam valami... Kicsinek és kereknek tűnt, határozott 
körvonalak nélkül, talán felhővel lehetne azonosítani... Ugy látszott, "mintha saját 
burkába zárták volna... Ahogy elhagyta a testemet, először a nagyobbik, aztán a 
kisebbik vége jött volna ki... Nagyon könnyűnek éreztem magam. A legkisebb 
mértékben sem sérült meg az anyagi testem. Erzéseim teljesen elszakadtak tőle. Az 
új testemnek nem volt súlya... Az egész élményben a legmaradandóbb mozzanat az 
volt amikor az "énem" közvetlenül fejem fölött lebegett. Ugy látszott, mintha azon 
tűnődne, ott maradjon-e, vagy elmenjen. Ugy tűnt, megállt az idő. A baleset elején és 
végén minden annyira gyorsan játszódott le - különösen abban a pillanatban, amikor 
az énem fölöttem lebegett és a kocsi a töltés felé rohant, egészen addig, amíg meg 
nem állt -, hogy az eközben eltelt idő alatt nem az autómmal, nem a balesettel, vagy a 
testemmel foglalkoztam, hanem kizárólag az öntudatommal... Enemnek nem volt 
semmilyen anyagi jellege, de most mégis csak anyaghoz hasonlót tudok mondani. 
Beszélhetnék erről még sokféleképpen, több szóval körülírhatnám, de a valóságot 
nem tudnám eltalálni. Gyakorlatilag nem lehet leírni. A kocsi végül is nekicsapódott a 
töltésnek és felborult, de eltekintve egy nyakrándulástól és néhány horzsolástól, 
sértetlen maradtam." 

2. ,Amikor kiléptem anyagi testemből, úgy tűnt, mintha egy másik testbe kerültem volna. 

Nem azt éreztem, hogy a semmiben oldódok föl... A másik ugyancsak test volt, de 
nem szabályos emberi test, attól kissé különbözött. Alapjában véve nem volt azonos 
az emberi testtel, másrészt nem volt anyagi halmaz sem ... Jó alakja volt, de színe 
nem. Pontosan emlékszem, hogy még mindig volt kezem. Nem tudom leírni. Akkor 
inkább a körülöttem levő események bűvöltek el annyira - a fekvő testemet láttam -, 
hogy valójában alig gondoltam arra, milyen testbe kerültem. Mindez nagyon gyorson 
történt, az idő nem számított, bár jelentősége mégis volt. Mihelyt megszabadul az 
ember a testétől, úgy látszik, minden felgyorsul." 

3. ,Emlékszem, hogyan vittek be a műtőbe. A következő órák hozták a krízist. Ez idő 
alatt váltam el a testemtől és tértem vissza abba. A fizikai testem fölött levő pontról 
figyeltem mindent. Eközben is volt testem, de nem fizikai test volt, hanem valamilyen 
képződmény, talán "erőtér-nek lehetne nevezni. Ha szavakkal kellene leírni, azt 
mondhatnám, az anyagi testtel ellentétben átlátszó, szellemi létező volt. Ennek 
ellenére meg tudtam különböztetni az egyes részeket is." 

4. ,Amikor megszűnt dobogni a szívem, úgy éreztem, mintha labda lennék, vagy talán 
golyó ennek a labdának belsejében. Pontosan nem tudom elmondani." 

5. , Testemen kívül voltam és azt kb. tíz méter távolságból láttam, de még mindig úgy 
gondolkodtam, mint a fizikai életemben. A hely, mely engem és gondolataimat 
körülfogta, az igazi testem magasságában létezett. Nem valódi" testben tartózkodtam. 
Valamit betölthettem, amit talán - amit talán egy kis toknak lehetne nevezni, vagy 
ehhez hasonlónak, de ténylegesen nem tudtam kivenni, olyan áttetsző volt, persze 
nem teljesen. En olyan voltam ott, mint egy energiacsomó, talán mint egy kis 
erőműcentrum. Mindenesetre semmiféle testi érzékelést (hőmérsékletet, vagy ehhez 
hasonlót) nem fogtam föl." 

Mások említették, hogy fizikai testük és az új test között hasonlóságot láttak. Egy asszony 
mesélte, hogy a testen kívüli állapotában még mindig teljes testi alakja volt: 

, Éreztem karomat és lábamat, mindent és súlytalan voltam." 

Egy másik asszony, aki újraélesztését saját maga alatt a mennyezetről figyelte, ezt mondja: 

, Abban a pillanatban még mindig testben tartózkodtam. Kinyújtottam minden 
végtagomat és lenéztem. Amikor az egyik lábamat megmozdítottam, az melegebb volt, mint 
a másik." 

Ahogy ebben az állapotban a mozgás akadálytalan, ugyanúgy a gondolatok is. Amikor 
hozzászoktak új helyzetükhöz, rájöttek arra, hogy gondolataik sokkal világosabbak és 
gyorsabbak, mint fizikai létükben. Egy férfi pl. az ő "halott-létéről" beszélt nekem: 

, Ami a földi életben lehetetlennek látszik, az ott nem úgy van. Ott a gondolkodás 
csodálatosan világos. Az elmém egyszerűen felfogott és feldolgozott mindent. Nem volt 
szükség hosszas gondolkodásra. Bizonyos idő után azt vettem észre, hogy az átélt 
tapasztalatok minden részlete valamire figyelmeztetett engem." 

A szellemi környezetben átélt tapasztalatok hasonlítanak az anyagi testben megélt 
tapasztalatokhoz, ugyanakkor jelentős mértékben különböznek is. Bizonyos szempontból a 
szellemi állapot nagyobb mértékben korlátozott. Amint láttuk, teljesen hiányzik a mozgási 
érzékelés. Ketten azt mondták, hogy semmiféle hőmérsékletérzetük nem volt, a többség 
azonban valamilyen kellemes "melegségről" beszélt. Egyikük sem említett szag-és tapintási 
érzékelés-tapasztalatot. 

A szellemi testnek vannak látást és hallást érzékelő képességei, sőt lényegesen felül is múlja 
a létben meglevő képességeket. Egy férfi azt mondta, "halott állapotában" látóképessége a 
többszörösére fokozódott. 

, Érthetetlen, hogyan láthattam olyan messzire" - mondta nekem. 

Egy asszony, aki hasonlókat élt át, megjegyzi: 

, Úgy tűnt föl, a szellemi látásnak nincs korlátja, mintha valóban mindent láthattam 
volna." 

Egy asszony, aki baleset következtében került távol a testétől, a vele való beszélgetés 
következő részletében ezt a jelenséget szemléletesen így juttatta kifejezésre: 

,Ssok ember rohant a karambolos kocsihoz, én azonban távol voltam a tömegtől. 

Mégis, valahányszor tekintetemet egy meghatározott személyre irányítottam, hogy 
megtudjam, mire gondol, az volt az érzésem, mintha egy teleobjektívvel egészen a közelébe 
jutnék, s közben eredeti helyemen maradtam. Valami mindig visszamaradt belőlem az 
eredeti helyemen - talán az öntudatom lehetett. Ha bizonyos távolságból látni akartam 
valakit, bizonyos rész csápszerűen hozzá irányult belőlem. Ugy tűnt föl abban a pillanatban, 
mintha a világon mindenütt, ahol valami történt, jelen lehettem volna." 
A szellemi környezetben a hallás-érzékelést természetesen csak analóg módon lehet a 
fizikai rendben levő hallásnak nevezni. A legtöbben ki is jelentették, hogy valójában nem 
fizikai hangokat hallottak, hanem a beszélő ember gondolatait fogták fel közvetlenül. Amint 
később látni fogjuk, a közvetlen gondolatátadásnak ez a módja a halálélmények 
előrehaladott szakaszában fontos szerepet fog játszani. Ezt egy asszony így mondta el: 

, Magam körül mindenütt embereket láttam és megértettem, amit beszéltek. De nem a 

füllel való hallással, mint ahogy most önt hallom, hanem inkább úgy, hogy tudtam - egész 
pontosan tudtam, mit gondoltak, éspedig nem abból tudtam, ahogy kiejtették a szájukkal, 
hanem a tudatommal fogtam fel a beszédüket. Mindig abban a pillanatban fogtam föl, mielőtt 
beszédre nyitották volna szájukat." 
A végére hagytam egy nagyon érdekes beszámolót, melyben a fizikai test súlyos sérülésénél 
a szellemi test egyáltalán nem károsodott. Egy férfi baleset következtében csaknem az egész 
lábát el vesztette s így került a klinikai halál állapotába. Ezt ő is tudta, mert sérült testét, amit 
az orvos vizsgált, bizonyos távolságból egészen világosan látta, mégis testen kívüli 
állapotáról ezt mondta: 

, Érezni tudtam a testemet - sértetlen volt. Pontosan tudom. Olyan jól éreztem magam, 
mintha minden végtagom meglett volna, noha ez nem így volt." 

Ebben a test nélküli állapotban az ember másoktól el van szakítva, bár látja őket és 
gondolataikat pontosan megérti, de őt mások se nem láthatják, se nem hallhatják. Sőt a 
tapintási kapcsolat se lehetséges, mert a szellemi testnek nincs szilárdsága. A többi 
emberrel való érintkezés reménytelenül megszakad. Így nem csoda, ha jelentkezik bennük a 
magányosság és a kívül rekedtség érzése. Amint egy férfi elmondta, a kórházban egész 
környezetét, a körülötte tevékenykedő személyeket könnyen megfigyelhette, de velük a 
kapcsolatot egyáltalán nem tudta felvenni, úgyhogy "reménytelenül egyedül" érezte magát. 

A tanúk nagy százaléka a bénító magányosság érzéséről beszélt, mely ebben az állapotban 
eltöltötte őket. 

, Minden tapasztalat, amit átéltem, bár csodálatos volt, de mégis leírhatatlan. Nagyon 
szeretném, ha mások is átélnék ezt, mert úgy érzem, senkivel se tudom közölni, amit láttam. 
Nagyon egyedül voltam akkor, mert senki se volt velem, hogy élményemben részesülhetett 
volna. Egy zárt világban éreztem magam s ez az érzés nagyon elszomorító volt." 

Egy másik tanú ezt mondja: 

, Képtelen voltam valamit megérinteni, képtelen voltam egyetlen jelenlevő emberrel 
érintkezésbe lépni. Félelmetes magányosság, teljes elszigeteltség érzése volt az. Tudtam, 
egészen egyedül voltam, egészen és nagyon magányosan." 

Továbbá: 

, Szerfölött megdöbbentem. Nem értettem, mi van velem. Nem az gyötört, hogy most 
milyen rossz helyzetben vagyok, hogy meghaltam, hogy szüleim egyedül maradtak, nélkülem 
szomorúak lesznek és nem fogom őket viszontlátni - ez nem jutott eszembe, hanem egész 
idő alatt az volt bennem, hogy egyedül vagyok, szörnyen egyedül. Majdnem úgy éreztem 
magam, mintha egy más világból való látogató lennék. Ugy látszott, minden összeköttetés 
megszakadt. Valóban - mintha nem létezne semmi szeretet, egyáltalán semmi. Minden olyan 
- olyan rideg volt. Ezt igazán nem értem." 

Amint a halál-közelség-tapasztalatába mélyebbre behatol a haldokló, a magányosság érzése 
hamarosan megszűnik. Más létezők csatlakoznak hozzá, hogy megkönnyítsék számára az 
előtte levő átmenetet. Ahogy mondják, szellemi lét alakjában tűnnek föl, általában a már 
meghalt rokonok, barátok és azok, akiket a haldokló életében ismert. Az általam kiértékelt 

esetek többségében még egy egészen más formában való szellemi létező is feltűnik. A 
következő fejezetben ilyen találkozásokat fogunk látni. 


Találkozás másokkal 


sokan elmondták, hogy halott-élményük közben valamikor - lehet, hogy az elején, lehet, hogy 
később, amikor már más események lezajlottak - a közelükben más szellemi létezők 
jelenlétét észlelték. Ezek a lények vagy azért jöttek, hogy megkönnyítsék neki a halálba való 
átmenetet, vagy pedig - mint két esetben történt - közöljék velük, hogy még nem érkezett el 
haláluk órája, ezért vissza kell térniük anyagi testükbe. 

,Ezt az élményt gyermekem szülésénél tapasztaltam. Fölöttébb nehéz szülés volt, 
mert nagyon sok vért veszítettem. Az orvos lemondott rólam és megmondta 
hozzátartozóimnak, hogy haldoklom. Ámde én egész idő alatt éber voltam és hallottam, 
amint ezt kijelentette. Es akkor úgy éreztem, hogy magamhoz térek. Egyszer csak 
észrevettem, hogy emberek vannak körülöttem, akik - úgy tűnt föl - a szoba mennyezetén 
lebegtek. Mindenki ott volt, akit korábbi életemben ismertem, akik már előttem meghaltak. 
Felismertem a nagymamámat és egy lányt, akit iskolás koromból ismertem és sok más 
rokont meg barátot. Csak az arcukat láttam jól és éreztem a jelenlétüket. Nagyon vidám 
benyomást tettek rám. Kellemes találkozás volt; éreztem, ezért jöttek, hogy óvjanak és 
vezessenek. Ugy tűnt föl, mintha most jönnék haza és ők köszöntenének. Az egész ott 
tartózkodásom alatt minden könnyű és szép volt. Csodálatos és szívderítő pillanat volt az." 
Egy férfi így emlékezik: 

, Néhány héttel azelőtt, mielőtt meghaltam, egy jóbarátomat, Bobbyt meggyilkolták. 

Abban a pillanatban, amikor elhagytam a testemet, éreztem, hogy Bob ott van mellettem. 
Bensőleg láthattam őt és éreztem, hogy jelen van - mégis különös volt. Nem a rendes 
testében láttam őt. Egészen világosan felismertem a külsejét és mindent, csak éppen nem a 
fizikai alakjában. Erthetően hangzik? Ő volt az, de nem anyagi, hanem valamilyen átlátszó 
testben - összehasonlítottam minden testrészét, karját, lábát stb. -, de úgy igazán, 
kézzelfoghatóan nem láttam. Akkor nem tartottam ezt különösnek, mert nem kellett őt 
szemmel nézni. Egyébként sem volt szemem. Megkérdeztem: Bob, hová megyek most? Mi 
történt? Halott vagyok már? De ő semmit se válaszolt, egyetlen szót se mondott. Amíg a 
kórházban voltam, gyakran meglátogatott és én többször megkérdeztem tőle: "Mi van 
tulajdonképpen?" - de akkor sem válaszolt semmit. Sőt attól kezdve amikor az orvosok 
megmagyarázták, hogy túlélem őt, Bob elmaradt. Többé nem láttam, nem jelent meg. Most 
úgy tűnik föl, mintha arra várt volna, hogy én az utolsó akadályt átlépjem és akkor adjon 
választ arra, ami történt." 
Más esetekben a szellemi lények, akikkel a haldoklók találkoznak, a földi életből nem 
ismerősök. Egy asszony azt mondja, testen-kívüli állapotában nemcsak a saját átlátszó testét 
pillantotta meg, hanem másét is, aki nemrég halt meg. Nem tudta ki volt az, de egy érdekes 
megjegyzést tett. 

, Erről az emberről, erről a szellemről nem lehetett megállapítani az életkort, különben 
nem volt időérzékem." 

Néhány ritka esetben a beszélőpartnereim arra a megállapításra jutottak, hogy azok a 
lények, akikkel találkoztak, az ő "őrangyalaik" voltak. Egy férfinak az egyik szellemi lény ezt 
mondta: 

, Életednek eddigi szakaszában én segítettelek, mostantól fogva másnak adlak át." 
Egy asszony mesélte, a testéből való kilépéskor két szellemi lényt fedezett fel, akikben az ő 
"szellemi segítőit" ismerte fel. Két hasonló esetben azt mondták, hogy hangot hallottak, mely 
közölte velük, hogy még nem haltak meg és vissza kell térniök. Egyikük így adta ezt elő: 

"Hallottam egy hangot - nem emberi hangot, inkább értelemmel való hangot - mely 

megmagyarázta nekem, mit tegyek: vissza kell térnem. Egyáltalán nem féltem, hogy 
visszaküld a fizikai testembe." 
Végül a szellemi lények alaktalan formában is feltűnhetnek: 

"Amikor halott voltam, ürességbe kerültem és ott más emberekkel is beszéltem, de 
nem mondhatnám, hogy testi módon beszéltem volna. Ennek ellenére éreztem, hogy 
emberek vannak körülöttem. Jelenlétüket tapasztaltam: mozogtak. de nem láttam őket. 
Egyszerre csak egyikükkel beszéltem anélkül, hogy az ,arcát felismertem volna. 
Valahányszor azon gondolkodtam, ami történt,  valamelyiktől azonnal kaptam 
gondolatválaszt: minden rendben van, most haldoklom, de minden jóra fordul. Minden 
kérdésemre kivétel nélkül kaptam választ. Sohasem hagytak bizonytalanságban." 


A Fénylény 


Az általam tanulmányozott közlésekben a legbámulatbaejtőbb az az elem, mely az 
egyénekre a legnagyobb hatással volt: egy nagyon ragyogó fénnyel való találkozás. Első 
megpillantásakor szabályszerűen halványnak tűnt, de fényessége nagyon gyorsan földöntúli 
fényerőre fokozódott. Ez a fény leírhatatlan fényessége ellenére (amit természetesen 
"fehérnek", vagy "világosnak" jelölünk) semmiképpen se bántja a szemet, amint ezt sokan 
nagyon hangsúlyozzák - nem kápráztat, nem akadályoz abban, hogy jelenlétében más 
dolgokat is érzékeljenek (talán azért, mert az érintetteknek már nem volt fizikai szemük, amit 
el lehet kápráztatni). 
Szokatlan megjelenési formája ellenére egy személy sem kételkedett abban, hogy ez a fény 
élőlény, Fénylény. Es nemcsak az: személyi tulajdonsága és félreismerhetetlen személyi 
jegyei vonnak. Leírhatatlan szeretet és melegség árad a haldoklóra ebből a lényből. A 
személyeket teljesen körülveszi, mintegy magába zárja a jelenléte. A haldoklót eltölti a belőle 
áradó mágneses vonzerő. Így elkerülhetetlenül vonzódikhozzá. A legkisebb eltérés nélkül 
fogjuk leírni ezt a Lényt. Ámde figyelembe véve a szereplők eltérő vallásosságát és 
meggyőződését, az ő kijelentéseik alapján, esetenként másként fogjuk megnevezni. Így 
azok, akik neveltetésük és meggyőződésük szerint keresztények, ezt a Fényt Krisztussal 
azonosítják, ezért néha párhuzamot vonnak a Bibliával, hogy állításukat bebizonyítsák. Egy 
zsidó férfi és egy zsidó nő a Fényt "angyalnak" nevezte. Világos, hogy a két ember nem 
akarta azt állítani, mintha a Lénynek szárnya lett volna, hárfán játszott, vagy emberi alakja 
lett volna. Csak Fényt említettek. Mindegyikük igyekezett elhitetni velem, hogy ők a Fényt 
követnek, vagy vezetőnek tartották. Egy férfi, aki élménye előtt semmiféle vallásos 
neveléssel és meggyőződéssel nem rendelkezett, látomását egyszerűen "Fénylény"-nek 
nevezte. Ehhez a megjelöléshez kapcsolható egy keresztény asszony kijelentése, aki nem 
tartotta erőltetettnek, hogy a Fényt "Krisztusnak" nevezze. A Lény megjelenése után 
hamarosan felveszi a kapcsolatot a haldoklóval. A "gondolatátvitel" ugyanazon a módon 
történik, ahogy azt e más szellemi lényekkel való találkozásnál említettük. A tanúk ismételten 
azt állítják, hogy semmiféle fizikai hangot nem hallottak, mert a Fénylénytől jövő hang is 
közvetlen, akadálytalan gondolatátadással történik - éspedig olyan világosan, hogy minden 
félreértés, valamint a Fénylény iránti bármilyen hazugság ki van zárva. 
Sokan említették, hogy ez a gondolatcsere nem mindig a résztvevő anyanyelvén történt, 
mégis azonnal megértették a közléseket. A gondolatokat és beszédeket, melyek ebben az 
állapotban "elhangzottak", a tanúk újraélesztésük után nem tudták nehézség nélkül emberi 
nyelvre lefordítani. Ha az élmények következő szakaszait figyeljük, ennek a kimondhatatlan 
nyelvnek fordítási nehézsége mindjárt világos lesz. A Lény mindjárt az elején meghatározott 
gondolatot intéz az emberhez. Akikkel beszéltem, megpróbálták ezeket a gondolatokat 
többnyire kérdésszerűen megformálni. Az elhangzott kérdések között ilyenek voltak: 

, Elkészültél a halálra? Kész vagy meghalni?" , 

,Mit tettél életedben, amit fel tudsz mutatni? Mit tettél életeddel, amit birtokoltál?" 

Az első pillanatra különbség látszik a két kérdésforma között. Az első kettő a 
"felkészültségre" fordítja a figyelmet, a másik kettő a "teljesítményre" teszi a hangsúlyt. 
Véleményem szerint mindkét változat ugyanazt fejezi ki. Ezt bizonyítja egy asszony 
következő megfogalmazása: 

A Lény hozzám intézett első szavai ezek voltak - mintha kérdezett volna: kész 
vagyok meghalni? és - mit csináltam egész életemben, amit most megmutathatnék?" 
Továbbá, néhány vizsgálat mutatja, hogy a "kérdések", ha eltérő megfogalmazásban 
hangzanak is el, semmit se veszítenek jelentőségükből. Valahogy így közölte ezt egy férfi: 

, Amikor "halott voltam, a hang kérdést tett fel nekem: "Ertékes az életed?" Amit ő gondolt, ez 
volt: Vajon számomra az élet, amit eddig leéltem, annak fényében, amit most tudok, még 
mindig értékesnek látszik?" 

Mellékesen minden résztvevő megjegyzi, ez a kérdés bármennyire is mélyreható, mégse 
lehet azt állítani, hogy szemrehányó lenne. Mindnyájan állítják, hogy a Lény által feltett 
kérdések sohasem vádlók, vagy ledorongolók, mert - nem számít, hogy milyen a válasz - 
utána is ugyanaz a korlátlan szeretet és megértés árad a Lényből, mint előtte. A kérdésnek 
az a célja, hogy életüket őszintén és alaposan gondolják át. Ez olyasmi, mint a szókratészi 
kérdés, amely nem előre megfogalmazott választ akar hallani, hanem a megkérdezettet 
segíti abban, hogy ő maga jöjjön rá az igazságra. Nézzünk most néhány közlést, melyekben 
a résztvevők adnak felvilágosítást erről a földöntúli Lényről: 

1. , Hallottam, amint az orvosok halottnak nyilvánítanak és attól a pillanattól fogva 
éreztem, hogy valamilyen zárt térségben sötétségen keresztül zuhanok, vagy talán 
lebegek. Ezt nem lehet leírni. Minden szurokfekete volt és csak messze a távolban 
láttam meg a fényt, ezt a mérhetetlenül ragyogó fényt. Kezdetben nem látszott 
különösen nagynak. Ahogy közeledtem feléje, egyre nagyobb lett. Igyekeztem a 
közelébe kerülni, mert azt hittem, hogy az Krisztus. Minden erőmet összeszedtem, 
hogy ezt a pontot elérjem. Az élmény nem volt félelmetes, inkább barátságos. Mivel 
keresztény vagyok, azt a fényt azonnal Krisztussal hoztam összefüggésbe, aki azt 
mondta: "En vagyok a világ világossága. Magamban arra gondoltam: ha most meg 
kell halnom, akkor tudom, ki vár rám abban a fényben." 

2. ,Felkeltem és italért mentem ki a hallba. Mint később kiderült, ez volt az a pillanat, 
amikor vakbelem átfúródott. Nagy gyengeség fogott el és összeestem. Akkor azt 
éreztem, hogy lebegek és igazi lényem a testemből ki- és bejárkál és azonnal 
csodálatos zenét hallottam. A hallban lebegtem, majd az ajtón keresztül kijutottam a 
rácsos tornácra. Majd azt vettem észre, hogy körülöttem valamilyen kis felhő, vagy 
pontosabban: pirosas köd keletkezik. Aztán átlebegtem a rácson úgy, mintha nem is 
létezne. Majd tovább fel ebbe a tiszta, kristálytiszta fénybe - egy hófehéren ragyogó 
fénybe. Csodálatos volt és olyan világos, olyan sugárzó, mégsem ártott a szememnek 
Ilyen fényt itt a földön nem lehet leírni. A fény tulajdonképpen nem látszott 
személynek, de kétségtelenül volt személyes egyénisége. A tökéletes szeretet és 
megértés fénye volt ez. Majd egy gondolat jutott el az öntudatomhoz: "Szeretsz 
engem?" Nem kifejezetten kérdés volt ez, hanem csak gondoltam, hogy a Lény ezt 
akarja közölni: Ha valóban szeretsz engem, akkor menj vissza és fejezd be, amit 
életedben elkezdtél." Egész idő alatt éreztem, hogy lenyűgöző szeretet és irgalom 
vesz körül." 

3. , Tudtam, hogy meghaltam és semmit se tehetek ellene, mert hangomat senki sem 
hallotta... A testemen kívül voltam, kétségtelenül. Láttam azt, ahogy a műtőasztalon 
feküdt. A lelkem kívül volt! Ez először lesújtott, de aztán megjelent a hatalmas fény. 
Kezdetben kissé homályos volt, de aztán óriási sugárrá duzzadt - roppant 
fénytelítettség volt, de nem lehet reflektorfénynek nevezni, egyszerűen csak nagyon 
sok fény volt. Azonkívül melegség sugárzott belőle, világosan éreztem. A fény világos, 
sárgás fehérség volt, de több a fehérségnél. Rendkívül világos, egyszerűen 
leírhatatlan. Bár úgy látszott, hogy mindent betölt, mégis felismerhettem egész 

környezetemet: a műtőt, orvosokat, nővéreket, valóban mindent. Nem volt vakító, 
tisztán láthattam. Amikor a fény megjelent, nem tudtam mi történt, de aztán 
megkérdezett engem, hogy elkészültem-e a halálra? Olyan volt, mintha emberrel 
beszéltem volna - csakhogy ember nem volt ott. Valóban a fény volt, ami velem 
beszélt éspedig hanggal. Közben, azt hiszem, a hang figyelembe vette, hogy még 
nem készültem el a halálra. Tudja, ezt azért tette, hogy próbára tegyen engem. Attól a 
pillanattól fogva, amikor a Fény beszélni kezdett velem, végtelenül jól éreztem 
magam. A belőle áradó szeretet egyszerűen elképzelhetetlen és leírhatatlan. Es 
határozottan humorérzéke is volt, egészen biztos!" 


Visszatekintés 


A Fénylény megjelenése, vizsgálás és szó nélkül feltett kérdései egy döbbenetes erejű 
képsort indítanak el, amellyel a Lény panorámaszerűen bemutatja a haldoklónak élete fontos 
eseményeit. Közben kiderül, hogy a Lény előtt az egyén egész élete kiterítve fekszik. Neki 
nincs szüksége felvilágosításra. Célja az, hogy a haldoklót ösztönözze arra, hogy életére 
visszaemlékezzen. 

A képszerű visszatekintés megjelenítése egyrészt azért történik, hogy azok újbóli 
felidézésével az emlékezetben legyenek; másrészt az emlékezésfolyamatból a Lény kiemel 
néhány jelenetet, melynek megfigyelését különösen ajánlja. Az egész folyamat rendkívüli 
sebességgel zajlik le. A képek egymásután gyorsan és időbeli sorrendben következnek. 
Néhány tanú azonban nem emlékezett arra, hogy a képek történeti sorrendben következtek 
volna. A felismerés villámgyorsan történt, minden emlékezetes esemény egyidőben jelent 
meg és lelki szemükkel egy pillanat alatt felismerték azokat. A résztvevők, eltérő kifejezéseik 
ellenére, megegyeznek abban, hogy az élmény a földi időnek megfelelően, ugyanabban a 
pillanatban történt. Jóllehet rendkívül gyorsan megy végbe a visszatekintés, amit az 
érintettek látomásszerű képzeletnek említenek, mégis azt állítják, hogy életüket lenyűgöző 
elevenséggel mutatja be. 

Néhány esetben háromdimenziós, sőt eleven színekben mozgóképes bemutatás történt. 
Amikor azok egymásután felvillantak. a tanúk minden egyes képet felismertek, miközben a 
képek láttán érzelmileg és hangulatilag néha újból át is élték a jeleneteket. A 
legcsekélyebbtől a legjelentősebb cselekedetig - így közölték velem azok, akiket 
megkérdeztem, anélkül, hogy pontosan megmagyarázták volna - a visszatekintésben 
minden látható volt, amit életükben tettek. Néhányan azt állították, hogy életüknek csak a 
legfőbb eseményeit látták. Mások arról biztosítottak engem, hogy a visszatekintés életük 
eseményeinek minden részletére kiterjedt. Néhány ember ezt a jelenséget úgy fogta föl, hogy 
a Fénylény ezzel nevelni akarta őket. Így gondolkodtak azok, akik a képek láttán ekkor két 
dologban kaptak figyelmeztetést: az embereket szeretni és tudást szerezni. Figyeljünk meg 
most ilyen szempontból egy jellegzetes közlést: , Amikor a Fény megjelent, első szava ez 
volt: 

, Mit tettél életedben, amit most megmutathatsz nekem?!" - vagy valami ilyen. Abban a 
pillanatban megkezdődött a visszatekintés. "Ejha, hát ez meg mi? - gondoltam, amikor 
gyermekkorom jelent meg, Attól kezdve, egymásután gyakorlatilag életem minden egyes 
évét láttam kisgyerekkortól egészen a jelenig. 

Sajátos módon kezdődött: kislány voltam és a szomszédságunkban levő patak mellett 
játszottam. Aztán minden korból következett több jelenet - élmény, amit a nővéremmel együtt 
szereztem, részletek a szomszéd emberekről és helyekről, ahol laktam. Akkor jött az 
iskoláskor előtti idő, amikor egy különösen kedves játékomat összetörtem és ezért sokáig 
sírtam. Ez nagyon szomorú élmény volt. A képek tovább vezettek azokig az évekig, amikor 
cserkész voltam és sátoroztunk. Aztán számos élmény elevenedett föl az általános iskolából. 

Amikor középiskolába kerültem, nagy megtiszteltetés ért: beválasztottak a Leg- jobb Tanulók 
Klubjába; az élményt úgy éltem újra, ahogy akkor befogadtak. Tovább folytatódtak a képek a 
középiskola alsó osztályaitól a felső osztályokon át a befejezésig és végül a főiskola első 
évének addigi pontjáig, ahol akkor voltam. Az elmúlt események ugyanabban a sorrendben 
játszódtak le, mint az életben és tökéletesen élethűek voltak. A képek úgy peregtek, mintha 
kívülről, a valóságban láttam volna őket, rendkívül szemléletesek, színesek voltak - és 
hatásosak. Annál a jelenetnél pl., amikor összetört a játékom, láttam teljes felindultságomat. 
Nem olyan volt, ahogy az akkori szemléletem szerint láttam, a világért se! Az a kislány, akit 
láttam, nem másvalakinek látszott, mint egy filmből való alak, vagy a játszótéren futkározó 
kicsik egyike. Az én magam voltam! Láttam magam gyerekként abban a helyzetben, 
pontosan ugyanabban a helyzetben, amiket átéltem, melyekre emlékezhettem. A Fényt addig 
nem láttam, amíg a visszatekintéssel foglalkoztam. Mihelyt életem felől kérdeztek, a Fény 
eltűnt és megkezdődött a vissza- tekintés. Mégis egész idő alatt éreztem, hogy mellettem volt 
és életem megtekintése közben vezet. Tudtam, hogy jelen volt, mert közbe-közbe 
megjegyzéseket tett. A visszatérő jelenetek mindegyikével valamit mutatni akart nekem. Ezt 
nem azért tette, hogy megtudakolja, mit tettem életemben - azt ő tudta már -, hanem kiemelt 
néhány eseményt és azokat elém helyezte, hogy vissza tudjak emlékezni. Ismételten 
hangsúlyozta, hogy milyen fontos a szeretet. A legvilágosabban azokat a mozzanatokat 
mutatta meg, amik a nővéremmel voltak kapcsolatosak, akivel mindig szoros barátságban 
voltam. Majd a Lény bemutatott néhány esetet, ahol vele szemben önző voltam, de 
ugyanakkor sok olyant is, amikor kedvesen és önzetlenül viselkedtem. Megmagyarázta, hogy 
próbáljak másokra is gondolni s erre minden erőmből törekedjek. A figyelmeztetésekben a 
legkisebb szemrehányás sem volt. Azoknál a jeleneteknél, ahol önzően viselkedtem, a Lény 
csak annyit jegyzett meg, hogy bizony tanulhatnék belőlük. A tudással kapcsolatban is 
ugyanígy nyilatkozott. Komolyan felhívta a figyelmemet tanulmányaimra és közölte velem, 
hogy tovább fogok tanulni. Amíg a legközelebb hívni fog (akkor már megmondta, hogy vissza 
fogok térni) - addig is fejlesszem a tudásomat, Azt mondta a tudásról, hogy olyan állandó 
folyamat, mely a halál után is tart. Azt hiszem, a Fénylény azért engedett visszatekinteni az 
életemre, hogy tanítson. Mindez fölöttébb "különös: halott voltam, ténylegesen 
visszatekintettem az életemre, amikor gyors jeleneteken át vezetett. Mégsem voltak annyira 
gyorsak ezek a jelenetek, hogy ne érthettem volna meg őket. Ennek ellenére az egész nem 
tartott sokáig. Látszólag először a Fény jelent meg, aztán következett a visszatekintés, majd 
újra visszajött a Fény. Ugy tűnt föl, az egész alig tartott öt percig, valószínű azonban, hogy 
harminc másodpercnél tovább tartott, de pontosan nem tudom megmondani. Csak egy 
alkalommal ijedtem meg, nevezetesen akkor, amikor úgy tűnt föl, hogy életemet itt nem 
tudom befejezni. Ennek ellenére a visszatekintést szívesen néztem. Szórakoztatott. 
Elveztem, hogy visszatérhettem a gyerekkoromba, úgyszólván még egyszer átéltem azt. 
Olyan út volt ez, amelyen keresztül visszatérhettem a múltba, és amely utat rendes 
körülmények között nem lehetett volna megjárnom." 

Rá kell mutatni arra, hogy olyan beszámolók is elhangzottak, melyekben a visszatekintés 
élményét a Fénylény megjelenése nélkül tapasztalták meg. Azokban az élményekben, ahol a 
Fénylény egyértelműen "irányítóként" volt jelen, a visszatekintésnek még komolyabb 
meggyőző ereje volt. Mindenesetre a tapasztalatokat úgy jellemezték, hogy a képek 
elevenek és pontosak voltak, tekintet nélkül arra, hogy a Fénylény megjelent-e, vagy sem. 
Nem számít az sem, hogy a halálélmény közben létezik-e olyan ok, mely a "halált" okozná, 
vagy csak hajszálnyira közelíti meg azt. 

,A lárma és a hosszú, sötét folyosón való áthaladás után gyerekkorom minden 
gondolatát kiterítve láttam és egész életem még egyszer felvillant előttem. Nem képek 
formájában tűnt fel, hanem gondolatokban, azt hiszem. Ezt nem tudom önnek pontosan 
leírni. Valóban minden benne volt, életem minden eseménye előjött. Nem úgy, hogy egy-egy 
kis jelenet tűnt volna fel, hanem egyszerre láttam egész életemet, minden élményt 
egyidőben. Gondoltam anyámra és azokra a dolgokra, amelyekben igazságtalanságot 
tettem. Azokat a rosszaságokat, amiket gyerekfejjel elkövettem, még egyszer megláttam. 

Visszaemlékeztem szüleimre s azt kívántam, hogy bizonyos dolgokat bár ne tettem volna 
meg. Szerettem volna meg nem történtté tenni." 

A most következő két példában nem a klinikai halálnál lépett föl az élmény, hanem heves 
fiziológiai stressznél, vagy sérülésnél. 

, Az egész helyzet meglepően alakult ki. Már mintegy két hete nem éreztem jól magam 
és kisebb lázam is volt, de ezen az éjszakán gyorsan romlott az állapotom. Még emlékszem 
arra, az ágyban fekve feleségemet fel akartam kelteni, hogy megmondjam neki, rosszabbul 
vagyok, de egyáltalán nem tudtam megmozdulni. Sót, egyszer csak teljes sötétségbe 
kerültem, majd ürességben találtam magam és akkor az egész életem villámgyorsan 
lepergett előttem. Azzal az idővel kezdődött, amikor hat, vagy hét éves voltam. Emlékeztem 
egy jóbarátomra, akivel együtt jártam általános iskolába. Az általános iskola után láttam 
magam középiskolásnak és egyetemistának a fogorvosi szakon, végül mint gyakorló 
fogorvost. Tudtam, hogy halott vagyok, de akkor eszembe jutott, hogy gondoskodnom kell a 
családomról. Semmiképpen se akartam most meghalni, mert voltak olyan dolgok, melyeket 
megbántam, hogy elkövettem és sajnáltam néhány más dolgot itt hagyni. Ez a visszatekintés 
"lelki képek" formájában történt, de összehasonlítva a szokásos képekkel, sokkal elevenebb 
volt. Eletemnek csak főbb mozzanatait éltem át, éspedig olyan gyorsasággal, mintha egy 
másodperc alatt lapoztam volna át életem egész könyvét. Ugy tűnt föl, mint egy szörnyű 
gyorsan rohanó film és mégis olyan állapotban voltam, hogy mindent felfogtam és 
feldolgoztam. A képek nem keltették fel bennem a múlt érzéseit, mert ahhoz nagyon gyorsan 
haladtak. Elményem közben semmi mást nem láttam (egyébként is teljes sötétségben 
voltam), mégis egész idő alatt világosan éreztem egy nagyon hatalmas, korlátlanul szerető 
Lény jelenlétét a közelemben. Erdekes volt, hagy amikor felébredtem, életem egész 
történetét minden részletében mindenkinek el tudtam mondani azáltal, amit tapasztaltam. 
Maradandó tapasztalat volt. Nehéz szavakba önteni, mert minden villámgyorsan történt, 
mégis rendkívül világos volt." 

Egy háború viselt fiatalember a történetét így mongja el: 

, Amikor Vietnamban szolgáltam, megsebesültem és meghaltam" . Egész idő alatt 
tudtam, hogy mi történik velem. Amikor hat géppuskagolyó eltalált, egyáltalán nem lettem 
nyugtalan. Szívemben a sebesülés után valóságos megkönnyebbülést éreztem. Jól éreztem 
magam. Semmitől se féltem. Abban a pillanatban, amikor eltaláltak, életem képekben jelent 
meg előttem. Időben visszatértem gyermekkoromba és attól kezdve peregtek a képek egész 
életemen keresztül. Valóban mindenre tudtam emlékezni. Minden elevenen és világosan állt 
előttem. Azoktól a legkorábbi eseményektől, melyekre még éppen emlékezhettem, addig a 
jelenig, melyben akkor voltam, mindent a legpontosabban megmutattak és ez szélsebesen 
szaladt el előttem. Az egész egyáltalán nem volt kellemetlen, közben nem éreztem sem 
megbánást, sem elégedetlenséget magammal szemben. A legtalálóbb hasonlat, ami 
megfelel ennek a képsornak, talán egy diasorozat lenne. Olyan volt, mintha valaki nagyon 
gyorsan diafelvételeket pergetett volna le." 

Végül essék szó egy különleges lelki kényszerhelyzetről, mely közvetlen közel volt a 
halálhoz, bár testi sérülés nem történt. 

, Első egyetemi évem utáni nyáron traktoros állást vállaltam. Nehéz nyerges vontatót 
vezettem. Gyakran küszködnöm kellett, nehogy elaludjak a volán mögött. Egy reggel, amikor 
teherrel megrakodva már hosszú utat megtettem, elbólintottam. Az utolsó, amire emlékszem, 
egy útjelző tábla volt. Aztán szörnyű sistergést hallottam, mely a jobb első kerék kidurranását 
jelezte, erre a kocsi megbillent és a súly áttevődése miatt a bal kerék is kidurrant. A kocsi 
oldalra dőlt és az út mentén levő híd felé csúszott. Megijedtem, mert tudtam, hogy a kocsi a 
hídnak fog ütődni. Abban a pillanatban, amikor a kocsi megcsúszott, gondolatban egész 
életem lepergett előttem. Nem láttam belőle mindent, csak a fontosabb dolgokat, mégis teljes 
életmű volt. Először láttam, hogy kétéves koromban apám mögött mentem a strandon. Aztán 
egy sor egyéb esemény bukkant fel gyerekkoromból. Majd láttam, hogy ötéves koromban 
hogyan törtem össze a karácsonyra kapott új piros autót. Emlékeztem arra, hogyan 
üvöltöttem, amikor élénksárga esőkabátomban iskolába mentem. Az általános iskola minden 

évéből megjelent valami előttem. Láttam mindegyik tanáromat s az egyes évek fontosabb 
eseményei ismét előkerültek. Aztán középiskolás lettem, mellékesen újságot árultam és 
dolgoztam egy élelmiszerüzletben. A jelenetek folytatódtak egészen az első egyetemi év 
utáni nyárig. Ezek és még sok más esemény pergett le a szemem előtt. Az egész 
valószínűleg nem tartott tovább a másodperc töredékénél. Aztán elmúlt, én ott álltam és 
bámultam a teherkocsira és azon gondolkodtam, vajon halott vagyok-e, vagy talán angyal? 
Megcsíptem a karomat, hogy meggyőződjek arról mi vagyok, halott, vagy lélek, vagy 
tulajdonképpen mi? A kocsi összetört és én egy karcolást se kaptam. A szélvédőablakon át 
repülhettem ki. Mindenesetre az üveg teljesen összetörött. Amikor kissé megnyugodtam, 
arra gondoltam, milyen különös volt az egész, olyannyira, hogy egész életemre maradandó 
benyomást hagyott, mert egy kritikus pillanatban az öntudatomon átvonult az egész életem. 
Valószínűleg át tudnám gondolni még egyszer ezeket az eseményeket s amikor ezek 
megismétlődnének emlékezetemben, bizonyára jó negyedórára lenne szükségem. De akkor 
minden egyszerre történt, egészen magától, alig egy másodperc alatt. Valóban bámulatos 
volt!" 


Határ, vagy sorompó 


Néhány esetben a résztvevők leírták, hogy halálközeli-élményeik folyamán eljutottak egy 
helyhez, amit "határ", vagy "választóvonal" szóval jelöltek meg. A különböző szereplők ilyen 
kifejezéseket használnak: vizek, szürke köd, ajtó, egy mezőn keresztül menő kerítés, vagy 
egyszerűen: vonal. Ezek bizonyos kérdéseket vetnek fel - természetesen csak elméletileg - 
vajon mi az alapja a különböző személyek által tapasztalt különböző ábrázolási módnak? Az 
egyes változatokban meg kellene találni a közös jelentést, mert a szavak jelentése ezt 
lehetővé teszi. Nézzünk meg most néhány közlést, melyekben a határ, vagy a választóvonal 
fogalma jut kifejezésre: 

1. ,Szívroham következtében "meghaltam. Amikor holtan feküdtem, hirtelen egy 
hullámzó gabonamezőn találtam magam. Csodaszép volt, minden ragyogó zöld - 
olyan színben, amilyen itt a földön nem létezik. A mezőn észrevettem egy kerítést és 
elindultam feléje. A másik oldalon észrevettem egy embert, aki szintén a kerítéshez 
közeledett, mintha találkozni akart volna velem. Hozzá akartam menni, de úgy 
éreztem, hogy valami ellenállhatatlanul visszahúz. Ugyanakkor láttam, hogy ő is 
megfordul és eltávolodik a kerítéstől." 

2. ,Első gyermekem szülése közben a következő élményem volt. Amikor az orvos 
terhességem nyolcadik hónapjában mérgezési tüneteket állapított meg, kórházba 
küldött, ahol meg tudja indítani a szülést. Közvetlenül a szülés levezetése után olyan 
súlyos vérzés lépett fel, amit az orvos is alig tudott megállítani. Tudtam, mit jelent ez, 
mert magam is kórházi ápolónővér voltam, felismertem a veszélyt. Egyszer csak 
elvesztettem az eszméletemet és egy visszatérő, dörömbölő kolompszerű zajt 
hallottam. Amikor öntudatra ébredtem, egy hajón voltam, mely vízen haladt keresztül. 
A túlsó parton összes szeretteimet megláttam, akik már korábban meghaltak - 
anyámat, apámat, nővéremet és másokat is. Pontosan láttam őket, megismertem az 
arcukat, ugyanaz volt, mint a földön. Hozzám jöttek, hogy köszöntsenek, de én egyre 
csak ezt ismételgettem: Nem, nem, én még nem vagyok kész arra, hogy hozzátok 
csatlakozzam, nem akarok meghalni. Még nem készültem fel a halálra! Ez valóban 
különös élmény volt, mert egész idő alatt láttam az orvosokat és a nővéreket, akik a 
testem körül foglalatoskodtak. Ugy tűnt föl, mintha nem én lennék az az ember - az a 
test -, amit körülállnak, hanem csak egy szemlélő. Közölni akartam az orvossal, hogy 
nem fogok meghalni, de senki se hallott. Az orvosok, nővérek, szülőszoba, hajó, víz, a 
túlsó part - mindez együtt egy nagy egészet alkotott. Mindezt egyszerre láttam úgy, 

mintha mindkét jelenet pontosan egymáson lenne. Aztán a hajó majdnem 
megérkezett a túlsó partra, de a part előtt megfordult és visszafelé indult. Az orvosnak 
ismét érthetően jeleztem és ezt mondtam: Nem fogok meghalni." Ebben a pillanatban 
térhettem magamhoz. Az orvos elmesélte nekem, mi történt: szülés utáni vérzésem 
volt és hajszálnyira voltam a haláltól, de most már túl vagyok a nehezén." 

. ,Súlyos vesebetegség miatt beutaltak a kórházba és kb. egy hétig eszméletlenül 
feküdtem. Orvosaim teljes bizonytalanságban voltak, vajon túlélem-e? Öntudatlan 
állapotomban azt éreztem, hogy felemelkedtem magasba - mintha nem lenne testem. 
Ragyogó fehér fény jelent meg előttem. Olyan világos volt, hogy nem tudtam átlátni 
rajta, mégis a közelében tartózkodtam s ez csodálatosan megnyugtatott. A földön 
semmi sincs, ami ehhez hasonló volna. Miközben a Fény jelen volt, gondolatok, vagy 
szavak jutottak el hozzám: Meg akarsz halni?" Azt válaszoltam, nem tudom, mert nem 
ismerem a halált. Erre a Fény megmagyarázta: Lépj át ezen a vonalon és meg fogod 
tapasztalni." Bár a vonalat nem láttam, mégis éreztem, hogy hol húzódik az a vonal. 
Amikor átléptem, eltöltött valamilyen elképzelhetetlen béke és nyugalom érzése. 
Minden gondom elmúlt." 

. Egy szívroham után egyszer csak sötét ürességbe kerültem és tudtam, hogy 
elhagytam fizikai testemet és meghaltam. Uram, én mindig a legjobb tudásom és 
lelkiismeretem szerint cselekedtem, kérlek, segíts meg engem!" - szaladt át rajtam a 
gondolat. Ugyanakkor kijutottam a sötétségből. Hamarosan minden halványszürke lett 
körülöttem és aztán lebegtem, vagy gyorsan siklottam tovább a szürke ködön át afelé, 
amit messze a távolban magam előtt láttam. Olyan gyorsan rohantam, hogy a magam 
erejéből erre képtelen lettem volna. Amikor egész közel voltam, átláttam a ködön: 
embereket pillantottam meg, akiknek ugyanolyan alakjuk volt, mint a földön. Azt is 
láttam, hogy milyen épületekben tartózkodnak. Minden ragyogó fényben úszott, mély 
aranysárga izzásban, mely gomolygott, de másként, mint a földön levő kemény arany 
tónus. Amikor közel kerültem, barátságos érzés töltött el, olyan érzés, amit emberi 
szavakkal nem lehet visszaadni. De az idő még nem érkezett el számomra, hogy ezen 
a ködön átmenjek. A ködön túl láttam Károly nagybátyámat felém jönni. Ő már 
korábban meghalt. Megállított és megparancsolta: "Térj vissza! Munkádat még nem 
fejezted be a földön. Fordulj vissza innen! Nem akartam visszatérni, de mást nem 
tehettem. És még ugyanabban a pillanatban visszakerültem a testembe. A mellemben 
iszonyú fájdalmat éreztem és hallottam kisfiam rimánkodását: "Edes Istenem, hozd 
vissza az én mamimat 

. ,Kritikus állapotban vittek kórházba. Azt mondták, gyulladásom van, amelynek 
orvosom . szerint rossz következményei lehetnek. A kórházba  behívatták 
hozzátartozóimat, mert úgysem élek sokáig. Ök össze is jöttek az ágyam köré - amíg 
az orvos várta, hogy meghalok, nekem úgy tűnt föl, mintha rokonaim egyre távolabb 
kerülnének tőlem. Majd azt láttam, hogy ők visszatérnek és én távolodtam el tőlük. 
Egyre elmosódottabban láttam, mégis felismertem őket. Elvesztettem az 
eszméletemet és semmiről sem tudtam, ami a szobában történik, hanem hirtelen egy 
szűk V alakú átjáróba kerültem. Olyan széles volt, mint ez a szék. Ezen át fejjel 
csúsztam lefelé. Kezeimet oldalamhoz szorítottam. Belül észrevettem egy szép, 
fényes, kilincs nélküli ajtót, melynek résén keresztül sugárzó fény áradt ki. Oly 
csodaszépen csillogott, hogy arra gondoltam: micsoda vidám és boldog lehet az élet 
odabenn! Nagy vágy fogott el, hogy bemenjek az ajtón. Mindenki vidám volt és 
táncolt. Körülnéztem és azt mondtam: "tt vagyok, Uram, ha akarod, végy engem 
magadhoz!" "Fiú, fiú!" - szólt hozzám és azonnali hatállyal visszarendelt engem. Még a 
lélegzetem is elakadt." 

Visszatérés 


Azoknak az embereknek, akikkel beszéltem, valamikor vissza kellett térniük élményeikből. 
Időközben meglepően megváltozott a halálról vallott felfogásuk. Amint hallottuk, voltak 
olyanok, akik "haláluk után néhány pillanat múlva kétségbeesetten kívánkoztak vissza 
anyagi testükbe és haláluk miatt bánatosak voltak. Amikor azonban a haldokló bizonyos 
mélységig jutott élményeiben, nem tetszett neki a visszatérés, sőt igyekezett ellenszegülni, 
nehogy vissza kelljen venni testi léttormáját. Különösen érvényes ez azokra, akik találkoztak 
a Fénylénnyel. Ahogy ezt egy férfi áradozva kijelentette: 

, Ennek a Lénynek a közelségét sohase akartam elhagyni!" 

A kivételek e szabály alól inkább látszólagosak, mint valóságosak. Több asszony, akinek 
élménye idején kisgyermekei voltak, közölte, hogy személy szerint szívesebben ottmaradt 
volna, ahol ezeket ez élményeket tapasztalta, de kötelességének érezte, hogy visszatérjen 
és gyermekeit felnevelje. 

, Gondolkoztam, hogy itt maradjak-e? Aztán megláttam három gyermekemet és 
férjemet. Mit tegyek? Nem könnyű elmagyarázni. Amikor a Fény jelenlétét éreztem, akkor 
tényleg nem akartam visszatérni. A családom iránti felelősséget nagyon komolyan vettem és 
abban a pillanatban is tudatában voltam ennek, így előbbre valónak tartottam, hogy 
visszatérjek." 

Más személyek közölték velem, hogy biztonságban érezték ugyan magukat szokatlan, test- 
nélküli állapotukban, mégis azon voltak, hogy visszatérjenek a fizikai létbe, mert befejezetlen 
feladataik voltak. Néhány esetben ez a feladat a befejezetlen tanulmányt jelentette. 

, Három évet már elvégeztem az egyetemen, csak egy év volt még vissza. Ezért 

mondogattam: Nem akarok még meghalni! Ha a Fénnyel való együttlét néhány perccel 
tovább tartott volna, akkor én abban feloldódtam volna, amit pillanatnyilag átéltem. Akkor 
valószínűleg többé nem gondoltam volna tanulmányaimra." 
Ha megkérdezzük, hogy a fizikai életbe való visszatérés hogyan és milyen ok miatt 
következik be, akkor az általam összegyűjtött vallomások alapján rendkívül változatos képet 
kapunk. A legtöbb résztvevő erről semmit se mond. Nem tudják, hogyan tértek vissza; 
elképzelésük sincs róla. Egy-néhányan azt állítják, hogy ők maguk akartak visszatérni a földi 
létbe s ezt így fejezik ki: 

, Amikor kiszabadultam a testemből, bizonyos voltam abban, hogy nem sokáig 
maradhatok fizikai testemen kívül - mások ezt természetesen nehezen értik meg, de előttem 
akkor nagyon világos volt -, döntenem kell, tovább távolodjak tőle, vagy visszatérjek beléje? 
Csodaszép volt ott a túloldalon és szívesen ott is maradtam volna, de tudtam azt, hogy a 
földön hasznos feladatom volt, s az bizonyos szempontból ugyanolyan szép. Ezért 
döntöttem: ji 

, Igen, én visszatérek és élek - és visszatértem a testembe. Ugy tűnt nekem, mintha a 
vérkeringést én indítottam volna el. Mindenesetre ettől kezdve javult az állapotom." 

Mások úgy vélik, hogy a továbbélés engedménye "Isten" akaratából, vagy a Fénylény 
közreműködésével valósult meg, vagy mert ők ezért imádkoztak (többnyire önzetlenül), vagy 
mert az Isten, vagy a Lény őket különleges feladat betöltésére rendelte. 

, Az asztal fölött lebegtem, mindent láttam, ami a teremben történt. Tudtam, hogy 
számomra itt a vég, hogy meghaltam. Aggódtam a gyermekeimért, ki viseli gondjukat? 
Valójában ezért nem voltam kész meghalni. Így az Ur megengedte, hogy tovább éljek." Egy 
férfi így emlékezik vissza: 

, Az Isten valóban kegyes volt hozzám. Halott voltam, de ő visszahozatott az 
orvosokkal, mert terve volt velem. Hiszem, hogy a feleségemen akart segíteni. Feleségem 
iszákos volt és igazán nem tudom, hogyan boldogult volna nélkülem. De most jobban van. 
Erősen hiszem hogy az, ami velem történt, segített rajta." 

Egy fiatal anya: ( 
, Miért küldött vissza az Ur, nem tudom. Amikor ott voltam, világosan éreztem 

jelenlétét. Ő ismert engem és tudta, ki vagyok. Látta, hogy az idő nem jött még el, hogy az 
égben maradjak; hogy miért, nem tudom. Azóta gyakran gondolok arra, valószínűleg azért, 
mert két kisgyereket kell felnevelnem, vagy egyszerűen azért, mert még nem voltam készen 
arra, hogy ott lehessek. Magamnak se tudom ezt megmagyarázni s még mindig keresem rá a 
választ." 

Néhány kevés esetben az érintettek olyformán nyilatkoznak, hogy saját akaratuktól 
függetlenül, mások szeretete és imája hozta vissza őket a halálból: 

, [dős nagynénémmel együtt voltam utolsó betegsége alatt és ápoltam őt. A családban 
mindenki azért imádkozott, hogy meggyógyuljon. Lélegzete többször kihagyott, de aztán 
magához tért. Egy napon kinyitotta a szemét és azt mondta: Joan, én ott fenn voltam, ott a 
túlvilágon. Ott csodaszép. Szívesen ott maradnék, de amíg ti imáitokkal magatok mellett 
tartotok, nem tehetem. Mindnyájan abbahagytuk az imát, és ő hamarosan meghalt." 

Egy asszony mesélte: 

,Bár az orvos megállapította halálomat, én tovább éltem. Az az élmény, melyen akkor 

átmentem, annyira örömteljes volt, hogy rossz érzés egyáltalán nem volt bennem. Amikor 
"visszajöttem" és kinyitottam a szememet, láttam a nővéremet és a férjemet, akiknek arcán a 
megkönnyebbülés látszott. Arcuk könnyes volt, de örültek, mert felébredtem. Egészen 
világosan éreztem, hogy nővérem és férjem szeretete hívott vissza, mely mint egy mágneses 
erő vonzott engem. Azt hiszem, hogy az egyik ember visszahozhatja a másikat." 
Az érintettek sok esetben arra emlékeznek, hogy a sötét folyosón gyorsan visszahúzták őket, 
melyen élményük első szakaszában átmentek. Így beszél egy férfi, aki halott volt, és akit egy 
sötét völgyön keresztül hajtottak. Már-már kiért a völgyből, amikor hallotta, hogy hátulról a 
nevén szólítják. Akkor visszafelé húzták őt hasonló gyorsasággal. Csak nagyon kevesen élik 
át tudatosan a testükbe való visszatérést. A legtöbben azt állítják, élményük végén az volt a 
benyomásuk, hogy egyszerűen "elaludtak, vagy elvesztették az öntudatukat, hogy később az 
anyagi testben ébredjenek föl. ji 

,Nem emlékszem, hogyan kerültem vissza fizikai testembe. Ugy éreztem, mintha 
elűztek, vagy elaltattak volna - és aztán az ágyban egyszer-csak felébredtem. A többiek még 
mindig ugyanazon a helyen voltak, ahol őket a testen kívüli állapotban láttam." 

Mások viszont emlékeznek arra, hogy élményük végén nagyon gyorsan, sőt gyakran egy 
rántással húzták vissza őket fizikai testükbe. 

, A mennyezet alatt lebegve láttam, hogyan élesztgetnek. Amikor az elektródokat a 
mellemre helyezték és testem megvonaglott, éreztem -mint egy kő esem bele a testembe. 
Aztán arra emlékszem, hogy a testemben felébredtem." 

Más: 

, Eldöntöttem, hogy visszatérek és még abban a pillanatban egy ugrással, egy 
hatalmas ugrással visszatértem a testembe. Abban a pillanatban éreztem, hogy 
visszakerültem az életbe." 

Azok a vallomások, melyek részletesen kifejtik a testbe való visszalépést, azt állítják, mintha 
az a fejen keresztül" történne. 

, AZ énem-nek volt egy nagyobb és egy kisebb vége. A baleset után, miután a fejem 
fölött lebegtem, ez visszatért a testembe. A test elhagyásánál a nagyobbik vége jött ki 
először és most a visszatéréskor a kisebbik vége volt elöl." 

Valaki ezt mondta: 

, Miközben figyeltem, hogyan szedik ki a testemet a kormánykerék mögül, egyszer- 
csak örvény ragadott el és keresztülhúzott egy zárt, teljesen sötét termen, ami tölcsérformájú 
volt. A szívás, mely visszahúzott a testembe, a fejemből látszott kijönni, s így kerültem vissza. 
Az egész olyan gyorsan történt, hogy nem volt időm gondolkodni, még kevésbé dönteni. 
Egyik pillanatban még pár méterre lebegtem a fejemtől, a másikban már el is múlt az egész. 
Még gondolni se tudtam arra, hogy engem most visszaszívtak a testembe." 

Az élményekkel kapcsolatos különböző érzések a betegségből való felgyógyulás után 
bizonyos ideig még megmaradnak. 
1. ,Visszatérésem utáni első héten néha sírtam, mert láttam azt a világot, én viszont itt 

élek. Szívesen sohasem tértem volna vissza." 

2. , Csodálatos érzéseket hoztam magammal, melyeket ott kaptam. Ez az érzés több 
napig eltartott. Néha még most is érzem." 

3. ,Ezt az érzést akkor nem lehetett szavakkal kifejezni. Bizonyos értelemben 
megőriztem azt. Sohasem felejtem el, mindig gondolok rá." 


Közlési kísérletek 


Hangsúlyozni kell, hogy azoknak, akiknek ilyen élményük volt, semmi kétségük nem volt 
annak valódiságáról és jelentőségéről. Velük folytatott beszélgetéseimben a témának 
megfelelő kifejezéseket használtak. Itt egy példa: 

, Amikor testemen kívül tartózkodtam, a legnagyobb mértékben ámultam azon, ami 
velem történt. Nem tudtam magamnak megmagyarázni, mégis valóság volt az! Világosan 
láttam testemet távol magamtól. Nem voltam olyan hangulatban, hogy ilyen dolgokat 
kitaláljak, vagy kívánjak. Nem hallucináció volt! Nem voltam olyan lelkiállapotban!" 

Egy másik: 

, Ez egészen más volt, mint a hallucináció. Egyszer a kórházban kodein hatására volt 

már hallucinációm, de az sokkal előbb volt, mint a balesetem. Ez az élmény egészen más 
volt, mint a hallucináció, valami teljesen más." 
Ezek a megjegyzések olyan emberektől származnak, akik meg tudják különböztetni a 
képzeletet és az álmot a valóságtól. Azok az emberek, akikkel beszéltem, ép érzékkel 
rendelkező, kiegyensúlyozott személyiségek. Tapasztalatukat nem úgy mondják el, ahogy az 
álmot meséli el az ember, hanem olyan valóságos történésnek értelmezik, amely velük 
valóban megtörtént. Bár tudják, hogy élményük valóságos volt és ennek hatása számukra 
jelentős, mégsem feledik el, hogy a mai társadalom nem szívesen fogadja az ilyen 
természetű közléseket. Több esetben tapasztaltam, számolnak azzal, ha élményeikről 
másoknak beszámolnak, óvatosan kell bánniuk ezzel a témával. Sok esetben 
hasznosabbnak látták, ha hallgatnak azokról, legfeljebb legközelebbi hozzátartozóik előtt 
nyilatkoztak. 

, Fölöttébb tanulságos élmény volt. Ennek ellenére gátlásom van, amikor arról 
másoknak beszélek. Ök csak néznek rám, mintha hibbant lennék." 

Hasonlóképpen nyilatkozik más is: 

, Sokáig senkinek se beszéltem erről, és egészen magamban tartottam. Rossz 
érzésem volt emiatt. Azt hittem, senki se hiszi el, amikor az igazságot mondom. Félek, hogy 
ezt mondják: "0, mindez csak kitalálás!" Egy napon elhatároztam: elmondom a családomnak, 
vajon hogyan fogadják? - és elmeséltem nekik. Különben a mai napig másnak még nem 
beszéltem erről. Gondolom, a családom elhitte, hogy olyan messze voltam." 

Mások a legelső alkalommal mindjárt a közvetlen környezetüknek próbálták elbeszélni 
élményüket, de amikor visszautasításban részesültek, ők is elhallgattak. 

1. , Anyám volt az egyetlen személy, akinek megpróbáltam élményemről beszélni. 
Röviddel az élmény után említettem neki, mit éltem át. De akkor még kisfiú voltam és 
ő nem tulajdonított jelentőséget a dolognak. Ezért többé senkinek se mertem 
elmondani." 

2. , Megpróbáltam a plébánosomnak elmondani, de ő megmagyarázta nekem, hogy 
hallucináltam. Akkor aztán befogtam a számat." 

3. ,A középiskolában meglehetősen népszerű voltam. Mindig rendes voltam a 
többiekhez és sohase lógtam ki a sorból. Nem voltam vezéregyéniség, inkább 
alkalmazkodtam a többiekhez. Amikor ezeket az élményeket átéltem és beszéltem 
róluk a többieknek, egyszerűen hülyének tartottak. Ha megpróbáltam erről beszélni, 
érdeklődéssel hallgattak, de később a fülembe jutott, hogy mindenütt mondogatják: 

"Ennél valami nincs rendben." Akkor megjegyeztem, hogy az egész csak vicc volt és 

többé nem beszéltem erről. Nem akartam olyan helyzetbe kerülni, hogy ujjal 

mutogassanak rám: "Nézzétek ezt a csodabogarat, micsoda bolondos dolgok 
történtek vele! Ezzel az elbeszéléssel csupán azt akartam jelezni, hogy az életben 
sokkal több dolog létezik, mint amiről az ember álmodhat. Azt hiszem, hogy ez csak 
képzelődés." 
4. Miután újraélesztettek, a nővéreknek el akartam mesélni, mi történt velem, ők 

. azonban azt tanácsolták, hogy ne beszéljek erről, mert az csak képzelődés." 

Így jutnak el az érintettek arra a következtetésre, amit egyikük a következőképpen 

fogalmazott meg: 

, Hamarosan tapasztaljuk, hogy ezeket az emberek nem olyan könnyen értik meg, 
mint ahogy szeretnénk. Másrészt ezt a dolgot nem lehet úgy eléjük állítani, mint amit minden 
utcasarkon lehet látni." 

Meglepő, hogy az általam megvizsgált összes esetben csak egyetlen orvos tanúsított 
megértést, vagy fejezte ki együttérzését a halálközeli-élményekkel kapcsolatban. A testen- 
kívüli állapot megtapasztalása után egy lány a következőket mondta el: 

, Családom hozzátartozói és én megkérdeztük az orvost, mi történt velem? Azt 

válaszolta, hogy súlyos sérüléseknél és nagy fájdalmaknál gyakran megtörténik, hogy a lélek 
elhagyja a testet." 
Ha jól átgondoljuk, hogy a halálközeli élményeiket elbeszélő személyek általában 
megnemértésre és kételkedésre találnak, nem csoda, ha idővel olyan meggyőződésre 
jutnak, hogy teljesen egyedülinek érzik magukat olyan élménnyel, amit rajtuk kívül senki se 
tapasztalt meg. Egy férfi pl. ezt mondta: 

, Olyan helyen voltam, ahol még senki sem járt." 

Ha a szóban forgó személyeket élményük apró részlete felől kérdeztem és 
megmagyaráztam, hogy mások pontosan ilyen élményekről és észrevételekről számoltak be 
nekem, akkor rendkívül megkönnyebbültnek látszottak. 

,Nem is hittem, hogy megélem, hogy mások is ugyanilyeneket éltek át - holott 

ilyenekről én sohasem hallottam... Boldogít az a tudat, hogy nem én vagyok az egyetlen, 
akinek ilyen élménye van. Most legalább tudom, hogy nem vagyok bolond. Én ezt mindig 
valóságos tapasztalatnak tartottam, ámde erről másoknak sohase beszéltem, mert féltem, 
hogy azt fogják gondolni: "Akkor még normális voltál, amikor megállt a szívverésed". Mindig 
hittem, hogy ezt mások is átélhették, de én valószínűleg sohase fogok megismerni senkit, aki 
ilyenről hallott volna. Most alig hiszem, hogy erről másokkal is lehet beszélni. Ha azelőtt, 
mielőtt ott voltam, valaki ilyenekről beszélt volna nekem - akkor valószínűleg ránéztem volna 
és azt kérdezem magamtól: "Hát ez miféle medvét szeretne rám sózni? Ilyen a mi 
társadalmunk." 
Az ilyen élményekkel rendelkező emberek félénksége mellett van még egy ok, amiért nem 
szívesen beszélnek tapasztalataikról. Erzik, hogy élményüket nehezen tudják közölni, mert 
az emberi beszéd távol esik azoktól az érzés- és létformáktól, amiket ők megéltek. Ezért 
érzik úgy, hogy hiábavaló lenne ezekről beszélni. 


Egész életre kiható következmények. 


A fent említett dolgok terjesztésére tudtommal még sehol a világon egyetlen szónoki 
emelvényt sem ácsoltak; azért, hogy bárki is hivatásos prófétaként elfogadtassa az 
emberekkel a haláltapasztalatokat. Senki sem akart másból prozelitát csinálni és meggyőzni 
másokat, hogy igaznak fogadják el személyes tapasztalatát. Sőt! Az okozott nehézséget, 
hogy ezek az emberek nagyon zárkózottak, ha másoknak kell elmondani tapasztalatukat. 

Tapasztalataiknak az életükben megnyilvánuló hatása nem volt feltűnő, hanem inkább 

szerény. Sokan mondták nekem, hogy életüket szerették volna teljesebbé tenni. Ezek 
hatására jobban elgondolkodtak és mélyebben kezdtek foglalkozni a végső dolgok 
kérdésével. 

, Mielőtt az egyetemre kerültem, kisvárosban éltem. A környezetem meglehetősen 
szűk-látókörű emberekből tevődött össze. Tipikus diák-klikk tag voltam. Aki nem tartozott az 
én baráti körömhöz, ahhoz nem volt semmi közöm. Amikor azonban ez a dolog történt velem, 
igazi tudásszomjam támadt. Akkor még nem tudtam, hogy létezhet valaki, aki ilyen 
dolgokban jártas, mert az addigi szűk kis világból még nem láttam tovább. A pszichológiáról 
és hasonlókról még semmit se tudtam. De világosan éreztem eme esemény után, hogy máról 
holnapra idősebb lettem, mert számomra új világ nyílt meg, amit azelőtt nem tartottam 
lehetségesnek. Ezután gondoltam arra, hogy sok dolog van még, amit tudnom kell. Vagy más 
szavakkal: több dolog létezik az életben, mint a péntek esti mozi és a foci. Aztán ilyen 
kérdések kezdtek foglalkoztatni, mint pl.: "Hol van az ember és elméjének végső határa? 
Egészen új világ nyílt meg előttem." 

Egy másvalaki ezt állította: 

, Azóta mindig az jár a fejemben, hogy mit tettem az életemben és milyenné kell azt 
formálni. Addigi életemmel meg voltam elégedve. Nem gondolom, hogy a világ a hibás, mert 
amihez kedvem támadt, azt megtehettem és kedvem szerint meg is tettem. Mi mást 
kívánhattam volna még? De amióta meghaltam, az átélt tapasztalat után kérdezgetni 
kezdtem magamtól: vajon amit tettem az jó, vagy rossz volt, vagy csak az én számomra volt 
jó? Eddig az ösztöneimre hagyatkoztam, ma azonban mindent szépen, lassan átgondolok. 
Ma előbb mindent meg kell értenem és emésztenem. Ujabban olyan feladatokon fáradozom, 
melyek fontosabbak. Ezzel az eszem és a lelkem is többet kap. Most jobban érzem magam. 
Törekszem arra, hogy ne legyenek előítéleteim, s az embereket ne fehér, vagy fekete 
szemüvegen keresztül nézzem. A jót azért akarom tenni, mert az jó és nem azért, mert az 
nekem jó. Ugy tűnik föl, hogy a dolgokat ma sokkal világosabban látom. Mindez azért van, 
mert történt velem valami és ebben a tapasztalatban láttam azokat a dolgokat." 

Mások azt közlik, hogy visszatérésük után megváltozott a magatartásuk a testi léttel 
szemben. Egy asszony pl. egész egyszerűen így beszélt: 

j , Az életem azáltal sokkal értékesebb lett." 

Íme, egy másik nyilatkozat: 

, Valamiképpen áldás volt számomra, mert az infarktus előtt mindig aggódtam 
gyermekeim jövője miatt, sokat rágódtam a múltamon és teljesen megfeledkeztem a jelenről 
és annak szép oldaláról. Beállítottságom most egészen más." 

Néhányan arról beszéltek, hogy ez a tapasztalat megváltoztatta bennük a lélekről, no meg a 
test és lélek közti értékfokozatról vallott felfogásukat. Ez különösen egy asszony szavaiból 
derül ki, akinek testen-kívüliség élménye volt, amikor nagyon közel került a halálhoz: 

, Abban a pillanatban tudatosabban figyeltem a lelkemre, mint a testemre. A lélek 
fontosabb lett, mint a testi külső. Azelőtt ez fordítva volt. Addig a testemre fordítottam 
nagyobb figyelmet; hogy mi van a lelkemmel? - no jó, hát az csak éppen van. Az élmény után 
lelkem került az érdeklődés középpontjába, a test csak másodrendű lett - az csak egy dolog, 
mely a lelket bezárja. Nem törődöm azzal, van-e testem, vagy nincs. Az nem fontos, sokkal 
fontosabb, hogy a lelkemmel törődjek." 

Egynéhány esetben hallottam a tanúktól, hogy pszichológiai tekintetben intuíciós 
képességeket szereztek: 

,EÉ halálélmény után úgy tűnt, mintha új lelkem lenne, Sokan mondták nekem azóta, 
hogy azonnal valami nyugtató hatást árasztok rájuk, ha bajba kerülnek. Lehet, hogy így van, 
mert mostanában jobban együttérzek az emberekkel, mintha gyorsabban megérteném, mi a 
bajuk." 

, Azt hiszem, hogy a halálélménnyel kaptam valamit: érezni tudom, hogy másoknak 
mire van szükségük az életben. Ha pl. valakivel a liftben együtt mentem fel az irodaházba, 
ahol dolgozom, előfordult, hogy az illető arcáról le tudtam olvasni, hogy segítségre van-e 
szüksége és milyen segítségre. Akkor bevezettem őt a szobámba és elbeszélgettem vele 

gondjairól." . 

, A baleset óta az az érzésem, hogy megértem mások gondolatait és érzéseit. Erzem 
az ellenszenvet, mely belőlük felém árad és gyakran képes vagyok arra, hogy megértsem a 
gondolataikat, mielőtt azt szavakkal kimondták volna. Ezt nem sokan hiszik el nekem, pedig 
azóta volt néhány különös élményem. Amikor egyszer egy társaságban voltam, 
meggyőződtem arról, hogy gondolatolvasó vagyok. Volt ott néhány vendég, akik engem nem 
ismertek, egyszercsak felálltak és elmentek. Megijedtek, hogy boszorkány, vagy hasonló 
vagyok. Nem tudom, hogy ezt a képességet akkor szereztem, amikor "halott voltam, vagy 
már bennem szunnyadozott korábban is, csak nem használtam a balesetemig." 
A "eckéztetések", melyek a halál-tapasztalat után megmaradtak, egy pontban csodálatosan 
megegyeznek. Csaknem minden érintett hangsúlyozta, hogy az ember életében mennyire 
fontos embertársainkat szeretni és szeretetből jót tenni. Egy férfi, aki találkozott a 
Fénylénnyel, tökéletes szeretetet és ráhagyatkozást érzett, különösen akkor, amikor az ő 
jelenlétében egész élete képek formájában kitárult. A "kérdés", amit a Lény feltett neki, arra 
hívta fel a figyelmét, hogy tudna-e ő is másokat így szeretni? Most már tudja, a földön az a 
feladata, hogy megtanulja elsajátítani a szeretetnek ezt a formáját. 
Mások arra teszik a hangsúlyt, hogy mennyire fontos megszerezni a tudást. Halálélményük 
közben tudomásukra hozták, hogy a tudás megszerzése a földi élet után is folytatódik. Egy 
asszony pl. minden művelődési lehetőséget felhasznált a halál-élmény után. Egy férfi így 
nyilatkozott: 

, Mindegy, hogy hány éves az ember, a tanulás sohase fölösleges. Mert azt mondták, 
hogy a tanulás olyan folyamat, mely az örökkévalóságon át is tart." 
interjúpartnereim egyike sem említette, hogy halál-élményéből azzal a tudattal került volna ki, 
mintha ő erkölcsileg "tiszta", vagy tökéletes lenne. Egyikük életébe se férkőzött bele a 
farizeusi gőg: "én tökéletesebb vagyok, mint te". A legtöbben arra mutatnak rá, hogy 
magukat továbbra is haldoklóknak és keresőknek tartják. A halálban tapasztalt látomásuk új 
célokat, új erkölcsi elveket és elhatározásokat adott nekik, hogy ezek szerint éljenek. De nem 
adta meg nekik az azonnali megváltottság, vagy erkölcsi csalhatatlanság érzését. 


A halál új szemlélete 


Természetesen felvetődik a kérdés, vajon milyen hatással van ez az élmény az érintettek 
testi halálról vallott felfogására, különösen azoknál, akik azelőtt nem hitték el, hogy a halál 
után valami még történhet. Valamilyen formában majdnem minden tanú kijelentette, hogy 
többé nem fél a haláltól. Ez a kérdés némi tisztázást kíván. Először, bizonyos halálnemek 
ellenszenvesek, másodszor, a megkérdezettek egyike sem maga kereste a halált. 
Mindnyájuknak az az érzése, hogy az életben bizonyos feladatot kell betölteniök és 
egyetértenek egy férfi szavaival, aki nekem ezeket mondta: 

, Lényegesen meg kell változnom, mielőtt ide elmennék!" 

Az öngyilkosságot, mint ebbe a létrendbe való eljutás eszközét, mindnyájan elutasították. 
Megértették velük, hogy a halott állapotot ne tekintsék többé rettenetesnek. Figyeljünk meg 
néhány feljegyzést, melyekből ez a felfogás kiderül: 

, Ugy találom, hogy ez az élmény valami átalakulást hozott az életemben. Csak tízéves 
gyerek voltam, amikor ez megtörtént és a mai napig meg vagyok győződve arról, hogy van 
élet a halál után és így nem félek a haláltól. Valóban nem. Néhány emberről tudom, hogy 
szörnyen félnek tőle. Nekem titkon mosolyognom kell, ha hallom, hogy az emberek 
kételkednek abban, hogy van-e továbbélés, vagy egyszerűen kijelentik: "A halállal mindennek 
vége. Ilyenkor azt gondolom magamban: "Ezeknek fogalmuk sincs róla. Eletemben már sok 
kellemetlen dolgot megéltem. A boltban már pisztollyal is kényszerítettek és ez álmomban 
visszatér. Ennek ellenére nem rémítettek meg vele, mert arra gondoltam, hogyha meg kell 

halnom, ha tényleg megölnek, tudom, hogy valahol tovább fogok élni." 

, Amikor kisfiú voltam, iszonyodtam a haláltól. Ejszaka gyakran felriadtam, ordítottam 
és tomboltam. Apám és anyám berohantak a szobámba és megkérdezték, mi a baj? Azt 
mondtam nekik, nem akarok meghalni, de tudom, hogy meg kell halnom. Ezt meg kell 
akadályoznotok! Anyám így szólt hozzám: "Nem, ezt mi nem tudjuk megtenni, ez úgy von jól, 
ahogy van és mindnyájunknak bele kell ebbe törődni!" Még azt is mondta, hogy mindenkinek 
egyedül kell oda eljutni, arra pedig jól fel kell készülni. Évekkel anyám halála után a 
feleségemmel beszéltem a halálról. Még mindig féltem, nem akartam, hogy bekövetkezzék. 
De eme élmény után többé nem féltem a haláltól. Az ilyen érzések elmúltak. A temetés többé 
nem ellenszenves, sőt valami örömfélét érzek, mert tudom, hogy a halott mit hagyott el. 
Hiszek abban, hogy az Isten azért részesített engem ebben az élményben, mert nagyon 
féltem a haláltól. Persze, a szüleim is vigasztaltak, de csak az Isten nyugtatott meg. A 
szüleim erre képtelenek voltak. Tovább nem beszélek erről. Eleget tudok ahhoz, hogy 
nyugodt és elégedett legyek." 

,Most egyáltalán nem félek a haláltól. Ez nem azt jelenti, hogy vágyódom a halál után, 
vagy most meg akarnék halni. Most nem szeretnék a túlvilágon élni, mert még itt kell élnem. 
De egyáltalán nem félek a haláltól, mert tudom, hová megyek, ha innen elmegyek; mert én 
már voltam ott." 

, Amit a Fény utoljára mondott nekem mielőtt visszatértem a testembe, a földi létbe, 

tartalmilag ez volt: visszajöhetsz és tovább élhetsz, de eljön az az idő, amikor ismét eljövök 
érted és akkor valóban meg fogsz halni. - Tudom, hogy a Fény vissza fog jönni, csak az a 
bizonytalan, hogy mikor? Hiszem, hogy az élmény hasonló lesz a mostanihoz, csak még 
sokkal szebb, mert akkor már tudom, mi vár rám és nem fog akkor felizgatni. De nem 
hiszem, hogy hamarosan visszatérhetek oda. Néhány dolgot még itt el kell intézni" 
Mindezek a kijelentések azt mutatják, hogy a halál gondolata elvesztette minden rossz ízét. 
Ennek az az oka, hogy a halálélmény után az érintett személyeknek többé nincs kétségük 
afelől, hogy a testi halál után van további élet. Ezt nem úgy tudják, mint egy kigondolt 
lehetőséget, hanem mint saját tapasztalatukból szerzett tényt. Szeretnék emlékeztetni a 
könyv elején tárgyalt fejtegetésre, ahol beszéltem az álomról és a felejtésről. Ott szó volt arról 
is, hogy a halált sokan azonosítják ezekkel a fogalmakkal. Akik már egyszer "meghaltak", 
azok elutasítják ezt az azonosítást és más hasonlattal fogalmazzák meg a véleményüket: a 
halál olyan, mint az egyik állapotból a másikba való átmenet, vagy mint az öntudatnak, a 
létnek egy magasabb létrendbe való felemelkedése. Egy asszony, akit a meghalt rokona 
várt, a halált "hazatérés"-nek mondta. Néhányan valamilyen kedves személlyel való 
együttléthez, felébredéshez, egy vizsga sikeres letételéhez, vagy a fogságból való 
szabaduláshoz hasonlítják a halált. 

, Egyesek azt mondják, nem kell használni a halál szót, mert az félelmet kelt. De én 
egészen másként gondolom. Ha valaki átéli a halált, mint ahogy én átéltem, akkor tudja 
valójában, hogy egyáltalán nincs is halál. Az ember csupán átmegy egyik életből a másikba, 
mint ahogy az általános iskolából a középiskolába és a felső-iskolába." 

, A földi élet olyan, mint a fogság. Be vagyunk zárva ebbe az állapotba és közben el se 
tudjuk képzelni, hogy testünk mennyire börtön. A halál nagy megszabadulás - hasonló a 
tömlöcből való kiszabaduláshoz. Ezzel a hasonlattal lehet legjobban kifejezni." 

Még azok is, akiknek korábban megvolt a hagyományos elképzelésük a túlvilág 
természetéről, úgy tűnik, hogy a halál-élmény után ettől bizonyos fokig eltávolodnak. Tény, 
hogy az általam összegyűjtött beszámolók egyikében sincsenek mitológiai képek. Senki sem 
beszélt a mennyországgal kapcsolatban gyöngykapukról, aranyutakról, hárfapengető 
angyalokról, vagy a pokollal kapcsolatban lángokról és vasvillás ördögökről. A legtöbb 
elbeszélésben nincs szó a jutalomról és a büntetésről, sőt azok sem említik, akik azelőtt 
kifejezetten így gondolkodtak. A legnagyobb csodálkozásukra azt tapasztalták, ha volt is 
egészen egyértelműen bűnös cselekedetük, melyről a Fénylény nyilván tudott, ő mégsem 
haraggal és nehezteléssel reagált arra, hanem megértéssel és bizonyos humorral. Amikor 
egy asszony a Fénylénnyel együtt áttekintette a saját életét, előfordult egypár olyan jelenet, 

ahol nem szeretettel, hanem önzően viselkedett. Mégis ezt mondta: 

, Amikor ehhez a jelenethez érkeztünk, csak azt adta tudtomra, hogy tanulhatnék 
belőle!" 
Sokan elvetik régi elképzelésüket a jutalomról és a büntetésről. Új fogalmat alkotnak a 
túlvilágról, a látomás szót használják, mely nem egyoldalú ítéletet jelent, hanem az 
önmegvalósítás végső céljára törekvő fejlődést, különös tekintettel a szeretetre és a tudásra, 
mely a halállal nem ér véget. A túlvilágon minden bizonnyal az örökkévalóságig fog fejlődni, 
legalábbis a földi élethez képest magasabb fokra fog eljutni, ameddig azonban anyagi 
testünkben élünk, csak "tükör által a homályban látunk." 

A hitelesség kérdése 


Természetesen felmerül az a kérdés is, vajon felhozható-e valamilyen bizonyíték a 
halálközeli-élmények valódisága mellett, a tanúk elbeszélésétől függetlenül? Sokan 
elmondták, hogy saját testüket hosszabb időre elhagyták és bizonyítékul több eseményt 
sorolnak fel, mely távollétükben a fizikai világban történt. Van-e tárgyi bizonyító ereje olyan 
közlésnek, melyet szemtanú személyek vallomása és ezzel megegyező, később elmondott 
esemény támaszt alá? 

Néhány esetben ezekre a kérdésekre meglepő válasz az igen. A testen kívüli állapotban 
történt események leírásának későbbi tanúsítása arra mutat, hogy azok valódisága 
ellenőrizhető volt. Több orvos mesélte nekem, hogy mélységesen megdöbbent, amikor 
betegeik, pontosan, a valóságnak megfelelően, minden orvosi ismeret nélkül, részletesen le 
tudták írni, amit az újjáélesztésnél velük tettek, jóllehet az orvosi vélemény szerint betegük 
akkor már "halott" volt. Számos esetet elmondtak, amikor orvosokat, vagy másokat 
bámulatba ejtettek olyan történetek elmondásával, melyeket akkor tapasztaltak, amikor 
testükön kívüli állapotban voltak. Egy lány pl. holtan feküdt, elhagyta a testét és átment egy 
másik kórházi szobába, ahol idősebb nővére sírdogált. A lány hallotta, amint a nővére 
mondogatta: 

, Margit, kérlek, ne halj meg, ne halj meg!" 

Ez az idősebb nővér később megdöbbenve hallgatta, amikor húga elmondta neki, hogy hol 
volt akkor és mit mondott. Hasonlókat mondtak el a két következő történetben is: 

, Amikor mindenen túl voltam, az orvos közölte velem, hogy bizony súlyos volt az 
állapotom. Erre azt feleltem: igen, tudom." Mire ő: Honnan tudja?" Erre én: "Pontosan el 
tudom mondani önnek, ami történt." Nem akart hinni nekem. Ezért elmeséltem neki az egész 
történetet attól a mozzanattól, amikor leállt a lélegzetem addig a pontig, amikor magamhoz 
tértem. Elcsodálkozott, amint tudomására hoztam, hogy minderről tudok, ami vetem történt. 
Nem tudta, mit mondjon erre, de többször is bejött a szobába és különböző részletekről 
kérdezgetett." 

, Amikor a baleset után magamhoz tértem, apám volt mellettem. Nem kérdezgettem 

tőle, milyen voltam én, mit mondtak az orvosok, csak azokról a tapasztalatokról akartam 
beszélni, amiken keresztülmentem. Elmondtam apámnak, hogy a ház romjai közül ki húzta ki 
a testemet, milyen színű ruhában voltak, akik segítettek és mit beszélgettek. Apám azt 
válaszolta: Igen, valóban minden így volt. Közben ez idő alatt testemet fizikailag 
elszállították. Egyszerűen nem volt lehetőség arra, hogy ezeket a dolgokat lássam, vagy 
halljam, ha nem a testemen kívül lettem volna." 
Végezetül a történetek hitelesítésére néhány esetben egy független harmadik személytől 
szereztem bizonyítékot. Amde, ha ennek a harmadik személynek közlését akarjuk 
bizonyítékul felhasználni, bizonyos nehézség merül fel. Először is az esetek többségében a 
történést maga a haldokló bizonyíthatja, legfeljebb néhány rokon, vagy jóbarát. Másodszor, a 
legszenzációsabb és jól bizonyított példáknál, amikor összegyűjtöttem, nyomatékosan 
megígértették velem, hogy a tanúk nevét ne szolgáltassam ki. Ha mégis megtenném, 
meggyőződésem szerint az események jóval kevesebb bizonyítékkal rendelkeznének. Az 
okokat majd e zárófejezetben fogom elmondani. A haldoklás tapasztalatairól szóló 
beszámolók részleteiről és eseményeiről készült felmérések végéhez értünk. Ennek a 
fejezetnek betetőzésére szeretnék egy meglehetősen szokatlan beszámolót részleteiben 
idézni, mely több olyan elemet tartalmaz, amikről eddig volt szó. Ezenkívül még olyan 
elemmel is rendelkezik, ami sehol másutt nem szerepel: a Fénylény előre megmondja egy 
férfinak közeli halálát, de most még egyelőre élni hagyja: 

, Abban az időben súlyos légcsőasztmában és jóindulatú  tüdődaganatban 
szenvedtem. Egy napon köhögési rohamot kaptam és közben a gerinccsigolya alsó tájékán 
egy idegszalag (-szál) becsípődött. Kínzó fájdalmaim miatt hónapokig járkáltam egyik 

orvostól a másikig. Egyikük végül egy idegsebészhez, dr. Wyatt-hoz irányított. ő megvizsgált 
és közölte vetem, hogy azonnal kórházba kell mennem. Mindjárt kaptam ágyat és 
nyújtókötést. 

Dr. Wyatt ismerte az én légzőúti betegségemet és elvitt egy tüdőszakorvoshoz, aki azt 
mondta, hogy a helyzetet meg kell beszélni dr. Coleman altatóorvossal, ha altatásra lenne 
szükségem. A tüdőorvos három hétig kezelt, amire azért volt szükség, hogy kissé 
felerősítsenek, és dr. Coleman átvehessen engem. Ez végül egy hétfői napon meg is történt, 
bár volt némi kételye. A tüdőműtétet a következő péntekre osztották be. Hétfő este elaludtam 
és kedd reggelig nyugodt éjszakám volt, de reggel szörnyű fájdalomra ébredtem. 
Megfordultam, hogy kényelmesebb testhelyzetet találjak, s ebben a pillanatban a szoba 
egyik sarkában, a mennyezet alatt megjelent egy fény. Olyan volt, mint egy fénygömb, fényes 
golyó, nem nagyon nagy, mondhatnám harminc-negyven cm átmérőjű lehetett, nem több. 
Amikor a fény megjelent, egy érzés kerített hatalmába, nem borzongató, nem az, hanem a 
tökéletes békesség és a csodálatos megkönnyebbülés érzése volt. Láttam, amint egy kéz 
nyúlt ki a fényből és ezt mondta a Fény: Gyere velem, mutatni akarok valamit!" Egy pillanatig 
se haboztam, kinyújtottam a kezemet és megragadtam azt a kezet, amit láttam. Amikor ezt 
tettem, éreztem, hagy elhagytam a testemet, majd megfordultam és azt az ágyon fekve 
láttam. Közben a szoba mennyezetéhez emelkedtem föl. Amikor elhagytam a testemet, 
ugyanazt az alakot vettem föl, mint a Fény. Az volt az érzésem - és most megpróbálom a 
saját szavaimmal elmondani, mert még senkitől sem hallottam, hogy ilyen dolgokról beszélt 
volna -, hogy ez az alak szellem volt. Én sem voltam test, csak egy füstgomolyag, pára. Talán 
olyan lehettem, mint a cigarettafüstfelhő, mely egy lámpa körül gomolyog. Az alak, melynél 
voltam, mindenesetre színes volt: narancssárga, de olyan árnyalatban, amit nem tudok 
pontosan meghatározni - indigószerűségnek láttam, olyan kékes árnyalatban. Ennek a 
szellemi alaknak nem voltak olyan körvonalai, mint a testnek. Többé-kevésbé gömbformájú 
volt, de valamiképpen olyan, mint egy kéz. Ezt tudom, mert amikor felém nyúlt, az én kezem 
is feléje irányult. Az anyagi testem keze közben mozdulatlan maradt. Ott láttam az ágyon 
testem mellett mozdulatlanul, amikor a Fényhez felemelkedtem. De ha ezt a szellemi kezet 
nem fogtam, a Fény ismét gömbformájúvá alakult. 

Tehát felemelkedtem oda, ahol a Fény volt, majd a kórházi szoba mennyezetén és falán 
keresztül együtt távoztunk a folyosóra, a padlózaton át lefelé a kórház mélyebben fekvő 
emeleteire. Minden nehézség nélkül hatoltunk keresztül ajtókon és falakon. Egyszerűen 
köddé váltak, ha feléjük közeledtünk. Eközben úgy látszott, mintha haladnánk, de nekem 
semmiféle sebességérzésem nem volt. Egyszer csak világos lett előttem, hogy az intenzív 
osztályra érkeztünk. Különben fogalmam sem volt, hogy hol van a megőrzőszoba. Ott 
voltunk, éspedig ismét a szoba felső sarkában a mennyezet alatt, mindenki fölött a 
magasban. Láttam, hogyan járkáltak az orvosok és a nővérek a zöld köpenyben és hol álltak 
az ágyak. 

A Lény közölte velem és megmutatta: "Ez az a hely, ahová kerülni fogsz, ha a műtőből 
elhoznak. Akkor odafektetnek téged arra az ágyra, de te onnan soha többé nem fogsz 
felkelni. Semmit sem fogsz érezni, miután a műtőből ide hoznak téged. Én egy idő múlva 
visszajövök és elviszlek". Nem merném állítani, hogy ezek a szavak elhangzottak. Nem olyan 
hang volt az, amit füllel lehetett volna hallani. Ha ugyanis olyan lett volna, úgy gondolom a 
többieknek is hallaniuk kellett volna a szobában, de nem hallották. Több volt, mint egy 
benyomás, ami engem ért. Annyira eleven volt, hogy képtelen lennék azt mondani: nem 
hallottam, vagy nem éreztem. Számomra ez egyszerűen tény! 

Amit akkor láttam, míg a szellemi létformában tartózkodtam, sokkal könnyebben felismertem. 
Nem töprengtem, hogy mit akar mutatni nekem a Fénylény. Azonnal tudtam. Nem volt semmi 
kétség. A szóban forgó ágy - a folyosó felé az ajtó mellett jobbra állt - volt az a hely, ahová 
majd nekem feküdnöm kell, ő határozott céllal hozott ide, meg is mondta miért. Nem akarta, 
hogy féljek, amikor lelkem kiszáll a testemből, hanem azt akarta, hogy tudjam, milyen érzés 
az, ha azt a bizonyos pontot átlépem, A biztonságérzetet akarta megadni, mert azt mondta, 
hogy ő akkor nem lesz azonnal mellettem, hanem néhány dolgon keresztül kell esnem, ő 

azonban minderre vigyáz, ami velem történik, és a végén egészen nálam lesz. 

Különben abban a pillanatban, amikor csatlakoztam hozzá, magam is szellemi alakot vettem 
fel, valamiképpen egymásba olvadtunk. Mégis különálló lények voltunk. Minden fölött 
hatalma volt, ami velem történt. Sőt, ha a falon, vagy a mennyezeten áthaladtunk, akkor 
annyira össze voltunk kapcsolódva, hogy semmit se tehettem ellene. Társaságában olyan 
béke, nyugalom és vidámság volt bennem, amit azelőtt sohase tapasztaltam. 

Miután mindezt elmondta nekem, visszavitt a betegszobába. Amikor megérkeztünk, a 
testemet ugyanabban a helyzetben láttam viszont az ágyon, ahogy elhagytam. Egy-kettőre 
ismét visszabújtam a testembe. Becslésem szerint öt-tíz percet tartózkodhattam a esten 
kívül, de az időnek az élményemben nincs értelme. Ezt mindig tudom, valahányszor az idő 
fogalmára gondolok. 

Hát, igen, az egész dolog nagyon meglepett. Annyira élethű és valóságos volt - sokkal 
inkább, mint a mindennapi életben. Másnap minden félelmem elmúlt. A borotválkozásnál 
észrevettem, hogy egyáltalán nem reszket a kezem, mint az elmúlt hatnyolc hétben. Tudtam, 
hogy halott voltam, mégse éreztem semmi szomorúságot és félelmet. Eszembe se jutott, 
hogy mit tegyek, ha eljön az idő. Egyszerűen készen voltam. Csütörtökön, a másnapi műtét 
előtti délután az ágyon feküdtem és aggódtam. Feleségem és én örökbe fogadtuk 
unokaöcsémet, akivel akkoriban bizonyos nehézségek voltak. Eszembe jutott, hogy levelet 
írok: egyet feleségemnek, egyet unokaöcsémnek, melyekben az értük való aggodalmamat 
akartam leírni. A leveleket el akartam rejteni, hogy csak a műtét után találják meg. Amikor 
mintegy két oldalnyit írtam meg a feleségem leveléből, mintha zsilipet nyitottak volna meg, 
hirtelen sírni és zokogni kezdtem. Valakit a közelemben éreztem. Először arra gondoltam, 
hogy a hangos sírásra bejött az egyik nővér, de nem hallottam, hogy az ajtó nyílott volna. 
Mégis éreztem valakit a közelemben, ha ezúttal nem is láttam semmi fényt. Most is, mint 
előbb, gondolatok és szavak érkeztek hozzám, melyek ezt mondták: Jack, miért sírsz? Azt 
hittem, szívesen jössz hozzám! Erre én: Igen, nagyon szívesen." A hang folytatta: Hát, akkor 
miért sírsz?" Erre én: Aggódom az unokaöcsénkért. Félek, hogy a feleségem nem tudja, 
hogyan kell őt felnevelni. Eppen azt akartam leírni és tanácsolni neki, hogy mit tegyen. 
Szomorú is vagyok, mert ha tovább élnék, tudnék neki segíteni. - Akkor a következő 
gondolatok jöttek tőle: "Mivel te másért könyörögsz, másokkal törődsz és nem magaddal, 
teljesítem kívánságodat. Addig fogsz élni, amíg unokaöcséd fel nem nő. Es ezzel minden 
elmúlt. Abbahagytam a sírást, a megkezdett levelet eltéptem, hogy feleségem véletlenül se 
találja meg. Ezen az estén dr. Coleman jött hozzám és azt mondta, ha az altatásom körül 
nehézségek fordulnának elő, ne ijedjek meg. Ha a felébresztésnél drótokat, csöveket és 
gépet látok, ne féljek. Semmit se mondtam el az élményemből neki, csak bólintottam, hogy 
rendesen fogok viselkedni. Másnap a műtét simán lezajlott és amikor magamhoz tértem, dr. 
Coleman mellettem volt és azt mondtam neki: "Pontosan tudom, hogy most hol vagyok." 
Megkérdezett: "Melyik ágyban fekszik?" Igy válaszoltam: "Az első ágyban jobbra, ha bejövünk 
a folyosóról."  Felnevetett és arra gondolt, hogy én a narkózis hatása alatt beszélek így. EI 
akartam mesélni neki, mit éltem át, de abban a pillanatban belépett dr. Wyatt és ezt mondta: 
"Felébredt! Most mit akar tenni? Dr. Coleman így válaszolt: Semmit se tehetek. Eletemben 
ennyire még nem csodálkoztam. Itt vannak előkészítve az eszközök és készülékek, de a 
betegnek nincs szüksége rájuk. Majd dr. Wyatt vette át a szót: Vannak még csodák! 
Elhiszi?" -. Amikor az ágyon felültem és körülnéztem a szobában, láttam, hogy pontosan 
abban az ágyban vagyok, amit néhány nappal korábban a Fény megmutatott nekem. Bizony, 
mindez három évvel ezelőtt történt, de ma is annyira elevenen él bennem, mint akkor. Ez volt 
a legfantasztikusabb, ami valaha velem történt és bennem ez nagy változást eredményezett. 
De nem szívesen beszélek róla. Az egész dolgot csak a feleségemnek, testvéremnek, 
plébánosomnak és most önnek mondtam el. Nem tudom, hogy fejezzem ki magam, de 
nagyon nehéz ezt megmagyarázni. Nem akarok az életébe betörni, se dicsekedni. Eme 
tapasztalatom után nincs semmi kétségem. Tudom: van élet a halál után." 

A PÁRHUZAMOS HELYEK 


A történetek, melyek a haláltapasztalatok különböző szakaszait leírják, enyhén szólva: 
szokatlanok. Akkor lepődtem meg igazán, amikor évek múlva számos ideillő, párhuzamos 
irodalmi hellyel találkoztam. Ezeket a párhuzamokat megtaláljuk a régi, illetve csak a 
beavatottak számára készült írásokban, ahogy a különböző kultúrákból és korszakokból ránk 
maradtak. 


A Biblia 


A nyugati kultúrkörökben a Biblia a legolvasottabb és a leggyakrabban idézett könyv, 
melyben az ember szellemi vonatkozásairól és a halál utáni létéről a legtöbbet olvashatunk. 
Pontosabban: a Biblia keveset beszél arról, hogy mi történik a halál utáni életben és hogy 
milyen a halál utáni világ. Ez különösen érvényes az Ószövetségi szentírásra. A tudományos 
vélemény szerint az Ószövetségi könyvek közül csak kettőben van szó kifejezetten a halál 
utáni életről. 

Iz 26,19: , Életre kelnek majd halottaid és holttestük feltámad. Kelletek föl és ujjongjatok 

mind, akik a porban nyugosztok. Mert... a halottak országa szülni fog." 

Dán 12,2: , Akik a föld porában alszanak, azok közül sokan feltámadnak, némelyek örök 

életre, mások gyalázatra, örök kárhozatra." 
Figyeljük meg, hogy mindkét idézetben szó van a testek feltámadásáról, s a testi halál 
állapotát az alváshoz hasonlítják. Az előző fejezetekből tudjuk, hogy néhányan kifejezetten 
hivatkoztak a Biblia fogalomvilágára, amikor a velük történteket szemléltetni akarták. 
Gondoljunk pl. arra a férfira, aki a sötét átjárót a "halál völgyének és árnyékának" nevezte. 
Két másik Jézus szavát idézte: "Én vagyok a világ világossága." Úgy tűnik, hogy mindketten 
azt a Fényt, amellyel (akivel?) találkoztak, Krisztussal azonosították. Egyikük ezt mondta: 
"Ebben a fényben nem láttam személyt, de számomra ez a fény jelentette Krisztust, 
együttlétet minden dologgal és tökéletes szeretetet. Azt hiszem, Jézus szó szerint értette, 
amikor az mondta, ő a világ világossága." 
E témáról a Biblia tanulmányozása közben magam is találtam néhány párhuzamos helyet, 
melyeket egyetlen tanúm sem említett. A legtöbbet Pál apostol írásaiban találtam. ő üldözte 
Krisztust a damaszkuszi úton történt megtéréséig. Erről számol be az Apostolok cselekedetei 
26. Itt az Agrippa király előtti védőbeszédben mondja el megtérése történetét. 

, Mi hihetetlent találtok abban, hogy az Isten feltámasztja a halottakat? (26,8) 

Amikor egyszer olyan szándékkal mentem Damaszkuszba a főpapok meghatalmazásával és 
engedélyével, déltájban, királyi a napnál ragyogóbb világosságot láttam az úton, 
körülragyogott engem is, útitársaimat is. Mindnyájan a földre hullottunk, s ekkor egy hangot 
hallottam, amint héber nyelven megszólított: "Saul, Saul, miért üldözöl engem? Hiába 
rugdalózol az ösztöke ellen! Megkérdeztem: "Ki vagy, Uram?" Jézus vagyok - felelte az Úr -, 
akit üldözöl. De kelj fel és állj talpra! Azért jelentem meg neked, hogy terjesztője és tanúja 
légy annak, amit láttál és amit majd eztán látni fogsz... Agrippa király, nem lehettem 
engedetlen a látomás iránt..." 
Amikor Pál így védekezett, Fesztus hangosan közbevágott: , Elment az eszed, Pál! Nagy 
tudásod őrültségbe kergetett." Pál ezt felelte: , Nem vagyok én őrült kegyelmes Fesztus, 
hanem igazságokat és józan dolgokat mondok..." 
Ez az esemény bizonyos szempontból emlékeztet a halál-közeli-állapotban a Fénylénnyel 
való találkozásra. Mindenekelőtt a Lény személyi léttel rendelkezett, bár testi alakját nem 
látták. A Fénylény kérdéseket tesz föl és utasításokat ad. Amikor erről Pál másoknak 
beszélni akar, nem veszik komolyan és bolondnak tartják. Mégis ez a látomás adott más 
irányt életének és lett a keresztény felebaráti szeretet legfőbb előharcosa. Persze, van 

különbség is. Pál apostol a látomás alatt nem jutott halál-közelbe. Továbbá közli Pál, hogy a 
fénytől megvakult és három napon át nem látott. Ez ellentétben van azzal, amit mások 
mondtak a Fénylényről, hogy az ő leírhatatlan fényessége egyáltalán nem vakított és senkit 
se akadályozott abban, hogy a környezetét láthassa. A halál utáni élet természetének 
vitájában Pál felvet néhány kérdést, és különösen arra ad választ, hogy milyen lesz a 
feltámadott test. 

1 Kor 15,35-52: , Kérdezhetné valaki, hogyan támadnak fel a halottak? Milyen testtel 

jönnek majd elő? Ostoba! Amit elvetsz, nem hajt csírát, hacsak el nem rothad. Amit elvetsz, 
még nem növény, az csak azután fejlődik, hanem puszta mag, például búzaszem, vagy más 
egyéb. Isten testet ad neki, tetszése szerint minden magnak megfelelő testet. Nem minden 
test egyforma, hanem más az emberé, más az állaté, más a madáré, más a halé. S van égi 
test meg földi test, de másként ragyog az égi, másként a földi. Más a Nap ragyogása, más a 
Hold fényessége, más a csillagok tündöklése, sőt az egyik csillag fénye is különbözik a 
másikétól. Ilyen a halottak feltámadása is. Romlásra vetik el - romlatlannak támad föl. 
Dicstelenül vetik el - dicsőségben támad föl. Erőtlenségben vetik el - erőben támad föl. Érzéki 
testet vetnek el - szellemi test támad föl. Ha van érzéki test, van szellemi test is ... Titkot 
közlök veletek: Nem halunk meg mindnyájan, de mindnyájan elváltozunk, hirtelenül, egy 
szempillantás alatt, a végső harsonaszóra. Amikor az megszólal, a halottak feltámadnak 
romlatlanságra, mi pedig elváltozunk." 
Meggondolandó, hogy ez a rövid leírás, amit Pál apostol a "szellemi test" ábrázolásának 
szentel, nagyon jól megegyezik azoknak a közlésével, akik testükön kívül voltak. 
Mindenesetre a szellemi test anyagtalanságáról - anyagi szubsztancia hiányáról, a 
korlátozottság megszűnéséről van szó. Pál azt mondja, ha az anyagi test gyenge és csúnya 
volt, a szellemi test erős és szép lesz. Ezt említi az egyik halálközeli beszámoló, mely szerint 
a szellemi test egésznek és teljesnek látszott, holott a fizikai test csonka lett, vagy egy másik 
közlés szerint a szellemi testnek nem volt kora, azaz időbeli korlátozottsága megszűnik. 


Platón 


A nagy görög filozófus, Platón Kr. e. 437-347-ig élt Athénben. Filozófiája írásműveiben 
majdnem teljes egészében ránk maradt. Ezek az írások a tanítójával, Szókratésszel folytatott 
több mint harminc dialógusból és levélből állnak. 

Platón erősen hitte, hogy az értelem, a logika és a bizonyítás elegendő a bölcsesség és az 
igazság megszerzéséhez. Ugyanakkor látnok is volt, aki meg volt győződve arról, hogy az 
igazságot csak a megvilágosodás és a belátás misztikus tapasztalatával lehet megközelíteni. 
Abból indul ki, hogy létezik a létnek egy másik világa és rendje az érzékelhető, tapasztalható, 
testi világon kívül. Hitte, hogy a testi világot csak arra a másik, "magasabb" létrendre való 
hivatkozással lehet megérteni. Ennek megfelelően érdeklődése az ember test nélküli, tudatos 
része, a lélek felé irányult. A testet csak a lélek átmeneti börtönének (fogadójának) tekintette. 
Így nem csoda, ha a léleknek, a test halála utáni sorsa érdekelte, ha néhány dialógusában - 
ezek: Phaidon, Gorgias és a Respublica - legalábbis részben, éppen ezzel a témával 
foglalkozik.- 

Platón sok műve a halálnak olyan leírását adja, melyek az előző fejezetek kijelentéseivel 
nagyon pontosan megegyeznek. A halált pl. ő úgy határozza meg, hogy az nem más, mint a 
léleknek, az élő ember test nélküli összetevőjének a testből történő kiszabadulása. Sőt mi 
több: az ember test nélküli része sokkal kevésbé korlátozott, mint a testi része. Platón 
különösen kiemeli azt, hogy az idő semmit se számít azon a területen, mely a fizikai, 
érzékelhető világon túl van. Más létterületek örökkévalók, és amit mi időnek nevezünk, az 
Platón mélyértelmű szava szerint csak "az örökkévalóság bizonytalan, valótlan visszfénye". 
Platón különböző helyeken fejtegeti, hogy a lélek a testből való szabadulása után hogyan 

találkozik más meghaltak lelkével és miként irányítják a segítőkész lények az anyagi létből a 
másik létrendbe átmenetét. Elmondja, hogy néhányan hogyan várakoznak, hogy haláluk után 
egy csónak keresztülvigye őket egy vízen, a halál-utáni-létük "túlsó partjára". Ezeket a 
gondolatokat a Phaidonban tárgyalja. Szerinte a lélek a halál pillanatában megszabadul a 
test börtönéből. Miközben Platón - amint azt az első fejezetben a Szókratész-féle 
védőbeszédben láttuk - kezdetben a halált alvásnak, vagy feledésnek nevezi, ezt azért teszi, 
hogy ezt az elképzelést megdöntse és éppen az ellenkezőjére fordítsa. A platóni szemlélet 
szerint a lélek az ő testi edényébe, a testbe egy magasabb, isteni létrendből kerül bele; ez a 
születés, amivel a lélek alvása és feledése megkezdődik. A lélek a testbe egy magasabb, 
öntudatos állapotból egy sokkal kevésbé öntudatos állapotba kerül s eközben elfelejti azt a 
valóságot, amit test nélküli állapotában birtokolt. Ezzel azt akarja tanítani, hogy a halál a lélek 
felébredése és önmagára eszmélése. Platón kifejti, hogy a testtől megszabadult lélek sokkal 
világosabban gondolkodhat és ismerhet meg, mint előbb és a dolgok igazi természetét 
messzemenően jobban felfogja. Azonkívül, írja Platón, a halál után a lelket azonnal megítélik, 
ahol egy isteni lény a léleknek mindent bemutat és feltár, amit életében elkövetett - a rosszat 
és a jót egyaránt. 

A Respublica tizedik könyvében találjuk a legmegdöbbentőbb párhuzamot. Itt Platón egy 
derék férfinak, a pamphyliai Armenos fiának, Ernek a történetét mondja el. Ez a férfi holtan 
maradt a csatatéren. Kb. tíz nap múlva sértetlenül találták meg őt a sok megrothadt holttest 
között, hazavitték, hogy eltemessék. Amikor a tizenkettedik napon a máglyán feküdt, 
felébredt és beszámolt arról, amit a túlvilágon látott. Így beszélt: 

"Amikor a lelke kiszállt, a többi lélekkel együtt mendegélt és eljutott egy csodálatos 

helyhez, ahol a földön két egymással határos szakadék volt látható és ezekkel szemben az 
égen ugyancsak kettő. A kettő között ültek a bírók, akik ítéletet mondtak a lelkek fölött és 
elkülönítették őket. Akiket igaznak nyilvánítottak, azokat jobbra fel az égi útra irányították. A 
jó lelkek elől viselték jótettük jelét. A gonoszokat pedig balra lefelé küldték, s ezek hátul 
hordták gonoszságuk bélyegét. Amikor ő is odaérkezett, azt mondták neki, hogy közölje a 
földön élő emberekkel, hogy nagyobb figyelmet fordítsanak a másvilágnak. Az elesett 
katonának tehát nem kellett átesni az ítéleten, hanem vissza kellett térni a földi életbe. O 
hogyan került vissza a testébe, azt nem tudta, hanem egyszer csak feltekintett és a máglyán 
találta magát." 
Világosan tudnunk kell, Platón az olvasó lelkére köti, hogy a túlvilág leírásának pontos 
részleteit, melybe a lélek a halál után belép, "a legnagyobb valószínűségnek" tartsa. Jóllehet 
ő nem kételkedett abban, hogy a test halála után van továbbélés, azt hozzáteszi, hogy amíg 
a jelenlegi testünkhöz vagyunk kötve, két súlyos nehézséggel kell megküzdenünk: 

Először: lelkünk az anyagi testbe van bezárva s ennélfogva a tapasztalás és a 
megismerés képességei korlátozottak, mert azokat az érzékszerveken keresztül 
szerezzük meg. A látás-, hallás-, tapintás-, ízlés- és szaglás szerve megtéveszthet 
bennünket, mindegyik a maga módján. Szemünk a nagyon távoli nagy tárgyat is kicsinek 
látja, könnyen félreértünk valamit, amit hallunk stb. Mindez azt mutatja, hogy hamis 
fogalmakat és szemléleteket alkotunk a dolgok természetéről. Lelkünk tehát nem tudja 
magát a létet megragadni, amíg meg nem szabadul az érzékszervek torzításaitól és 
pontatlanságaitól. 

Másodszor: Platón szerint az emberi nyelv a valóságnak megfelelően nem tudja 
kifejezni a legmélyebb létokokat. A szavak inkább elrejtik, mintsem felfedik a dolgok 
belső lényegét. Ebből következik, hogy az emberi nyelv nem tehet mást, mint - 
hasonlatokkal, mítoszokkal és egyéb közvetett módszerekkel - rámutat azokra a 
valóságos dolgokra, amik a fizikai létrenden túl léteznek. 

A Tibeti halottkönyv 


Ebbe a csodálatos írásba a tibeti bölcsességtanítók több évszázad tapasztalatát gyűjtötték 
össze. E könyv tartalmát a régi nemzedékek szájról szájra adták tovább, míg végül leírták. 
Az a szövegváltozat, amit nyugaton ismernek a Kr.-u. VIII. sz.-i forrásokból való. Így tehát 
több, mint 1000 éves. Kezdetben elrejtették a nyilvánosság elől, mely a titkokat még nem 
tudta megérteni, egészen addig, amíg el nem jött az ideje. 

Ennek a munkának sajátos irodalmi formája különféle célokat szolgált. Mindenekelőtt a 
bölcsek, akik a könyvet írták, a halált valóban művészetnek tekintették, amit az ember vagy 
hozzáértéssel, vagy kontár módon végrehajt aszerint, hogy rendelkezik-e ennyi tudással, 
amivel azt megteheti. Ezért olvasták föl a könyvből a temetési szertartás alatt, vagy a 
haldokló mellett élete utolsó pillanataiban. A szövegeknek két feladatot kellett betölteniök: 

1. A haldoklót kellett segíteni, hogy minden új jelenséget felismerjen, amikor azokkal 
találkozik. 

2. A haldokló új tartózkodási helyén kedvet kapjon, ne tartsa vissza semmiféle szeretet 
és érzelmi kötelék abban a közbeeső állapotban, ahová került, s ígyy megszabaduljon 
minden testi igénytől. 

E cél elérésére a könyv a halál különböző szakaszainak megfelelő leírást közöl, melyek a 
lelket a test halála után segítik. A Tibeti könyv leírásai a halál korai szakaszairól egészen 
fantasztikusan megegyeznek azok vallomásaival, akiket a klinikai halál állapotából 
felélesztettek. A tibeti leírás szerint az ember lelke, vagy szelleme megszabadul a testtől. 
Nemsokára "elájul" a lélek, aztán huzatba kerül, majd egy szűk völgykatlanba, mely 
pontosan megfelel egyéni kiterjedésének, és amelyben öntudata tovább él. Ott bizonyos 
rémes és kellemetlen zúgást és zajt hall, melyet szélzúgáshoz és süvítéshez lehet 
hasonlítani, ő maga meg az egész környezete szürke, felhőszerű megvilágításban látszik. 
Csodálkozik, hogy a testén kívül van. Látja, hallja, hogy rokonai és barátai a holttesténél 
siránkoznak és előkészítik őt a temetésre. De ha beszélni próbál velük, se nem láthatják, se 
nem hallhatják. Még nem tudja, hogy meghalt, innen van a zavara. Megkérdezi önmagától, 
hogy meghalt-e, vagy sem? S ha végül felfogja, hogy meghalt, nem tudja, hová menjen, mit 
csináljon? Nagy bánat tölti el és kétségbeesik a helyzete miatt. Egy darabig azon a helyen 
tartózkodik, ahol testi életében volt. 

Észreveszi, hogy még mindig testben van - sugártestnek nevezik ezt - mely nem anyag. 
Ezzel képes a legkisebb akadály nélkül átmenni falakon, mezőkön, sziklákon, hegyeken. A 
helyváltoztatás egy pillanat alatt történik. Ahová menni akar, egy pillanat alatt már ott is van. 
Gondolatai világosak, értelme kifinomult, jobban kitárul az isteni dolgok iránt. Földi életében 
lehetett vak, süket, korcs, itt csodálatosan erős lett, úgyhogy "sugártesté"-nek minden 
érzékszerve rendelkezik földi testének minden képességével, sőt azokat felülmúlja. 
Ugyanakkor más lényeket is megismer ugyanabban a "testi" formában, amit "od gsal"-nak - 
sugárzó fény-nek neveznek. A tibetiek azt tanácsolják a haldoklónak, hogy amikor közeledik 
a fényhez, mondja meg neki, hogy mások iránt szeretettel és együttérzéssel legyen (azaz: 
járjon közben másokért. A ford.) 

A könyvben szó van a béke és a tökéletes vágynélküliség megtapasztalásáról, mely a 
haldoklót eltölti. "Tükör"-szerűen egész életét felvillantják neki a jó és rossz tettekkel együtt, 
amiket a Lény, aki őt irányítja, testszerűen megmutat. Ebben az állapotban nincs semmiféle 
hamis kép, mert a korábbi életéről nem lehet hazudni. Jóllehet a Tibeti halottkönyv számos 
más részletet is elmond a halál utáni állapotról, melyekről az általam megkérdezettek nem 
beszéltek, mert azokat ők nem tapasztalták, mégis kétségtelen az a tény, hogy meglepő 
hasonlóság van eme ősi kézirat tartalma és a több ezer évvel későbbi amerikai tanúk 
vallomása között. 

Emmanuel Swedenborg 


Swedenborg Stockholmban született, 1688-tól 1772-ig élt. Korának híres embere volt, aki 
leginkább a természettudományok különböző területein dolgozott. Írásai kezdetben az 
anatómia, fiziológia és pszichológia kérdéseivel foglalkoztak és komoly elismerést 
eredményeztek számára. Eletének későbbi szakaszában vallási válságba került, ekkor 
kezdett olyan tapasztalatokról beszélni, melyek szerint ő kapcsolatban állt volna túlvilági 
szellemi lényekkel. 

Későbbi munkáiban csak úgy hemzsegnek az olyan eleven történetek, melyekben a halál 
utáni életet mutatja be. Itt ismét újabb összehasonlítás adódik az ő szellemi tapasztalata és a 
halál közeléből visszatért tanúk vallomása között. Ezek egészen megdöbbentők. 
Swedenborg pl. leírja, mi történik a vérkeringés és a légzés megszűnése után: 

, Az ember még sokáig nem hal meg, hanem csak elválik á testétől, melyre e világban 
szüksége volt... Ha az ember meghal, akkor csak az egyik világból átmegy a másikba." 
Swedenborg elmondja, hogy a halál utáni események közül néhányat saját maga 
megtapasztalt, amikor testén kívül tartózkodott: 

, Az összes érzékszervem működése megállt, a halál állapotának közelébe kerültem. 
Mégis megmaradt a belső életem és gondolkodásom, felfoghattam és emlékembe 
idézhettem azokat a dolgokat, melyek ott történtek és hogyan történtek azokkal, akik a 
halálból újraéledtek... Különösen arra emlékszem, hogy milyen volt a lélek, ez esetben az én 
lelkem kiszakítása és kirántása a testből." 8 
Elménye közben találkozott több lénnyel, akiket "angyalok"-nak ismert föl. Ök megkérdezték 
tőle, kész-e meghalni? 

Azok az angyalok először azt kérdezték, milyenek a gondolataim? Olyanok-e, mint 
azoké, akik meghaltak, mely gondolatok érvényesek az örök életre? Ök azt akarták, hogy a 
lelkem ilyen gondolatokkal foglalkozzon." 

Swedenborg és a lelkek közti érintkezés nem földi, emberi módon ment végbe, hanem 
közvetlen gondolatátvitellel. Így a tévedés kizárt. 

"A lelkek egymás számára felfogható nyelven beszélnek. Minden ember erre a 
mindenki által érthető nyelvre változtatja beszédét, mely tulajdonképpen saját lelkének a 
nyelve. Az angyalnak, vagy szellemnek az emberhez intézett beszéde ugyanolyan hangos, 
mint egyik embernek a másik emberhez intézett beszéde. Mégsem érthetik meg azt mások, 
akik a közelében vannak, csak az, aki felé irányul. Ez azért van így, mert az angyal, vagy a 
lélek beszéde elsősorban az ember gondolataiba hatol be." 

A meghalt ember a halál pillanatában nem fogja föl, hogy halott, mert még "testben" van, 
mely anyagi testéhez több szempontból hasonlít. 

, A halál utáni pillanatokban az ember állapota hasonló a világban levő helyzetiéihez, 
mert akkor őt még a külső környezete veszi körül... Itt nem tud meg mást, csak azt, hogy még 
a világon van... Ezért csodálkozva tapasztalják, hogy még testben vannak elrejtve, mint 
ahogy a világban voltak; vágy keletkezik bennük, hogy megismerjék, milyen a mennyország 
és a pokol" 

A szellemi állapot alig korlátozott. A felfogás, a gondolatok, az emlékek tökéletesek. A térnek 
és időnek nincsenek olyan korlátai, mint a földi életben. 

A lélek minden képessége magas tökélyre emelkedik, vagyis a gondolkodás, 
tapasztalás és a felfogás," 

A haldokló a holtak között olyan lelkekkel találkozik, akiket életében ismert. Ezek azért állnak 
mellette, hogy segítsenek neki átjutni a túlvilági életbe. 

,Ha valakinek a lelke elvált a világtól... barátai és ismerősei azonnal eléje mennek... 
örülnek és megmagyarázzák neki, hogy az örök életben mi vár rá." 

Elmúlt élete látomásban feltárol a szeme előtt. Annak minden részletére emlékezik és 
lehetetlenség valamit is eltitkolni. 

, Előjönnek a belső gondolatok, minden, amit bármikor gondolt, beszélt, cselekedett a 

legkisebb gyerekkortól legöregebb koráig. Az ember tehát minden dologra emlékezik, ha 
eljutott a másik életbe és lépésről lépésre mindent feltárnak előtte. Minden tette és beszéde 
annyira világos lesz az angyalok előtt, mint a Nap. Nincs olyan, amit eltitkolhat. A halál után 
minden köztudott lesz. Amikor a lelket az égi fényben megvizsgálják, olyan lesz, mint egy jól 
megnézett kép." j 

Swedonborg ír még az ,Ur fényéről, mely a mennyországot beragyogja. Ezt a 
kimondhatatlan fényességet ő maga is látta. Ez a megértés és az igazság fénye volt. 
Swedenborg írásaiban is - mint a Bibliában, Platónnál és a Tibeti halottkönyvben - meglepő 
párhuzamokat találunk azokkal a beszámolókkal, melyeket a mai tanúk halál-közeli- 
tapasztalataiból ismerünk. Természetesen felvetődik a kérdés: ezek a párhuzamok valóban 
bámulatosak? Egyesek ellene vethetik, hagy a szerzőket a munkák kölcsönösen 
befolyásolhatták. Némely esetben ez a vélemény igaz lehet, de nem mindenkor. Maga Platón 
mondja, hogy tanításának bizonyos részletei a kelet misztikus vallomásaiból valók. 
Ennélfogva őt befolyásolhatta az a hagyomány, melyet a Tibeti halottkönyv tartalmaz. A 
görög filozófia az Újszövetség bizonyos részleteire hatással lehetett. Közölhette a "szellemi 
test" kifejezést, amint azt Pál apostolnál olvastuk. Ez némely vonatkozásban visszautal 
Platónra. 

Másrészt azonban az esetek zömében aligha lehet azt állítani, hogy ilyen befolyásolás 
történt. Minden szerző közöl olyan részletet, melyeket a korábbi szerzőktől nem vehetett át, 
melyek az általam megkérdezett tanúk beszámolóiban feltűnnek. 

Swedenborg ismerte a Bibliát és Platónt is. O többször említi azt a tényt, hogy az, aki éppen 
hogy csak meghalt, egy ideig nem veszi észre, hogy halott. Ez a mozzanat újra és újra 
előkerül azoknak az elbeszélésében, akik nagyon közel kerültek a halálhoz, de sem a Biblia, 
sem Platón ilyent nem említ, Még biztosabb az a körülmény, hogy Swedenborg a Tibeti 
halottkönyv tartalmát nem ismerhette, mert a könyvet csak 1927-ben fordították le tibeti 
nyelvből. 

Lehet, hogy a halál-tapasztalatokat, melyeket összegyűjtöttem, befolyásolták az említett 
könyvek? Azok a személyek, akikkel beszéltem, "halál-élményük" előtt ismerték a Bibliát, 
ketten vagy hárman tudtak valamit Platón elméletéről, de egyetlen egy se tudott 
Swedenborgról, vagy a Tibeti halottkönyvről. De sok részlet, melyet sem a Biblia, sem Platón 
nem említ, rendszeresen felbukkan azokban az elbeszélésekben, melyeket összegyűjtöttem, 
és ezek pontosan egybevágnak azokkal a jelenségekkel és történésekkel, amiket a régi 
forrásmunkák állítanak. 

EI kell ismerni, hogy a hasonlóságok és párhuzamok az ősi bölcsességszövegek és 
kortársaink közlései között, amit saját halálukban éltek meg, bármennyire elgondolkodtatók 
is, de ezek a jelenségek a mai napig nem rendelkeznek elegendő magyarázattal. Joggal 
kérdezhetjük, hogyan lehet az, hogy a tibeti láma-papok bölcsessége, Pál apostol látomása 
és  istenélménye, Platón különös elképzelései és  mítoszai, Swedenborg lelki 
kinyilatkoztatásai  összeillenek és megegyeznek egymással és a mai emberek 
elbeszéléseivel, akik olyan közel voltak a halál állapotához, mint senki élő ember? 


KÉRDÉSEK 


Az olvasóban eddig bizonyára sok kérdés és kétely merült föl. Az elmúlt években, amikor 
erről a témáról nagy nyilvánosság előtt, vagy szűkebb társaságban előadást tartottam, sok 
kérdést intéztek hozzám. A kérdések általában ugyanazok voltak, úgyhogy egy idő múlva 
komoly kérdés-köteg gyűlt össze. Ebben és a következő fejezetben ezeket a kérdéseket 
idézem és válaszolom meg. 

Ezeket a történeteket nem ön találta ki? 
Nem. Nagyon komolyan készültem a tudományos pályára. A pszichiátria ás az 

orvostudomány filozófiai kérdéseinek professzora akartam lenni. Ha hazugságokat akartam 
volna terjeszteni, ez egyáltalán nem lehetett volna jó ajánlólevél a professzori állás 
megszerzésére. Egyébként azt tapasztaltam, hogy akik szorgalmasan kutattak ilyen 
események után ismerőseiknél, rokonaiknál, barátaiknál, azoknak a kételye hamarosan 
eloszlott. 

Nem távolodott el ön kissé a valóságtól? Milyen gyakori az ilyen élmény? 

Ilyen élmények elbeszélésekor az érintett személyek bizonyos akadályokba ütköznek, ahogy 
ezt már kifejtettük. Ezért az élmények gyakoriságáról nehéz statisztikailag pontos számot 
közölni. Ennek ellenére szeretném hangsúlyozni, hogy ezek az élmények sokkal 
gyakoribbak, mint azt az ember gondolná. Számos nyilvános előadást tartottam erről a 
témáról nagyon különböző felfogású és korú hallgatóság előtt és egyszer se fordult elő, hogy 
az előadás végén a hallgatók közül hozzám ne jött volna valaki, aki saját történetét mondta 
el, sőt néha a közösség előtt is beszélt róla. Természetesen ellene lehet vetni - és joggal -, 
hogy azok az emberek, akik maguk is ilyen tapasztalattal rendelkeznek, szívesebben jönnek 
el ilyen témáról szóló előadásra, mint mások. De nagyon sok olyan személy is volt, aki csak 
az én előadásomból ismerte meg ezt a témát és eredetileg nem a téma miatt jött az 
előadásra. Nemrég egy 30 tagú csoporttal beszéltem. Közülük kettőnek volt halál-közeli- 
élménye, de ők csak azért voltak jelen az előadáson, mert véletlenül ehhez a csoporthoz 
tartoztak. Korábban egyikük se ismerte az előadási témát. 

Ha a halál-közeli-tapasztalatok valóban ennyire gyakoriak, ahogy ön mondja, akkor 

általában miért nem tudnak többet erről az emberek? 

Ennek több oka lehet. Az első helyen említem azt a tényt, hogy a mai közfelfogás 
határozottan ellene van minden olyan beszédnek, mely a biológiai halál utáni élet lehetőségét 
tanítja. Olyan korban élünk, amikor a tudomány és technika roppant haladást tett a természet 
megmagyarázására és meghódítására. Sok ember már visszatetszőnek találja, hogy olyan 
fogalmakban gondolkodjék, melyek inkább a babona régmúlt világába illenek. A mai ember 
tudományos fogalmakban akar gondolkodni. Ezért nem veszik sokan komolyan az ilyen 
élménnyel rendelkező embereket, mert ezek az élmények kívül vannak a tudományos 
határokon. Ez a magatartás sokkal könnyebb, mint elfogadni azokat a személyeket, akik 
természetfölötti tapasztalattal rendelkeznek, inkább elhallgattatják őket, ha a kérdés 
nyilvánosság előtt előkerül. Meg vagyok győződve arról, hogy ezeknek az embereknek az 
élményeiben sokkal több részlet van, mint amit elmondanak, csak félnek, mert "bolondnak", 
vagy "virágzó fantáziával rendelkezőknek" tartják őket s így az élmények sohasem, vagy 
legfeljebb egykét barát, rokon előtt lesznek ismeretesek. 

Ezenkívül a halál-közeli-élmény témája a nyilvánosság előtt zavaros dolog, mert ez a 
tapasztalat eltér attól, amit az ismeretelméletből és a pszichológiából ismerünk. Sok dolog, 
amit naponta látunk és hallunk, anélkül jut öntudatunkba, hogy nyomot hagyna bennünk. 
Figyelmünk inkább csak a különösen izgalmas dolgok felé irányul. Bizonyára mindenkinek 
volt már olyan tapasztalata, hogy egy ismeretlen szó jelentését megismerte, s ha ezt a szót a 
következő napon is olvasta, akkor még világosabb lett a jelentése. Ez nem azzal 
magyarázható, hogy ez a szó új és friss fogalomként került volna beszédbe, hanem inkább 
azzal, hogy már régóta használatban volt, de jelentését nem ismerte, s ezért csak tovább 
olvasta anélkül, hogy tudatosan figyelt volna rá. 

Hasonló esetet éltem át az egyik előadásom utáni vitában. Felszólalt egy orvos és azt 
kérdezte: 

,Már olyan sok éve dolgozom az orvosi gyakorlatban. Ha ezek a tapasztalatok 
valóban oly gyakran előfordulnak, mivel magyarázza ön, hogy eddig én nem hallottam 
ilyenekről?" 

Tudtam, hogy hallgatóim közül egy-kettő ismer ilyen esetet és a kérdést azonnal a közönség 
felé továbbítottam: 

, A jelenlevők közül hallott már valaki hasonló dolgokról?" Az orvos felesége felemelte 
a kezét és elmondta egy nagyon jó barátjuk történetét. 

Van egy másik példa: Egy ismerős orvos akkor lett figyelmes ilyen élményre, amikor az egyik 

előadásomról szóló újságcikket elolvasta. Másnap az orvos egyik betege hasonló 
tapasztalatot beszélt el, anélkül, hogy ő kérdezte volna. Az orvos megbizonyosodott afelől, 
hogy a beteg egyáltalán nem hallott az én munkámról és nem is olvasott róla. A beteg azért 
volt bizalommal az orvosához, mert olyasmi történt vele, amit ő nem értett és ez 
nyugtalanította, tőle akart eligazítást kapni. Így megtörténhetett, hogy mindkét orvos már 
korábban hallott ilyen esetekről, de azokat csak egyéni hóbortnak tartotta és nem széleskörű 
jelenségnek, ezért nem fordított rájuk semmi figyelmet. 
Végül az orvosoknál létezik egy speciális ok, mely megmagyarázza, hogy közülük sokan 
miért nem ismernek halál-közeli-élményeket, bár nekik több ilyen élményt kellene ismerniök, 
mint a többi embernek. Az orvostanhallgatóknak kiképzésük idején azt vésik a fejükbe, hogy 
ne vegyék figyelembe, amit a beteg a saját hogylétéről mond. Minden orvosnak meg kell 
tanulni, hogy a figyelmét teljesen a betegség lefolyásának mérhető jelenségeire 
összpontosítsa, de a beteg egyéni véleményét, "panaszát" mindig csak cum grano salis kell 
értékelni. Ezt sokan így is teszik, mert könnyebb a mérhető tényállásra helyezkedni. Ez az 
alapbeállítottság eredményezi aztán, hogy ők nem találkoznak halál-közeli-élményekkel, mert 
csak elenyészően kevés az az orvos, aki kötelességének érzi, hogy a beteg érzelmi és 
gondolatvilága felől érdeklődjék, akit éppen a klinikai halál állapotából keltettek életre. Az 
ilyen felfogású orvosok - jóllehet sokan vannak, akiknek találkozniok kellett volna a halál- 
közeli tapasztalatokkal - valószínűleg semmivel sem tudnak többet ezekről, mint a többi 
ember. 

E jelenség elmondásában van-e különbség férfiak és nők között? 
Nincs. Semmiféle különbség nincs a férfi és a női betegek beszámolóiban, se tartalomban, 
se formában. Egyaránt találkoztam férfiakkal és nőkkel, akik általánosságban írták le halál- 
élményük megjegyezni valót. Nyilván létezik olyan elem, mely az egyik nemnél erősebben 
kidomborodik. Mégis van némi különbség a férfi és a női "kísérleti személyek" között. 
Általában a férfiak tartózkodóbak a halál-élmények közlésében, mint a nők. Több olyan férfi 
volt, mint nő, akit részletesebben akartam kikérdezni élménye felől, akár szóban, akár 
levélben, vagy telefonhívásban, de a részletekre nem akartak kitérni. Erdekes, hogy több 
férfi, mint nő jelentette ki: 

, Él akarom felejteni az egészet, nem is gondolok rá." 
Kiderült, attól féltek, hogy nevetségessé válnak, sőt voltak, akik tudomásukra hozták, hogy 
élményük másokat nagyon megviselt. Ezért nem akarták mások érzelemvilágát 
beszámolóikkal felkavarni. 
Nem tudom megmagyarázni, de nem én vagyok az egyetlen, akinek ez a jelenség feltűnt. Dr. 
Russel, az ismert parapszichológus közölte velem, hogy ő is és mások is megfigyelték ezt. 
Háromszor annyi nő, mint férfi fordul hozzá és beszél neki rejtett tapasztalatairól. 
Erdekes tény, hogy az ilyen élmények nagyobb százalékban fordulnak elő terhes nőknél, 
mint várható volna. Ismét nem tudok erre magyarázatot találni. Talán azért, mert a terhesség, 
mint életjelenség önmagában több kockázatot előidéző helyzetet teremt, melyek váratlanul 
életveszélyes következményekkel járhatnak. Ha figyelembe vesszük, hogy csak a nők 
lehetnek terhesek és ők kevésbé zárkózottak, mint a férfiak, akkor részben 
megmagyarázható, hogy az ilyen jelenségek miért jelentkeznek együtt a terhességgel. 

Honnan tudja ön, hogy ezek az emberek nem hazudtak? 
Aki nem látta és nem hallotta, hogyan mondja el valaki a saját halál-közeli élményét, az 
nagyon könnyen feltételezi, hogy ezeket a történeteket kitalálták. En szerencsére kivételes 
helyzetben vagyok. Tanúja voltam, hogy felnőtt emberek, lelkileg kiegyensúlyozott 
személyiségek elvesztették önuralmukat és sírásban törtek ki, amikor élményeikről 
beszámoltak nekem, melyeket néha több évtizeddel ezelőtt éltek át. Kifejezésmódjukból 
éreztem az emberi melegséget és őszinteséget, ha nem írásban közölték mondanivalójukat. 
Számomra ezért a legtöbb esetben a fantázia szülte történet gyanúja teljesen kizárt. 
Véleményemet megerősíti néhány súlyos érv, mely a hazugság ellen szól. A legnyomósabb 
érv az, hogy a sok beszámoló nagymértékben megegyezik. Hogyan lehet az, hogy nyolc 
éven keresztül annyi sok ember ugyanazzal a hazugsággal jöjjön hozzám? Talán véletlenül? 

Vagy talán igaz lehet az összejátszás-teória? Vagyis összes beszélőpartnerem megegyezett 
egymás között. Elméletileg lehetséges, de a valóságban elképzelhető, hogy egy előkelő 
hölgy Észak-Karolina keleti részéből, egy orvostanhallgató New Yerseyből, egy állatorvos 
Georgiából, és még sokan mások több évvel ezelőtt összedugták a fejüket, hogy ellenem 
valamilyen hátsó gondolattal, egy ravasz cselt eszeljenek ki? Talán! De számomra 
egyáltalán nem valószínű! 

Ha ez nem egyszerű hazugság, akkor viszont egy magasabb cél érdekében történt 

ferdítés. Nem lehet, hogy az ön tanúi a történeteiket idővel kiszínezték ? 
Ez a kérdés egy ismert pszichológiai jelenségre utal. Valaki elkezd egy egyszerű történetet 
előadni, de a többszöri elmondás közben mindig hozzátesz valamit. Egy idő múlva az új 
részletekkel szép kacskaringós mese alakul ki, amit lassan maga is elhisz. Ez az elbeszélés 
a végén alig hasonlít az eredetire. Az általam összegyűjtött történeteknél ez az eljárásmód 
nem vehető észre. Először, mert azoknak a személyeknek beszámolói, akiket közvetlenül a 
halálélményük után interjúvoltam meg - néha még a kórházban -, pontosan megegyeztek 
azokéval, akik több évtized múlva, emlékezetből adták elő élményüket. Azonkívül volt olyan 
személy, aki gondolatait közvetlenül az élmény után leírta és feljegyzését beszélgetésünk 
folyamán nekem felolvasta. Ezek a leírások hajszálnyira hasonlítottak a sok év távolából, 
emlékezetből közölt beszámolókhoz. Ehhez járul az a tény, hogy gyakran én voltam az első, 
vagy második személy, akinek élményüket elmondták, éspedig nagyon tartózkodva, 
különösen akkor, ha az eset sok éve történt. Ilyen körülmények között az eset kiszínezéséhez 
nem volt lehetőség. Ezeknek a közlései is megegyeznek a sok év múlva előadott esetekkel. 
Végül néhány esetben megtörténhetett a kieszelés ellenkezője is. A pszichológiában 
találkozunk az "elfojtás" lelki folyamat fogalmával, mely azt jelenti, hogy az egyén arra 
törekszik, hogy öntudatából kiűzze a kellemetlen emlékeket, érzéseket, vagy gondolatokat. A 
megkérdezettek sok esetben közölték, hogy bizonyos élményrészletet nem tudnak 
elmondani, mert azt valami emlékezetükből kiszorította. Egy asszony pl. aki élményét közölte 
velem, elmondta, hogy a "halála" közben volt még valami, amire nem emlékszik, mert 

,:..el akartam felejteni. Arra gondoltam, hogy azt az emberek úgysem hiszik el." 

Egy férfi, aki Vietnamban megsebesült és műtét közben megállt a szíve, elmondta, milyen 
nehéz volt neki érzelmileg elviselni a testen kívüli állapotot. 

,Még most is levegő után kapdosok, ha beszélnem kell erről... Valószínűleg még sok 
más dolog is történt, amikre nem tudok visszaemlékezni. Megpróbálom elfelejteni azokat." 
Összegezve, nyugodtan mondhatjuk: ezeknek a történeteknek létrejöttében semmiféle 
jelentős díszítő tényező nem volt. 

Ezek az emberek vallásosak voltak, mielőtt ilyen tapasztalatokat szereztek? Ha igen, 

j tapasztalataikat nem befolyásolta a vallási hit- tartalom és nevelés? 
Ugy látszik, bizonyos fokig igen. Amint már mondtam, a Fénylény leírása mindig ugyanaz, 
csak az elnevezés különbözik aszerint, ahogy a vallásos környezetek szereplői elnevezik. 
Ennek ellenére egész kutatásom során egyik szereplőtől sem hallottam a jelenlegi 
társadalmunkban élő mennyország vagy pokol fogalmát. Sőt, sokan hangoztatták, hogy 
tapasztalatuk eltért attól, amit vallási ismereteik alapján elképzeltek. Egy asszony, aki 
"meghalt", ezt mondta: 

, Mindig azt hallottam, hogy ha meghalunk, látjuk majd a poklot és a mennyországot. 
De én egyiket se láttam, " 

Egy másik asszony ezt mondta, akinek súlyos sérülése után testen-kívüliség élménye volt: 

, Az volt különös, hogy a hittanórán mindig azt hallottam, ha meghalunk, egy gyönyörű, 
gyöngyökkel ékes kapu előtt kell megállni. Ehelyett a saját húsom és vérem fölött lebegtem. 
Különben nem volt semmi. Nagyon csodálkoztam." 

Meglehetősen sokan vannak olyanok, akik semmiféle vallásos nevelést nem kaptak, mégis 
leírásuk tartalmilag nem tér el azokétól, akik eredetileg is mélyen vallásosak voltak. Voltak 
olyanok, akiknek fiatal korukban volt valami kapcsolatuk vallásos dolgokkal, de később 
eltávolodtak attól, halálélményük után azonban nagyon komolyan foglalkoztak vallásos 
dolgokkal. Mások azt mondják, hogy olvasták a Bibliát és sok vallásos könyvet, de azokból 

sok dolgot nem értettek meg, most a halál-közeli-élményük után azonban kérdéseikre világos 
választ kaptak. 

Az ön által megvizsgált estek alapján mondhatunk-e valamit a lélekvándorlás 

lehetőségéről? 

Az általam megvizsgált egyik eset sem utal arra, hogy létezne lélekvándorlás. Világosan ki 
kell jelenteni azt is, hogy egyik eset se mond ellene. Ha létezne lélekvándorlás, akkor 
valószínűleg úgy jönne létre, hogy az valamilyen közjáték lenne a régi testből való 
kiszakadás és az újba való belépés között. Ebből következik, hogy a halál-közeli- 
élményekkel rendelkező emberek megkérdezése nem alkalmas módszer ennek a kérdésnek 
eldöntésére. 
Vannak, akik kifejlesztettek és alkalmaztak egy módszert, Megpróbálták pl. a "régmúltba 
visszahelyezés" módszerét. Egy kísérleti személynek hipnózis közben azt a feladatot adták, 
hogy lelkileg térjen vissza életének korábbi szakaszához. Ha az illető eljutott élete legkorábbi 
szakaszához, amelyről élményeket mondott el, akkor megparancsolták neki, hogy menjen 
vissza tovább, egyre tovább! Ennél a pontnál sok személy elkezdte mesélni időben és 
helyben távol eső történeteit. Néhány esetben bebizonyosodott, hogy ezek az elbeszélések 
megdöbbentően megegyeztek a valósággal. Sőt az is megtörtént, és ellenőrizték is, hogy az 
illető személy tudatosan, rendes körülmények között semmiféle módon nem tudott volna 
azokra az élményekre visszaemlékezni, melyekre hipnózis állapotában tudott. A 
legismertebb Bridey Murphy esete. Voltak mások is, akiket jobban megvizsgáltak és 
ellenőriztek, bár nem voltak ennyire közismertek. Azok az olvasók, akik ezt a kérdést jobban 
akarják tanulmányozni, olvassák el Dr. lan Stevenson: Twenty Cases Suggestive of 
Reincarnation című munkáját (Lélekvándorlás. A halál és az újjászületés az ember életében. 
Húsz meggyőzően és tudományosan igazolt eset. Erdekes, hogy a Tibeti halottkönyv, mely a 
halál-közeli-élmények egyes szakaszait pontosan feljegyzi, a lélekvándorlás megtörténtét 
ama szakasz utánra teszi, ameddig az én tanúim egyáltalán eljutottak. 

Beszélgetett-e olyan emberrel, aki öngyilkossági kísérlet következtében került halál- 

közeli-élményekhez? Ha igen, van-e különbség az élményük és a többieké között? 
Nagyon kevés esetről tudok, ahol az öngyilkossági kísérlet okozta volna a "halált", Ilyenek 
egyértelműen kellemetlennek nyilvánították a tapasztalataikat. Egy asszony ezt mondta: 

, Aki itt szomorú lelket hagy el, az ott fönt is szomorú lélek lesz." 

Ezek az emberek közölték, hogy azok a nehézségek, melyek elől itt öngyilkossággal akartak 
menekülni, odaát is megmaradtak éspedig még erőteljesebb formában. Test nélküli 
helyzetükben képtelenek voltak problémájukat megoldani, sőt tehetetlenül kellett nézniük, 
hogy milyen kellemetlen következményeket okozott a tettük. Egy férfi a felesége halála után 
annyira kétségbeesett, hogy életének golyóval akart véget vetni, ö mondja: 

,Nem jutottam oda, ahol feleségem volt. Egy borzongással teli helyre kerültem, rögtön 
rájöttem, hogy milyen nagy hibát követtem el... azt gondoltam: bárcsak ne tettem volna!" 
Másoktól azt hallottam, akik ezt a tartózkodási helyet "előpokolnak" (- pokol tornácának? A 
ford.) értelmezték, olyan érzésük volt, hogy hosszú ideig kell ott maradniuk. Ezt büntetésnek 
fogták föl, mert vétkeztek a "szabályok ellen". Valami olyan elől szaladtak el, ami 
tulajdonképpen az ő feladatkörük volt, melynek teljesítésével az életük bizonyos értelemben 
beteljesült volna. Ezek a nyilatkozatok megegyeznek azokkal, amit azok az emberek 
mondtak el nekem, akik más okok következtében "haltak" meg. Szerintük az öngyilkosság 
nagyon borzasztó cselekedet, mely megtorlásul súlyos büntetést kap. Egy férfi, aki baleset 
következtében jutott halál-közeli-élményhez, ezt mondta: 

, Amikor ott fenn voltam, olyan gondolatom támadt, hogy számomra két dolog tilos: 
magamat megölni és másokat megölni... Ha öngyilkosságot követek el, akkor Isten ajándékát 
vetem el... Másokat megölni annyit jelent, mint más életében Isten tervét keresztezni." 

Ezek és az ezektől független vélemények számos más közlés, melyeket időközben 
megismertem, pontosan megegyeznek azokkal az ősi teológiai és erkölcsi tanításokkal, 
melyek elítélik a szabad halált. Lényegében ugyanazt a bizonyítékot hozzák fel különböző 
formában a különböző gondolkodók: Aguinói Tamás, John Locke és Immanuel Kant. Kant 

szerint az öngyilkos az isteni gondviselés ellen cselekszik és fellázad a Teremtő ellen. 
Aguinói Tamás úgy magyarázza, hogy az élet Isten ajándéka és annak visszavétele az Isten 
előjoga és nem az emberé. Ezekkel az idézetekkel nem akarok erkölcsi ítéletet mondani az 
öngyilkosságról, csak azt közlöm, hogy mások mit mondanak tapasztalataikról. Következő 
könyvemben, mely szintén a halál-közeli élményekről szól, ezt és más kérdéseket 
részletesebben fogok tárgyalni. 

Ismer ilyen eseteket más kultúrkörökből is? 
Nem. Az egyik ok az a tény, ami miatt nyugodtan mondom, hogy kutatásom nem 
"tudományos" munka, hogy azok a személyek, akikel beszéltem, nem képviselik az egész 
emberiséget. Egyébként érdekes lenne tudni valamit a kwakiutli indiánok, a pápuai 
fejvadászok, a watussi marhapásztorok halál-közeli-élményeiről és még más népekéről is. 
Földrajzi és más körülmények sajnos, korlátoztak abban, hogy ezeket is felkutassam. 

Van történelmi példa a halál-közeli jelenségre? 
Tudomásom szerint nincs. Mivel kortársaink példáival foglalkoztam behatóbban, nem volt 
időm a régi múlt ilyen témáinak feltárására. Különben nem csodálkoznék, ha valaki azt 
állítaná, hogy a régebbi időkben is voltak ilyen tapasztalatok. Másrészt határozottan állítom, 
hogy a halál-közeli-élmények az utóbbi évtizedekben összehasonlíthatatlanul gyakoribbak, 
mint a korábbi időkben voltak. Ennek az az oka, hogy a modern újraélesztési módszerek 
még nem régóta léteznek. Akiket mostanában élesztettek föl, eme eszközök nélkül nem sok 
esélyük lett volna a továbbélésre. ilyen eszközök: a szívbe fecskendezett adrenalin injekció, 
a szívizom működését elindító elektromos készülék, a szív- és tüdőgépek stb. 

Megnézte ön az érintett személyek beteglapját? 
Ha tehettem, igen. Azokban az esetekben, ahol ezt megnézhettem, az orvosi feljegyzések 
megerősítették, ami az érintett személyekkel történt. Némely esetben, ahol hosszú idő telt el, 
vagy az illető meghalt az újjáélesztés után, semmi kézzel fogható bizonyíték nem volt. Azok 
közlései, akiknek betegségét perdöntő bizonyítékokkal lehetett ellenőrizni, semmiben se 
különböztek azokétól, akiknél ez nem volt fellelhető. Sok olyan esetben, ahol az orvosi 
bizonyítékok nem kerültek elő, igyekeztem bizonyítékokat szerezni az illető személyek 
orvosainak, barátainak, hozzátartozóinak tanúvallomásaiból, hogy valóban a halál közelében 
voltak-e ők? ji 

Azt mondják, hogy az újraélesztés öt perc után lehetetlen. Ön pedig azt állítja, hogy 

néhány esetben az illető húsz percig is "halott" volt. Hogyan lehetséges ez? 
Az orvosi számértékek, melyekkel is mindennapi életben találkozunk, középértékek és nem 
kell azokat abszolút adatnak venni. Az említett öt perc is átlagérték. Van egy általános klinikai 
szabály, hogy öt percen túl nem próbálkoznak az újraélesztéssel, mert ezen az időn túl az 
agy oxigénhiány következtében súlyos károsodást szenvedhet. Néha ettől az ötperces 
átlagértéktől eltekintenek, mert a határérték néha ezen belül van, néha ezen túl. Valóban 
találtam néhány olyan esetet, ahol az újraélesztési próbálkozás csak húsz perc múlva 
vezetett sikerre anélkül, hogy az agy megsérült volna. 

Ezek az emberek valóban mind halottak voltak? 
Ez a kérdés nagyon rázós és nehezen megválaszolható. A nehézség legfőbb oka 
szemantikai (- jelentéstani) természetű. Mit jelent a "halott" szó? A szervi átültetésekkel 
kapcsolatos heves viták bizonyítják, hogy a , halál" meghatározása még orvosi körökben sem 
egyértelmű. A halál meghatározása nemcsak az orvosok és nemorvosok beszédében 
különbözik, hanem az egyes klinikák orvosi testületein belül is más. Erre a kérdésre a válasz 
tehát attól függ, mit értünk a "halott" kifejezésen. A következőkben három meghatározást 
fogunk ismertetni és aztán állást-foglalni. 

1. A ,halál" nem más, mint a klinikailag kimutatható életjelek hiánya. Sokan azt mondják, 
hogy az ember akkor halott, ha megáll a szívverése, hosszabb időn keresztül nincs 
lélegzete, vérnyomása mérhetetlen, a testhőmérséklet leesik, a pupillák kitágulnak 
stb. Ez a klinikai meghatározás, mely orvosok és nem-orvosok számára 
évszázadokon át érvényben volt. Valóban a legtöbb beteget ilyen jelenségek alapján 
nyilvánították halottnak. Az általam megvizsgált legtöbb ilyen esetben ez a klinikai 

mérce igaz volt. Így tehát az orvosok kijelentései, valamint a betegdokumentációból 
származó írásos bizonyítékok elegendően alátámasztják azt a felfogást, hogy a halál 
ebben az értelemben bekövetkezett. 

. A "halál" nem más, mint az agyi áramhullám hiánya. A technikai haladás az élettani 
folyamatok megfigyeléséhez nagyon fejlett készülékeket állított elő, melyek segítsége 
nélkül bizonyos életjelenségek nem lennének érzékelhetők. Az elektroenkefalográf 
olyan készülék, mely az agy gyenge elektromos áramát felerősíti és kimutatja. 
Ujabban hajlanak arra, hogy a "tulajdonképpeni" halál kimutatása az agyi 
áramtevékenység hiányától függ, ahogy azt tökéletesen szemléltetik a "lapos" EEG- 
görbék. Kétségtelen, hogy nem minden olyan esetnél, amellyel én foglalkoztam, 
következett be a végső helyzet. Néha egyszerűen nincs idő az EEG-t előkészíteni. A 
klinikai orvosok egyedül azzal törődnek, hogy betegeiket minden körülmények között 
megmentsék. Így ellene lehet vetni, hogy a betegek közül bizonyítottan egyik se volt 
"halott" Tételezzük fel, hogy az emberek nagy százalékánál, akik meghaltak és 
újjáéledtek, teljesen "lapos" volt az EEG-görbe. Jelenthet ez a tény a mi 
szempontunkból valami különlegeset? Gondolom: nem, éspedig három okból: először, 
az újraélesztési kísérletek kényszerhelyzetek, melyek a legtöbb esetben harminc 
percig tartanak. Az EEG-készülék üzembe helyezése nagyon bonyolult technikai 
feladat, sőt tapasztalt szakembernek is próbafutást kell végezni vele egy ideig, míg el 
nem éri a megfelelő görbét és ez is csak a kedvező feltételek mellett jön létre. A 
szükséghelyzetben mindig olyan izgalom van, hogy a hibalehetőség ugrásszerűen 
megnövekszik. Ilyen esetben, ha meg is jelenne a lapos görbe azoknál a 
személyeknél, akiknek halál-közeli-élményük volt, még mindig azt lehetne mondani, 
hogy az EEG-görbék nem voltak pontosak. Másodszor, a legmodernebb EEG- 
készülék is csak hasznos szolgálatot nyújt, de tévedhetetlenül nem dönti el, hogy 
egyes esetekben az újjáélesztés lehetséges-e, vagy sem. Ha valakinél lapos EEG- 
görbék vannak, a kísérletet folytatni kell és az életre keltés megvalósítható, mint 
ahogy az néhány esetben meg is történt, ahol a gyógyszerek túladagolása olyan erős 
hatással volt a központi idegrendszerre, hogy előidézték ezt a jelenséget, így a 
hypothermia is (a testhőmérséklet szándékos csökkentése). Harmadszor, még mindig 
maradna egy megoldatlan probléma akkor is, ha a készülék jól van beállítva. Még 
most is azt lehetne mondani, hogy a halál-közeli-élmények nem biztos, hogy akkor 
következhettek be, amikor az EEG-görbék laposan futottak, mert létrejöhettek előtte 
és utána is. Arra kell következtetnem, hogy az EEG a kutatás jelenlegi szakaszában 
nem nagy segítség. 

. A ,halál" nem más, mint a létfontosságú funkciók megfordíthatatlan elvesztése. 
Egyesek még szigorúbb meghatározásra szorítkoznak. Szerintük lehetetlen egy 
emberről azt állítani, hogy halott, ha az életjelenségeket klinikailag nem lehet 
kimutatni; ha az EEG-je tökéletes sima horizontban szalad, aztán mégis életre lehetett 
kelteni. Más szavakkal: a halál a testnek olyan állapota, melyből lehetetlen 
újraéleszteni, Ha így értjük a halál fogalmát, akkor - természetesen - egyik esetemre 
sem vonatkozik, mivel mindegyiküket felélesztették. 


Láthatjuk tehát, hogy kiinduló kérdésünkre a válasz attól függ, hogy mit értünk a "halál" 
kifejezésen. Jóllehet, ez itt jelentéstani vitának tűnik, mégis fontos, mert mind a három 
meghatározás önmagában lényeges határok közé helyezi a halál fogalmát. En a harmadik, a 
legkövetkezetesebb meghatározás felé hajlok. Olyan esetekben, amikor a szívműködés 
hosszasan kihagy, a testszövetnek, jelen esetben az agynak, rendelkeznie kell bizonyos 
oxigéntartalékkal és tápanyaggal. Nem szükséges mindjárt arra gondolni, hogy biológiai, 
vagy pszichológiai törvény sérült meg. Hogy a felélesztés megtörténhessen, a test sejtjeinek 
bizonyos mértékig biológiai tevékenységgel kell rendelkezniük, még akkor is, ha az 
újjáélesztéshez semmiféle klinikai ismertetőjelet nem lehet felfedezni. Ugy látszik, lehetetlen 
egyértelműen meghatározni azt a pontot, ahonnan már semmiféle visszatérés nem lehet. Ez 
a pont valószínűleg minden embernél másutt van és az is lehet, hogy nincs ilyen fix pont, 

hanem inkább folyamatos átmenet létezik. Tény, hogy azokat az embereket, akikkel 
beszélgettem, néhány évtizeddel ezelőtt nem lehetett volna feléleszteni. A jövőben talán 
lesznek olyan módszerek, melyekkel sok olyan embert lehet feléleszteni, akiket ma még nem 
sikerül. 
Ezért állítsunk fel egy hipotézist, mely szerint a halál a lélek elválása a testtől és a lélek ennél 
a pontnál átjut egy másik létrendbe. Tételezzük fel, hogy létezik olyan történés, mely által a 
lélek, vagy a szellem a halál pillanatában kiszabadul. Nem feltétlen kell megegyezni ennek a 
pontnak azzal, amit korunkban önkényesen a vissza-nem-térés pontjának neveznek. 
Ugyanígy azt sem kell feltételezni, hogy ezek az esetek zavar nélkül játszódnak le, mint 
ahogy semmilyen biológiai rendszer sem zavarmentes. Így pl. ezek a történések áttevődnek 
a másvilágba olyan esetben is, ha semmiféle testi sérülés nem történt. Ezzel magyarázható 
azoknak az embereknek az elbeszélése, akik egy pillanat alatt egész életükre 
visszatekintettek, saját testükön kívül érezték magukat stb., s közben biztosan tudták, hogy 
meghaltak, bár semmi testi sérülést nem szenvedtek. 
Végezetül a következőket akarom kijelenteni: bármikor és bárhol legyen is az 
ellenőrizhetetlen halott-lét pontja - előbb, most, vagy később -, nem tudom, de akikkel 
beszéltem, azok ehhez a ponthoz sokkal közelebb voltak, mint embertársaik óriási többsége. 
Egyedül ez az oka annak, hogy kénytelen vagyok meghallgatni, amit erről mondanak. 
Ha végiggondoljuk ezeket a fejtegetéseket, belátjuk, hogy nem bölcs dolog a halál pontos 
fogalma körüli szőrszálhasogatás; hogy vajon az végérvényes volt-e, vagy sem? Aki ilyen 
ellenvetéseket támaszt a halál-közeli-élmények ellen, az úgy látszik valamilyen alapelvre 
céloz. Szerinte amíg a testben bizonyos biológiai folyamatok működnek, addig van lehetőség 
arra, hogy ezek a folyamatok okozhatják az ilyen tapasztalatokat. 
Nos, már fentebb elismertem, hogy a testben bizonyos maradékfunkcióknak minden esetben 
kellett még lenniük. Az a vita, mely eldöntené, vajon nekem igazi halálesetekkel volt-e 
dolgom, vagy sem, egy alapvetőbb problémára terelődik, arra, hogy a biológiai 
maradékfunkciók vajon meg tudják-e magyarázni az ilyen tapasztalatokat? 
Más szavakkal: 

Vannak-e más magyarázatok a testi halál utáni továbbélésre? 
Erről a kérdésről lesz szó a következő fejezetben. 


MAGYARÁZATOK 


Magától értetődik, hogy a halál határeseteinek jelenségeire létezik még más magyarázat is. 
Tisztán filozófiailag végtelen sok elképzelést mondhatunk el, ha az egyes tapasztalatokat, 
megfigyeléseket, vagy tényeket magyarázzuk. Mindent meg lehet magyarázni, hiszen a 
mások által kigondolt elméleti magyarázatok végtelenek. Így van ez a halál-közeli-élmények 
esetében is. Sok lehetséges magyarázat kínálkozik. 

Van tehát sok lehetséges elméleti magyarázat. Ezek közül néhány sokszor előkerült az 
előadásaim utáni vitákban. Most a leggyakoribbakat fogom ismertetni és még egyet, amit 
még soha nem tárgyaltak, de én nagyon elfogadhatónak tartom. A magyarázat-kísérleteket 
szándékosan három csoportra osztottam: természetfölötti magyarázatok, természetes 
(természettudományos) magyarázatok és pszichológiai magyarázatok. 


Természetfölötti magyarázatok 


Csak nagyon ritkán próbálta meg egy-egy hallgatóm a halál-közeli-tapasztalatokat 
démonokkal magyarázni olyan értelemben, hogy ezek a tapasztalatok a gonosz szellemektől 

származtak. Erre azt válaszolom: nem nehéz megkülönböztetni, hogy Isten, vagy sátán 
irányította-e ezeket az élményeket, ha megfigyeljük, hogy mit mondtak és tettek az érintett 
személyek élményük után. Gondolom, Isten ezekkel az emberekkel meg akarta értetni, hogy 
megbocsátók és békeszeretők legyenek. A sátán valószínűleg arra indítaná követőit, hogy a 
gyűlölet és a rombolás útján járjanak. Tanúim köztudottan azzal tértek vissza, hogy az előbbi 
utat követik, az utóbbi visszautasítják. Véleményem szerint a feltételezett démonnak 
keservesen kellett csalódnia, ha az emberek félrevezetésére irányuló célját ilyen ügynökökre 
bízta. 


Természetes (természettudományos) magyarázatok 


Gyógyszeres magyarázat 


Néhányan azt állítják, hogy a halál-közeli-élményeket a betegnek a válságos időpontban 
beadott kémiai anyagok okozták. Ez elfogadhatónak látszik, mivel több körülményre 
vezethető vissza. Pl.: a legtöbb orvos és laikus meg van győződve arról, hogy a legtöbb drog 
(-kábítószer) őrületszerű és hallucinációs (-látási és hallási képzelődés) lelkiállapotot és 
élményt okoz. Ezenkívül olyan korban élünk, amikor az emberek érdeklődése 
nagymértékben megnőtt a meg nem engedett drogok élvezete iránt (LSD, hasis stb.), melyek 
bizonyos hallucinációs hatásokat idéznek elő. Végül van egy vitathatatlan tény, hogy számos 
gyógyításhoz alkalmaznak olyan anyagokat, melyek mellékhatása nagyon hasonló a 
halálélményekhez. Példa erre a Ketamin vagy a Cyclohexanon, egy intravénás injekció a 
kábító mellékhatásával, mely bizonyos szempontból megegyezik azzal, amit mások a testen- 
kívüliség élményében tapasztaltak. Jellegzetes "disszociatív" érzéstelenítő, mert a beteg 
ennek hatása közben nemcsak a fájdalmi ingerekre nem reagál, hanem a környezetére sem. 
Önmagát a környezetétől disszociatívnak (- elkülönítettnek) érzi, beleértve saját testét is 
(kezét, lábát stb.). A kábítóhatás elmúltával a beteg lelki zavar állapotába kerül, melyben 
hallucinál és nagyon élénken álmodik. 

Az én anyagomban vannak olyan közlések, amiket bizonyos kábítószer hatása alatt éltek át, 
amiket az érintettek egyszerűen hallucinációszerű halottlátomásnak neveztek. Egy példa 
erre: 

, Amikor bérmálkozó korú voltam, fogorvoshoz fogtömésre mentem. Kábítógázt kellett 
belélegeznem. Tulajdonképpen semmi altatószert nem akartam elfogadni, mert féltem, hogy 
nem tudok felébredni. Amikor is gáz hatni kezdett, éreztem, hogy csigavonalban forgok. Nem 
úgy, mintha csak én forognék, hanem az orvosi szék is velem együtt forogna föl a magasba 
mindig följebb és följebb. 

Minden sugárzó, világos és fehér volt. Amikor a csigavonal csúcsáig értem, angyalok jöttek 
felém és az égbe vittek. Gondolom, több angyal lehetett, bár minden elmosódottnak tűnt 
számomra. Nem tudom megmondani, hányan voltak, de mindenesetre egynél többen. 

Eközben az orvos asszisztensnőjével valakiről beszélt. Hallottam, amit mondtak, de amikor 
egy mondat végére értek, már nem emlékeztem a mondat elejére. Tudtam, hogy egymással 
beszélnek, de szavaik visszhangzottak. Olyan visszhang volt ez, mint ami a hegyekben 
egyre messzebb távolodik. Emlékszem, hogy mindkettőjüket felülről hallottam, mert 
felemelkedtem, felszállva az égbe. Ez minden, amire emlékezni tudok. De talán még az is 
hozzátartozik, hogy a halálra gondolás többé nem rémes. Különben addig féltem a pokoltól. 
De amikor ez történt, többé nem kételkedtem abban, hogy a mennybe jutok. Később nagyon 
csodálkoztam azon, hogy a halál gondolata nem nyugtalanít, míg rá nem jöttem arra, hogy az 
altatás alatt egyáltalán semmi sem izgat. Az egész valami szép volt, azt hiszem, a gáz okozta 
nekem ezt a gondtalan boldog állapotot. De nem örültem neki, mert olyan bizonytalan dolog 

volt. Később aztán nem is gondoltam rá." 

Némely pontban van hasonlóság e tapasztalat és azoké között, akik valódi tapasztalatokat 
éltek át. Az idézett asszony beszél fehér fényről és találkozott más lényekkel, a túlvilágon, 
akik neki segítettek, úgyhogy a halál látványától nem fél. Két szempont arra enged 
következtetni, hogy a saját testét elhagyta; az egyik az, hogy az orvos és az asszisztensnő 
hangját egy magasban levő pontról hallotta, a másik, hogy "leebegő-érzése" volt. 

Egyébként ennek a történetnek egyéb részletei nem azonosak a jellegzetes halál-közeli- 
élményekkel, amiket az érintett személyek valóságosnak tartottak. Ezt a fehér fényt nem 
személyesítette meg senki, nem áradt a béke és a boldogság kimondhatatlan érzése belőle. 
A halál-utáni világ leírása betű szerint megegyezik a katekizmussal. A vele szembejövő 
lényeket angyaloknak nevezi, akik megmondják neki, hogy a "mennyországba" került, és ez 
"fent" van, ahová vitték. Nem állítja, hogy a saját testét látta volna, vagy valamilyen másik 
teste lett volna. Végül világosan közli, hogy a fogorvosi székkel együtt forgott és nem a saját 
teste volt a forgás forrása. Elménye meglehetősen elmosódott, aminek semmi hatása nincs a 
hitére és további életére. (Sokkal inkább most vannak kételyei a halál utáni életről.) 
Összehasonlítva azokat a beszámolókat, melyekben az élmény a gyógyszerek hatására jött 
létre, azokkal, melyek igazi történést mutatnak. több szempontra kell felhívni a figyelmet. 

e. . Először, kevés személy közölt velem drog hatására létrejött tapasztalatokat, de ők se 
voltak se több, se kevesebb képzelőerővel, intelligenciával, vagy határozott 
személyiséggel megáldva, mint azok, akik "valódi" halál-közeli-élményről számoltak 
be. 

e . Másodszor, a kábítószer hatására létrejött tapasztalatok szerfölött bizonytalanok. 

. . Harmadszor, ezek az élmények egymástól és a jellegzetesen halál-közeli- 
látomásoktól is eltérnek. S ha hozzáteszem azt, hogy példaként olyan estet 
említettem, mely a legközelebb áll az , igazi" haláltapasztalatokhoz, elképzelhető, hogy 
mekkora a különbség a két típus tapasztalatai között. 

Még további tényezők szólnak a halál-közeli- jelenség gyógyszeres magyarázata ellen. Ezek 
közül a legjelentősebb az, hogy a legtöbben nem kaptak semmiféle gyógyszert élményük 
előtt, sőt néhány esetben nemegyszer az élmény után kaptak ilyen anyagot. Sok személy azt 
állította, élménye akkor következett be, mielőtt valamilyen gyógyszert kapott volna. Más 
esetben hosszú időn keresztül nem volt orvosi kezelés alatt. Azokban az esetekben is, ahol 
nem sokkal a halálélmény előtt orvosi okokból gyógyszert alkalmaztak, az egyes 
személyeknél használt anyagok között is rendkívül nagy különbségek mutatkoztak. Az 
anyagok sora nagyon hosszú az aszpirintől az  antibiotikumokon keresztül a 
mellékvesehormonon át a folyékony, vagy gáznemű kábítószerekig. A használt anyagok 
közül a legtöbbnek nincs hatása a központi idegrendszerre, vagy a lélekre. Megállapíthatjuk, 
hogy nincs különbség az élményekben olyan csoportok beszámolóinál, akik kaptak 
gyógyszert és azok között, akiknek élménye nem hozható összefüggésbe semmilyen 
gyógyszerrel. Végül megjegyzés nélkül említek egy asszonyt, aki néhány éven belül, két 
különböző alkalommal "meghalt". Az első esetben az élménye hiányát altatószer hatásának 
tulajdonítja, a második alkalommal egyáltalán nem kapott gyógyszert, mégis bőséges 
élmények részese lett. A modern gyógyszertudomány abból a felfogásból indul ki, melyet a 
nem szakemberek óriási többsége is átvett, hogy a pszichtropikus szerek befolyásolnak és 
okoznak is lelki folyamatokat azoknál, akik ilyeneket szednek. Ezek a lelki folyamatok nem 
reálisak, ezért csak a "valótlan", "hallucinációs", "őrült", "tisztán pszichikai" szavakkal szoktuk 
jelölni őket. De az is igaz, hogy ezt a nézetet nem mindenki osztja. A kábítószerek 
fogyasztása és az élmények között van még egy szempont, amit említeni kell. Az ún. 
"hallucinogén" anyagok (- hallucinációt előidéző) beavató és megvilágosító hatására 
gondolok. A történelem folyamán mindig voltak olyan emberek, akik bizonyos anyagok 
fogyasztásával öntudat-, vagy lelki változást idéztek elő. Ezeket az anyagokat nemcsak 
gyógyítósra használták, hanem vallásos és jövőbelátó szándékkal is. Az USA nyugati felén 
élő Peyotl-Kults-indiánok szertartásait alaposan feltárták, melyeknek középpontjában a 
peyotl-, vagy peyotekaktusz használata áll (ezek közül néhány anhalonium alkaloidát, vagy 

ismertebb nevén meszkalin tartalmaz), mellyel vallásos látomást és ihletet állapotot érnek el. 
Hasonló kultusz mindenütt létezik a világon és követőik azt hiszik, az általuk használt 
kábítószer alkalmassá teszi őket arra, hogy más létrendbe jussanak. Tegyük fel, hogy ez a 
szemlélet helyes, akkor megkockáztathatjuk azt a feltevést is, hogy a kábítószer használata 
csupán egyik út a sok között, melyek ihlet-élményekhez és az új lét-gazdagság 
felfedezéséhez vezetnek. A haláltapasztalat lehetne a másik út ehhez a célhoz és belső 
rokonság lenne a drog-okozta-élménynek - mint fent mondottuk - és a halál-közel -élmények 
magyarázatára. 


Fiziológiai magyarázatok 


A fiziológia a biológiának az az ága, mely a sejtek, szervek és az egész szervezet 
működésével foglalkozik és e működések közötti összefüggéseket kutatja. A halál-közeli- 
jelenségekre gyakran hallottam a következő fiziológiai magyarázatot: ha az agy 
oxigénellátása a klinikai halálnál és más súlyos életveszélyes esetnél megszűnik, ennek 
következménye lenne a szóban forgó jelenség olyan értelemben, hogy a haldokló agy utolsó 
oxigénadagjának felhasználása közben működne így. Ennek a feltevésnek az a hibája, hogy 
nem tud magyarázatot adni olyan halál-tapasztalatokra, melyeknél a halál-közeli-élmények 
jóval előbb bekövetkeztek, mint a szóban forgó fiziológiai állapot. Néhány esetben semmiféle 
stressz-állapot nem volt a jelenségek időpontjában. Ez esetben is megegyeztek a halál- 
közeli-élmények elemei a súlyos testi sérülés következtében előállott élményekkel. 


Neurológiai magyarázatok 


A neurológia az orvostudománynak az a területe, mely az idegrendszer (azaz agyvelő, 
gerincvelő és az idegszálak) megbetegedésének. okaival, felismerésével és kezelésével 
foglalkozik. Bizonyos idegbetegségeknél hasonló jelenségek fordulnak elő azokkal is, akik 
majdnem meghaltak és élményekről számoltak be. Ezért szeretnék egyesek a halál-közeli- 
élmények magyarázatát a neurológia területére vinni. Szerintük a haláljelenségeket a 
haldokló idegrendszer hibás működése idézi elő. Most szeretném párhuzamba állítani a 
halál-tapasztalatok két elemét, a visszatekintést és a testen-kívüliséget a neurológiai 
jelenségekkel. Egy kórház neurológiai osztályán találkoztam egy beteggel, akinél érdekes 
módon zajlottak le a rohamok. Eközben ő villámszerűen visszatekintett egész korábbi 
életére. 

, Amikor először történt ez, éppen a barátomra néztem, aki a szoba másik részén volt. 
Arcának jobb fele valamiképpen eltorzult. Egyszer csak életem korábbi eseményei képek 
formájában tódultok az öntudatomba. Pontosan olyanok voltak, mint a valóságban - egészen 
élők, színesek és háromdimenziósak. Szédültem és annyira megdöbbentem, hogy 
megpróbáltam a képek elől kitérni. Azóta ezek a rohamok többször megismétlődtek. A 
legjobb hasonlat az a film, amit a tv év végén sugároz. Az év eseményei képekben villannak 
fel és tűnnek tova, mielőtt át lehetne gondolni azokat. Így van ez a rohamokkal is. Látok 
valamit, próbálok emlékezni rá, de ennek helyébe már új tűnik fel. A képek azokat a dolgokat 
mutatták, melyek valóban megtörténtek. Semmi változás nincs. S ha eltűntek, akkor már 
nem tudtam visszaemlékezni arra, amit láttam. Néha ugyanazok a képek jöttek vissza, 
máskor nem. Amikor a képek megjelentek, emlékezni tudtam rájuk, de felfogóképességem 
egyre csökkent. Valahogy úgy volt, mintha az eszem egyik fele a képekkel törődött volna, a 
másik meg azzal, amit csinálok. A többi ember, aki látta a rohamomat, azt mondta, kb. egy 
percig tartott, nekem egy évnek tűnt." 

Bizonyos vonatkozásban hasonlóságok vannak eme agyi zavarból származó rohamok 
okozta jelenségek és az én tanúim halál-tapasztalata között. Pl. ennek a férfinak a rohama 
kifejezetten világos képek formájában hihetetlenül életszerű és háromdimenziós 
ábrázolásban mutatta be életét. Az is kitűnt, hogy ezek a képek hatással voltak rá akaratától 
függetlenül. A képek rohanó sebességgel peregtek és a roham közben időérzéke eltorzult. 
Ugyanekkor észre kell vennünk a feltűnő különbségeket is, Ennél a betegnél az emlékképek 
életét nem időrendi sorban mutatták be, és nem is volt egységes látomása egész életéről, 
mint a halál-közeli eseményeknél történt. A képek életének nem a fontos eseményeire 
irányultak, hanem a jelentékteleneket mutatták be. A bemutatás célja aligha lehetett erkölcsi, 
vagy élete végső dolgaira irányuló. A halál-közeli-élmények résztvevői viszont észreveszik, 
hogy a "visszatekintés" után életük eseményeire lényegesen világosabban emlékeznek 
vissza, mint azelőtt. Ez a beteg a roham után egyetlen jelenetre se tudott visszaemlékezni, 
amiket látott. 

A testen-kívüliség élményét egyesek ,autoszkopikus" (-, önmagátnéző) hallucinációnak 
magyarázzák, ahogy azt N. Lukianowicz az , Archives of Neurology and Psychiatry" című 
szaklapban kifejti. Ennél a különös látomásszerű észlelésnél a beteg látja a saját képmását. 
Ez a másodpéldány - amit lát - utánozza az eredeti ember arcjátékát és mozdulatait, de a 
beteg hamarosan megzavarodik, amikor bizonyos távolságból saját képét meglátja. Bár ez 
az élmény bizonyos hasonlóságot mutat a testen-kívüliséggel, amiről fentebb írtunk, már 
sokkal több a különbség. Az autoszkopikus képzelet mindig élő marad, vagyis a beteg a 
saját testét érzi valóságnak és nem a látott dolgot, ezzel szemben e testen-kívüliség 
állapotában a szemlélő csak élettelen buroknak látja. Az autoszkopikus hallucináció betege 
képes a másodpéldányát "hallani", azzal beszélni, parancsot adni neki és gúnyolni. A testen- 
kívüliségnél a saját testüket a szereplők teljesen látják (legyen az részben, vagy egészben 
eltakarva), az autoszkopiában csak mellig, vagy nyakig látható a másodpéldány. 

Az autoszkopikusan tapasztalt képmások sokkal inkább a szellemi testtel azonosak, a 
haldokló viszont anyagi testet lát. Az autoszkopikus hallucinációban a másodpéldány néha 
erős színekben látszik, máskor meg leheletfinom, átlátszó és színtelen. Sőt a beteg meglátja, 
amint képmása a vastag ajtón, vagy más akadályokon a legkisebb nehézség nélkül áthatol. 
Szeretnék itt egy valószínűleg autoszkopikus hallucinációt közölni úgy, ahogy hallottam. Ez 
az eset egyedülálló, mert egyszerre két személy szerepel benne. 

,Egy nyári éjjel 11 óra felé történt. A menyasszonyommal, akit két évvel később 
feleségül is vettem, sportkocsimon hazafelé mentünk. A házuk előtt parkoltam. Ez az utca 
gyengén volt kivilágítva. Mindketten nagyon csodálkoztunk, amikor felnéztünk és láttuk, hogy 
óriás-képeink deréköv vonalában fent egymás mellett ülnek a fasor hatalmas koronái fölött, 
tőlünk mintegy harminc méter távolságban lebegtek. A képek sötétek voltak, mint a sziluettek 
és bár nem tudtuk őket tökéletesen szemügyre venni, mindenesetre nagyon élethű képek 
voltak. Mindketten azonnal felismertük magunkat. A képek a mi mozgásunktól függetlenül 
mozogtak, mert mi mozdulatlanul kuksoltunk az autóban és néztük őket. Csináltak valamit. A 
képmásom pl. egy könyvet vett a kezébe és egy lapot mutatott menyasszonyom 
képmásának, ő előrehajolt és pontosan ránézett arra az oldalra. 

Amint ott ültünk, elmondtam a menyasszonyomnak, hogy mit csinál a képmásom - s az én 
beszédem pontosan megegyezett azzal, amit ő a saját szemével látott. Megcseréltük a 
szerepet. Most ő mondta el, amit látott s ez megegyezett azzal, amit én tapasztaltam. 
Hosszabb ideig ültünk ott - kb. félórát - és néztük a színjátékot, közben beszélgettünk róla. 
Gondoltam, hogy egész éjjel nézhetnénk, de a menyasszonyomnak be kellett mennie és így 
együtt mentünk fel a lépcsőn, mely a házukhoz vezetett. Amikor visszatértem az autóba, még 
mindig láttam a képeket és amikor elindultam, akkor is ott voltak. Kizárt dolog, hogy az 
valamiképpen kettőnk tükörképe lett volna a szélvédő ablakban, mert a motorház teteje 
zárva volt és mi egész idő alatt az ablakon át néztünk föl. Egyikünk se volt részeg se akkor, 
se ma. Ez három évvel előbb történt annál, hogy LSD-ről, vagy más hasonló kábítószerről 
hallottam volna. Nem is voltunk fáradtak, bár már igazán késő volt; álmosak se lehettünk, 
inkább éberek, jókedvűek, izgatottak voltunk és csodálkoztunk, amikor néztük a képeket és 

egymással beszélgettünk róluk." 

Jóllehet az autoszkopikus hallucinációk némely tekintetben olyanok, mint a halál 
közelségében tapasztalt testen-kívüliség jelenségei, de ha a kétféle jelenség minden 
részletét összehasonlítjuk és ha a különbségeket el is hanyagoljuk, a testen-kívüliségben 
előfordult élményekre az autoszkopikus hallucinációk nem adnak magyarázatot. Ennek oka 
egyszerűen az, hogy az autoszkopikus hallucinációkra nincs magyarázat. Számos 
ellentmondó magyarázat merült fel különböző ideg- és lélekgyógyászok között, de a vitán 
kívül általánosan elfogadott elmélet nincs. Az a próbálkozás, mely a testen-kívüliség 
élményét autoszkopikus hallucinációval magyarázza, olyan, mint aki titkot magyaráz meg 
rejtéllyel. 

Végül van még egy dolog, aminél fogva a testen-kívüliség élménye kapcsolatba hozható a 
neurológiai magyarázattal. Nemrég találkoztam valakivel, akinél a halál-közeli-élmény után 
idegzavar lépett föl. Ez az idegzavar testének egy részén levő izomcsoport részleges 
bénulása volt. Ez volt az összes közül az egyetlen eset - bár gyakran kérdeztem őket, hogy 
volt-e valami károsodásuk - a halállal való találkozás után. 


Pszichológiai magyarázatok 


A pszichológia még megközelítően sem érte el pontosságban és törvényszerűségben azt a 
fokot, amit korunk más tudományága megszerzett. A pszichológusok ellentmondó nézeteik 
miatt különféle csoportokba tömörülnek, vitatkoznak kutatási módszerekről, a lélek 
természetéről, elsőbbségéről és alapvető véleményekben különböznek egymástól. A 
lehetséges összes pszichológiai magyarázat helyett inkább azokra a vizsgálódásokra fogok 
figyelmeztetni, melyeket legtöbbször hallottam hallgatóimtól és ezekhez veszek még egy 
magyarázatot, amely engem valahogy a legjobban megragadott. 

E könyv korábbi lapjain már két pszichikai típusú magyarázatot említettem: az egyik a 
tudatos hazugsággal kapcsolatos, a másik az öntudatlan fantáziára épült. Ebben a 
fejezetben két másik pszichológiai kérdést magyarázunk meg. 


Izolációs kutatás 


Sok előadásomon sohasem fordult elő, hogy valaki a halál-közeli-élményt a modern 
izolációkutatás fényében próbálta volna megmagyarázni. Mégis ezen a viszonylag fiatal - az 
emberi magatartástudománnyal foglalkozó - viharosan fejlődő területen kísérlünk meg 
bizonyos jelenségekre rámutatni és kifejtjük azokat a pontokat, melyek a halál-tapasztalat 
egyes szakaszaihoz a legközelebb állnak. 

Az izoláció-kutatás olyan szakmai irány, mely a következő kérdéssel foglalkozik: Mi történik 
testileg és lelkileg azzal az emberrel, aki valamiképpen izolált (— elszigetelt) lesz. Ami 
megtörténhet úgy, hogy hosszú ideig minden emberrel mindenféle kapcsolata megszűnik, 
vagy hosszú időn át állandóan ismétlődő, egyhangú munkát végez. 

Ilyen helyzetek megfigyelésének anyaga sokféleképpen gyarapodott. Vannak magányos 
kutatók, vagy hajótöröttek, akik tapasztalataikat leírták. Az utóbbi évtizedekben a kutatók 
azon fáradoznak, hogy ilyen helyzeteket laboratóriumi körülmények között vizsgáljanak meg. 
Az érzékszervek működésének lecsökkentésével végzett kísérletekről sokat írtak. Pl. egy 
önként jelentkezőt belelógattak egy víztartályba. A víznek ugyanaz volt a hőmérséklete, mint 
a testnek. Kötést tettek a szemére és dugót a fülébe. Így a súly- és hő-érzékelést, valamint a 
fény- és hangérzékelést a minimumra csökkentették. Végtagjait csőbe dugták, úgyhogy nem 
tudta mozgatni azokat, s így a kéz- és lábmozgás lehetőségétől megfosztották. Ilyen és 
hasonló körülmények között a kísérleti személy szokatlan lelki jelenségeket élt át, melyeknek 
egyes részletei erősen hasonlítottak arra, amivel a második fejezetben foglalkoztunk. Egy 

asszony, aki rendkívül rossz körülmények között hosszú ideig egyedül lakott az északi 
sarkon, beszámol arról, hogy életének élményeiről panorámaszerű látomása volt. Hajótörött 
matrózok, akik heteken át egyedül hánykódtak egy csónakban a tengeren, leírják, hogy 
hallucinációik voltak és megmenekülésüket természetfeletti lényeknek - kísértetek, vagy 
szellemek - tulajdonítják. Bizonyos hasonlóságot mutat ez azzal a Fénylénnyel, vagy holtak 
szellemével, amiről sok tanú beszélt. A halál-közelség más elemei is előfordulnak még az 
elszigeteltség tapasztalatai között. Ilyenek: időérzékelés megváltozása, a saját testtől 
elszakadás érzékelése, ellenszegülő érzés a civilizált világba való visszatéréskor, vagy az 
elszigetelt állapot elhagyása elleni tusakodás, végül a ,magány-lét" érzése az egész 
univerzumban. Ráadásul többen elmondták, hogy a dolgokról más értékfogalom alakult ki 
bennük s emiatt nem szívesen tértek vissza a civilizált életbe. Bensőleg sokkal 
biztonságosabbnak érzik magukat. Személyiségük megújulásának érzése is rokon azzal a 
beszámolóval, amit a halálból visszatértek közöltek. 

A haldokló állapotnak vannak olyan megnyilvánulásai, melyeket az elszigeteltség 
állapotában is fellelhetünk. A halál előtt a betegek gyakran érzik magukat elszigeteltnek, 
különösen megnyilvánul ez a kórházi intenzív-osztályon, az elfekvőben, amikor a tompított 
fény, teljes csönd, látogatók hiánya veszi körül őket. Vajon azok az élettani folyamatok, 
melyek a haldokló testben fellépnek, előidézhetik-e az elszigetelődés végső formáit, melyek 
az agyhoz futó ingerek csaknem teljes megszűnését jelentik? Továbbá: amint már sok halál 
közelébe jutott ember mesélte nekem, - és már kifejtettük - azt, hogy mennyire erőt vesz 
rajtuk az elszigeteltség, a magányosság és az elszakítottság állapotának szomorú érzése, 
amikor testükön kívül tartózkodtak. 

Nagyon valószínű, hogy határeset lehet az, amit most elmondok, mert nem sorolható sem a 
halálközeli-élményekhez, sem az izolációs tapasztalatokhoz. Egy férfi a következő történetet 
mondta el, mely súlyos betegsége idején a kórházi tartózkodása alatt fordult elő: 

A kórházban nagyon rosszul voltam. Amikor ott feküdtem, képek jelentek meg 
hosszasan előttem, mintha a tv képernyőjén peregtek volna. A képeken embereket láttam s 
egyikük egy térségen keresztül közeledett felém, lassan elhaladt mellettem, majd egy újabb 
jelent meg. Tökéletesen tisztában voltam azzal, hogy kórházban fekszem betegen, de 
csodálkoztam ezen és nem értettem, hogy mi történik itt. Néhány embert felismertem közülük 
- barátaim, rokonaim voltak -, a többit nem. Hirtelen rájöttem arra, hogy akiket felismertem, 
azok már régen meghaltak." 

Jogos a kérdés: vajon ez az élmény hova sorolható? Hiszen hasonlít a halál-közeli- 
élményekhez is, meg az izolációs tapasztalatokhoz is. A halál-közeli élményekhez azért, mert 
holtak lelkével történt találkozás, de különbözik is azoktól, mert semmi más elem nem fordult 
elő benne. Erdekes tapasztalatot élt át egy önkéntes kísérleti személy az izolációs kísérlet 
közben, aki egy ideig egyes cellában élt. Hallucinációi voltak, melyekben híres emberek 
képét látta. Ezt talán úgy kell tekintenünk, mint egy beteg súlyos állapotának következtében 
fellépő halál-közeli-élményt, vagy mint izolációs tapasztalatot, amit a bezártság körülményei 
okoztak? Ezek olyan helyzetek, melyekre nincs egyértelmű magyarázat, melynek alapján 
vagy az egyik vagy a másik kategóriába lehetne sorolni. Határesetek mindig lesznek. 

Az izoláció-kutatás élményei ilyen áttekintés ellenére sem magyarázzák meg a halál-közeli 
élményeket. Különösen a lelki jelenségeket nem lehet megmagyarázni, melyek elszigetelt 
állapotban jelentkeznek. Az ismert elméletek nem alkalmasak erre. Akik a halál-közeli- 
élményeket az izolációs tapasztalatokkal akarják magyarázni, ugyanazt teszik, mint akik a 
testen-kívüliség élményét :az autoszkopikus jelenségekkel magyarázzák. Ez annyit jelent, 
mint egyik titok helyébe másikat tenni. Az izolációs körülmények között fellépő látomások 
magyarázatára két ellentétes nézet létezik. Az egyik szerint ez a jelenség valóságos alap 
nélküli "elképzelt" és "hallucinációs" érzés. Ilyeneket kerestek a mindenkori misztikusok és 
sámánok a vadonok magányában, ahol megvilágosodást és kinyilatkoztatást véltek 
felfedezni. Az a gondolat, hogy az izoláció lelki újjászületést eredményezhet, sok kultúrában 
a hit lényeges része és ez megtalálható sok nagy vallási műben, sőt a Bibliában is. 

Bár ez az elképzelés nyugati hitstruktúránkban jelenleg kissé idegen, mégis számos 

védelmezője van. A legkorábbi és híres izoláció-kutató dr. John C. Lilly, pár évvel ezelőtt a 
saját lelki önéletrajzát jelentette meg "A forgószél középpontja" címmel. Ebben a könyvben 
egyértelműen azt állítja, hogy izolációs élményeiben a megvilágosodás és a magasabb (vagy 
mélyebb) ismeretek igazi tapasztalatait fedezte föl és azok semmiképpen se "valótlanok", 
vagy "elképzelt" dolgok. Itt meg kell jegyeznünk, hogy Lilly a saját halál-közeli-élményeiről 
számol be és azokat ugyanabba a kategóriába helyezi, mint izolációs tapasztalatait. Ezek 
szerint az izoláció, a hallucinogének és a halál-közelség egyike lehet azon utaknak, melyek 
az öntudat új birodalmába vezethetnek. 


Álmok, hallucinációk, kényszerképzetek 


A halál-közeli-élmények - mondják egyesek - nem mások, mint csodálatos álmok, 
fantáziaképek, vagy hallucinációk, amik különböző tényezők hatására létrejöhetnek: az egyik 
esetben a kábítószer, a másikban az anoxia (- teljes oxigénhiány) az agyban, a 
következőben az izoláció stb. A halál-közeli-élményeket tehát kényszerképzeteknek 
mondják. Véleményem szerint több tény szól ez ellen. 

Először is nagy hasonlóságokat találhatunk tartalomban és felépítésben a különböző 
ábrázolásokban, jóllehet ezek nem azonosak azokkal, amiket tanúim elmondtak és azokkal, 
amiket korunkban a halottak sorsáról hisznek. Továbbá elmondjuk, hogy a haldoklás 
eseményének leírásai, amiket kortársaink elmondanak, csodálatosan megegyeznek azokkal, 
amiket az ősi, távoli forrásmunkák lefektetnek, melyekről az én tanúimnak fogalmuk sem 
lehetett. 

Másodszor tény, hogy azok a személyek, akikkel beszéltem, nem voltak pszichológusok. 
Öket érzelmileg kiegyensúlyozott, normális embereknek ismertem meg, akik hasznos tagjai a 
társadalomnak. Munkahelyeken dolgoznak és felelősségteljes pozíciókat töltenek be. Komoly 
házasemberek, gondoskodnak családjukról és kapcsolatban vannak barátaikkal. Tanúim 
egyike sem élt át olyan jót, mint életének megmagyarázhatatlan élményét. Végül nagyon 
fontos, hogy a szóban forgó emberek nagyon pontosan megtudták különböztetni az álmot az 
ébrenléttől. Ezek a személyek hangsúlyozták, hogy a hálát közelében velük történt 
események nem voltak álmok, hanem valóságos történetek. 

Végül van még egy tény, ami a testen-kívüliség mozzanatát különleges módon bizonyítja. De 
becsületszavamat adtam, hogy neveket nem említek könyvem írásakor és az egyes részletek 
bizonyításához. En eleget láttam és hallottam, hogy a következőket kijelenthessem: a 
csodálkozás és a megdöbbenés nálam se kisebb. Meg vagyok győződve, hogy akik 
szorgalmasan kutatják a halál-közeli élményeket, valószínűleg ugyanerre a bizonyosságra 
tesznek szert. Hiszem, hogy az illetők fognak annyi bizonyítékot találni, hogy kijelenthessék, 
hogy a halál-közeli élmények egészen mások, mint az álmok és talán egy egészen 
különleges kategóriához tartoznak. 

Utolsó megjegyzésként hozzátenném, hogy a "magyarázatok" nemcsak elvont, intellektuális 
gondolatépítmények, hanem némely esetben azoknak a személyeknek a hitvallásai, akik 
azokat megalkották. Az emberek hajlanak a szabályos, természettudományos magyarázatra, 
amit megalkottak, vagy elfogadtak, hogy összeházasítsák a mi témánkkal. Miközben az élet 
és a halál közti átmeneti állapotot vizsgáltam és ezekről sok előadást tartottam, a jelenség 
sok magyarázatának képviselőjével találkoztam. Ezek az emberek vagy a fiziológia, vagy a 
farmakológia, vagy a neurológia talaján álltak és saját személyes felfogásukból, mint 
alapállásból indultak ki és véleményüket akkor is tartották, amikor azokat példákkal cáfoltuk 
meg. Van köztük, aki a freudi pszichoanalízisért lelkesedik, vagy tűzzel magyarázza, hogy a 
Fénylény az Atya-imágó előrevetítése, van aki ezzel szemben a közösségi öntudat jungi 
archetípusait védi stb., stb. 

Még egyszer szeretném hangsúlyozni, hogy az elmondottakkal kapcsolatban semmi új 
magyarázatot nem adtam, csak azt akarom mondani, hogy számomra a leggyakoribb 
magyarázatok is kérdésesek. Amit tulajdonképpen szeretnék mondani, az a következő: 
legalábbis hagyjuk függőben azt a lehetőséget, hogy a halál-közeli-élmény újszerű jelenség, 

melynek magyarázatát és értelmezését egészen új módszerekkel kell kifejtenünk. 


HATÁSOK 


Könyvem írása közben tökéletesen tudatában voltam annak, hogy nézeteim és véleményeim 
nagyon könnyen félreérthetők. Különösen természettudományos beállítottságú olvasóim előtt 
szeretném hangsúlyozni: nagyon jól tudom, hogy munkám nem tudományos munka! 
Filozófus kollégáimnak azt szeretném kiáltani: nem vagyok abban a tévhitben, mintha 
"bizonyítottam" volna, hogy van élet a halál után! Hogy ezeket a problémákat alaposan 
megtárgyaljuk, ahhoz egész részletes vitákba kellett volna bocsátkozni, melyek ennek a 
könyvnek a kereteibe helyszűke miatt nem férnek bele. így tehát csak a következő, rövid 
megjegyzésekre szorítkozom. 

Az egyes szaktudományokban, mint a logika, jog- bölcselet és természettudomány, ilyen 
szakkifejezések vannak: "következtetés, bizonyítás, indoklás" és ezeknek kifinomultabb 
jelentésük van, mint a mindennapi szóhasználatban. A mindennapi beszéd e szavakat nem 
pontos jelentéssel használja. Elég egy futólagos pillantás valamelyik magazinba, hogy 
megállapítsuk, csaknem minden valószínűtlen történet "bizonyítékul" szolgálhat mindenféle 
csodálatos feltevéshez. 

Hogy milyen következtetéseket vonhatunk le az adott premisszákból és milyeneket nem, az a 
logikában nem csupán ízlés kérdése. Nagyon szigorú szabályok, előírások és törvények 
határozzák meg. Ha azt mondjuk, hogy bizonyos következtetést levontunk, akkor egyben azt 
is állítjuk, hogy mindannak a következtetésnek, mely ezekből a premisszákból indul ki, 
ugyanolyan pontosnak kell lennie, ha közben semmi logikai hiba nem történt. 

Ebből a rövid utalásból következik, hogy vizsgálataimból miért nem vonok le bármilyen 
"következtetést" és miért mondom, hogy nincs szándékomban új tanítást adni a halál utáni 
továbbélésről a régi helyett. Mégis állítom, hogy ezek a halál-közeli-élmények nagyon 
jelentősek. Szeretnék értelmezésükkel középúton járni: ezek a tapasztalatok sem lezárva, 
sem tudományos, vagy logikai bizonyítékokkal alátámasztva, sem szenzációsan felnagyítva 
nincsenek, melyekben népies érzelemnyilvánításokat használtunk volna fel bizonyítékként, 
melyek "bizonyító" erővel utaltak volna arra, hogy van élet a halál után. Ugyanakkor 
számomra marad egy nyitott kérdés, vajon pillanatnyi tehetetlenségünkben, ami a 
"bizonyítékot" illeti, felismerhető lesz-e az akadály, ami magában a halál-közeli-élmény 
természetében rejlik? Ehelyett talán a jelenleg ismert tudományos és logikai módszerekben 
van az akadály? Lehet, hogy a jövőben a természettudósok és a filozófusok szemlélete 
megváltozik. (Nem szabad elfelejteni, hogy a természettudomány és a logika módszere nem 
merev és megváltozhatatlan, hanem dinamikusan fejlődik.) 

Most a végén itt állok következtetések, bizonyítékláncok, vagy oksági alapok nélkül, sőt az 
eredmény, amivel rendelkezem, nem más, mint érzések, kérdések, hasonlatok, 
megmagyarázhatatlan rejtélyek gyűjteménye. Talán jobb, ha nem is kérdezik tőlem, hogy 
tanulmányomhoz milyen zárókövetkeztetést formáltam, hanem csak annyit mondanék, hogy 
nekem személyesen mit jelent ez a munka? Válaszul ennyit mondhatok: Ha valaki átéli azt, 
hogy egy ember elmondja élményét, mely tele van meggyőzőerővel, azt írásban nehéz 
kifejezni. Az ő számukra halál-közeli-élményük nagyon valóságos történet volt. És amint őket 
hallgattam, élményük számomra is valóságos történetek lett. 

Teljesen tisztában vagyok azzal, hogy ez pszichológiai és nem logikai gondolatmenet. A 
logika általánosan kötelező valami, a pszichológiai gondolatsor nem ennyire általános erejű. 
Egyiket így, a másikat úgy változtathatja meg ugyanaz a körülmény. Függ a rátermettségtől 
és a jellemtől, és nem szeretném azt a benyomást kelteni, mintha a saját beállítottságom 
mások számára kötelező lenne: Ha válaszolnom kell a nekem szegezett kérdésre: "ha 
ezeknek az élményeknek végső magyarázata csupán szubjektív dolog marad, akkor 

egyáltalán milyen következtetésre jusson az olvasó?" - nem is tudok más választ adni erre a 
kérdésre, mint felhívom az emberiség határtalan érdeklődését a halál természetére. Hiszem, 
hogy mindaz, amit nyújtottam, hasznos lehet a halálproblematika megvilágításához. 

E téma megtárgyalásához sok hivatásbeli és tudományos szakember szükséges. Szükség 
van orvosra, aki a haldokló betegnek is biztatást nyújt, lelkészre, aki előkészíti a halálra. Tág 
értelemben szükség van pszichológusokra és pszichiáterekre, hogy gyakorlatilag is 
eredményes kezelési módszert tudjanak alkalmazni a lelki zavarok gyógyítására. Először 
tudniuk kell, mi a lélek, vagy szellem és hogy ez a valami a testtől függetlenül is létezik. Ha 
nem tudják, akkor a lélekgyógyászat súlypontja a fizikai-kémiai-módszer irányába tolódik el - 
drogok, elektrosokk, agysebészet és hasonlók felé. Visszatérve: ha van ismertető jel arra, 
hogy a szellem (lélek) a testtől elkülönítve valóban létezik és önmagában is fennáll, akkor a 
lelki zavarok gyógyításának valami egészen másnak kell lennie. 

De itt többről van szó, mint egyetemi és szakmai kérdésről. Itt nagyon, nagyon személyes 
dolgokat beszéltünk meg, mert minden, amit a halállal kapcsolatban megtapasztaltunk, 
lényeges következményekkel járhat életvitelünkre. Ha a tapasztalatok, melyeket a könyvben 
tárgyaltam, valódi háttérrel rendelkeznek, akkor annak messzemenően gazdag jelentéssel 
kell rendelkeznie arra nézve, hogy mit csinálunk az életünkben. Akkor bebizonyosodna, hogy 
ezt az életet valójában nem tudjuk megérteni addig, amíg nem kapunk egy szikrányit abból, 
ami ezt felülmúlja. 

GONDOLATOK A 
HALÁL UTÁNI 
ÉLETRŐL 


Fordította: Schramek László 


Dr. Moody: Élet az élet után c. könyvének kiadása óta kutatásait tovább folytatta a 
halál küszöbén szerzett tapasztalatokról. Több száz halálközelben lévő, vagy 
halottnak nyilvánított férfival és nővel beszélt. 

Dr. Moody kutatásaival közelebb visz bennünket az emberiség legnagyobb 
megoldatlan misztériumához. 

Felelé neki Ábrahám: Van Mózesük és prófétájuk, hallgassanak rájuk. Ám az erősködött: 
Nem teszik Atyám, Ábrahám. De ha a holtak közül megy valaki hozzájuk, akkor megtérnek. 
Ó azonban így felelt: Ha Mózesre és a prófétákra nem hallgatnak, akkor ha a holtak közül 
támad is fel valaki, annak sem fognak hinni. 


Luk 16,29-31 


Különös nemde? hogy a számtalonok közül, akik előttünk keresztülmentek a 
sötétség kapuján, 

senki sem tért vissza, hogy hírt adjon nekünk az útról, 

melyen, hogy azt felfedezzük, 

nekünk is végig kell mennünk. 


Omar Khayyám: Rubályát 

KÖSZÖNETNYILVÁNÍTÁS 


Ez a könyv több mint egy évig készült. Megtervezésében, elgondolásaiban nagyon sokan 
segítettek. 

Mindenekelőtt azoknak szeretnék köszönetet mondani, akik elmondták, vagy 
megírták a halál közelségében szerzett tapasztalataikat. Hálás köszönetemet fejezem ki 
mindazoknak, akik felhívták figyelmemet az anyaggal összefüggő irodalomra és 
feltevésekkel, utalásokkal, kérdésekkel segítségemre voltak. Dr. Elisabeth Kübler-Ross 
bátorított, hogy a halál közelségébe került emberekkel további beszélgetéseket folytassak. 
lan Stevenson dr. a módszertani rész áttekintésében és magyarázatában segített Dr. George 
Ritchienek - bár praxisával és saját tapasztalatai megírásával volt elfoglalva - a kéziratomhoz 
kapcsolódó értékes megjegyzéseiért mondok köszönetet. Dr. Beverley Belk bölcsességével 
és klinikai jártasságával, hasznos javaslataival nyújtott támogatást, hogy ezt a jelenséget 
miként tanulmányozhatom. John Audette a könyvbári vizsgálatokra, a tárgyra vonatkozó 
irodalom megkeresésére és a bibliográfiai szerkesztésre fordított jelentős időt. 

Külön mondok köszönetet a Mockingbird Könyvkiadónál dolgozó John Eagle 
fáradhatatlan segítségéért. 

Végül de nem utolsósorban, köszönetemet fejezem ki feleségemnek és két fiamnak, 
akik a könyv megjelentetése érdekében oly sokat fáradoztak. 

BEVEZETÉS 


Ez a kötet az Élet az élet után c. könyvemhez kapcsolódik, az abban leírt gondolatok, 
felfedezések folytatását, kibővítését, kiegészítését tartalmazza. 

Könyvem megjelenése óta még sok emberrel nyílt alkalmam beszélgetni, akik a halál 
közelségében szereztek tapasztalatokat. Tény, hogy most már sokszor találkozom e 
jelenség új eseteivel, így pontos számadatokat már nem tudok közölni. Mint korábbi 
tanulmányomban is említettem, ezeknek az embereknek egy részét tényleges klinikai 
halottnak nyilvánították, mások pedig súlyos sérülés, vagy baleset miatt nagyon közel 
kerültek a halálhoz. Eredményként a továbbiakban is megtalálható a tizenöt közös elem, 
melyeket az Élet az élet után c. könyvemben tárgyaltam. Találkoztam néhány új és szokatlan 
élménybeszámolóval is, melyek az elemek számát kiterjeszthetnék. 

A halál közelségében szerzett tapasztalatok nekem mindennapiak voltak, s 
csodálkoztam azon, hogy mások még nem gyűjtöttek erről adatokat. Kutatásaim 
beszámolóinál úgy éreztem, hogy sokan az én kitalálásomnak vélik az egészet. Eszembe 
jutott az is, hogy nem széles körben elterjedt jelenség ez, talán csak az élmények véletlen 
szokatlan láncolatával találkoztam. A könyv írása közben ijesztő gondot okozott, hogy 
rábíztam magam olyanfajta ismétlődésekre, amilyeneket bármelyik - a tanulmányozott 
kérdéssel együtt érző és szorgalmas - kutató bőségesen megtalálhat. Aggodalmaimat 
érdekes módon későbbi fejlemények oszlatták el. Tudomásomra jutott, hogy több orvos - 
elsősorban dr. Elisabeth Kübler-Rosst kell megemlítenem - ugyanezt a kutatási irányt 
követve velem azonos következtetésre jutott. Amikor dr. Kübler-Ross első könyvem 
kiadásáról tudomást szerzett, közölte kiadómmal, hogy eddigi munkája alapján ugyanezt a 
kéziratot ő is megírhatta volna. Állítja, hogy ilyenfajta jelentések százai vannak birtokában és 
egy e tárgyról szóló nagyobb tanulmány előkészületeit végzi. Számtalan orvos és pap közölte 
velem, hogy ennek a jelenségnek egyes eseteit hosszabb ideje észlelik és úgy vélik, hogy 
ezek gyakoriak. 

Régen a halál közelében tapasztalt jelenségekről az egyének csak bizalmasan, 
magánügyként beszéltek. Újabban nyíltságot és az ilyen közlésekre való készséget vettem 
észre. Az előadásaimat követő megbeszéléseken most már sokan nyíltan, nyilvánosan 
elmondták tapasztalataikat. Így sok ember közvetlenül hallgatta az élményeket azoktól, akik 
közel kerültek a halálhoz és így ők is érezhettek valamit abból az őszinteségből és 
melegségből, amit jómagam az ilyen beszámolókban tapasztaltam. Ennek alapján és sok 
más hasonló fejleménnyel kapcsolatban, meggyőződéssel mondhatom, hogy ez a jelenség - 
végül is bármit jelentsen - széles körben elterjedt. Valóban, annyira elterjedt, hogy azt 
hiszem, hamarosan nem ez lesz a kérdés, van-e valóban ilyen jelenség, hanem az, hogy mit 
kezdjünk vele. 

Az Élet az élet után c. könyvem célja egyszerűen az volt, hogy ezt a jelenséget 
bemutassam és példákat közöljek azoknak, akiket ez érdekel. Úgy tűnik, hogy a halál 
közelségében szerzett élmények iránt sokan érdeklődnek. Engedjék meg, hogy ennek az új 
kötetnek elején újra közöljem a tapasztalatok teljes elméleti modelljét, melyet az Élet az élet 
után c. kötetben felállítottam. Ez a halálközeli élmények minden közös elemét magában 
foglalja. 

Egy férfi haldoklik és amikor a legnagyobb fizikai nyomorúság állapotát eléri, hallja, 
hogy az orvos halottnak nyilvánítja. Kellemetlen zajt hall, hangos zúgást, csöngést, 
ugyanakkor úgy érzi, hogy sebesen mozog előre, át egy sötét alagúton. Majd hirtelen fizikai 
testén kívül érzi magát - de még mindig a régi környezetében -, a távolból látja saját testét, 
mintha annak szemlélője lenne. Ebből a szokatlanul előnyös helyzetből, érzelmileg zavaros 
állapotban figyeli az életre keltési kísérleteket. 

Idővel összeszedi magát és mindjobban megbarátkozik e különös helyzettel. Érzi, 
hogy még mindig rendelkezik testtel, de ez eltérő természetű, más erőkkel bír, mint az, amit 

maga mögött hagyott. Hamarosan újabb változások történnek. Más lényekkel találkozik, akik 
segítik őt. Megpillantja a már elhalt rokonok és barátok szellemeit és egy szerető, barátságos 
szellemszerű valakit, akivel korábban sohasem találkozott - egy fényből álló lényt. Ez a lény - 
nem szavakkal - kéri, értékelje saját életét. Segíti ebben azzal, hogy pillanatok alatt 
lejátszódó panorámaszerű visszatekintést mutat be életének főbb eseményeiről. Bizonyos 
pontnál úgy érzi, hogy megközelített valamiféle sorompót, vagy határt, mely nyilvánvalóan a 
földi élet és a következő lét közötti választó vonalat jelent. Ennél a "határnál" úgy érzi, vissza 
kell térnie a földre, halálának ideje még nem érkezett el. Nem kíván visszatérni, ellenáll, mert 
már megismerte a földi élet utáni életet. Öröm, szeretet és béke érzete tölti el. 

Mindennek ellenére, valahogyan ismét egyesül fizikai testével és tovább él. Idővel 
megpróbálja élményét másokkal is közölni, de nehézségekbe ütközik. Elsősorban nem talál 
emberi szavakat a földön túl történtek leírására. Eszreveszi, hogy az emberek kigúnyolják, 
így felhagy az élmények elbeszélésével. A tapasztaltak azonban erősen befolyásolják 
további életvitelét, különösen véleményét az élet és halál kapcsolatáról. 

ÚJ ELEMEK 


Az Élet az élet után c. könyvem befejezése után, további nagyszámú, a halál közelében 
szerzett tapasztalatokra vonatkozó beszámolót gyűjtöttem össze. A beszámolók 
tanulmányozásánál néhány olyan új elemmel találkoztam, melyek eddig nem fordultak elő. 
Minden olyan elemet, melyet e fejezetben tárgyalok, több személy ismertetett, de ezek 
korántsem olyan egyöntetűek, mint az eredeti tizenöt elem. A "természetfeletti életmentések" 
c. fejezet kivételével ezek a szokatlan elemek kizárólag olyan személyek beszámolóiban 
szerepeltek, akiknél a halál-közelség állapota kivételes időtartamú volt. 


A tudás víziója 


Többen elmondták, hogy a halállal való találkozásuknál rövid bepillantást nyertek a létezés 
különleges birodalmába, melyben minden tudás - múlt-, jelen-, vagy jövőbeli - idő nélküli 
állapotban együtt von. Ezt úgy írják le, mint a megvilágosodás egy pillanatát, melyben az 
egyén tökéletes tudással rendelkezik. Erről a tapasztalatról beszélve, mindannyian 
egyöntetűen állították, hogy ez az élmény kifejezhetetlen. Abban is megegyeztek, hogy a 
tökéletes tudás érzése visszatérésük után elmúlt, ezt a különleges mindentudást nem hozzák 
vissza magukkal. Egyetértettek abban is, hogy ez a vízió nem tartja vissza őket attól, hogy 
itteni életükben tanuljanak; inkább bátorítást nyújt a tanulásra. A különböző beszámolók 
összehasonlítása alapján ez az egyetemes tudás tapasztalata magasabb fokú 
tanintézetekbe (iskola, könyvtár) való bepillantásra utal. Mindannyian hangsúlyozzák, hogy 
az élmény leírása szavakkal kifejezve csak homályos visszatükrözése a tapasztaltaknak. 
Saját érzésem szerint ezeknek a beszámolóknak a gyökere bizonyos tudatalatti állapot lehet. 

Egy asszony, aki "halott volt", a következőket mondta egy hosszúra nyúlt interjúban: - 
Említette, hogy Önnek víziója volt a tudásról, ha így lehet azt nevezni. Tudna erről valamit 
mondani? 

, Úgy emlékszem, akkor történt, mikor az életem lepergett előttem. Egy pillanat alatt 
mindent tudtam - mindent a kezdet kezdetétől a végtelenségig -, egy perc alatt megismertem 
a korok minden titkát, a mindenség, a csillagok, a hold és mindennek az értelmét. De amikor 
a visszatérés mellett döntöttem, ez a tudás elhagyott és már semmire sem tudok 
visszaemlékezni. Ugy tűnik föl, hogy amikor a visszatérést elhatároztam, közölték velem, ezt 
a tudást elfelejtem. De a gyermekeim szüntelenül visszahívtak... 

A mindentudásnak ez a hatalma megnyílt előttem. Ha jól emlékszem, megmondták, 
hogy hosszú ideig beteg maradok és majd új hívásokat kapok. Azóta többször meg is történt 
ez. Azt mondták, a megszerzett mindentudást valami eltörli... negajándékoztak a mindenség 
titkaival, de időnek kell eltelnie, hogy ezt a tudást elfelejtsem. Emlékezetemben megmaradt, 
hogy mindent tudtam egyszer és hogy ez megtörtént, de ez olyan ajándék volt, amit nem 
tarthattam meg, ha visszatérek. En a gyermekekhez való visszatérést választottam... A 
történtekre tisztán emlékszem, a mindentudás pillanatát kivéve. A mindentudás érzése 
elmúlt, amikor visszatértem a testembe. 

Ez bolondul hangzik! Igen, amikor az ember hangosan kimondja, - magam is 
majdnem ezt gondolom, - Senkivel sem tudtam eddig erről beszélni. Nem tudom 
megmagyarázni, de tudom... ahogy a Biblia mondja: "minden fel fog tárulni előtted". Nem volt 
olyan kérdés, amire nem tudtam a választ. Hogy ez a tudásom menryi ideig tartott, nem 
tudom. Földi idővel semmiképpen nem mérhető." 

- Milyen módon adták át ezt a tudást? Szavakkal, képekkel? 

, A közlés minden formájában: látványokban, hangokban, gondolatokban. Ott bármi és 
minden lehetett. Mindent tudtam, minden tudás, nemcsak egy szakterületen, hanem minden 
téren rendelkezésre állt." — 

- Valami elgondolkodtat. Eletem nagy részét tanulással töltöttem a tudás megszerzésére. Ha 
az, amit most elmondott, megtörténhet, nem céltalan az ilyen fáradozás? ; 

, Nem. Ha visszatérne ebbe az életbe, továbbra is a tudást keresné. Én is erre 

törekszem. Megszerzése nem hiábavaló itt a földön. úgy érzem, ez nem egy ember, hanem 
az egész emberiség érdekében életcélunk egy része. Tudásunkkal másoknak mindig 
segíthetünk." 
Ebben az elbeszélésben van egy pont, ami különösen figyelemre méltó. Ennek az 
asszonynak a meggyőződése, hogy hosszú ideig tartó gyógyulása a megismert tudás 
elfelejtésére szolgált. Feltételezhetően olyan folyamatról van szó, melynek rendeltetése a 
létezésnek ebben az állapotában szerzett tudás elfelejtése, hogy az a fizikai életbe áthozható 
ne legyen. 

Rám nagy hatással volt az a hasonlóság, amely az előadás és Platón költői formában 
megírt "Er"-ről (egy harcosról) szóló elbeszélése között található: "Er"-ről, akit halottnak hittek 
és a máglyáról tért vissza az életbe. "Er" elmondja, hogy a halál utáni életben sok mindent 
látott, de ott közölték, hogy vissza kell térnie a fizikai életbe és el kell mondania, mi a halál. 
Visszatérése előtt lelkeket látott, akiket arra készítettek elő, hogy életre szülessenek. 

"Ezek mindnyájan a feledés mezejére mentek át szörnyű, fojtogató hőségben, mely 
teljesen csupasz volt. Este letáboroztak a Felejtés" folyójánál. Mindnyájuknak inni kellett egy 
kortyot a vízből és azok, akiket jóérzésük nem tartott vissza és a mértéknél többet ittak, 
mindent elfelejtettek, mint a részegek. Álomba merültek, majd az éjszaka közepén 
mennydörgés kíséretében a föld megremegett és mint hulló csillagokat, sodorta őket a szél 
megszületésük felé. ,Er" - mint elmondta - nem ihatott a vízből és nem tudja hogyan, mi 
módon került vissza testébe. Hirtelen visszanyerte látását, látta magát a halotti máglyán 
feküdni." (Edith Hamilton and Huntington Cairus: The Collected Dialogues of Plato.) 

Az itt vázolt alapgondolat, az öröklét állapotában szerzett tudás bizonyos fajtájú elfelejtése 
az életbe való visszatérés előtt, a két esetben hasonló. 
Egy másik interjúban egy fiatalember beszélte el: 

"Iskolában voltam; ez nem képzelődésnek, valóságnak tűnt. Ha nem lennék biztos 
benne, azt mondanám, lehetséges, hogy csak képzeletben voltam ott, de én ezt valóságnak 
éreztem. Olyan volt, mint egy iskola. Ha körülnéztem, nem láttam senkit, de ha figyeltem, 
érzékeltem más lények jelenlétét, mintha állandóan felém jönnének és figyelnének" 

- Ez érdekes, másvalaki úgy mondta el, hogy elment valahová, amit könyvtárnak, felsőfokú 
tanintézetnek nevezett. Ilyesmi az is, amiről beszél? 

"Igen, pontosan. Tudja, ahogy most ezt hallom, határozottan érzem, hogy ő is 
ugyanazon ment keresztül, amin én. Csak a szavak eltérőek, mert valójában nincsenek erre 
megfelelő szavak. Nem tudom leírni, nem hasonlítható a földön semmihez. A leírásukra 
használt kifejezések meg sem közelítik a valóságot, de ez minden, amit mondhatok. Az a 
hely a tudás tárháza, ahol a mindentudás megszerezhető. Az ember pillanatok alatt mindenre 
tudja a választ. Olyan ez, mint gyújtólencse az elmében. Ezen a helyen a felemelkedés, a 
megismerés automatikusan árad az ember felé, mint egy intenzív tanítási kurzuson. Szó 
szerint értem, amit az az ember mondott. Látja én saját szavaimmal ugyanazt mondom el, 
mégis különböznek egymástól. Tovább folytatom a tudás keresését: Keressetek és találni 
fogtok! Minden tudást saját erőnkből megszerezhetünk, imádkozom még több 
bölcsességért." 

Egy középkorú asszony beszámolója: 

"Volt egy pillanat, amikor úgy éreztem, mintha mindent tudnék. Nem tudom más 
módon leírni. Ugy tűnt, nem szükséges semmiféle közvetítés, minden, amit tudni akarok, 
elérhető itt." 

A fény városai 


Az Élet az élet után c. könyvemben leírtam, hogy nem találkoztam olyanokkal, akik a 
mennyországról - legalábbis annak hagyományos ábrázolásáról - említést tennének. 
Időközben beszéltem több olyan emberrel, akik figyelemreméltó megjegyzéseket tettek 
bepillantásukról a lényeknek ebbe a birodalmába, mely nyilván nevezhető mennybélinek. 
Erdekes, hogy többen a "fény városa" kifejezéssel éltek. A leírt jelenetek bibliai 
ábrázolásokra emlékeztetnek. 

Középkorú férfi, akinek megállt a szíve, mondta el: 

"Szívbénulás következtében klinikailag halott voltam. Mindenre élénken emlékszem. 
Hirtelen megdermedtem, közelről hangokat hallottam. Egész idő alatt öntudatomnál voltam 
és láttam, hogy egy nővér bejön és telefonál. Ezután orvosok, nővérek, ápolók jöttek be. 
Ahogy minden elhomályosodott előttem, leírhatatlan hangot hallottam, olyasmit, mintha egy 
bőrrel bevont dobot ütnének. Gyors, ütemes hang volt, mint mikor a folyó átzúdul egy 
torkolaton. Felemelkedtem a magasba és onnan lepillantottam a saját testemre. Ott feküdt és 
emberek dolgoztak rajta. Félelmet, fájdalmat nem éreztem, csak békét. Ezután - valószínűleg 
egy-két másodperc múltán -úgy éreztem, megfordulok és egy sötét lyukon, vagy alagúton 
keresztül felfelé megyek. Mind fényesebbé váló ragyogó fény fogadott. Ugy tűnt föl, 
keresztülmegyek rajta. Ekkor pillanatok alatt máshová kerültem, ahol mindenütt 
csodálatosan szép aranyló fény áradt szét. Nem tudtam megtalálni a forrását, körös-körül 
fény ragyogott. Zene hangzott. Vidéki tájnak látszott folyókkal, pázsittal, fákkal, hegyekkel. 
Azt mondhatom, ezek nem hasonlíthatók össze azokkal, amiket mi ismerünk. Különös, hogy 
emberek is voltak ott, de nem olyan formában vagy testben, mint a földiek. Tökéletes béke 
érzete járt át, megelégedettség, szeretet. Hogy ez az élmény egész éjszakán át, vagy csak 
másodpercekig tartott, nem tudom." A következőkben egy asszony nyilatkozott: 

, Egész testemben remegést éreztem, de hogy ez honnan jött, nem tudom. Közben 
kiléptem a testemből, láttam magamat ott feküdni. Egy ideig ott maradtam, néztem az orvost, 
és a nővéreket, figyeltem, mi is történik, mit csinálnak a testemmel. Talán az ágy fejétől 
néztem őket és a testemet. Egyszer az egyik nővér az ágy felett a nyakamon keresztül a 
falnál levő oxigénpalackért nyúlt. Utána még feljebb lebegtem, majd keresztül egy sötét 
alagúton. sötét alagútba mentem be és ragyogó fénybe értem ki. Nemsokára találkoztam már 
elhalt nagyszüleimmel, apámmal, bátyámmal. Gyönyörű volt ez a hely, körös-körül tündöklő 
fénnyel. Csodálatos színeket láttam, ilyenek, a földön nincsenek. Emberek is voltak ott, 
boldog emberek, néhányan csoportokba verődve. Egyesek tanultak. Távolban várost láttam, 
különálló épületekkel, melyek csillogtak, ragyogtak és szikrázó szökőkutak működtek. Fény- 
Városa, gondolom ez a legtalálóbb kifejezés. Csodálatos zene hallatszott és minden 
ragyogott. Ha ide belépek, sohasem térhettem volna vissza. Megmondták, ha bemegyek, 
nincs visszatérés. A döntést rám bízták." 

Egy idősebb férfi mesélte: 

, Székemből felálltam, amikor mellemen ütést éreztem. Nekiestem a falnak, majd 
valahogy újra leültem és akkor ismét pöröly-szerű ütés érte a mellemet. Kórházban tértem 
magamhoz, ahol közölték, szívrohamom volt." 

- Mire emlékszik a szívroham idejéből? 

"Egy leírhatatlanul szép helyre. Kétségtelenül valóságnak éreztem. A másik oldalon 
egy folyóhoz ér az ember. Átmentem rajta. Ahogy a Biblia mondja: van ott egy folyó... A 
felszíne sima, mint az üveg." 

- Mit érzett, amikor keresztülment a folyón? 

"Csak sétáltam, ami szép és jó volt. Nincs mód a leírására. Földünk tele van 
szépségekkel, virágokkal és sok mindennel, de ezt nem lehet összehasonlítani azzal. Odaát 
minden csendes, békés. Az ember úgy érzi, mintha pihenne. Ott nincs sötétség." 

A megzavarodott lelkek birodalma 


Többen beszámoltak arról, hogy élményük közben más lényeket is megpillantottak, akik 
látszatra csapdába, e létezésmód szerencsétlen állapotába kerültek. Azok, akik e zavart 
lények észlelését leírták, tapasztalataikat több szempontból megegyezően adták elő. Először 
azt állítják, hogy ezek látszatra képtelenek feladni a testi világgal való kapcsolatukat. Egy 
férfi szerint ezek a szellemek nem tudnak előrehaladni, mivel az ő istenük még itt él a földön. 
Mintha valami különleges tárgyhoz, személyhez, vagy szokáshoz kötődnének. Másodszor, 
mindnyájan megjegyezték, hogy ezeknek az eltompult szellemeknek addig kell ottmaradniok, 
amíg megoldják azt a problémát, nehézséget, ami ebben a zavaros állapotban tartja őket." 
Hasonlóan nyilatkozott egy tizenöt percig halottnak vélt asszony is: 

- Említette, hogy látott olyan lényeket, szellemeket, akik teljesen zavarodottnak látszottak. 
Tudna többet mondani róluk ? 

, Ezekről a megzavarodott lényekről? Láttam őket, de hogy hol, azt pontosan nem 
tudom. Az a hely, ahol elhaladtam mellettük, sötét volt, ellentétben a többi ragyogó fényes 
területtel. Külsejükben jobban hasonlítottak az emberekhez, mint a többiek, bár azok is 
különböztek mitőlünk. Fejüket lehajtva, szomorú, kétségbeesett tekintettel vonszolták 
magukat, mint akik súlyos láncokat hordanak. Nem tudom miért is mondom ezt, hiszen nem 
emlékszem, hogy lábakat láttam volna. Nem tudom kik voltak ők, de fáradtnak, tompultnak, 
szürkének néztek ki. Ugy látszott, örökké körbe-körbe mozognak, csoszognak, nem tudva 
hova mennek, mit követnek, mit keresnek. 

Amikor elmentem mellettük, fejüket fel sem emelték, nem érdekelte őket, mi is 
történik. Mintha gondolatokba merülve töprengenének: hogy mindennek vége, mit lehet tenni, 
mi értelme mindennek? Viselkedésükre rányomta bélyegét a tétovázás, a reménytelenség, 
mit tegyenek, hová menjenek, vajon mik voltak és mivé lettek. Mintha örökké mozogniuk 
kellene, pihenés nélkül. Elindultak előre, balra kanyarodtak, pár lépést tettek, majd 
visszafordultak. Kerestek valamit? Nem tudom." 

-Lehetett tudomásuk a földi világról? 

, Úgy tűnt föl, nincs tudomásuk sem a fizikai, sem a szellemi világról. Mintha valahol e 
kettő között léteznének bezárva. Kapcsolatuk lehetett a fizikai világgal, valami idekötötte 
őket, úgy látszott, mintha lehajolnának, lefelé néznének, talán figyelték a földi életet, ahol 
valamit elmulasztottak. Nem tudtak dönteni, mitévők legyenek, teljes csüggedés, levertség 
jellemezte mozgásukat, az élet minden jele hiányzott róluk." - Tehát zavarodottnak 
látszottak? 

,Nagyon zavartaknak. Mintha elvesztették volna tudomásukat önmagukról, 
azonosságukról." ji 
-Azt akarja mondani, hogy ezek a lények a fizikai és a között a világ között voltak, ahová Ön 
belépett? 

, Emlékezetem szerint azután láttam őket, hogy elhagytam a kórházat. Ahogy 
elmondtam, úgy éreztem, emelkedem felfelé és közben, mikor bekerültem az alagútba és 
mielőtt beléptem a szellemi világba - ahol ragyogó napfény fogadott -, láttam őket. A ragyogó 
fény körülvett mindent, de nem sértette a szememet, nem vakított el. Azon a különleges 
helyen tompa, barnás, szürkés színek voltak. Van egy barátom, aki színvak, neki a világ csak 
árnyékokból, szürke tónusokból áll. Nekem, aki tele vagyok színekkel, úgy tűnt föl, mint 
fekete-fehér mozgókép, különböző szürke, piszkos, elfakult árnyalatokkal." 

, , Nem figyeltek rám, semmi jelét nem adták, hogy észrevettek. Nagyon lehangoló volt. 
Ugy látszott, megpróbálnak dönteni, visszanéztek, nem tudták vajon tovább menjenek, vagy 
visszatérjenek testükbe. Tétováztak, állandóan lefelé néztek, felfelé soha. Nem akartak 
továbbmenni és meglátni, mi vár rájuk. Kísértetekről szóló olvasmányaimra emlékeztettek. 
Szörnyű tolongás, nyüzsgés volt közöttük." 

Néhányan, akik ugyancsak észlelték ezeket a lényeket, megjegyezték, hogy egyesek 
közülük látszólag sikertelenül próbálkoztak a még élő személyekkel érintkezésbe lépni. 

Hosszabb ideig halottnak vélt férfi elmondta, hogy ez idő alatt látott olyan esetet, mikor a 
kapcsolatfelvétel sikertelen volt. Elmondta pl.: látott egy mindennapi embert gyanútlanul 
sétálni az utcán, pedig felette lebegett e szellemek egyike. Ez a szellem életében ennek az 
édesanyja lehetett, aki képtelen arra, hogy földi szerepét feladja. Megpróbálta fiának 
megmondani, mit kell tennie. A következőkben egy asszonnyal folytatott interjúból írok le 
hasonló esetet. 

-Tapasztalt olyasmit, hogy ezek a szellemek beszélni próbáltak más, még élő emberekkel? 

, gen. Látható volt, hogy érintkezést keresnek, de senki sem fogta fel, hogy ott vannak 
körülöttük. Megkísérelték az érintkezést, de az emberek egyszerűen nem vettek róluk 
tudomást." 

-Meg tudná mondani, hogy mit próbáltak közölni velük? 

, Az egyik ilyen szellem asszonynak látszott, aki megpróbálta gyermekeit és egy 
idősebb asszonyt lakásában elérni. Ez az asszony a gyermekek anyja lehetett és valószínű, 
hogy az idősebb nőnek a leánya, ezért érintkezést keresett velük. A gyermekek nem figyeltek 
rá, tovább játszottak, az idős asszony kiment a konyhába, nem érzékelte, hogy ez a lény ott 
van körülötte." 

-Valami különöset akart tudatni velük ? 

, Többé-kevésbé úgy látszott, el akarja érni azért, hogy figyelmeztesse őket, 
változtassanak életmódjukon, másképpen értelmezzék az életet, mint addig. Ez most 
feltevésszerűen hangzik: azt próbálta közölni, hogy jót tegyenek, változtassanak életükön, ne 
legyenek olyanok, mint amilyen ő volt, ne tegyenek rosszat, mint ő. Cselekedjetek másokért, 
akkor nem lesztek úgy elhagyatva. Nem kívánok moralizálni, vagy prédikálni, de ez 
üzenetnek hangzott, amit megkísérelt átadni. Abban a házban hiányozhatott a szeretet és ő 
megpróbált jóvátenni valamit, amit elrontott. Olyan élmény volt ez, amit sohasem felejtek el." 


Természetfeletti életmentések 


Az összegyűjtött beszámolókban többen, akik halálközelségben voltak, elmondták, hogy a 
fizikai haláltól ismeretlen szellemi erő, vagy lény mentette meg őket. Ezek a személyek 
készakarva, vagy öntudatlanul, végzetessé válható balesetet szenvedtek. Körülményeik úgy 
alakultak, hogy a megmenekülés saját erejüket meghaladta. Amikor már mindent feladva 
készültek a halálra, egy hang, vagy fény, megmentette őket. Ezek az emberek azt állítják, 
hogy ezután életük megváltozott és érzésük szerint a haláltól bizonyos szándékkal mentették 
meg őket. Mindannyian vallják, hogy vallási érzésükben megerősödtek. 

Hasonló élmény szerepelt Catherine Marshall "Egy férfi, akit Péternek neveztek" c. 
könyvében. Leírja, hogy Péter Marshall gyermekkorában majdnem lezuhant egy szikláról és 
a haláltól egy hang mentette meg úgy, hogy visszahívta. Ez az élmény olyan nagy hatással 
volt rá, hogy pap lett. Egy interjúból közlöm az alábbiakat, melyben hasonló megmenekülést 
említenek. Egy férfi mesél súlyos munkahelyi balesetéről. Oriási üstbe záródott be, melybe 
magas nyomással forró savat és gőzt pumpálnak. 

"A hőség elviselhetetlen volt. Ordítottam, hogy engedjenek ki, nem bírom tovább. 
Amilyen gyorsan csak tudtam, elmenekültem a sarokba, arcomat a falnak fordítottam, de az 
is olyan forró volt, hogy ruhámon keresztül is égetett. Tudtam, hogy percek alatt halálra 
forrázódom. A kimerültségtől, vagy nem is tudom mitől, feladtam a reményt; éreztem 
meghalok, itt a vég. Elviselhetetlen volt a hőség, szemeimet csukva tartottam, ennek ellenére 
úgy tűnt föl, hogy minden megvilágosodik, izzó fény vesz körül. A Szentírásnak egy 
mondatát - melyet kiskoromtól ismertem, de jelentésével nem törődtem - hallottam az egyik 
irányból: "me én veled vagyok mindig" . Ezt az irányt követtem, melyről később 
bebizonyosodott, hogy ez volt az egyetlen kivezető út megmenekülésemhez. Szemeimet 
még mindig nem tudtam kinyitni, mégis láttam azt a fényt, amit követtem. Szemeimet sav 

nem érte, nem kellett kezelni." 
-A történtek változtattak életén? 

, Amikor visszatértem munkahelyemre, dolgozótársaim megállapították, hagy a 
baleset óta nagyon nyugodt ember lettem. Nem vagyok bátor. Az a tény, hogy egy láthatatlan 
kéz megmentett a haláltól, bátorságot adott, társaim talán ezt érezték bennem nyugalomnak. 
Ez nem a természetemből eredő bátorság, ezt az a hang adta nekem, amely megmentett. 
Tudom, hogy Jézus Krisztus keze nyúlt értem és hozott ki a bajból. Ez nem fontolgatás 
kérdése, hanem meggyőződésé. Isten akarta, hogy életben maradjak, hogy miért, nem 
tudom, Addig nem éltem Istennek tetsző életet, de most már közelebb kerültem hozzá. 
Vannak még problémáim, de tudom, hogy válságos pillanatban Isten megmentheti az 
embert. Megtanultam, hogy életem Tőle függ." 

-Normális fizikai hangot hallott? 

, Nem. Nagyon erős, hangos volt. Kétségtelenül meghatározott irányból hallottam, nem 
jobbról, és nem balról, abból az irányból, ahonnan kijöttem és hogy élve kijutottam, azt annak 
köszönhetem, hogy a hangot követtem. A magam erejéből nem kerülhettem volna ki abból a 
hőségből. A hang parancsoló volt; nem kérdő, hogy nem jönnél erre? Az egyetlen, ami 
hirtelen eszembe jutott, csak annyi volt: itt vagyok egyedül és meghalok. Amikor 
meghallottam a hangot, már nem volt kétségem. Tudtam, hogy magamtól nem, csak általa 
tudnék kijutni innen." 

-Mennryi idő telt el ebben az állapotban? 

,Nekem örökkévalóságnak tűnt. Ha át kellene gázolnia forró savon, tíz-tizenöt 
méteren keresztül, minden mozdulatánál úgy érezné, hogy nagy sebességgel halad. 
Gondolom, az egész két-három perc alatt játszódott le, de nekem örökkévalóságnak tűnt." 
-Természetesnek látta a fényt? 

, Nem. Semmihez sem hasonlított, amit valaha is láttam. Mintha egyenesen a napba 
nézne. Ahová bezártak, ott sötétség volt, azután egyszerre nagy fényesség lett és egy 
hangot hallottam. Alakot, vagy hasonlót nem láttam. Állandóan a fényt követtem." 

-Bántotta ez a fény a szemeit, vagy bele lehetett nézni? Volt valamilyen különösebb színe? 

, Nem. Egyáltalán nem. Ragyogó fehér volt, olyan, mint a Nap, mintha az ember a 
Napba tekintene." 

Egy másik férfi mondta el a következőket. 

A II. világháború alatt Európában a gyalogosoknál szolgáltam. Volt egy élményem, 
amit soha nem feleltek el. Ellenséges repülőgépet láttam jönni, lebukni az épület felé, 
melyben mi tartózkodtunk. Tüzet nyitott ránk. A golyók által felvert por mutatta, hogy a 
lövések pontosan mireánk irányultak. Nagyon féltem, azt hittem megölnek mindannyiunkat. 
Nem tudom honnan, de hallottam egy kedves, szelíd hangot: Itt vagyok Reid veled, a te időd 
még nem érkezett el. Ennek hallatára megkönnyebbülést és nyugalmat éreztem. Ettől a 
naptól kezdve egyáltalán nem félek a haláltól." 

Végezetül egy asszony - aki fertőzéstől gyógyíthatatlanul megbetegedett - így nyilatkozik. 
(Ebben az esetben úgy tűnik föl, mintha a beteg utasítást, irányítást kapott volna a 
feléledésre.) 

,Az orvosok egyértelműen lemondtak rólam. Azt mondták, haldoklom, éreztem, hogy 
az élet kiszáll belőlem. Bár nem láttam semmit, mindent amit mondtak, hallottam. Elni 
akartam, hogy felnevelhessem gyermekeimet, életüknek részese lehessek. Ekkor Isten 
szerető, nyájas hangját hallottam, hozzám szólt. Nem voltam önkívületben, ahogy mindenki 
gondolná. Mindent hallottam, amit az emberek a szoba hátterében beszéltek. Hallottam a 
hangot, ami lenyűgözött. Azt mondta, ha élni akarsz, lélegezzél. Én engedelmeskedtem és az 
első lélegzetvételnél már félig visszatértem. Ezután utasított, hogy tovább lélegezzem és 
újabb lélegzetvételnél az élet visszatért testembe. Az orvosok csodálkoztak, hiszen ők már 
lemondtak rólam. Nem értették, hogy mi történt, mert nem hallották azt a hangot." 
Befejezésül emlékeztetni szeretném az olvasót, hogy ezek az esetek általánosságban nem 
azonosíthatók a halál-közeli tapasztalatokkal. Vizsgálataim során azonban jelentős számban 
előfordultak és kapcsolatosak a különleges tapasztalatok tartalmával, azokkal az elemekkel, 

melyeket az előzőekben ismertettem. Például az első interjú alanya - amire korábban is tudás 
víziója fejezetben hivatkoztam már - szintén leírja, hogy a testén kívül volt, keresztülment egy 
sötét alagúton, visszanézve látta életének eseményeit és még több hasonló tapasztalatot a 
közös elemekből. Megjegyzendő, hogy az áthaladás a sötét alagúton és a testen-kívüliség 
jelensége feltűnően hasonlóképpen fordul elő a két beszélgetésben, melyeket korábban 
idéztem a Fény városai fejezetben. Ezeket az új jelenségeket, ugyanúgy mint a már 
előzőekben vizsgáltakat, mindennapi emberek mondták el, olyanok, akik korábban nem 
érdeklődtek ilyen természetű jelenségek iránt és nem tudtak ilyesmiről. Mégis, ezek az 
emberek később meggyőződéssel vállalták, hogy amit átéltek, valóság volt. 

ÍTÉLET 


Az első kötet megjelenését követően folytatott vitákban az egyik kritikus megjegyezte: 
, Bizonyára sok vitát váltanak ki a vallásos emberek egyes csoportjaiban az élet utáni 
elképzelésekkel foglalkozó kérdések. A meginterjúvolt személyek nem tapasztalták 
semmiféle Szt, Péter-féle hagyományos formáját a jutalmazásnak, vagy büntetésnek, 
mielőtt bebocsátást nyernének a halál utáni életbe." (Frederic A. Bussat: Culturai 
Information Service 1976.) 
Sokan tették fel ezt a kérdést, ezért szükséges megvizsgálni a halál-közeli tapasztalatokat 
abból a szempontból, hogy az egyes teológiákban leírt végítélet-eszmékkel kapcsolatban 
van-e hasonlóság köztük. 

Halálhoz közel került alanyaim panorámaszerű visszatekintésről beszéltek, mely 
életük minden eseményét háromdimenziós képben mutatta. Néhányan azt mondták, hogy 
abban a vízióban csak életük döntő eseményeit, mások pedig minden egyes cselekedetüket, 
gondolatukat látták leperegni. Minden, ami jó és rossz, pillanatok alatt felrajzolódott előttük. 
Emlékeztetőül megjegyzem, hogy ez a panoráma legtöbbször a Fény-Lény érzékelésekor 
jelent meg, akit a keresztények Krisztussal azonosítottak. Ez a Lény kérdést intézett 
hozzájuk, melynek lényege: Mit tettél az életeddel? 

Nyomatékosan kértem, hogy amennyire csak lehet, szabatosan magyarázzák el 
ennek a kérdésnek a lényegét. A legtöbben olyanféle meghatározásra jutottak, mint az a férfi, 
aki tömören így fogalmazott: ,a kérdés arra irányult, hogy mit tettél életedben mások iránti 
szeretetből, vagyis cselekedeteidet a szeretet irányította-e?" 

Ennél a pontnál mondhatja valaki, hogy valamiféle ítéletre került sor, mivel a 
tudatosságnak ebben az emelkedett állapotában, amikor az ember minden elkövetett önző 
tettét látja, különleges bűnbánatot érezhet. Ugyanakkor elégtételt is, amikor azokat az 
eseményeket látja, amelyekben jót cselekedett és szeretetet adott. Megjegyzem, hogy az 
általam tanulmányozott esetekben az ítélet nem a Fénylénytől származott, aki szeretni és 
elfogadni látszott ezeket az embereket, hanem inkább magától a megítélt embertől. Ebből a 
szempontból Máté evangéliumának egyik helye összefüggésbe hozható az ítélettel. A Biblia 
Jakab király fordítási verziójában szerepel ez a szakasz. (Máté 7;1-2) 

,Ne ítéljetek, hogy meg ne ítéltessetek. Amilyen ítélettel ítéltél, olyannal fognak 

. . megítélni titeket és amilyen mértékkel mértek, olyannal mérnek majd nektek is." 

Az Új Testamentum mai angol változatában (Jó Hírek a Modern Ember számára kiadásban) 
az alábbi fordítás szerepel: 

,Ne ítéljetek el másokat, hogy Isten ne ítéljen el titeket, mert Isten ugyanúgy fog 

megítélni titeket, ahogy ti ítéltek meg másokat, Ő ugyanazokat a szabályokat fogja 

alkalmazni veletek szemben, amilyeneket ti alkalmaztok másokkal szemben." 
Nem vagyok Bibliatudós, így nem tudom megítélni, hogy melyik fordítás a pontosabb. A 
magam részéről úgy találom, hogy a halál-közeli élményekről közölteknek inkább az első 
fordítás a megfelelőbb, vagyis az ítélet önmagunkból eredt. Elgondolkozva ezeken, úgy tűnik 
föl, hogy a halál közelségében szerzett tapasztalatoknál általános az érzelmek ilyen vagy 
olyan módon való felfedése. Ebből a szempontból mi emberek úgy vagyunk jellemezhetők, 
mint olyan teremtmények, akik idejük nagy részét különböző álarcok mögött elrejtve töltik. 
Belső biztonságunkat pénzen, hatalmon keresztül keressük. Megpróbáljuk elhitetni 
magunkkal, hogy jobbak vagyunk másoknál, büszkélkedve társadalmi helyzetünkkel, 
műveltségünkkel, pénzünkkel, hatalmunkkal, bőrünk színével, testünk szépségével, férfi 
vagy női szerepünkkel, egész mivoltunkkal. Ruhákkal díszítjük testünket, legbelsőbb 
gondolatainkat, bizonyos tetteinket rejtegetjük. A halál órájában minden álarc lehullik. Az 
ember pillanatok alatt meglátja háromdimenziós panorámában minden gondolatát, 
cselekedetét. Más lényekkel való találkozásánál látja, hogy azok minden gondolatát ismerik, 
Észreveszi, hogy ebben az állapotban a közlés és felfogás szavak nélkül történik, hogy a 

gondolatok közvetlenül jutnak el a másikhoz. Ahogy ezt egy ember elmondta: 

, túlságosan zavart leszel olyan emberektől körülvéve, akik nem úgy gondolkodnak, 

ahogyan te." 
A test szépsége, a bőr színe nem büszkeség forrása többé. Valójában az embernek nincs 
többé testi megjelenése, az akkor létező egyetlen szépség testetlen. Bármi is az, csak a lélek 
szépsége lehet. A nem jellege eltűnik, az ember úgy érzi, hogy ezekben a pillanatokban is 
szellemhez méltó, kihangsúlyozott tulajdonság került előtérbe: a szeretet és a tudás. Eletük 
áttekintésének másik jellemzője - melyet a beszámolókban említenek -, hogy az eléjük 
vetítetteknek nemcsak cselekedeteiket, hanem ezek másokra ható következményeit is 
megismerik. Egy férfi a legszemléletesebben így fejezte ki ezt: 

, A testemen kívül voltam az épület felett és saját testemet láttam lenn feküdni. Azután 
fényt láttam, ami szétáradt körülöttem, majd mint egy színjáték, lepergett előttem egész 
életem. Sok mindenért nagyon szégyenkeztem. Ugy láttam, hogy rosszul éltem le életemet. A 
Fény most megmutatta, mi rosszat tettem. Mindez valóságos volt. Olyan volt, mint egy 
visszapillantás, emlékezés. Mintha minden arra irányult volna, hogy felderítse életem 
tartalmát. Mint egy ítélkezési eljárás. Azután a fény hirtelen elhalványult és beszélgetés 
kezdődött, nem szavakkal, hanem olyan volt, mintha egy idegen szemeivel nézném, aki 
mindent tud, vezet és segít. Megdöbbentett, hogy nemcsak azt mutatta meg, mit tettem, 
hanem azt is, hogy ezek a cselekedetek milyen következményekkel jártak. Amit lát az ember, 
nem hasonlítható filmvetítéshez, mert éreztem a látottakat. Minden gondolatom megjelent, 
rádöbbentem, hogy a gondolatok nem vesznek el." 

Egy ilyen helyzet valóban kínosnak mondható. Nem csoda, ha ilyen érzések után a többség 
azzal tér vissza, hogy életmódján változtatni kell. Nézzük a következő két interjút: 

1. ,Senkinek nem mondtam el tapasztalatomat, de amikor visszakerültem, minden 
vágyam az volt, hogy másokért tegyek valamit. Ez mindent felülmúló vágyam lett. 
szégyelltem magam sok mindenért, amit életemben tettem, vagy elmulasztottam. Ugy 
éreztem, most mindent meg kell tennem, nem várhatok tovább." 

2. ,Amikor visszatértem, úgy határoztam, jobb ember leszek. Eddigi életemmel 
elégedetlen voltam, megbántam bűneimet, újra akartam mindent kezdeni, jobbá 
válni." 

Sokan kérdezték, hagy beszélgetőalanyaim közül tett-e bárki is említést a pokolról. Az 
igazság az, hogy összegyűjtött anyagomban senki sem tett utalást olyasmire, amit pokolnak 
nevezünk. Megjegyzem,  börtöntöltelékekkel sohasem folytattam interjút. Akikkel 
beszélgettem, tisztességes, rendes emberek voltak. Abban voltak csak bűnösök, amiben 
mindannyian azok vagyunk. Nem valószínű, hogy ezekre valami "tüzes kemence" várna. 
Ennek ellenére a beszámolók nem zárják ki valami pokolféle létezésének lehetőségét. 

Az embereket, úgy látszik zavarja a halál közelségében szerzett tapasztalatokban 
jelzett Fénylény létezése, aki minden gyarlóságot megbocsát. A magam részéről csak azt 
mondhatom, hibáik ellenére szeretem gyerekeimet és biztos vagyok abban, hogy mindég 
szeretni fogom őket, nem törődve azzal, hogy mit követnek el. 

sokan elégedetlenek az élmények ilyen értelmezésével, mert ezek nem illenek bele a 
világvégén elkövetkezendő utolsó ítélet fogalmába... 

En nem látok itt összeférhetetlenséget. Kétségtelen, hogy az, aki visszajött a "halálból", nem 
jutott el az utolsó ítéletig. Mivel a világvége még nem következett el, ilyen beszámoló a halál- 
közeli élményekről - magának a tapasztalatnak a hitelességét gyöngítené meg. Lehet 
végítélet, mert a halál küszöbén szerzett tapasztalatok nem utalnak az ellenkezőjére. Többek 
meggyőződése, hogy a végítélet bekövetkezik. 

Félreértések elkerülése végett megjegyzem, hogy ezek az emberek kizárólag a Szentírás 
tekintélyi elvének alapján vallatták ezt, és meggyőződésük nem a halál-közeli 
tapasztalatokból, vagy látottakból ered. 

Mennyország és pokol, a világvége és a végítélet eszméje, Isten kegyelme - olyan 
végső fogalmak, melyek a teológusok között is vitatottak. Ezekről emberi kifejezéssel nagyon 
nehéz beszélni. Ezért sokszor festői szemlélettel, képletesen fejezzük ki magunkat. 

Ha az európai festészet történetének különböző korszakait tanulmányozzuk, láthatjuk, 
hogy az utolsó ítéletet más-más szimbólumokban ábrázolják. Mint pl.: feljegyzési könyv, 
elszámolások könyve, bírósági tárgyalás, mérlegek a lelkek megmérésére Plató "Er" 
mítoszában az ítéletnél számon kérik a lelkektől cselekedeteiket. A Tibeti Halotti Könyvben 
ezt úgy ábrázolják, mint a Karma Tükrét. 

Emlékeztetőül megjegyzem, hogy beszélgetőalanyaim mindannyian azt állították, hogy 
az élményük leírásához használt szavak csak hasonlatok, képek, példák, mert elmondásuk 
meghaladja az emberi kifejezőképességet. 

Ez nem meglepő akkor, amikor technológiai korunkban különleges szavak kerültek 
használatba, mint pl. az optikai tudományból átvett kép szó, vagy a technológiai fejlődésből 
kialakult film és diapozitív megnevezés. A beszámolókban használt szimbólumok a 
fényképezés tudományában vagy a televíziós-technológiában elért fantasztikus fejlődésre 
emlékeztetnek ugyanúgy, mint a háromdimenziós képek vagy az események azonnali 
visszajátszása. 

Végül egy utolsó észrevétel, azzal a kérdéssel kapcsolatban, hogy mi történhetett a 
náci borzalmak elkövetőivel. Ha az történik mindenkivel, amit interjúalanyaim elmondtak, 
elképzelhető, mit érezhettek a  visszatekintésnél, különösen ha nemcsak saját 
gonosztetteiket, hanem azok másokra ható következményeit is látták. Ezeket a náci 
szörnyűségeket olyan emberek követték el, akikből teljesen hiányzott a szeretet, olyannyira, 
hogy ártatlan emberek millióit küldték halálba. Számtalan egyéni tragédiát okoztak, 
elszakították szülőt gyermekétől, férjet feleségétől, barátot baráttól. Tetteik következménye 
az áldozatok sokaságának hosszú, gyötrő, vagy gyors brutális halála, aljas megaláztatások, 
évekig tartó éhezés, könnyek és kínok. Mit érezhetnek ezek az emberek, ha láthatják élőben, 
világosan feltárulni a történteket. A legvadabb gondolataimban sem tudom a poklot ennél 
borzalmasabbnak, kibírhatatlanabbnak elképzelni. 


ÖNGYILKOSSÁG 


Az öngyilkosság fogalma általában a szándékos önelpusztító viselkedéssel kapcsolatban 
ismert, melyet különböző belső kényszerek és események idézhetnek elő. Az emberiség 
évszázadok óta küzd e bonyolult kérdéssel. Régebben teológiai, erkölcsi és filozófiai 
szempontok szerint vizsgálták, az utóbbi időben ezekhez szociológiai és pszichológiai 
elgondolások társultak. A mélyreható vizsgálatok ellenére e témában sok zavarba ejtő kétség 
maradt. Sokan megkérdezték, hogy a halál közelségéből visszatértek beszámolóiban van-e 
valami utalás az öngyilkosság problémájára. Tény az, hogy a halál-közeli tapasztalatok 
tanulmányozása nem ad végső választ arra a sok rejtélyre, ami az öngyilkosságot körülveszi. 
Minden, amit megfigyelhettünk, két kérdésben foglalható össze: 
Először, hogy azoknak, akik nem öngyilkossági kísérletből kerültek halál-közelségbe, van-e 
valamiféle tapasztalatuk, vagy állásfoglalásuk az öngyilkossággal szemben? 
Másodszor, eltérnek-e az öngyilkossági kísérletekből származó tapasztalatok a többiektől? 
Bár azok, akik a halál-közeli élményükről beszéltek, meglehetősen gyakran vallják, hogy úgy 
érezték, nem akarnak visszajönni a "halálból"? mégis mindnyájan visszautasították az 
öngyilkosságot, mint halálba vezető eszközt. Visszatértek azzal a gondolattal, hogy 
élményükből megtudták: feladatuk van itt a Földön, amit teljesíteniük kell. Visszajöttek a 
továbbélés komoly szándékával. Ezek közül senki sem kívánta ennek az élménynek 
megismétlődését. Sokan - akik betegség, vagy baleset folytán "meghaltak" -, elmondták, 
hogy élményeik során tudomásukra jutott, hogy az öngyilkosság olyan szerencsétlen tett, ami 
büntetést von maga után. 

Például egy férfi, aki baleset következtében "halt" meg, így mondta el ezt: "Mialatt 
odaát voltam, azt a benyomást szereztem, hogy magamat, vagy mást megölni tiltott 

cselekedet. Öngyilkosságot elkövetni annyit jelentene, mint Isten ajándékát visszadobni. 
Másvalakit megölni beavatkozás Istennek arra a másik emberre irányuló szándékába." Egy 
másik férfi - aki túlélt egy meglehetősen hosszadalmas klinikai halált - azt mondta: amíg 
odaát volt, azt a benyomást szerezte, hogy az öngyilkosságért büntetést kell fizetni. Tanúként 
látnia kell, hogy tette másoknak milyen fájdalmat okoz. 

Első könyvem kéziratának befejezésekor még nagyon kevés öngyilkossági kísérletből 
származó halál-közeli esettel találkoztam. Gondolom, ez érthető, mert azok az emberek, akik 
ezt átélték, vonakodnak beszélni, valószínűleg bűntudatot éreznek öngyilkossági kísérletük 
miatt. Azóta azonban ráakadtam néhány további esetre. Ezek mindnyájan belátták, hogy 
öngyilkossági kísérletük semmit sem oldott meg, ugyanazzal a problémával küzdöttek 
továbbra is, melytől menekülni akartak. Minden nehézség, amitől szabadulni akartak, ott volt 
a másik oldalon. Egyvalaki elmondta, hogy csapdában érezte magát; az öngyilkosságát 
előidéző ok, vagyis a "halála" előtti állapot sorozatosan újra meg újra megismétlődik. 

, Visszatekintve most felnőtt, érettebb fejjel, az a problémám nem látszik már olyan 

fontosnak. De akkor, abban az időben, nagyon lényegesnek tűnt. Amikor "meghaltam", 
körülöttem minden maradt a régiben. Mintha minden megismétlődne, mintha mindent újra 
végigélnék. Boldog voltam, hogy befejeződött, túljutottam az egészen, de újra kezdődött 
minden elölről. Akkor arra gondoltam: csak ez ne kezdődjön el újra." 
Mindnyájan úgy nyilatkoztak, hogy tapasztalatuk után soha többé nem gondoltak újabb 
öngyilkosságra. Általános állásfoglalásuk, hogy hibát követtek el és örültek öngyilkossági 
kísérletük  sikertelenségének. Amikor megkérdeztem egy férfit, hogy a tapasztalatok 
tudatában megpróbálná-e ismét megölni magát, így válaszolt: 

,Nem tenném meg újra. Ha eljön az időm, természetes módon fogok meghalni. 
Világossá vált előttem, hogy életünk a földön csak rövid szakasza az időnek és rájöttem, 
hogy amíg itt vagyunk, sok tennivalónk van. Halálunk után az örökkévalóság következik." 

Erdekes, hogy a fent elmondottak szorosan megegyeznek azokkal az öngyilkosságot 
tiltó felfogásokkal, melyeket az ősi teológiai tanítások tartalmaznak. A múltban sok, 
különböző vallású teológus és filozófus érvelt az öngyilkosság ellen, abból a feltevésből 
kiindulva, hogy az élet lényegében megbízatás, ajándék isten részéről, és azt nem dobhatjuk 
el saját elhatározásunkból. Így pl. Platón a Phaidonban arra a tanításra hivatkozik, mely 
szerint az ember a földre bizonyos megbízatással rendeltetett és ez elől meghátrálni nem 
szabad. Azzal érvel, hogy valójában Istenhez tartozunk, gondoskodására vagyunk bízva, ami 
kötelezettséget jelent és ettől megszabadulni ily módon nem szabad. A középkorban Aguinói 
Szt. Tamás úgy érvelt, hogy mivel az élet Isten ajándéka, egyedül Isten döntheti el, mikor 
érjen az véget (Summa Theologica). John Locke XVII. századbeli brit filozófus - akinek az 
Amerikai Függetlenségi Nyilatkozatban és Alkotmányban lefektetett eszmékért sokkal 
tartozunk - kijelentette, hogy mi Isten tulajdonai vagyunk, az Ő szándékával rendeltettünk a 
földre, önkényesen nem dobhatjuk el ezt a rendeltetésünket (The Second Treatise on Civil 
Goverment). Emrnanuel Kant, másoktól nagyon eltérő gondolkodású német filozófus így ír: 

, Amint vallási szempontból vizsgáljuk az öngyilkosságot, azonnal valóságos 
mivoltában látjuk azt. Különleges szándékkal, bizonyos körülmények közé, idehelyeztettünk 
a földre. Az öngyilkos szembehelyezkedik Teremtőjének szándékával. A másik világba úgy 
érkezik, mint aki elhagyta rendeltetési helyét, tehát úgy kell tekinteni, mint Isten ellen lázadót. 
Isten a mi gazdánk, mi az ő tulajdonai vagyunk. Gondviselésével javunkat akarja" (Lectures 
on Ethics). 

A fentieket nem azért említem, hogy érvényt szerezzek okfejtésüknek, vagy hogy az 
öngyilkosságról társadalmi, vagy erkölcsi ítéletet mondjak. Egyetlen célom az volt, hogy 
rámutassak, a halál küszöbéről visszajött emberek az öngyilkosságról szavaikban, 
gondolataikban ugyanazt fejezték ki, mint ami a teológiai tanításokban szerepel. 

Tudom, hogy az e fejezetben ismertetett tapasztalatok sok kérdést vetnek fel. Többen 
bizonyították, hogy egyes kultúrákban az öngyilkosság erkölcsileg nem elítélendő, mint 
ahogy a miénk szerint az. Még tiszteletreméltónak is tekinthető, mint pl. Japánban, a 
szamurájoknál. Megkérdezhető, hogy egy ilyen társadalomból származó, ilyen etikai 

szemléletű ember öngyilkossági halálából életre kelve vajon ugyanilyen tapasztalatokról 
beszélne? Mások felvetették, hogy ilyen, vagy olyan módon, lényegében mindannyian 
öngyilkosságot követünk el. Vagyis legtöbbünk olyan aktivitással él, mely - jól tudjuk -végül is 
káros szervezetünkre, esetleg halálunkat okozza. Három ilyen tény: a dohányzás, a magas 
koleszterin-tartalmú ételek fogyasztása és autóvezetés alkoholos befolyás alatt. Az emberek 
mindezt megteszik, annak tudatában, hogy ezek a cselekedetek végül is a halálba vezetnek, 
akár betegség, akár baleset miatt. Megkérdezheti bárki, hogy mi a különbség az ilyen 
életvitel és a valós öngyilkosság között? Az önpusztításhoz vezető életmód mely fokozatánál 
érvényesül az előbb idézett emberektől hallott "büntetés"? Vannak, akik altruisztikus okokból 
követnek el öngyilkosságot, pl. mások megmentése érdekében. Vajon milyen 
tapasztalatokkal bírhatnak azok, akik ilyen "hősies" halált halnak? Vajon mi történik azokkal, 
akik lelki depresszió hatására, vagy elviselhetetlen veszteségeik miatt oltják ki életüket? 

Ismert tény az is, hogy sokan valójában nem akarnak meghalni az öngyilkossági 
kísérlettel, csupán ilyen drámai módon kívánják felhívni a figyelmet saját bajaikra, 
problémáikra. Viszont a pszichiáterek közül sokan állítják, hogy az úgynevezett 
balesethajlamos egyénekben nincs tudatos vágy az öngyilkosságra, mégis tudatuk mélyén 
meg kívánják tenni. Ilyen magyarázattal balesetük nyilvánvalóan öntudatlan öngyilkossági 
kísérlet lenne. Kétségtelen, hogy ilyen összetett kérdésekre senki sem adhat végleges, 
megnyugtató választ és én a magam részéről nem kívánom leegyszerűsíteni ezeket az 
elméleteket. Amit tehettem csak annyi, hogy ismertettem a halál közelségében szerzett 
tapasztalatokat, amelyek kapcsolatosak egy öngyilkossági kísérlettel és melyeknél 
felfigyeltem, hogy a többiek által elmondottaktól eltértek. 

Egy pszichiáter barátom, fertőzésből kifolyólag klinikai halált szenvedett. Kérdésemre 
a "másik Világ" élményeiről érdekes választ kaptam. Kifejtette hitét, hogy Isten sokkal 
megbocsátóbb, megértőbb, mint ahogy az emberek gondolják. Isten szeretetével és 
bölcsességével mindennek gondját viseli. Amit az öngyilkos tőlünk, embertársaitól igényel, 
nem ítélet, hanem szeretet és megértés. 


A PAPSÁG REAGÁLÁSA 


Az Élet az élet után c. könyvemhez írt előszóban dr. Elizabeth Kübler-Ross jelezte, hogy 
tanulmányom az egyház tagjai részéről kritikát válthat ki. Ez bizonyos mértékig 
beigazolódott. Azonban az is igaz, hogy sok különböző felekezetű keresztény pap 
lelkesedését és érdeklődését fejezte ki tanulmányom iránt és felkért, hogy e tárgyról - hívei 
gyülekezete előtt - tartsak előadást. 

Több lelkész elmondta, hogy a gyülekezetébe tartozók közül egyesek beszámoltak 
halál-közeli élményeikről. Ezek a lelkipásztorok örültek, hogy olyanoktól hallhattak erről a 
kérdésről, akiknek foglalkozási köre ez egyház keretein kívül van. Néhány lelkész 
megjegyezte, hogy ezek a tapasztalatok megerősítik mindazt, amit a Biblia mond a halál 
utáni életről. A kimondottan keresztény irányzatú és szemléletű Guide Post folyóirat évek óta 
közöl ilyen témájú beszámolókat. 

Egy metodista lelkész - aki találkozásunk előtt még maga is vizsgálta a halál-közeli 
élményeket - elmondta egyik, közös kutatásainkat megelőzően szerzett tapasztalatát. Az 
alábbiak szemelvények párbeszédünkből: 


Lelkész: Az az asszony vesebajban szenvedett. Halálos beteg volt. Halála előtti 
beszélgetésünkben kifejtettem meggyőződésemet a halál utáni életről. Többek között 
elmondtam, hogy megerősítette ezt a hitemet az orvosok kutatási eredménye, akik klinikailag 
meghalt és később életre keltett emberekkel vizsgálataik során interjúkat készítettek. A 
hallottakat nagy izgalommal fogadta és következő találkozásunk alkalmával visszatért e 

kérdésre. 

Temetésén én tartottam gyászbeszédet, megemlítve a halál utáni életről folytatott 
beszélgetésünket és azt, hogy az elhunyt megerősödött ebben a hitében. A templomban 
megjelent emberekre mély benyomást tett, hogy mint pap, meggyőződéssel vallottam: ez az 
asszony továbbra is él és az a hír, hogy egy orvosbarátom ugyancsak hisz ebben. Ez az 
asszony életében nagyon közel állt férjéhez és amikor az néhány évvel előbb meghalt, úgy 
látszott, mintha ő is vele együtt halt volna meg. Gyászbeszédemben azt mondtam: ő elment, 
hogy valahol Krisztusnál együtt legyen férjével. Ezt nem képletesen, átvitt értelemben, költői 
szimbólumként, hanem saját hitem szerint mondtam. Beszédem a jelenlevőknek vigaszt 
nyújtott. 

A temetés után szokatlan dolog történt. Híveim a vasárnapi szertartás után gyakran 
felkerestek a prédikációval kapcsolatos észrevételükkel, de temetés után soha nem jöttek. 
Most, váratlanul vagy tíz ember jelent meg nálam, hogy kifejezze elismerését az 
elmondottakért. Prédikációmban megkísérlem az embereket a szeretet felé irányítani. Ha azt 
mondom nekik, hogy haláluk idején Krisztus felteszi a kérdést: "Mennyi szeretetet adtál?" 
akkor látják, hogy a szeretet a legfontosabb Krisztus számára - nemcsak a kétezer évvel 
ezelőtti Bibliában -, hanem mindenkor, ahogy az a halálból visszatért emberek 
tapasztalataiban is megnyilvánul. Az emberek ezáltal megerősödnek hitükben. Én ebben 
hatékony eszközt látok és prédikációimban gyakran élek vele, hogy az emberekben 
megerősödjék a hit és eljussanak oda, hogy a szeretetet a legfontosabbnak ismerjék el. dr. 
Moody: Korábban említette, velem egyetértésben úgy véli, tudományos bizonyítékot a halál 
utáni életről felmutatni nem lehet. 

Lelkész: Ha bizonyítani tudnánk a halál utáni életet, ez Isten létének bizonyításához 
hasonlítana. Hatálytalanítaná a hit szerepét. A lét végső kérdéseiben semmit sem 
bizonyíthatunk. Ha bizonyságot tudnánk adni az élet földöntúli létezéséről, nem lenne 
szükség többé hitre. Az élet misztérium; az élet a halál után szintén az. Ha valaha 
áttörhetnénk a természetnek ezt a törvényét, megszűnne minden, amit a hit alapján kell 
elfogadnunk. Végső soron hinnünk kell és amit a halálból visszatértek elmondtak, 
megerősítik ezt a hitet. Bennem biztossá teszik, mert én hívő vagyok. De ha nem lennék az, 
nem győzne meg. 


Ez volt a véleménye egy metodista lelkésznek, de nem várhatom, hogy a papság 
minden tagja ugyanígy vélekedjék. Jó néhány lelkész hozott fel jellegzetes ellenvetéseket. 
Ezek egy fajtája liberális gondolkodású teológusoktól jött, akik az egyház szerepét 
lényegében erkölcsi feladatokban, mindenekfelett minden ember részére szociális reformok 
létrehozásának elősegítésében látják. Ebből a teológiai szempontból nézve arra a 
következtetésre jutottak, hogy a testi halál utáni lét kérdése ódivatú, meghaladott gondolat. 
Több hasonló gondolkodású paptól hallottam olyan megjegyzést, hogy a halál utáni életre 
irányuló érdeklődés ellanyhult, megszűnőben van és el is kell tűnnie. Az episzkopális egyház 
egy idős lelkésze - aki ezt a meggyőződést vallja - legutóbb azt kérdezte tőlem: "nem 
gondolja, hogy inkább erre a világra kellene gondolnia és nem a következőre, nincs elég 
megoldatlan probléma itt is?" 

A továbbiakban azt mondta: a múltban a vezetők igyekeztek a nehéz körülmények 
között élők és a szociális igazságtalanságok áldozatainak figyelmét elvonni a földi 
állapotokról, azt ígérve, hogy a túlvilágon minden jóra fordul, ha a törvényeket betartják és 
nem elégedetlenkednek. Más szavakkal, visszautasító magatartásuk a halál-közeli 
jelenségek kutatásaival szemben, azon az elgondoláson alapul, hogy az élet utánra 
vonatkozó elméletek sokszor csak álcázott kísérleteket jelentenek a szociális elnyomás 
érdekében. 

Bizonyos határig egyetértek a papság ezen képviselői által kifejtett néhány 
gondolattal. Saját meglátásom is az, hogy számtalan szociális igazságtalanság van a földön. 
Eletem folyamán magam is szeretnék személyesen segíteni ezek megoldásában. Úgy érzem, 
hogy az isteni parancsolat "szeresd felebarátodat, mint önmagadat", lényegében magában 

foglalja azt, hogy mindent, amit csak lehet, meg kell tennünk embertársaink érdekében, 
segíteni kell azokat, akik kevésbé szerencsések, mint mi. 

Ennek ellenére több olyan pont van, melyeknél ezeknek a papoknak a véleményétől 
eltérnek az én meglátásaim és tapasztalataim. Meglepett az a vélemény, hogy a testi halál 
túlélése iránti érdeklődés csökkenőben, vagy megszűnőben van. Saját megfigyeléseim 
ellentmondanak ezeknek a véleményeknek. Ugy érzem, nagyon is sokakat érdekel valójában 
ez a kérdés. Képtelen vagyok megérteni azt is, hogy a szociális problémák és a halál utáni 
élet iránti érdeklődés miért állna ellentétben egymással. A valóságban az ember érdekelt 
lehet mások hogylétének kérdésében akkor is, ha tisztában van a halál utáni élet 
lehetőségeivel, és az ilyen irányú vizsgálatok érdeklik. Tény, hogy beszélgetéseim több 
alanya nagy érdeklődést tanúsított mások élete iránt. Olyan tapasztalatokkal és úgy tértek 
vissza, miszerint éljenek és cselekedjenek másokért, amíg itt vannak a földön. A magam 
részéről osztozom e célok elérésében. Összegezve: hitünk az utóéletben nem tesz 
bennünket közömbössé a szociális igazságtalanságokkal szemben, inkább ösztönzést ad 
azok kiküszöbölésére. 

Nem értek egyet továbbá azzal sem, hogy - ha mellékesen is - a halál utáni élet 
elmélete az emberek figyelmének elterelésére szolgál saját elégtelen életükről. Sokan 
beszéltek nekem halálfélelmükről, féltek öntudatuk megsemmisülésétől. Mások viszont, 
akiknek barátaik, hozzátartozóik már meghaltak, abban reménykednek, hogy azok valahol 
élnek. Ezek a magatartások nagyon távol vannak a szociális igazságtalanságok, vagy 
osztályelnyomások kérdésétől. 

A kérdés megközelítéséhez ezenfelül közrehatott orvosi érdeklődésem is. Ezek az 
emberek nekem, mint orvosnak mondták el tapasztalataikat, melyek életükben nagy 
jelentőséggel bírtak. Jelentkezésük az orvosi életre keltési módszerek alkalmazásával volt 
kapcsolatos. Ugy gondolom, ilyen módon orvosi kérdés is. Szeretném ezeket a 
tapasztalatokat minél jobban megérteni, hiszen előfordulásuk orvosi kezelés közben történik. 

Ezzel nem állítom azt, hogy az én meglátásom bármennyivel is jobb, mint az említett 
liberális papoké, csupán azt, hogy különbözik azoktól. Lehet, hogy a hasonló gondolkodású 
papokkal, vagy szociális kérdésekben érdekelt egyházközségi emberekkel kialakított saját, 
korlátozott kapcsolataik folytán a halál utáni életre vonatkozó érzéseik elfakultak. 
Hasonlóképpen lehetséges, hogy e kérdésben saját, korlátozott tapasztalataim és a magam 
érzései vezetnek, főleg azért, mert nagyon sok ember érdeklődik e téma iránt. Azt sem 
állítom, hogy tudom, mi a véleménye a kereszténység többségének ebben a kérdésben. 

A kritizáló papság egy másik csoportja a halál-közeli tapasztalatokról ódivatú teológiai 
szemléletű felfogásban beszélt, Azokra utalok, akik azt mondják, hogy ezek a halál-közeli 
tapasztalatok sátáni erőtől, gonosz szellemektől származnak, azok irányítják őket. Nem 
vagyok jártas a teológia tudományában. Olvasmányaim e téren nagyjából olyan teológusok 
munkáira korlátozódtak, mint Szt. Agoston, Aguinói Szt. Tamás és Kálvin János, akiket 
jelentős és befolyással bíró filozófusoknak is tartanak, Kérdéseket intéztem pap és teológus 
barátaimhoz, hogy miként vélekednek az Ilyen vádakról. Véleményük az volt, hogy egy vízió 
többek között akkor tartható valódinak, ha annak hatása a szóban forgó személy életére 
befolyással bír: pl. ha közelebb kerül ezáltal Istenhez, vagy ha a vallási tanítások követésére 
késztet. Mint már korábban említettem a vizsgált esetekben -, a halál élménye pontosan 
ennek az útnak követését sugallta. 

Más lelkészek rámutattak arra a kritériumra, hogy az ilyen vízióknak meg kell 
egyezniük a Bibliában lefektetettekkel és egyetértettek nézetemmel, mely szerint ez a 
követelmény ezekben az esetekben megvalósult. 

Bevallom, nyugtalanított a vád, hogy - ha csak véletlenül is de - az ördöggel 
cimborálok. Vallási meggyőződésem tántoríthatatlan, nagyon fontos számomra és 
egyszerűen nem tudok mit válaszolni az ördöggel való összejátszás vádjára. Valamennyire 
megkönnyebbültem egy metodista lelkésszel történt beszélgetés után - aki egyike a 
legkonzervatívabb és legalaposabb gondolkodóknak. Elmondta, hogy őt ugyancsak ez a vád 
érte, egy még nála is konzervatívabb gondolkodású szekta részéről. Azzal vádolták, hogy az 

ördög segítőinek egyike. Úgy látszik, meg kell barátkoznom azzal a gondolattal, hogy ebben 
a hatalmas, sok változatú világban mindig akadnak olyanok, akik kétségbe vonják az ember 
indítékait. Csak azt remélem, lesz majd valaki, aki értem jön és ebből az eltévelyedett 
gondolkodósomból visszavezet a helyes útra. 

E tárgykörrel kapcsolatban a papság egy harmadik csoportját is meg kell említenem. 
Ök nem is annyira kritizáltak, mint inkább valami félénkséget, kishitűséget tanúsítottak ezzel 
a kérdéssel kapcsolatban, nem kívánnak foglalkozni e tapasztalatok vizsgálatával, mert 
szerintük ezek inkább az orvostudomány körébe tartoznak. Olyan jelenségnek tartják, 
mellyel a beteg orvosa foglalkozzon. Ezeket a tapasztalatokat csupán hallucinációknak vélik. 
Annak ellenére mondják ezt, hogy ezeknek az embereknek élménye elsősorban vallási 
hitükre és morális értékszemléletükre volt hatással, semmint orvosi értelemben vett 
egészségi állapotukra. j 

Ujabb megnyilatkozása ez az ősi dilemmának: összeütközés két hivatás között. Ugy 
látszik, minden foglalkozási körnek vannak tagjai, akik a hivatásuk területét féltékenyen őrzik 
az idegen betolakodóktól. Ezek az emberek neheztelnek, ha egy képzett laikus vagy egy 
más tudományágban dolgozó személy véleményt nyilvánít olyan kérdésben, amely az ő 
szakmájához tartozik. Ugyanígy, minden foglalkozási körnek vannak tagjai, akik vonakodnak 
állást foglalni olyan kérdésben, ami nem tartozik a szakmájukhoz. Kívánatos védekezni a 
sokrétű problémák leegyszerűsítése ellen, de az ilyen kizárólagos szakmai kötöttségnek 
megvannak a hátrányai is. Ez a magatartás szakmai megmerevedéshez vezet. A kívülállók 
részére kizárja a közreműködést, amellyel pedig a szakmabeli a kérdés megértésében 
segíthetne. Ráadásul ez a magatartás magában foglalja azt a nagyon kétséges feltételezést, 
hogy a munkának jelenlegi foglalkozási és kutatási területei között való felosztása kimeríti a 
tárgykörök teljes egészét. Ugy vélem, hogy egy vitatott témánál, vagy egy új jelenség 
vizsgálatánál végzetes hiba bezárkózni a kétféle emberi hivatás korlátai közé. 

A szóban forgó tárgyról mindent elmondva, meg kell említenem azt is, hogy 
találkoztam papokkal, akik elzárkóztak minden olyan probléma megbeszélésétől, ami orvosi 
kérdést érintett. Betegeim között volt sok pap is és meglepett mentegetőzésszerű 
viselkedésük, amikor ezeknek az eseteknek orvosi nézőpontjairól beszélgettünk. Különösen 
azért, mert egyébként a legnagyobb fokú érdeklődést tanúsították a beteg állapota és a 
kórjóslat iránt. Olyan papokkal is találkoztam, akik csak azért nem voltak hajlandók tárgyalni 
a halál-közeli tapasztalatokról, mert ezeket az orvostudomány körébe tartozóknak vélték. 
Másrészről viszont több orvos elmondta, hogy betegeikkel ilyenfajta élményekről nem 
beszélnek, mert úgy érzik, hogy ez a tárgy a beteg vallási életének területéhez tartozik. 
Röviden, sok ember részére ez a jelenség egyike azon kérdéseknek, mely a két világ közötti 
területen fekszik és amely eleve arra van ítélve, hogy népszerűtlen legyen. Mindent 
egybevéve, örülök, hogy a legtöbb pap, akivel találkoztam és tanulmányom elkészítése során 
megismerkedtem, érdeklődést mutatott és helyeselte munkásságomat. Ök megértették, hogy 
nem vonok le végkövetkeztetést, nem akarom személyes érzéseimet másokra ráerőszakolni, 
tudom, hogy lehetőségeim korlátozottak és mások segítségét és megjegyzését örömmel 
üdvözlöm. 


TÖRTÉNELMI PÉLDÁK 


Ha évekkel ezelőtt megkérdeznek, hogy tudok-e történelmi példákat a halál küszöbén észlelt 
tapasztalatokra, válaszom nemleges lett volna. Azóta meggyőződtem arról, hogy a korábbi 
időkből bőséges leírás található ilyen tapasztalatokról. Azt hiszem, érdemes bővebben idézni 
a különböző forrásokból, régebbi kultúrákból és korokból származó ismeretekből. Az itt 
közöltek csak töredékei a mostanáig összegyűjtött anyagnak. Amit én és korábban már 
mások is összegyűjtöttek, valószínűleg csak egy jéghegy csúcsát jelentik. 

Az István diakonus megkövezéséről szóló történet utal a halál-közeli élmény 
lehetőségére. Az Újszövetség "Apostolok Cselekedetei 7, 54-58. fejezete" elmondja, hogy 
István, mielőtt a felizgatott tömeg halálra kövezte és megsérült volna, víziót látott: j 

, Amikor azt meghallották, szívüket elöntötte a méreg és fogukat vicsorították feléje. Ö 
azonban a Szentlélektől eltelve feltekintett az égre és megpillantotta Isten dicsőségét és 
Jézust az Isten jobbján állva. Felkiáltott: Íme látom a megnyílt eget és az emberfiát, amint 
Isten jobbján áll. Erre azok nagy hangon felkiáltottak és befogták fülüket. Azután egy 
emberként rárontottak és a városon kívülre vonszolva, megkövezték: a tanúk pedig ruhájukat 
egy Saul nevű ifjú lábaihoz rakták le." 


Kr. után 673-735 között élt a tiszteletreméltó Béda angol szerzetes. "Az angol egyház 
és nép története" c. munkáját 731-ben állította össze. Több csodás eset között Béda elmond 
egy történetet: "Visszatérés a halálból", amely eltekintve az akkori idők sajátos kifejezési 
formájától, sok szempontból hasonló napjaink eseteihez: 

"Ebben az időben említésre méltó csoda történt Britanniában, hasonló a régi időkben 
előfordultakhoz. Egy halott ember visszatért a testi életbe azért, hogy a földön élőket lelki 
halálukból felkeltse. Tapasztalatairól sok feljegyzésre méltót mondott el, melyeket - úgy 
gondolom -érdemes itt röviden idézni. Northumberland vidékén, egy Cunningham nevű 
helységben élt, mint családfő. Egész családjával együtt kegyes életet élt. Megbetegedett, 
állapota a végsőkig rosszabbodott, és a kora éjszakai órákban meghalt. Hajnalban azonban 
visszatért belé az élet, hirtelen felült ágyában a körülötte sírók nagy megdöbbenésére, mire 
azok elszaladtak. Csak a felesége - aki nagyon szerette - maradt mellette, de ő is félt, 
reszketett. A férfi bátorította, mondván: ne rémülj meg, én valóban meghaltam, a halál 
karmaiból jöttem vissza, mert engedélyt kaptam, hogy tovább éljek az emberek között. De 
mától kezdve nem élhetek úgy, mint eddig, az életnek egész más útját kell járnom. Nem 
sokkal ezután felhagyott addigi életével, belépett a Tweed folyó kanyarjában fekvő Melrosei 
kolostorba. 

Tapasztalatainak leírása így hangzott: Kísérőm jó kiállású, ragyogó ruhájú férfi volt, 
akivel csendben mentünk úgy rémlett északkeleti irányba. Széles úthoz és végtelen 
hosszúságúnak tűnő völgyhöz értünk. Hamarosan kijutottunk a sötétségből és ragyogó 
fényben, tiszta levegőben vezetett tovább. Előttünk minden irányban végtelen hosszúságú és 
magasságú fal húzódott. Mivel semmiféle bejáratot, kaput, vagy ablakot nem láttam rajta, 
csodálkoztam, hogy miért jöttünk ide. Amikor azonban a falhoz értünk - nem tudom hogyan -, 
egyszer csak fenn voltunk a tetején. A falon túl széles, szép mező terült el. Fénytől ragyogott 
minden, mely több volt a nappali fénynél, a déli napsütésnél. Vezetőm itt azt mondta: vissza 
kell térned testedbe, még egyszer élned kell az emberek között, de ha nagyobb 
gondossággal mérlegeled cselekedeteidet, szavaidban és tetteidben erényesen, egyszerűen 
élsz, akkor ha majd ismét meghalsz, otthont találsz e boldog szellemek között, akiket most 
látsz. Most egy időre elhagylak téged, hogy lássam, milyen lesz a jövőd. Én határozottan 
vonakodtam visszatérni testembe, mivel már bepillantást nyertem e hely szépségébe, 
kellemességébe és az ott levők társaságába. Kísérőmhöz nem mertem kérdést intézni. 
Hirtelen - nem tudom hogyan - élőként, ismét emberek között voltam. Istennek ez az embere, 
erről és egyéb tapasztalatairól nem beszélt fásult, vagy közömbös emberekkel, csak 
azokkal, akiket a büntetéstől való félelem gyötört, vagy akik az örök boldogság reményében 
éltek, hittek a szentségekben és szavait szívükbe fogadták." 


A fenti elbeszélés megkapó módon ábrázolja az ember életszemléletének e 
tapasztalat révén történő megváltozását. Az elbeszélés különleges vonása, a kísérő szellem 
jelenléte és az ember vonakodása, hogy olyanoknak is beszéljen tapasztalatairól, akik nem 
hallgatnák őt tiszta lélekkel és együttérzéssel. 

A kelta irodalom kitűnő gyűjteményében található két érdekes történet, ismeretlen ír 
szerzőktől. (IX-X. századból, Kelta Vegyes Írások, fordította Kenneth H. Jackson.) 

Kisfiúk, akik az égbe mentek 


,Liath fia Donnan - egyike Senán tanítványainak - tanulótársaival, két kisfiúval lement 
a tengerpartra algákat gyűjteni. A tenger elragadta csónakját. Más csónak, vagy hajó nem 
volt a szigeten megmentésükre. A fiúk egy sziklánál vízbe fulladtak. Testüket másnap a 
tenger a sziget öblébe sodorta. Szüleik a partra jöttek és könyörögtek fiaik életéért. Senán 
szólt Donnannok: mondd meg a fiúknak, keljenek fel és szóljanak hozzájuk. Donnan szólt, 
hogy felkelhetnek és beszélhetnek szüleikkel, mert Senan mondta. Ök a parancsra felkeltek 
és a következőket mondták szüleiknek: 

Rosszul tettétek, hogy visszahívtatok bennünket arról a földről, ahová már elértünk. 
Miért akartok inkább ott maradni, mint velünk? - kérdezte az anyjuk. Anyánk - felelték ők -, 
ha nekünk adnád a világ minden hatalmát, a föld minden gyönyörűségét, örömét, 
összehasonlítva azzal a világgal, ahol mi voltunk, nem hisszük, hogy ez több lenne a 
börtönéletnél. Ne késleltessetek bennünket, ideje, hogy visszamenjünk oda, ahonnan jöttünk. 
Isten azért küldött vissza bennünket, hogy megmondjuk, minket ne gyászoljatok. 
Igy a szülők beleegyezésüket adták és Senannal együtt elmentek a kápolnába a temetési 
szertartást megtartani. Ök az égbe mentek, testüket a kápolna előtt temették el, oda, ahol 
Senan élt. (Ok voltak az első halottak, akiket a Scattery szigeten temettek el." 


Kísérteties történet 


,Élt egyszer két fiú, akik gyermekkoruktól tejtestvérekként nőttek fel és együtt 
tanultak. Egyszer így beszélgettek kis kunyhójukban: szomorú eltávozás az, ha valaki, aki 
barátunk és kedves nekünk, elhagy bennünket és soha nem jön vissza, hogy elmondja, 
milyen az a világ, ahová ment. Határozzuk el, hogy aki kettőnk közül elsőnek hal meg, 
visszajön a másikhoz hírt adni. Valóban legyen így, mondották. Megállapodtak, hogy az, aki 
kettőjük közül először hal meg, egy hónapon belül visszatér és híreket hoz a másiknak. 

Nemsokára meghalt az egyik fiú. A másik eltemette és meggyászolta. Várta az elhunyt 
jelentkezését a hónap végéig, de az nem jött. Szidta őt és a Szentháromságot. Az elhalt lelke 
pedig kérlelte a Szentháromságot, hogy engedje beszélni barátjával. 

Az élő fiú földre borultában beütötte fejét a felette levő szemöldökfába és élettelenül 
esett össze. Elszálló lelke látta saját testét a földön feküdni, de nem ismerte meg. Lenézett 
rá: nem értem, miért hoztak ide egy halottat, gondolta. A hívők hozhatták ide, el kell távolítani 
a házból. Szólt a harangozó egyházfinak: ez nincs jól atyám, idehoztak nekem egy holttestet. 
Ez sem válaszolt, mint ahogy mások sem, mivel nem hallották szavait. Ez nagyon 
aggasztotta. Kiment a templomból a kaszálókhoz. Itt vagyok, mondta, de azok sem figyeltek 
rá. Mérges lett és visszament a templomba. A papok éppen dézsmát szedtek a faluban, 
hozzá is elmentek. Holtan találták és kivitték a temetőbe. Amikor a fiú bement a templomba, 
meglátta meghalt barátja lelkét. Nos, mondotta, soká jöttél vissza, nem tartottad be 
ígéretedet. Ne tégy nekem szemrehányást, felelte a lélek, én sokszor eljöttem, próbáltam 
beszélni veled, de földi tested nem hallotta az én könnyű, finom lelkemet. De most hallak 
téged, válaszolta a másik. Nem a tested, mondta a lélek, hanem az abból kiszabadult lelked 
hall engem. Eljöttem a találkozóra, amire megkértél. Jaj annak, aki rosszat tesz, boldog az, 
aki jót. Most menj vissza a testedbe, mielőtt a sírba tennék. 

Nem akarok visszamenni, félek, rettegek tőle. De vissza kell térned, még egy évig élni 
fogsz. Mindennap mondj el egy üdvözlégyet értem, mert az imádság lépcső és összekötő 
kapocs a léleknek a pokolból való kimenekítésére. Az elhalt lelke ezzel búcsút mondott, a 
másik pedig egy sikoltással visszatért testébe, az életbe. Egy év elteltével ő is meghalt és a 
mennyországba került. Üdvözlégy a legnagyobb imádság." 


Ebben a két történetben, a mai kortársi beszámolókhoz hasonló, jellegzetes vonások 


találhatók. Mindkét esetben találkozunk a visszatérést ellenző, már ismert magatartással. A 
második történetből kitűnik, hogy a lélek elhagyja a testet, melyet lát és melyben nem ismeri 

fel önmagát. Ezt többen elmondták saját tapasztalatuk leírásánál, vagyis, hogy ők mindent 
láttak, hallottak, de láthatatlanok és hallhatatlanok maradtak. Végül még egy hasonlóság, 
találkozás elhalt barátja lelkével. 

Erdekes beszámoló található Sir Edward Burnett Tylor XIX. századbeli antropológus 

, A történetet Shortland Te-Wharewera nevű szolgálója mondta el. Ennek az 
embernek a nagynénje a Rotorua tó partja közelében levő kunyhójában meghalt. Magas 
társadalmi rangja miatt az ajtót és ablakokat bezárva, otthagyták kunyhójában. Az ott lakást 
eltiltották, mert halála a helyet tabuvá tette. Két nappal később Te- Wharewera kora reggel 
másokkal együtt arra evezett és a parton meglátott egy alakot, aki üdvözölte őket. Eletre kelt 
nagynénje volt, elgyengült, kiéhezett állapotban. Amikor időben érkezett segítségükkel 
rendbe hozták, a nagynéni elmondta a történteket. Lelke elhagyta a testét és az északi fok 
irányába - a Reigna bejáratához repült. Ott egy akaeka kúszónövény törzse feltartóztatta. 
Ennek a szárán leereszkedett egy szakadékba, ahol egy folyó homokos öblébe került. A 
távolban embernél magasabb, hatalmas, gyors léptekkel felé tartó madarat pillantott meg. A 
látvány nagyon megijesztette és arra gondalt, hogy megpróbál feljutni a meredek 
sziklacsúcsra. De meglátott egy kis kenuban feléje evező öregembert, odafutott hozzá és így 
megmenekült a madártól. Amikor az öregember - Charon - átszállította a folyón, megmondta 
neki családi nevét és megkérdezte tőle,-hogy hol vannak hozzátartozói lelkei. 

Az öregember megjelölt egy utat és azt követve meglepetéssel tapasztalta, hogy ez 
ugyanaz, mint amin a földön járt, a környék, is fák, bokrok, mind ismerősnek tűntek. Egy 
faluhoz ért és ott az összegyűlt tömegben megtalálta apját és több közeli rokonát. Ezek 
üdvözölték és siratóénekekkel köszöntötték, úgy, ahogy a maorik a hosszú távollétből 
hazaérkezőket fogadják. Apja érdeklődött hozzátartozói, gyermekei után. Azt mondta neki, 
hogy vissza kell térnie a földre, mert nincs aki gondját viselné unokáinak. Erre a parancsra 
visszautasította a holtak által felajánlott eleség megérintését. Noha vissza akarták őt tartani, 
az apja a kenuhoz vezette és a folyón át visszavitte. 

Mielőtt elváltak, apja ruhája alól két nagy édes burgonyát vett elő, és átadta azzal, 
hogy ültesse el azokat otthon, különleges ételként unokáinak. Amikor a szakadékban 
elkezdett felfelé kapaszkodni, két őt követő fejletlen szellem vissza akarta húzni és azoktól 
csak úgy tudott szabadulni, hogy gyökereket hajigált nekik, mire megálltak, hogy megegyék. 
Ezalatt az akaeka szárának segítségével megmászta a sziklát, földet ért és visszarepült 
elhagyott testébe. Sötétség vette körül, amikor visszatért az életbe. Addig mindez álomnak 
tűnt, amíg észre nem vette, hogy az ajtó rá van zárva, elhagyatott. Ebből arra következtetett, 
hogy valóban meghalt és ismét visszatért az életbe. Hajnalban gyenge fény hatolt be a bezárt 
kunyhó hasadékain, közelében a padlón egy vörös sárga vízzel telt tököt látott, azt mohón 
fenékig itta. Kissé megerősödött, sikerült kinyitnia az ajtót, lemászott az öbölhöz, ahol nem 
sokkal később barátai rátaláltak. Akik hallották kalandjait, hittek annak valódiságában és 
sajnálták, hogy nem hozott magával legalább egy édesburgonyát, mint bizonyítékát a 
szellemek világában tett látogatásának." 


Nem tudtam megszerezni Edward Shortland , Újzélandi tradíciók és babonák" c. 
munkáját, melyből Tylor idéz. Ha azonban figyelembe veszszük a különböző kultúrák eltérő 
kifejezésmódjait, szimbólumait és tekintettel vagyunk a torzításokra is - melyek valószínűleg 
a történetek szájról-szájra való átadása során keletkeztek -, felismerhető több közös elem a 
tárgyalt halál-közeli tapasztalatokkal: az asszony, aki meghalt, elhagyja testét, átkel egy 
folyón, találkozik elhalt rokonaival és közlik vele, hogy hozzátartozói gondozása érdekében 
vissza kell térnie a földre. 

Thomas De GCuincey angol író (1785-1859) a halál-közeli élmények ismerője volt. "Egy 
angol ópiumevő vallomásai" c. könyvében saját problémáját írja le az ópiumszívás 
szenvedélyével kapcsolatban. Abban az időben az ópiumszívás nagyon elterjedt, mivel 
szabadon beszerezhették és törvényesen vásárolhatták. A szerző elmondja, hogy a múlt 
néha megjelent előtte és egy nőrokonától hallott történetre emlékeztette ez. Nőrokona 

állítólag az anyja volt. Könyvében (1821) így ír: 


, Egyszer egy közeli nőrokonom elmondta, hogy gyermekkorában beleesett egy 
folyóba és a biztos haláltól csak segítséggel menekült meg. Pillanatok alatt mint egy 
tükörben, meglátta egész életének minden részletét és azt tökéletesen felfogta." 


Suspiria De Profundis c. könyvében további részleteket közöl az esetről és megjegyzéseket 
tesz néhány olvasója szkeptikus válaszára. 


, A hölgy még most is él, szokatlanul magas életkorban. Megemlítem, hogy hibái közé 
sohasem tartozott semmiféle elvi bizonytalanság, vagy gondatlanság. Igazmondó, 
lelkiismeretes volt, inkább túl szigorú és az igazság elferdítésével szemben nem elnéző, sem 
maga, sem mások esetében. Az elbeszélésnél már nagyon idős és az aszketizmusig 
vallásos volt. A legjobb értesülésem szerint kilenc éves lehetett, amikor egy elhagyott patak 
partján játszott és abba beleesett: Sokáig senki sem tudta, hogy egy farmer - aki távolabb 
egy ösvényen lovagolt - mentette meg a haláltól. Meglátta, amikor a víz felszínére bukkant. 
Addigra ő már a halál mélységébe szállt le és betekintett annak titkaiba, úgy, ahogy csak az 
az ember teheti, aki engedélyt kapott a visszatérésre. Ugy érezte, hogy az elmerülésnél ütés 
érte, szemei előtt foszforos sugárzás villant fel és agyában egész élete, mint egy színjáték 
megjelent. Egy pillanat alatt minden megtett cselekedete lepergett előtte. Gyermekkora 
homályáig visszamenően fény áradt egész életének útjára, olyan fény, mely talán Pált, a 
leendő apostolt burkolta be damaszkuszi útján. Kis időre elvakította a fény, mégis mennyei 
víziót ébresztett agyában. Ebben a visszatekintésben egy pillanatra mindentudóvá vált. 

Ezt az elbeszélést akkor szkeptikusan fogadták a kritikák. Eltekintve attól, hogy 
közben mások egymástól függetlenül, a körülményekhez képest hasonló történeteket adtak 
közre, jelentőségüket gyakran helytelenül ismerték fel. Nem a múlt eseményeinek folyamatos 
feltááása a meglepő, ez csak másodlagos jelenség. A lényeg magában a feltámadásban 
rejlik. A szemfedél - melyet az élet az élményekre, mintegy feledésként dobott, hirtelen 
eltűnik egy csendes parancsra, vagy fellángoló jelre és életének egész színjátéka kiterítve, 
egész mélységében jelenik meg szeme előtt." 


Érdemes megemlíteni, hogy a mormonok hosszú ideje felfigyeltek a halál-közeli 
tapasztalatok beszámolóira és ezeket a történeteket maguk között ismertették. Ugyancsak 
érdekes, hogy a híres pszichiáternek, Carl Gustav Jungnak is volt egy halál-közelségben 
nyert tapasztalata, melyet az "Emlékek, álmok, reflexiók" c. könyvében a "Látomások" 
fejezetben ismertet. 

Oscar Lewis, a kortársi antropológus, megragadó könyvet írt "Sanchez gyermekei" 
címen, mely egy mexikói család életének tanulmányozásán alapul. Ennek a családnak egyik 
tagja mondja el halál-közeli élményeit. 

Találunk még hasonló leírásokat a szépirodalomban is. Közülük csak kettőt említek: 
Ernest Hemingway "Búcsú a fegyverektől" c. könyvében a halállal való közeli találkozásnál a 
testen-kívüliség megragadó érzését írja le. (Megjegyzendő: sokan azt állítják, hogy a regény 
nagyjából önéletrajz.) 

Lev Tolsztoj gróf "Iván Iljics halála" c. művében hőse halálának színteréül sötét 
barlangszerű térséget ír le, valamint visszapillantást az elmúlt életre és ragyogó fénybe 
érkezést. Az említettek csak töredékét képezik az elérhető sok beszámolónak. A halál-közeli 
élmények távolról sem új jelenségek, már nagyon hosszú ideje velünk vannak. 


KÉRDÉSEK 

Az Élet az élet után c. könyvem megjelenése óta olvasóimtól sok kérdést kaptam, orvosi és 
akadémiai kollégáktól csakúgy, mint más érdeklőd emberektől. Erzésem szerint ezek a 
kérdések általános érdeklődést fejeznek ki és ezért szeretnék ebben a második könyvemben 
ezekre válaszolni. 

Az e jelenség részletei körül kialakult széleskörű nyilvános vita nem lesz káros 

hatással a jövőbeni kutatómunka megbízhatóságára? 

Ez természetesen nehéz kérdés. Az érdeklődőkben olyan tapasztalatokat ébreszthet, 
melyeket a korábban olvasott beszámolók befolyásolnak. Fennáll annak a lehetősége is, 
hogy lelkiismeretlen személyek csalárd módon állíthatják, hogy nekik is volt ilyen élményük, 
csak azért, hogy a figyelmet magukra tereljék, reklámot csináljanak maguknak, valami kétes 
előnyt szerezzenek. Bár az én, valamint dr. Kübler-Ross és más kutatók munkája 
nehézségekbe ütközhet a búzának a pelyvától való különválasztásában, mégis úgy 
gondolom, hogy ezt a jelenséget valamikor tudományos szinten is tanulmányozni fogják és 
ezért előtérbe kell hozni. 

Az a vélemény, hogy hivatásbeli titokként kezeljük, ellenvetésekkel és 
bizonytalanságokkal találkozik. Eveken keresztül gyakran intézték hozzám azt a kérdést: 
hogyha ezek a dolgok olyan általánosan tapasztaltak, miért nem kaptak szélesebb körű 
nyilvánosságot? Ujabban a kérdés így hangzik: amióta az ilyen eseteket nyilvánosságra 
hozták, nem érthető, hogy általánosan tapasztaltak? 

Miért nem közli azoknak az embereknek a nevét, akikkel interjúkat folytatott? Nem 

tenné ez hihetőbbé munkáját? 

Neveket továbbra sem közlök. Ennek több, különböző oka van. Az emberek azzal a feltétellel 
jönnek hozzám, hogy nevüket nem fedem fel. Ezt a gyakorlatot követem, hogy tovább 
folytathassam a beszámolók gyűjtését. Az emberek esetleg nem mondanák el élményeiket, 
ha tudnák, hogy személyük ismertté válik. Az érintetteknek kínos lenne, ha nevüket és 
címüket nyomtatásban látnák, ahogy ez megtörténhet egy újságcikk leadásánál. 
Tudományos szempontból nézve tanumányomat ez még nem tenné hihetőbbé. 

Ami az egészet meggyőzőbbé teszi, végül is az, ha mások is ugyanazt fogják 
tapasztalni a különböző eseteknél, amit én. Könyvemben nem vontam le végső 
következtetést, csak előre megjósoltam, hogy azok, akik ezt az ügyet együttérzéssel és 
szorgalommal követik, találkozhatnak  halál-közeli tapasztalatok  példáival, melyek 
bemutatják az élmények összes különböző elemét és állomását, amit leírtam. 

A halál utáni életre vonatkozó egész elképzelés nem vágyálom csupán? 

Egyesek érvelhetnek azzal, hogy mivel mindenki - de legalábbis legtöbben közülünk - 
szeretne élni a halál után, ezért bármely olyan tanúságot, mely létére utal, gyanakvással kell 
fogadni. Ilyen érvekben bővelkedünk, de kimutatható, hogy ez ellenkező irányba is hathat. Az 
a tény, hogy van valami, amire sokan vágynak, nem jelenti azt, hogy annak megléte kizárt. 
William James megjegyzése helyes, amikor azt mondja: vallási kérdéseket azért, mert a 
bennük foglaltakra tapasztalati bizonyítási, vagy cáfolati lehetőség nincs, nem ésszerűbb 
tagadni, attól való félelemben, hogy azok rosszak, mint hinni bennük, abban a reményben, 
hogy helyesek. 

. A halál-közeli tapasztalatok iránti érdeklődés nem egyszerűen csak hóbort? 

En kétlem ezt. A természet és a halál értelme iránti érdeklődés végigkísérte a nyugati világ 
gondolkodásának egész történetét. A nagy filozófusok csaknem mindegyike foglalkozott 
ezzel a kérdéssel és ez többségük írásainak és gondolkodásának csaknem központi témája. 
Másodszor: az életre keltési technológia gyors fejlődése valószínűleg biztossá teszi, hogy a 
jelenséggel a jövőben növekvő mértékben foglalkozzunk. 

Végezetül, sok orvos kénytelen hallani halálos betegei gyötrő kérdését: nem tudja 
senki megmondani, mit jelent meghalni? Függetlenül attól, hogy a halál-közeli 
tapasztalatokat úgy fogjuk fel, mint a halhatatlanság sejtetését, vagy csupán a végső 
fiziológiai folyamat eredményét, úgy vélem, mindenképpen nyereség, ha valamivel több fényt 
deríthetünk erre a kérdésre. 

Azok, akikkel beszélt, tapasztalatuk előtt vagy azután, foglalkoztak okkultizmussal? 

Eddig több mint háromszáz emberrel beszéltem, akiknek halál-közeli élményük volt. Ilyen 
nagy számnál nem meglepő, hogy akadt néhány, akit érdekel a reinkarnáció, szellemekkel 
való érintkezés médiumokon keresztül, az asztrológia és egyéb okkult jelenségek. Azonban - 
ami számomra nagyon érdekes volt - alanyaim közül mindössze hat vagy hét mutatott 
érdeklődést e terület iránt; vagy tapasztalatát megelőzően vagy azután. Ezek közül jóformán 
egy sem közölt egynél több rejtélyes, vagy szokatlan élményt, ami vele megtörtént. 
Beszélgető alanyaimnál nem fordultak elő szokatlan dolgok és az átlagnál nagyobb 
érdeklődést sem mutattak az okkultizmus iránt. 

Ateista is volt azok között, akikkel ilyen tapasztalatokról beszélgetett? 

Mindenki, akivel beszéltem, a zsidó-keresztény hagyományok alapján állt. Az ateista szóval 
kapcsolatban ez legalábbis részben véleménynyilvánítás, amely a személyiségnek, 
érzéseknek és hitnek bizonyos kifejezése. Az ateizmus némely esetben lehet, hogy csak 
viselkedési forma, mely leplez olyan érzéseket, melyek néha még mélyen vallásosak is. Ugy 
érzem, csaknem lehetetlen ezekben az esetekben a korábbi hit mértékét meghatározni, 
tekintettel arra, hogy társadalmunkban, bizonyos fokig, mindenki ki van téve a vallási eszmék 
hatásának. Ilyen szempontból nézve, bárkinél felmerülhet a kérdés, hogy akár - öntudatlanul 
is - valamilyen vallási elképzelése már volt. 

Akikkel beszéltem, azt állították, hogy a halál-közeli tapasztalatukat megelőzően nem 
volt különösebb vallási meggyőződésük, de azóta a vallási tanokat mint igazságot fogadják 
el. 

Milyen volt interjúalanyainál az életkormegoszlás? 

Több felnőtt számolt be gyermekkorában történt tapasztalatokról. A jelentésekben a 
legfiatalabb életkor a három év volt. Ilyen tapasztalatról csak egy gyermek beszélt, az is 
egészen véletlenül, gyermekgyógyászati klinikán, ahol segítettem a kezelésében. A 
legmagasabb életkorú személy, akivel beszéltem, élményének idején 75 éves volt, és két 
hónap elteltével mondta el azt. Ugy érzem, az életkornak kevés köze van a tapasztalat 
tartalmához. Krízis idején egy gyermek agyában keletkezett gondolatok természetesen 
különböznek a felnőttekétől és egy gyermek másképp fejezheti ki azokat. 

Mindezek hatása nem a halál dicsőítése ? 

Egyáltalán nem. Azt hiszem, mindnyájan tudatában vagyunk annak, hogy a halál rossz. 
Szeretteinktől elszakadást jelent, betegségnél, vagy balesetnél szenvedés előzi meg. Rossz 
azért is, mert az emberek idő előtt meghalhatnak, még mielőtt elvégezhetnék teendőiket. 

Meghaltam és életre keltettek, egyáltalán nem emlékszem semmire. Mi a baj velem? 
Számtalan ember kifejezésre juttatta ilyen aggodalmát. Megragadom az alkalmat, hogy erre 
néhány megjegyzéssel válaszoljak. Mint az Elet az az élet után c. könyvemben 
hangsúlyoztam, a klinikai halált túlélők közül nem mindenkinek van bármiféle emléke. Sok 
olyan emberrel beszéltem, akik semmire sem emlékeztek. Nem találtam semmiféle 
különbséget azok között, akiknek volt és akiknek nem volt ilyen tapasztalata "haláluk" ideje 
közben. Sem vallási hátterük vonatkozásában, sem személyiségükben, sem a halál 
körülményeiben, vagy bármi más tényező tekintetében. 

Az ember elgondolkodik: vajon az emberek bizonyos százaléka - akik nem 
emlékeznek semmire nem fojtja-e el magában élményeit, a tudatalatti - valamilyen okból - 
nem kényszerítette-e felejtésre a tudatos elmét? 

Szeretném, ha nem tekintenék a közös elemek felsorolását olyan meghatározott 
modellnek, ami nem hiányozhat a halál-közeli tapasztalatokban. Ezeknek a tapasztalatoknak 
széles kiterjedésű skálája van, melyből egyesek csak egy vagy két elemet, mások viszont a 
legtöbbjét észlelték. Tudom, hogy az általam kialakított forma kiegészül, módosul és 
újjáalakul. Ez csak egy elnagyolt, elméleti mintának tekinthető és mindenképpen kerülni kell, 
hogy ebből meghatározott ideált készítsünk. 

Ön azt állítja, hogy a klinikai halálból visszatértek közül nem mindenkinek van 
tapasztalata. Hány százalékuknak van? 

Elkészített tanulmányom százalék kimutatására nem ad alapot. Az esetekről készített példák 
mindenekelőtt azok javát szolgálják, akik ilyen tapasztalattal rendelkeztek. Természetes, 


97 


hogy többen beszéltek olyanok, akik átestek már klinikai halálon és volt tapasztalatuk, mint 
azok, akik nem emlékeztek semmire. 

A halál-közeli élmények egyedi elemeiről gyakran merült fel hasonló kérdés. Pl. a 
beszámolókban sokan említik átmenetelüket a sötét alagúton, a Fény-Lény megpillantását 
stb. Meg sem kíséreltem a százalékszámítást. Először is azért, mert ha valaki 
élménybeszámolójából kihagy egy elemet, nem biztos, hogy az hiányzott. Elfelejtette, vagy 
valami más okból nem említette. Másodszor, nem akartam terhelni magam ilyen 
számítgatásokkal, — mivel ezek csak áltudományos, vagy mágikus adatokat 
eredményeznének. Egyszerű lett volna ilyen számokat és százalékokat feltüntető 
grafikonokkal és táblázatokkal illusztrálni könyvemet. Minthogy az eseteket bemutató mintám 
nem tudományosan ellenőrzött körülmények között készült, az ilyen grafikonok és táblázatok 
összeállítása csak önbecsapást jelentene és semmiféle hitelességgel nem bírna. Ilyen kérdés 
kielégítő megválaszolására egyetlen mód van, az a tudományos szempontból előretekintő 
tanulmányozás, melyet a Függelékben részletesen leírtam. Például az elkövetkező 
kétszázötven sikeres életre keltési eset kivizsgálása kijelölt kórházban, megadott ellenőrzési 
feltételek mellett. 

A statisztikai adatok hiányának ellenére úgy érzem, a halál-közeli tapasztalatok 
általam ismertetett típusai általánosak az életre keltett emberek között. Előre megjósolom, 
hogy bármelyik kutató, aki együttérzéssel és szorgalommal fog hozzá ilyen természetű 
tanulmány készítéséhez, azonos esetek bőséges anyagát találhatja meg. 

A halál-közeli tapasztalatokkal rendelkező emberek között volt olyan, akit 
hipnotizáltak? 

Egyszer én is gondoltam arra, hogy érdemes lenne megpróbálni a hipnózist önkéntes 
jelentkezővel. Egy tervbe vett vizsgálódás kezdeti szakaszában együttműködtem egy ügyes 
és gyakorlott orvos-hipnotizőrrel. Azonban úgy gondoltuk, hogy elméleti kísérletezés céljából 
egy ember időbeli visszavitele a klinikai halál pillanatába veszélyes lehet. A tudatalatti elme a 
hipnotikus szuggesztiókat szó szerint veszi, ráadásul ez az állapot a testben és annak 
funkcióiban meglepő, különös hatásokat eredményezhet. Például mondják, hogy a hipnotizált 
személyre tett hólyag csupán szuggerálás útján azt az érzést keltheti, mintha a bőrét nagyon 
forró tárgy érintené. Ezt megfontolva arra a meggyőződésre jutottunk, hogy a beteg 
engedelmeskedve a szuggesztiónak, érzésbelileg visszamenne a klinikai halál pillanatába és 
szószerint véve, újra keresztülmenne a halál fiziológiai történésein. Ezért ilyen kísérlettel 
soha nem próbálkoztunk. Az utóbbi időben értesültem egy ilyen kísérletről, amikor is a 
beteget szívroham érte, amelyből ki kellett menteni. Szükségtelen mondanom, hogy ilyen 
kísérleteket mindenki elítélne. Beszélhetünk ilyen tapasztalatokról halálos betegeknek? 
Ezt már jó néhány orvos megkérdezte tőlem. Soha sem tudtam ezt a kérdést magamban 
kielégítő módon eldönteni, hiszen az esetek nagyon sok változatával ismerkedtem meg. 
Negatív oldalról nézve, érvelhet valaki azzal, hogy az ilyen tudat megzavarhatja azokat, akik 
szilárd meggyőződéssel úgy vélik, hogy haláluk után fény derül az elkövetkezendőkre, vagy 
egyáltalán semmi sem tárul fel előttük. Ez esetben helyesen érvelhetnek azzal, hogy a 
haldoklónak nem szabad erről beszélni, mert csak megzavarhatják őt, különösen ha a halál 
gondolatával saját elképzelése szerint már megbékélt. Másrészről viszont hallottam olyan 
érveket, hogy vannak akik kívánják az ilyen közléseket. Ha ezek a jelentések valótlanok és 
nincs élet a halál után, úgy senkit sem ér sérelem. De ha igazak, az emberek jobban 
felkészülhetnek arra, ami rájuk vár. A Tibeti Halotti könyvet nyilván ilyen szándékkal írták. Az 
egyik elképzelés szerint a szándék az volt, hogy a haldoklónak felolvassák, azért, hogy 
halála után azokban a helyzetekben, amelyeken keresztülmegy, kevésbé legyen 
megzavarva. 

Azt hiszem, a végső válasz mindig az illető személy egyéniségétől függ. Az 
orvosoknak klinikai ítéletüket betegük személyiségétől, ezenkívül orvos-beteg kapcsolatuktól 
kell függővé tenniük. Ez a kérdés hamarosan akadémikussá válhat, mivel e tapasztalatok 
létezésének ténye mindinkább tudatóssá válik. Ilyen vonatkozásban megemlíthetek egy 
gyermekgyógyásztól eredő javaslatot, aki nagyon sok halálosan beteg pácienssel 

foglalkozott. Ez az orvos azt ajánlotta, hogy akiknek halál-közeli tapasztalatuk volt, mondják 
el azokat olyan súlyos betegeknek, akik eziránt érdeklődnek. 

Ha egy ismerősünk vagy betegünk, anélkül, hogy kérdeznénk, Ilyen tapasztalatról 

beszél, milyen választ adhatunk? 
Ezt a kérdést magamnak is feltettem. Elég különösen hangzik, de sohasem folytattam interjút 
olyan személlyel, akinek életre keltésében közreműködtem. Orvosi gyakorlatom során két 
olyan betegem volt, akik önmaguktól elmondták a halál küszöbén szerzett élményüket. 
Mindketten a néhány hónappal korábban történt élményeikről beszéltek, jómagam egyik 
esetben sem kérdeztem tőlük semmit, ami kapcsolódott ehhez a kérdéshez. Az orvos és 
betege közötti szokásos beszélgetések során egyszerűen beszámoltak tapasztalataikról. 

Mindkét esetet feltűnőnek találtam és ez erősítette meggyőződésemet, hogy az 
orvosok vagy nem figyelnek fel erre a jelenségre, vagy egyszerűen nem hallják meg, ha 
betegeik erről beszélnek. 

Az egyik beteg idősebb férfi volt, bőrbajjal kezelték, a másik egy fejlődésben 
visszamaradt húszéves fiú, akinek hormonzavarai voltak. Egyikük sem tudta, hogy én a 
halál-közeli jelenségek tanulmányozásával foglalkozom. Annyira megdöbbentem váratlan 
feltárulkozásuktól, hogy amikor a kezelést befejeztem - ami egyébként lényegtelen volt -, 
csak ilyen semmitmondó megjegyzéseket tettem, mint: "ez érdekes". A további beszélgetést 
nem erőltettem. Ugy éreztem, ezek a betegek bizonyos meghatározott orvosi segítségre 
szorultak és a klinika nem alkalmas ilyen kérdések megbeszélésére. Egyik beteg előtt sem 
adtam jelét annak, hogy ilyen élményekről korábban már hallottam. 

Ahogy most visszagondolok a két betegre, bűntudatot érzek amiatt, hogy a 
tapasztalatokkal kapcsolatos tudásomat nem osztottam meg velük. Talán az általam 
nyújtható legnagyobb támogatás az lett volna, ha közlöm velük, hogy ezek az élmények 
másokkal is megtörténtek. 

Érzésem szerint az orvos a kialakult kapcsolattól függően esetleg mondhatna valamit. 
Például: , Ilyen tapasztalatokról már sokan beszéltek. Tudományos és orvosi szempontból 
még nincs határozott vélemény arról, hogy ezek mit képviselnek, mégis ez a tapasztalat 
Önnek sokat kell jelentsen. Végül is meg kell értenie és be kell építenie saját életébe. 
Megértéséhez segítséget nyújthat a vallásos irodalom olvasása és beszélgetések azokkal, 
akiknek volt ilyen tapasztalatuk, vagy akik a kérdést vizsgálták és gondolkodtak rajta." 

Befolyásolhatja a haldokló beteggel való gondoskodást az a tény, hogy valaki tud ilyen 

tapasztalatokról? 
Ez bonyolult kérdés. Kétségtelen, hogy az életre keltési kísérletekről csak nagyon óvatosan 
szabad beszélni, még akkor is, ha biztosnak látszik, hogy a beteg meghalt. Sok orvost 
meglepetésként ért, hogy betege - a sikeres életre keltési kísérlet után - az ő megjegyzéseit 
idézte. Ismerek egy orvost, aki sokat foglalkozik halálos betegekkel. A leírtakhoz hasonló sok 
tapasztalatról hallott, még mielőtt olvasott volna kutatásaimról. Azt a gyakorlatot vezette be, 
hogy a beteg halála után egy ideig mellette marad és vigyáz arra, hogy mit mond 
jelenlétében. Részéről azért érdekes ez az elővigyázat, mivel állítja, hogy a halál-közeli 
tapasztalatok nem jelentenek többet, egy, az agyban folytatódó fiziológiai jelenségnél. 

Milyen hatással lehetnek a halál küszöbén észlelt jelenségekkel foglalkozó 

tanulmányok azokra az erkölcsi vitákra, amelyek a mesterséges életben tartás körül 
kialakultak, olyan esetekben, amikor az agy működése megváltoztathatatlan kárt 
szenvedett? 
Ezeknek a tanulmányoknak a hatása nagyon fontos lehet azoknál az eseteknél, amikor az 
életet mesterségesen tartják fenn. Ezek a kutatások azonban ma még oly kezdetlegesek, 
hogy semmiféle következtetés nem vonható le belőlük. Az erkölcsi tétovázások fennállnának 
akkor is ha a halál-közeli jelenségeket, mint tudományosan megállapított tényeket vehetnők 
figyelembe és nem mint olyanokat, amelyeket csak elbeszélésekből és feltevésekből 
ismerünk. Az úgynevezett "könyörületből való megölést" érintő kérdésre véleményem 
egyértelműen határozott. Erkölcsi alapon ellenzem és semmi körülmények között nem 
ajánlom. 

Orvosi elsősegélynyújtó csoport tagjaként gyakran meg kell kísérelnem az életre 
keltést olyan betegeknél, akiknél a lényeges életjelenségeknek már nincs jele. Ilyen 
eseteknél - amint az alkalmanként megtörténik - nehézséget okoz, hogy a betegek 
ellenállnak erőfeszítéseinknek, hogy visszahozzuk őket az életbe, valószínű azért, 
mert már a tapasztalatok valamelyikét megismerték. Erzelmileg hogyan foglalkozzunk 
az ilyen esetekkel? 
Ilyen esetekről betegek és orvosok egyaránt beszéltek. Tapasztalatom szerint azonban ez 
csak időleges visszahatás. Lehet, hogy azokban a pillanatokban neheztelnek az életre 
keltési kísérletekért, de egy pár óra, nap, vagy hét távlatában ez megváltozik. 
Végeredményben hálásak, hogy még egy esélyt kaptak az életre. 
Alanyai közül sokan mondták, hogy tudatosodott bennük a hit mások szeretése és a 
tudás bővítése iránt és hogy az életben ez a két legfontosabb cél. Részletesebben ki 
tudná fejteni, hogy milyen fajta szeretetről és milyen tudásról van szó? 
A szeretet és tudás angol szavai többértelműek. A görög szavak: philos, eros és agapé - 
annak ellenére, hogy különböző fogalmakat fejeznek ki -, angolban a szeretet szóra 
fordíthatók. Az élményeiket elmondó személyek hangszínezetéből azt a szeretetet 
érzékelhettem, ami az agapé fogalmához áll legközelebb. Ez úgy jellemezhető, mintegy 
befogadó, spontán, megindokolatlan szeretet, melyet másoknak adunk, függetlenül hibáiktól. 
Hasonlóképpen a görög epistemé és techné szavak szintén különböző értelműek, de 
lefordítva mindkettő tudást jelent. "Techné": értelmileg az angolban használatos technológia 
és technika rokonkifejezéseket foglalja magában, melyek ugyancsak a tudást jelentik. 
"Epistemé": inkább a tényeket tartalmazó elméleti tudást jelöli. Benyomásom szerint a halál- 
közeli tapasztalatok történeteiben ez a fajta tudás a teoretikus és tényleges tudást jelenti. 
Például senki sem tért vissza még úgy, hogy szenvedélyes vágya lenne megtanulni 
kerékpározni, holott az angolban kerékpározni tudni is tudást jelent. Az utóbbi időkben 
kértem ezeket az embereket, hogy amennyire csak tudják, magyarázzák meg, milyenfajta 
szeretet, vagy tudás az, amit olyan fontosnak éreztek. Egyik negyvenéves férfi alanyom 
súlyos autóbalesetet szenvedett. Kórházba szállították, állapotát reménytelennek tartották, 
de életre keltése mégis sikerült. Egy hónappal felépülése után a következőket mondta el 
interjújában: ji 
, (A szeretetről.) Ő a szeretetről kérdezett engem. Mennyire tanultam meg szeretni? Amit ö 
akkor ott kérdezett, természetesnek tűnt, de most szavakkal nagyon nehéz megmagyarázni. 
Olyan szeretet ez, amely másoknak nem árt. Tudnám-e szeretni az embereket akkor is, ha 
hibáikkal együtt ismerném őket? 
Ezt kérdezte tőlem." 
, (A tudásról.) A tudást, melynek birtokában vagyok, szintén említette. Milyen tudást? Nehéz 
ezt megmondani. Tudást az alapvető dolgokról, azok okairól, az egyetemes alapelvekről... 
melyek a világegyetemet összetartják. Odaát azt mondta nekem, ez szintén nagyon fontos." 
A következő részletet abból az interjúból idézem, melyet egy negyven év körüli 
háziasszonnyal folytattam, aki operáció után szívrohamot kapott: 
,(A szeretetről. ) O megmutatta mindazt, amit életemben tettem és megkérdezte, elégedett 
vagyok-e cselekedeteimmel. A szeretet érdekelte. Ezen olyan szeretetet értett, ami azt 
kívánja, törődjek azzal, hogy szomszédom jóllakott-e, jól van-e öltözve és ha úgy látom, 
szűkölködik, segítsem őt." 
, (A tudásról.) Ez a fajta tudás a lélekhez kapcsolódó, mélyebb tudást jelent..., mondhatnám 
bölcsességet." 
A beszámolókból - melyekben ez a két ember tapasztalatairól tett tanúságot - világosan 
kitűnik, hogy a cél hangsúlyozottan a szeretet. A Fény-Lény a tudást inkább mellékesen, 
csaknem rögtönzötten említette. Utalt arra, hogy a tanulás nem szűnik meg az ember 
halálával, hanem folytatódik akkor is, amikor véglegesen odaátra kerül. 
Figyelembe kell venni, hogy ezeket a beszélgetéseket megnehezíti a tény, hogy 
ahhoz, hogy az emberek tökéletesen kifejezhessék tapasztalataikat, olyan nyelvre lenne 
szükség, ami képességeiket meghaladja. A használt szavak nem teljesen fedik 

mondanivalójukat. A végső igazságok valóban kifejezhetetlenek. A görög "sophia" szónak is 
köze van a tudáshoz. A sophia angolból a "bölcsesség" szóval fordítható. Az idézett 
beszámolók egyikében pontosan ez a kifejezés szerepel. Sophia és bölcsesség - ha úgy 
tekintjük - egyaránt bír erkölcsi kiterjedéssel, valamint tényeket tartalmazó értelemmel. A 
bölcs ember feltehetőleg nemcsak rendelkezik a tudással, hanem erkölcsileg is helyesen 
hasznosítja azt. Az idézett beszámoló ezek szerint a tudás felhalmozódásának erkölcsi 
szemléletétét foglalja magába. . 

Nincs az embereknek hasonló, vagy ugyanilyen tapasztalata, - melyeket Ön leírt - 

anélkül, hogy haldokolnának, vagy közel kerülnének a halálhoz? 

Nyilvánvalóan van. Többen elmondtak olyan testen kívüli élményt, mely meglepetésszerűen 
jelentkezett. Az illetők sem "halottak", sem betegek nem voltak, még veszélyhelyzetbe sem 
kerültek. Ezek az élmények sok tekintetben hasonlók a misztikus és vallási víziókhoz, 
melyeket a múlt nagy látnokai leírtak. 

Kétségkívül idézhetnénk a hasonlóságok sok példáját. Nem kerestem ilyenfajta 
beszámolókat és ha elmondták nekem, azokat nem tanulmányoztam. Nem azért, mert nem 
érdekeltek, hanem mert az elégnél is több anyagot találtam azokban a beszámolókban, 
melyek a halállal való találkozásnál történtek, és ezek összegyűjtése teljesen lefoglalt. Ha 
arról kérdeznének, mit tudok mondani ezekről a hasonlóságokról, - és ha elméletemet 
bővebben kifejthetném -, sokféle magyarázatot adhatnék. 

Nézzük például azt a feltevést, hogy a fizikai halál után az életnek van közvetlen 
folytatása. Ha így van, akkor valami mechanizmusnak - testinek, vagy szelleminek, talán 
mindkettőnek - kell lennie, amely a fizikai halál után a lelket, vagy szellemet (bárminek 
nevezhetjük) a testből szabadon bocsátja. 

Ne gondoljuk, hogy a mi testi mechanizmusunk mindenkor tökéletesen működik. 
Szervezetünk működésében zavarok léphetnek fel, — megítélésünk, felfogásunk, 
gondolkodásunk félrevezethet bennünket. Ugyanígy nincs semmi okunk feltételezni, hogy ez 
az esetleges mechanizmus - a lélek szabadon bocsátása a testből - mindenkor tökéletesen 
működik. Nem lehetetlen, hogy különleges helyzetek - stresszek stb. - néha idő előtt 
elindítják ezt a mechanizmust? Ha ez igaz lenne, akkor megmagyarázható volna a 
hasonlóság a halál-közeli és az egyéb (például: testen-kívüliség) tapasztalatok között. Ez 
megmagyarázná azt a tényt is, hogy azok tapasztalatai, akiknek életét veszély fenyegette - 
anélkül, hogy megsérültek volna - megegyeztek a kimondottan klinikai halálból életre keltek 
élményeivel. 

Azt mondta, hogy a misztikus víziók sok tekintetben hasonlóak a halál-közeli 

élményekhez. Melyek ezek a hasonlóságok? 

Napjainkban sokan azonosítják a miszticizmust a keleti miszticizmussal. A nyugati 
hagyományokban is hosszú történelme van a misztikus vízióknak. Szt. Ágoston, Assisi Szt. 
Ferenc, Avilai Teréz, Eckhardt Mester, Jeanne dArc mindannyian misztikusoknak 
nevezhetők. 

Az amerikai William James "Vallási tapasztalatok sokrétűsége" c. híres könyvében a 
misztikus víziók jellemzőiről a következő felsorolást adja: 

1. Leírhatatlanság. A kézzelfogható jelek, amelyekkel egy elmeállapotot misztikusnak 
határozhatnánk meg, negatívok. A vízió alanya azt állítja, látomása kifejezhetetlen, 
leírhatatlan, tartalmáról szavakban egyértelmű beszámoló nem ad ható. 

2. A víziók elvont értelműek. Titokzatosnak látszanak mindazok előtt, akik tudatos 
tartalmúaknak akarják felfogni őket. Ezek az állapotok az igazság belső meglátásai és 
a tárgyi gondolkodásúak részére felfoghatatlanok. Ez is misztikus tapasztalatok két 
elsődleges jellemzője. Két másik jellegzetessége kevésbé élesen, de rendszerint 
megtalálható. Ezek a következők: 

3. Múlandóság. A misztikus állapot nem tartható fenn hosszú ideig. Ritka eseteket 
kivéve, félóra, legfeljebb egy-két óra az az időhatár, melyen túl a mindennapi élet 
valóságához ismét visszatérnek. 

4. Passzív, tétlen magatartás. Bár a misztikus állapot megközelítése elősegíthető 

előzetes önként végzett műveletekkel, mint figyelemrögzítés, vagy meghatározott testi 
teljesítnények felfokozása, esetleg más, a miszticizmus könyveiben leírt egyéb 
módokon, mégis - amikor a tudatosság e jellemző állapota bekövetkezik - úgy látszik, 
mintha a saját akarat elbizonytalanodna, mintha azt egy felsőbb hatalom tartaná 
kezében. Ez a misztikus állapot különleges módon összekapcsolja egy bizonyos 
meghatározott, másodlagos, vagy alternatív személyiségű jelenséggel, mint amilyen a 
prófétai beszéd, automatikus írás, vagy a médium transzállapota. Amikor ez az állapot 
bekövetkezik, bármi is a jelenség, az emlékezetből eltűnik és semmi jelentősége 
nincs az alany szokásos belső életére, abban csupán megszakítást jelent. 
Tartalmából mindig megmarad némi emlék és fontosságának rejtett tudata, amely 
visszatéréseinek ideje között belső érzéseit alakítja. Ezen a területen nehéz szigorú 
elhatárolásokat tenni, mivel a fokozatoknak és keverékeknek minden fajtáját 
megtaláljuk benne. Mások kimutattak még további járulékos jellemzőket. Két ilyen 
példa is megváltozott idő, valamint térérzék és a vízióknak a személyiségre és az 
egyén további életére tett hatása. 
A fent tárgyalt ismertetőjelek, ilyen, vagy olyan értelemben kétségtelenül vonatkoztathatók a 
halál-közeli tapasztalatok eseteire is. Utóbbiaknak azonban vannak más olyan közös 
vonásaik is, melyek a történelem nagy misztikusainak leírásaiban nem találhatók. Például a 
panorámaszerű visszatekintés az ember életére. 
Tettek említést alanyai arról, hogy tapasztalatuk ideje alatt megváltozott az 
8 időérzékük? 
Általában azt mondták, hogy a halál-közeli élményük alatt az idő fogalma megváltozott. Ez 
kitűnik például abból a megjegyzésből, amit egy asszony mondott, aki klinikai halála alatt úgy 
látta, hogy paradicsomi környezetbe került. Amikor megkérdeztem, mit gondol, mennyi ideig 
tarthatott ez, azt felelte: 
, veheti ezt egy percnek, vagy akár tízezer évnek is. Ez semmi különbséget nem 
jelent." 
Egy férfi robbanásnál életveszélyes helyzetbe került. Elmondta, hogy úgy tűnt föl, látja magát 
saját teste felett lebegni és látott másokat, akik megmentésére siettek. Ahogy elmondta, 
fizikai környezete eltűnt, majd visszatekintés formájában teljes élete megjelent előtte és 
aközben "Krisztus"-sal beszélgetett. Megkérdeztem, mennyi ideig tarthatott ez a 
visszatekintés? Azt felelte: 
,ha kénytelen lennék időbeli kifejezést használni, azt mondanám, hogy legalább egy 
óráig tartott". 
Amikor a visszatekintés eltűnt és közölték vele, hogy vissza kell térnie, ismét rendes fizikai 
környezetét látta maga körül. Az embereket, akik megmentésére siettek, megdermedve, 
mozdulatlannak, ugyanabban a helyzetben látta, mint amikor a visszatekintés képe 
megkezdődött. Mikor érezte, hogy testébe visszatért, minden ismét mozgásba jött. Ezek és 
hasonló példák mutatják, hogy a halál-közeli tapasztalatok közben az időt hogyan érzékelik: 
"ott nincs olyan idő, mint itt." 
Ez még egy hasonlóság a misztikus víziók és a halál-közeli élmények között. 
Ereztek az emberek fájdalmat testen kívüli állapotukban a halál-közeli tapasztalat 
ideje alatt? 
Sokan mondták, hogy a testükön-kívüliségben semmit nem éreztek, noha azt megelőzően 
nagy fájdalmaik voltak. Néhányan mesélték, hogy bár látták, amint az orvosok és a kórházi 
személyzet tagjai ütik a mellkasukat, tűket szurkálnak karjukba, ennek ellenére nem éreztek 
semmi fájdalmat. Amint visszatértek testükbe, fájdalmaik újra felléptek. 
Ön említett különlegesen hosszú időtartamú halál-közeli eseteket is. Hogyan 
lehetséges, hogy ezek az életre keltett emberek komolyabb agyi károsodást nem 
szenvedtek? 
Ezzel kapcsolatban több tényt is megemlíthetek. 
Először is: az újraélesztés ideje alatt az agy oxigénnel és tápláló anyagokkal ellátott. A 
vér- áramlás fenntartását a szívmasszázs szolgálja, akkor is, amikor a szív önmagától már 

nem dobog. 

Másodszor, a hőmérsékleti különbségek befolyásolhatják az agy károsodásának 
lehetőségét. Az olyan ember agya, akinek a halált megelőzően testhőmérséklete 40 "C, 
könnyebben károsodhat, mint akinek a testhőmérséklete alacsonyabb. Szívműtétnél a 
szívműködés hosszabb időre leáll, az agy vérellátást nem kap, mégsem sérül, mivel 
mélyhűtési technikát alkalmaznak, vagyis az agy hőmérsékletét mesterségesen leszállítják. 

Így - bár sokszor halljuk, hogy oxigénellátás hiányában öt perc után az agy 
károsodása elkerülhetetlen - ez csak leegyszerűsített szabálynak tekinthető. Az újraélesztési 
kísérletek összes körülményeit és minden egyéb tényezőt számításba kell venni. Való, hogy 
szívroham utáni újraélesztéseknél agykárosodás nem szokott bekövetkezni. 

Azt mondta, hogy az elmúlt évtizedekben az újraélesztési technika fejlődésével, a 

halál-közeli tapasztalatok mindennapibbak lettek. Voltak valamilyen módszerek az 

életre keltéshez a modern gyógyászat megjelenése előtt? 

Az életre keltés ilyen vagy olyan formában ősi módszer. Ezeréves föníciai táblák is leírják az 
újraélesztést, szájról-szájra való lélegeztetési módszerrel. Megtaláljuk a Bibliában is: II. Kir. 
4, 248 18-37, a következő feljegyzésre méltó elbeszélésben: 

j , Amikor a fiú már nagy volt, történt, hogy egy nap kiment az apjához az aratók közé. 
Igy panaszkodott az apjának: A fejem, a fejem. Az meghagyta az egyik szolgának: vidd 
vissza anyjához. Fogta hát és anyjához vitte. Délig ölében feküdt, aztán meghalt. Erre 
fölment Isten emberéhez. Ágyára fektette, rázárta az ajtót és kiment. Azután hívatta a férjét 
és kérte: küldj nekem ide egy szolgát és egy szamarat. Elmegyek Isten emberéhez és 
hamarosan vissza is térek. Az megkérdezte tőle, miért akarsz éppen ma elmenni hozzá, 
amikor se szombat nincs, se újhold napja? Engedj csak, felelte. Erre felnyergelte a szamarat 
és megparancsolta a szolgának: hajts gyorsan és ne hagyj fel az ügetéssel, míg nem szólok 
neked. Így elment és megérkezett Isten emberéhez a Kermet hegyére. Amikor Elizeus 
belépett a házba, a fiú ott feküdt holtan az ágyán. Bement, magára zárta az ajtót és az Urhoz 
könyörgött. Aztán felment az ágyra és a fiúra borult, száját a szájára, szemét a szemére, 
kezét a kezére tette. És, ahogy így ráborult, e fiú teste felmelegedett. Akkor felállt és le-föl 
járkált a szobában, majd újra felment és hétszer ráborult. Végül tüsszentett a fiú és felébredt, 
kinyitotta a szemét. Akkor szólt az asszonynak, miután ő belépett: vedd a fiadat. Az eléje 
lépett, a lábához borult s a földig meghajolt előtte. Aztán vette a fiát és kiment." 


. Még egy hasonló, de kevésbé részletezett történet található az I. Kir. 17, 17-24-ben. 
Erdekes az előbbiekben idézett fejezetben a fiú életre-keltése utáni tüsszentése. Sok nemzet 
népi hiedelme, hogy a tüsszentés annak a jele, hogy a lélek visszatért a testbe, miután azt 
rövid időre elhagyta. Ez a kis részlet valószínűleg ennek a hiedelemnek a visszatükrözése. 
Korai idők óta ismert és alkalmazott életre keltési eszköz a halott hasának 
felmelegítése. Másik fajtája a korbácsolás: az öntudatlan embert csalánnal ostorozták abban 
a reményben, hogy a fájdalom életre-kelti. Kétségtelenül használtak más módszereket is, de 
jelentős előrelépést - mely korunk felfogása szerint is tudományosabb - a német reneszánsz- 
kori orvos, Paracelsus (1493-1541) tett. Bevezetett egy életre keltési eljárást a nyilvánvalóan 
halott, vagy halálhoz közel levő embereknél; éspedig levegő beerőszakolását a tüdőbe, 
közönséges, kandallóknál ma is használatos fújtatóval. Vesalius (11514- 1564) ennek a 
korszaknak másik kiemelkedő orvosa, életre keltéseknél szintén használta a fújtatót és 
mesterséges lélegeztetéssel is kísérletezett. A fújtató-eljárás évszázadokon keresztül 
használatos volt Európában. Sok egyéb technikai eljárást ideértve megfulladt ember hordón 
át való görgetését, ügető ló hátára tételét - századokon keresztül alkalmazták különböző 
társadalmakban. A szívműködés megindítására Winter 1905 óta alkalmazott adrenalin 
(epinephrine) injekciós módszere tovább fejlődött. Az életre-keltési módok története hosszú, 
nemcsak a nyugati zsidó-keresztény társadalmakban, hanem az úgynevezett primitív 
kultúrákban is. Például Eszak-Amerikában alkalmaztak olyan eljárást, melynél az áldozat 
végbelébe fecskendőszerű szerkezettel füstöt erőszakoltak be. Annak ellenére, hogy ez 
valószínűtlennek hangzik, állítják, hogy az amerikai gyarmatokon sikerrel alkalmazták és 

bevezették Nagy-Britanniában is a XVIII. század második felében. 

Mivel a halál közelsége mindennapos a primitív és a legfejlettebb társadalomban is, 
elgondolkodtató, hogy a halál-közeli tapasztalatok előfordulása nem volt-e része az elmúlás 
nagyon ősi és elterjedt fogalmának. 

Az egész történelem folyamán a világon mindenütt hittek abban, hogy bizonyos 
esetekben a betegséget az okozta, hogy a lélek elhagyta a testet. Ahol ilyen a hiedelem, ott a 
gyógyítás abból áll, hogy rábeszéléssel, vagy kényszerrel rábírják a lelket, hogy a testbe 
visszatérjen. Más néphit - például Közép-Celebes, Kelet-Indonézia szigetének lakói - szerint 
a lélek eltávozhat a testből, ha valakit váratlanul megijesztenek. Elgondolkodtató, hogy vajon 
ezek a hitek nem a halál-közeli élményekből fakadnak-e? Hasonlókból, mint amilyenekkel én 
foglalkoztam. 

Milyen magatartást tanúsítottak az orvosok ezekkel az élményekkel kapcsolatban? 
Ugyanúgy, mint a papok, az orvosok is különböző hátterű, érdeklődésű és személyiségű 
egyénekből álló csoportot képviselnek. Így érthető, hogy magatartásuk is ennek megfelelően 
különböző. Csaknem pontosan meghatározhatóan négy csoportba sorolhatók, ami a kérdés 
megválaszolását megkönnyíti. 

Az első csoportba azok az orvosok tartoznak, akik részesei voltak ilyen élményeknek. 
Ezeknek a magatartása a jelenséggel szemben semmiben sem tér el más betegek halál- 
közeli tapasztalatától. Jellemző két orvos megjegyzése a saját tapasztalatairól: az átéltek 
ellenére tudományos képzettségük kevésnek bizonyult annak megértésére és szavakkal 
történő kifejezésére. Kérdésemre, hogy mi a véleménye saját testen kívüliségének 
élményéről, az egyik orvos azt felelte: 

, Mint természettudósnak úgy kellene gondolkodnom, hogy ilyen nem létezik. Ennek 
ellenére mégis létezett." 

A második csoport orvosai beszéltek nekem betegeikről és elmondták a betegek 
élményeit is. Sokan közülük megjegyezték, hogy ők is összegyűjtöttek ilyen beszámolókat és 
örültek, amikor megtudták, hogy mások is folytatnak ilyen irányú kutatásokat. 

Egy másik csoport tagjai vallási meggyőződésből közeledtek ehhez a jelenséghez. 
Véleményük szerint a halál-közeli tapasztalatok ismertetése megerősítette hitüket, hogy a 
fizikai halál után folytatódik az élet. 

A negyedik csoporthoz tartozó orvosok az általuk már ismert orvostudományi 
jelenségekkel magyarázzák a halál-közeli tapasztalatokat. Egyszerűen úgy vélik, hogy ezek 
az élmények nem mások, mint amit a fiziológiából és pszichológiából tudományosan 
ismerünk és ezek magyarázatul szolgálhatnak a halál-közeli élményekre. 

Melyek azok az orvosilag ismert jelenségek, amelyek magyarázatot adhatnak e 

tapasztalatokra? 

Az orvosi ismereteknek csaknem végtelen sora van, melyek hasonlóságuk folytán valamilyen 
értelemben emlékeztetnek a halállal való találkozás jelenségére. Az Elet az élet után c. 
könyvemben a halál-közeli tapasztalatok élettani, gyógyszertani, idegkórtani és lélektani 
magyarázataival foglalkoztam. Céltalan lenne ezek mindegyikét külön-külön tárgyalni, de az 
orvostudomány két területére kitérek, melyekben az előforduló jelenségek hasonlóak a halál- 
közeli tapasztalatokkal. Ezek az érzéstelenítés és az ideggyógyászat területei. Olyan 
érzéseket, mint például a sötét alagúton való áthaladás, gyakran elmondtak olyan 
személyek, akiket érzéstelenítettek, vagy éterrel elaltattak. Ennek ellenére nem hiszem, hogy 
az altatási hatások megalapozott, teljes magyarázatot adhatnának a halál-közeli 
tapasztalatokra, mivel nagyon kevés azoknak a száma, akiknek élménye altatási eljárás alatt 
fordult elő. 

Az elmúlt néhány évben több ideggyógyász kimutatta, hogy bizonyos betegségi 
rohamoknál - különösen a  halánték-lebernyeget ért agyvérzésnél - jelentkező 
rendellenességek hasonlóak a halál-közeli élményekhez. Kétségtelen hasonlóságot 
mutatnak a következők: 1.) azok, akik halánték-lebernyeg agyvérzést kaptak, elmondták, 
hogy a roham zajjal kezdődött; 2.) a halánték-lebernyegnek az emlékezésben van szerepe és 
azok, akik halál-közelbe kerültek, panorámaszerű visszaemlékezésről beszéltek. A 

párhuzamok szinte a végtelenségig megtalálhatók. Kiindulásnak vehetnénk azt, hogy a 
sokak által említett erős fény érzékelése egyszerűen a nyakszirti lebernyeg oxigén-ellátásába 
való beavatkozás eredménye. (Az agynak ez a területe a víziók központja.) Az Elét az élet 
után c. könyvemben említett autoszkópián kívül megemlítem dr. Wilder Penfield híres 
ideggyógyásznak a betegeinél észlelt tapasztalatait. Penfield agyoperációinál a betegek 
agyának bizonyos területeit izgatta. Ennek eredményekért igen élénk emlékezési készséget, 
az események újraélésének egész sorát tapasztalta, melyek valósággal elárasztották a 
beteg öntudatát. Az évekkel korábban történt események újraélésének egész sorát 
tapasztalta, melyek valósággal elárasztották a beteg öntudatát. Ezek az események minden 
részletükben jelentkeztek. 

Ezek a jól ismert ideggyógyászati jelenségek mégsem győztek meg arról, hogy a 
halál-közeli tapasztalatokra magyarázatul szolgálnának. Gondoljunk csak az agyvérzéses 
magyarázatra. Ezek a magyarázat-kísérletek csaknem egyöntetűen abból a feltevésekből 
indulnak ki, hogy az agyvérzés jellegzetes oka az agyvérszegénység (az agy oxigénhiánya). 
Ez a magyarázat elhanyagolja azt a tényt, hogy a halál közelségében tapasztaltak - a zaj, a 
panorámaszerű emlékezés, a fény - olyan esetekben jelentkeztek, amikor az agy vérellátása 
nem szűnt meg. Kezdettől fogva hangsúlyoztam, hogy több olyan tapasztalattal foglalkoztam, 
melyeknél a klinikai halál nem állt be és ezek ugyanolyan tulajdonságokat tartalmaztak, mint 
amelyeknél ez a "halál" bekövetkezett. Ismertetett eseteim átgondolása kétségtelenné teszi 
ezt a kérdést. 

Ezt magyarázhatnánk a továbbiakban azzal is, hogy a fénnyel való találkozás, a 
visszatekintés, valamint a többi jelenség az agy oxigénellátásának korlátozottsága nélkül is 
megtörténhet - mondván, hogy ezekben az esetekben a feltételezett agybeli eseményeket a 
halál közelségében fellépő stressz helyettesítette. Személyes véleményem az, hogy a stressz 
fogalma annyira elterjedt, hogy csaknem mindenre magyarázatul szolgálhat. (Milyenfajta 
stressz, kérdezhetnénk?) 

Nagyon könnyű számtalan ilyen magyarázatot kialakítani és nagyon egyszerű lenne 
elfogadni azokat, mint kétségtelent, ha nem fordítanánk figyelmet a halál-közeli tapasztalatok 
olyan elemeire, melyek az említett magyarázatokba nem illenek bele. Például orvosok 
elmondták, egész egyszerűen érthetetlen előttük, hogy az életre keltési erőfeszítéseik idején 
történtekről betegeik hogyan tudtak leírást adni, hacsak valóban ott nem lebegtek felettük? 
sokan elmondták, hogy tanúi voltak az eseményeknek - kórházon kívülieknek is -, melyeket 
később kívülállók is megerősítettek. Ugy gondolom, legalább a lehetőségét nyitva kellene 
tartani, hogy egyszer majd ellenőrzött körülmények között az ilyen rejtélyek megoldása 
igazolható legyen. 

Végezetül megjegyzem, ezek a magyarázatok nem befolyásolják az ilyen 
tapasztalattal rendelkezőket. Egy látszólagos halálból életre kelt fiatalember megjegyzi: 

,ez különös. Olyan valami, amire nincs lehetőség, hogy valóban létezzék, azonban 
kétségtelenül tudom, hogy létezik. Sokan nem hiszik ezt el. Azt mondják, hogy tudományos 
alapon lehetetlen. De tudja mit? Ez nem változtat a dolgon, mivel egész biztos - mint ahogy 
most itt ülök -, ha egy napon végleg meghalok, ugyanez megtörténik velem, azzal a 
különbséggel, hogy akkor majd jobban megfigyelhetem. Mondhatják nekem, hogy ez nincs, 
megesküdhetnek, hogy nem létezik, igazolhatják tudományos érvelésekkel, hogy ez 
lehetetlen... minderre csak annyit mondhatok: én tudom, hol voltam." 

Mi az Ön személyes állásfoglalása ezzel a kutatással kapcsolatban? Befolyásolta 

valami módon az életét? 

Miután hangsúlyoztam, én nem próbáltam bizonyítani azt, hogy van élet a halál után és a 
kérdésre vonatkozóan megtettem összes észrevételemet, úgy érzem sokan még mindig 
elégedetlenek. Tudni akarják, hogy én Raymond Moody, mit érzek. Jogos kérdés, 
amennyiben úgy értjük, hogy pszichológiai és nem logikai következtetés anyaga, amit nem 
akarok senkire ráerőszakolni. Azoknak, akiket érdekel az én egyéni felfogásom, a 
következőket mondhatom: arra a meggyőződésre jutottam, hogy vallási hit kérdése az, van-e 
élet a halál után és hogy a vizsgált jelenség ennek az életnek a megnyilvánulása. Távol 

vagyok azonban attól, hogy ennek a kérdésnek, a "halálnak", megszállottja legyek. Én élni 
akarok. Interjúalanyaim ugyanígy gondolkodnak. Minden érdeklődésük - éppen azért, mert 
ilyen élményük volt - az életre irányul. Most mindannyian ezt az életet éljük. Ugyanakkor 
azokat a hasznos tapasztalatokat, melyeket munkám folyamán szereztem, remélem 
felhasználhatom az életemben. Amennyire csak képességeim engedik, szeretnék 
továbbfejlődni a felebaráti szeretetben, tudásom gyarapításában és a bölcsességben. És 
még valami, ami különösen nyomja a szívemet: a halál-közeli tapasztalatokkal nem szabad 
visszaélni, elferdítve új kultusz kialakítására felhasználni. Ez a jelenség nem igazolható sem 
általam, sem bárki más által aki ezt tanulmányozta. A halál-közeli tapasztalat széles körben 
elterjedt, összetett probléma, megoldása minden szempontból megvizsgálandó. Végezetül 
megemlítem, az utóbbi időben ráébredtem arra, hogy ez a hosszú kutatási munka 
meglehetősen szokatlan gondolatokat ébresztett bennem. Barátaim többsége halott. Nagyon 
sok emberrel beszéltem és közben rájöttem, hogy mindannyian, mindennap milyen közel 
vagyunk a halálhoz. Ezért - jobban mint valaha - nagyon vigyázok arra, hogy mindenkivel akit 
szeretek, éreztessem, mit érzek irántuk. 


EPILÓGUS 


A filozófus Platón (Kr. e. 428-348) "Respublica" c. könyve VII. kötetében, Barlang mítosz 
néven, megragadó erejű allegóriát mond el. Ez Platón öreg tanítójának Szókratésznek és 
Glaukon nevű társának párbeszéde. Minden megjegyzés nélkül idézem a kétségtelenül e 
tárgyhoz tartozó figyelemreméltó példázatot. 


Szókratész mondja Glaukonnak: 

, Képzeld el embereket, akik barlangszerű földalatti helyen élnek, melynek egész 
hosszában a fény felé nyitott bejárata van. Ugy képzeld el ezeket az embereket, hogy 
nyakuk, lábuk gyermekkoruk óta bilincsbe van verve és így csak egyazon helyen 
maradhatnak és csak előre nézhetnek, mert a bilincseik megakadályozzák fejük elfordítását. 
Képzelj el továbbá fényt, melyet a magasan felettük égő tűztől kapnak. A foglyok és a tűz 
között alacsony fal húzódik, olyan mint amit a bábjátékosok a nézők elé állítanak 
mutatványaikhoz. 

Mindezt látom, mondotta Glaukon. 

Lásd akkor azt is, hogy emberek különféle kellékeiket felemelve a fal mellett elhaladnak. A 
kellékek kőből, fából és más anyagokból készített emberi képmások, állati figurák. A hordozó 
emberekből néhányan beszélnek, többen hallgatnak. 

Furcsa kép és különös foglyok azok akikről beszélsz, - válaszolt Glaukon. 

Olyanok, mint mi. Mit gondolsz, ezek a leláncolt emberek a tűztől megvilágított árnyékon 
kívül láthattak valamit is magukból, vagy bármi másból? 

Hogy láthattak volna, ha arra kényszerültek, hogy fejüket egész életükben 

mozdulatlanul tartsák. 

Ugyanez nem vonatkozik az előttünk felmutatott tárgyakra is? - kérdezte Sokrates. 

De bizonyára. 

Az esetben hát, ha beszélhetnének egymással, nem gondolod, hogy a látott elhaladó 
tárgyakról neveznék el a dolgokat? 

. szükségszerűen, felelte Glaukon. 

És ha börtönük fala az elhaladók hangjától visszhangot adna, nem gondolod, hogy ők bármi 
mást feltételezhetnének, mint azt, hogy az elhaladó árnyak beszélnek? 

Igen, Zeusra mondom. 

Akkor hát az ilyen foglyok csak a mutatott tárgyak árnyalt tartanák valóságnak? 

Kétségtelenül, mondta Glaukon, számukra minden más lehetetlen. 

Gondolkozz, mi történne, ha ezek megszabadulnának megkötöttségüktől, képzelgéseiktől és 
meggyógyulnának. Ha valamelyik megszabadulna bilincseitől és felállni, járni, fejét 
megfordítani, szemeit a fény felé emelni kényszerülne, akkor fájdalmat érezne és a vakító 
fény miatt képtelen lenne megkülönböztetni a látottakat a korábban látott árnyékoktól. Mit 
gondolsz, mit válaszolna arra, ha valaki megmondaná neki, hogy amit most lát, ez a valóság 
és minden, ami korábban volt, csak csalás és illúzió? Es ha valaki megmutatná neki az 
elhaladó tárgyakat és kényszerítené őt, hogy nevezze meg azokat, mit gondolsz, nem lenne 
tanácstalan és nem tartaná-e a korábban látottakat valóságosabbaknak, mint amiket most 
mutatnak neki? 
; sokkal valóságosabbaknak, felelte Glaukon. 
És nem fájnának a szemei, ha kénytelen lenne a fénybe nézni, nem menekülne el a már 
ismert és valóbbnak tartott tárgyakhoz? 
. Bizonyára, mondotta. 
És - mondta Szókratész -, ha valaki erőszakkal felvonszolná egy meredeken emelkedő úton 
és csak a napfényben engedné el, nem gondolod, hogy fájdalmasnak érezné elhurcolását és 
felháborodna azon? Es amikor szemei könnyekkel telnének meg a szikrázó fénytől, látna 
valamit is abból, amit valóságként mutatnak neki? 

Azonnal nem, mondotta Glaukon. 
Hozzá kellene szoktatni. En vállalnám, hogy magasabb értelmi szinten megláttatom vele a 
dolgokat. Legkönnyebben az árnyékokat különböztetné meg, azután is hasonlóságokat, vagy 
az emberek képmását a víz visszatükröződésében, majd később az egyéb tárgyakat. 
Tovább haladva az ismeretekben, magán az égbolton és az ott látható jelenségeken 
elmélkedhetne, éjszaka a hold és csillagok fényénél könnyebben, mint nappal a nap 
sugárzásában. 

Ez természetes. 
Gondolom, így végül feltekinthetne magába a napba és igazi mivoltában látná, nemcsak a víz 
visszaverődésében, vagy árnyképekben. 

Szükségszerűen, felelte. 
Ekkor már arra az eredményre jutna következtetéseiben, hogy ez a valami alakítja ki az 
évszakokat és az évek múlását, felügyeletet gyakorol a látható világ minden dolga felett és 
oka mindannak, amit magunk körül látunk. 

Kétségtelenül, válaszolta Glaukon, a következő lépés ez lenne. 
Nos, akkor, ha visszagondolna korábbi tartózkodási helyére, a barlangra, ottani 
rabszolgatársaira és arra, hogy ott mit gondolt tudásnak, mit gondolsz, nem érezné 
boldognak magát és nem sajnálná a többieket? 
. Valóban ezt érezhetné. 
Es ha ők maguk között érdemeket és dicséreteket osztogattak, megjutalmazták egymást 
ilyen, vagy olyan ajándékkal, díjat adtak annak, aki leggyorsabban különböztette meg az 
előttük elhaladó árnyékokat, vagy a megszokott előjogokat, következtetéseket, az együttélés 
szabályait legjobban észbe tartotta és ezért a legsikeresebb volt, mit gondolsz, vágyódna 
még az ilyen jutalmak után és irigyelné azokat, akiket e rabok megajándékoztak és akik 
hatalmaskodtak fölöttük? Vagy Homérosszal érezne és inkább a földön, más szolgájaként 
szegényen élne, mintsem elviselné azt az életet? 

Igen, azt hiszem inkább választana bármit, mint az olyan életet. 
Azt is vedd fontolóra, hogyha ez az ember a napfényből ismét visszakerülne régi helyére, 
nem érezné magát teljes sötétségben? 

Bizonyára. 
Ha most arra kényszerülne, hogy vitatkozzon ezekkel az örökös rabokkal az árnyékról és a 
valóságról - amikor még a látása homályos és mielőtt szemei megszoknák a sötétséget -, 
nem nevetnék-e ki és nem mondanák róla, hogy megromlott látással tért vissza felülről? Ha 
módjuk lenne kezet emelni rá, vagy megölni azt, aki megkísérelte kiszabadítani és vezetni 
őket, nem ölnék meg? 

Bizonyára megtennék, válaszolta Gliaukon." 

FÜGGELÉK 


Módszertani megjegyzések 


sokan, akiket foglalkoztat a halál-közeli élmények jövőbeli kutatása, érdeklődtek annak 
módszertani vonatkozásairól. Mivel érdekel a logikus és tudományos módszer, magam is sok 
időt fordítottam erre a kérdésre. Ugy találtam, ezek a kérdések általában négy területre 
szorítkoznak: osztályozás, az interjúk technikája, tudományos módszerek és javaslatok a 
jövőbeni tanumányozásokra. Néhány megjegyzés, melyek talán hasznosak azoknak, akik 
érdeklődnek a halál-közeli élmények tanulmányozásának folytatása iránt és azoknak a 
tudományos és logikai érzékkel rendelkező olvasóknak is, akiknek kételyeik támadtak a 
továbbiakra vonatkozóan. 


Osztályozás 


Mint említettem, a halál közelségébe kerültek közül nem mindenki élt át bármiféle 
tapasztalatot. Sokan azt mondták, nem emlékeznek semmire, bármi is történt. Sokan a 
klinikai halálból anélkül jöttek vissza, hogy valamilyen élményre emlékeznének. Egyébként - 
ahogy már elmondtam - olyan emberek is beszéltek tapasztalatokról, akik tudomásuk szerint 
akkor nem voltak halál-közelségben és betegek sem voltak. 

A tapasztalatok - amelyekkel foglalkoztam - különböző feltételek között, az esetek 
olyan széles körében fordultak elő, melyek a halállal való közelségnek nevezhetők. 

Ezek a tényezők bizonyos zavart idézhetnek elő a kifejezésekben, melyeket ezeknél a 
jelenségeknél alkalmazunk. Ezért szeretnék néhány meghatározási és osztályozási formát 
javasolni, melyek segíthetnek e zavar csökkentésében. Először "a halál-közeli tapasztalatot" 
értelmezheti az ember úgy, mint valami tudatos, érzékelhető élményt, amely a halállal való 
találkozásnál megjelenik. Ezt a találkozást meghatározhatjuk, mint olyan eseményt, amelynél 
az ember meghalhat, vagy megölhetik (sőt lehet olyan közel a halálhoz, hogy klinikailag 
halottnak nyilvánítják), de mindennek ellenére túléli ezt és folytatja földi életét. 

Véleményem szerint a halál-közeli tapasztalatok osztályozása kiindulhat az élmények 
közös elemeinek felsorolásából, ahogy azokat könyvem első kötetében ismertettem. A 
halálközelség esetei körülbelül a következők szerint osztályozhatók: 

A) Előfordulhat, hogy egy ember halálos veszélybe kerül. Ennek ellenére sérülés 
nélkül megmenekül, Beszámolója szerint határozottan érezte, hogy rövidesen meghal. Mégis 
a megpróbáltatás után sértetlenül tovább él. 

B) Valaki súlyosan beteg, vagy sérült, orvosai semmi esélyt nem adnak életben 
maradására. Klinikai halál nem áll be és végül felépül. 

C) Végzetesen beteg, vagy súlyosan sérült embernél a klinikai halál bekövetkezik. 
Szívdobogása megszűnik, légzése leáll, orvosai szerint meghalt. Azonban az életre keltési 
eljárások sikeresek, a beteg életben marad. 

D) Egy súlyos beteg, vagy végzetesen sérült embernél - mint az előbbi C) 
kategóriában - a klinikai halált megállapítják. Az életre keltési kísérletek eredménytelenek, 
ezért felhagynak velük. Orvosai halottnak nyilvánítják, esetleg aláírják a halotti bizonyítványt 
is. Később azonban - mi- után már halottnak nyilvánították - valamilyen okból ismét 
megkísérlik az életre keltést és a beteg visszatér az életbe. 

E) Súlyos beteg vagy sérült embernél a klinikai halál megállapítható, életre keltési 
kísérletek - mivel az eset reménytelennek látszik - meg sem indulnak. Orvosai halottnak 

nyilvánítják, esetleg kiállítják a halotti bizonyítványt is. Később - holttá nyilvánítása után - 
mégis megkísérlik az életre keltést és az eredményes. 

F) Súlyos beteg, vagy sérült embernél megállapítják a klinikai halált. életre keltési 
kísérletek nem kezdődnek, vagy ha igen, abbahagyják azokat, mivel halottnak tartják a 
beteget és annak is jelentik. Később azonban az orvosi véleményt megcáfolva, a beteg 
magához tér minden életre keltési módszer alkalmazása nélkül. 


A fentiekben felsoroltak mindegyike előfordult a halál-közeli élmények között, kivéve az F) 
esetet. Egyetlen olyan alanyom sem jelentett halála ideje alatt történt tapasztalatot, aki 
minden külső beavatkozás nélkül újraéledt volna. Nyilvánvaló, hogy néha így is megtörténhet 
az újraéledés. Beszéltem olyan halottnak vélt emberrel is, aki minden beavatkozás nélkül 
feléledt, azonban semmiféle élményre nem emlékezett. 

A beavatkozás nélküli feléledés esetei hiányoznak gyűjteményemből, ezért 
megkérdezhető, ez nem jelenti-e, hogy a halál-közeli tapasztalatok nem az életre keltés agyi, 
vagy testen végzett módszereinek az eredményei? Nem valószínű, abból az egyszerű okból 
kiindulva, hogy a halál-közeli tapasztalatok előfordultak az A) és B) esetekben is, ahol életre 
keltési kísérletek nem történtek. 

A D) és E) típusoknál felmerülhet a kérdés, miért hagyták abba és miért kezdték újra 
az életre keltést, miután a beteget már halottnak nyilvánították. Az összegyűjtött esetekben 
változóak voltak az okok. 

Az egyik esetben pár perccel a holttá nyilvánítás után a beteg ujján rángást észleltek. 
Az életre keltés megkezdődött és sikerrel járt. Másik esetben az orvos már feladta a reményt 
és szólt a nővérnek, hogy a halotti bizonyítványt három óra tizenöt perccel állítsa ki aláírás 
végett. Röviddel ezután úgy döntött, hogy még egy kísérletet tesz, mert egyszerűen nem 
tudott szembenézni a beteg fiával és feleségével a történtek miatt. Az újabb, hosszabb ideig 
tartó életre keltési munka után e beteg visszatért az életbe. Egy másik esetben a jelenlevő 
orvosi segédszemélyzet egyik tagja kétségbeesetten kérlelte az orvost, hogy újra kíséreljék 
meg az életre keltést. Az orvos végül is beleegyezett és a kísérlet sikerült. 

Az A)-tól E)-ig felsorolt típusokkal kapcsolatban a következőket jegyzem meg: 

Ugy látszik, hogy létezik egy előrehaladási folyamat a halál-közeli tapasztalatoknál A)- 
tól E) típusig terjedően, melyet az élmény mélységének vagy teljességének nevezhetünk. 
Akinek az A)-típusú összetalálkozásnál volt tapasztalata, csak az előtte lejátszódó 
visszatekintésről, vagy csak a rövid ideig tartó testen kívüliségről tesz említést, míg azok, 
akik előrehaladottabb összetalálkozáson mentek keresztül, többet jelentenek az ismertetett 
elemekből. A legélénkebb és legteljesebb tapasztalatokat azoktól hallottam, akik a B)- és E)- 
típusú összetalálkozás részesei voltak. 

Másrészről viszont: 

1. Ez nem feltétlenül szükséges viszonosság, amint eseteim gyűjteményéből 
megállapíthatom. Találkoztam olyanokkal, akiket halottnak tartottak, majd életre 
keltettek és ennek ellenére semmire, vagy csak néhány elemre emlékeztek, 
ugyanakkor voltak olyanok, akik A) vagy B) típusú találkozás után teljesebb 
tapasztalattal rendelkeztek. 

2. Általános viszonosság a találkozás típusa és az élmény mélysége között csak egy 
típus tudományos tanulmányozása során lenne megállapítható. 

Ilyen kísérleteket én nem folytattam. De ennek jellemzését később megkísérlem. 


Az interjúk technikája 


Elmondható (és joggal) hogy tudományos közlések gyűjtése interjúk segítségével, 
közismerten megbízhatatlan út. Így nem lepett meg, hogy orvosok gyakran megkérdezték: 

, Hogy készítette ezekkel az emberekkel az interjúit?" 

Visszagondolva, ez a kérdés - legalább is két tekintetben - kétértelmű. A kérdés első 
értelmezése az lehet: nem lehetséges az, hogy a helyes választ elvárva, ezeket a 
történeteket Ön ültette az emberek fejébe? 

Így fogalmazva, ez a kérdés nagyon érdekes és valós tényezőre mutat rá. A kérdések 
gyakran maguk sugallják a választ. Azt hiszem, a kérdés általános fogalmáról szabatosabb 
meghatározást jelenthet néhány megjegyzés. A kérdések valóban összetett funkciói a 
nyelvnek. Valószínűleg lehetetlen találni akár egy kérdést is, amelyben nincs állítás, vagyis 
információt magába foglaló értelem, vagy világosan magában a szóbeli megformálásban 
vagy beleértendően a szövegösszefüggésbe, melyben a kérdés elhangzott. 

Erre a következőket mondhatom. Az interjú módja tudományos szempontból hiányos, 
mivel valóban magában foglalja a kérdéseket és az elvárt információkat. Teoretikusan 
mindig felmerülhet a vita, vajon az információk mely látszólag a megkérdezett személytől 
ered, nem származik-e a kérdésen keresztül magától a kérdezőtől. Mivel én általában 
nagyon érdeklődöm a logika és módszertan iránt, az eredetileg feltett kétértelmű kérdésre 
ösztönösen olyan választ adtam, mintha az megfelelne az előzőkbe tárgyaltaknak. Néha úgy 
éreztem, hogy válaszom az orvosokat és orvostanhallgatókat nem elégítette ki. 
Visszagondolva erre és megértve, hogy orvosi területen belül is sokan nagy szorongással 
tekintenek a halál témája felé, úgy tűnik, néhányan valóban nagyon eltérő értelmű kérdést 
tettek fel, nevezetesen azt: 

, Lehet-e bárkihez is olyan kényes kérdést intézni, hogy saját klinikai halálról 
beszéljen?" 

Az eredeti kérdés ilyenformán két meghatározott irányúnak tekinthető: az első tisztán logikai, 
a másik inkább érzelmi értelemmel bírónak. 

Interjújm mindkét szempont figyelembevételével készültek. Engedjék megemlítenem, 
hogy kutatómunkám kezdetén nagyon kevesen foglalkoztak hasonló kérdéssel. Így 
semmiféle írott anyag nem állt rendelkezésemre, hogy miként is kell a halálból 
visszatértekkel interjút készítenem. Tapasztalatból kellett megtanulnom (valójában még 
mindig tanulom) és kialakítanom néhány általános szabályt és irányvonalat. Hiszem és 
remélem, hogy ez más kutatók munkája révén módosulni és javulni fog. 

1. Az első szabály csak annyi: légy rokonszenves. Az emberek tartózkodóak ezek 
elmondásától, mert félnek hogy mások előtt nevetségessé válnak és nem hisznek 
nekik. Abban biztos vagyok, hogy fellépésem az emberekkel szemben sosem volt 
tolakodó, vagy ellenséges. A beszámolóikban előforduló ellentmondásokat figyelmen 
kívül hagytam. 

2. Ha valaki kényelmetlennek érzi, hogy másokkal a halál élményeiről beszéljen, akkor 
ebben az érzésben saját halálfélelme jelentkezik. Megállapíthattam, hogy azok, akik 
halál-közeli élményen átmentek, kevésbé érezték a halálfélelmet, mint legtöbben 
közülünk. 

3. Az előbbiekben említett nehézségek ismeretében azt hiszem, legjobb a kérdéseket 
inkább kijelentő módban feltenni, hogy csökkentsék az információt magában foglaló 
funkciót. Természetesen, amennyire erre lehetőség nyílik. Az interjút közömbös 
kérdésekkel lehet kezdeni, a különlegesek későbbre hagyhatók. Én mindig semleges 
kérdéssel kezdem el, mint pl. elmondaná mi történt Önnel? Néhány esetben 
nyomatékosabb kérdéssel kezdtem. Például azért, mert a kérdezett személy 
betegségéből lábadozott még kórházi kezelésben részesült. Fájdalmai voltak és 
kétségtelenül beszélni kívánt. Bevallom - megnyugtatásuk miatt -, amennyire csak 
lehetett, egy kissé vezettem őket és az interjút gyorsan kívántam lefolytatni. Ezekben 
az esetekben megkérdeztem, hogy élményükben a halál-közeli tapasztalatok 
bizonyos elemei megjelentek-e. Ha nem emlékeztek semmire, azt is megmondták. Ez 
felbátorított, hogy jó úton járok. 

Tudományos módszerek 


Annak elbírálása, hogy a halál-közeli tapasztalatok beszámolói bizonyítják-e a halál utáni 
életet, azok elbeszélő jellege miatt igen nehéz. Az emberi állítást bizonyítékként a 
tudományos módszer csak korlátozottan fogadja el. Ennek három megalapozott oka van: 

1. Az emberek néha hazudnak. 

2. Az emberek rosszul emlékeznek, vagy tévesen adják vissza a történeteket. 

3. Az emberek néha hallucinálnak, képzelődnek, különösen stressz hatása alatt. 
Valójában az emberi megnyilatkozások gyarlósága miatt bárki mondhatná azt is, hagy az 
összegyűjtött elbeszélések értéktelenek. 

Az ilyen állítások ellensúlyozására néhány megjegyzést teszek. Mindenekelőtt azt, 
hogy a tudomány többször jutott zátonyra, mert az emberi tanúvallomásoknak nem szentelt 
nagyobb figyelmet. A XIX. század korai évtizedeiben például meteoritok (az űrből a Földre 
zuhanó kődarabok) létezését a tudomány elutasította és tagadta. Mégis, a tudósok állítása 
ellenére a népi legendákban az égből lehulló kövek szerepeltek. (A szakemberek azzal 
érveltek, hogy az égben nincsenek kövek, tehát nem eshetnek le.) 

Végül két princetowni professzor észlelte meteor leesését és az összegyűjtött 
darabokat tanulmányozása végett intézetükbe vitték. Az emberi tanúságtételt, mint 
bizonyítékot, elutasítani kétélű dolog. Tételezzük fel; igaz, hogy az emberek gyakran 
hazudnak, a történeteket tévesen adják elő stb. - ezért a tévedések elkerülése végett ezeket 
a tanúvallomásokat nem fogadjuk el. Azonban ugyanilyen igaznak kell elfogadni azt is, hogy 
az emberek őszinték, helyesen tolmácsolják a történteket és akkor az igazságot 
halaszthatjuk el az elmondottak hitelességének elutasításával. 

Néha megtörténhet, hogy csak az emberi tanúvallomás dönthet bizonyos vitás 
kérdésekben. A testi halál túlélése ezek egyike. A halál közelébe került emberek állításai 
természetesen nem adnak bizonyítékot a vitatott kérdésekre. Tudásvágyunk kielégítésére 
mégis legjobb amit tehetünk, hogy azokat, akik közel voltak a halálhoz, megkérjük, 
beszéljenek tapasztalataikról. Ha a különböző emberek elbeszélései egymástól függetlenül 
egybehangzóak, érthető, hogy ez hatással van reánk, noha még nem bizonyíték. 

Végül az a tény, hogy egy széleskörűen elterjedt jelenséggel a mostani tudományos 
eljárások és módszerek nem foglalkoznak megfelelően, nem vezethet oda, hogy egyszerűen 
nem törődünk vele. Ez a körülmény arra ösztönözhet bennünket, hogy új eszmékkel és a 
felfedezés új technikájával közeledjünk a kérdéshez, ami a megszokottnak nem mond ellent, 
hanem továbbfejleszti azokat. Elöljáróban - több okból - felhívtam a figyelmet arra, hogy 
tanulmányom nem szigorúan vett tudományos értekezés. Az egyik ok, hogy tanulmányozott 
eseteim összegyűjtése nem véletlenül, nem találomra, hanem különböző szempontok szerint 
válogatva történt. Ugyanakkor látható, hogy a tanulmány élményszerű elbeszélésekből áll, 
melyek tudományos alapon nem fogadhatók el. E tényezők némelyike orvosolható, mert őket 
forrásaim és az idő határolta be. Felmerülnek azonban - a kérdések természetéből eredően - 
egyéb problémák is, melyek tudományos megoldása megfelelő kísérleti körülmények között 
rendkívül nehéz ha ugyan nem lehetetlen. Ezek részben erkölcsi természetűek, részben 
eljárásbeliek. Kétségtelen, hogy statisztikailag jelentős számú személyt a klinikai halál 
állapotába helyezni - annak érdekében, hogy a remélt újraélesztés után észleléseiket 
rögzíteni tudjuk - képtelenség. 

A jelenlegi kórházi viszonyok mellett ellenőrzött kísérletezésre nincs lehetőség, inkább 
csak gyógyítási szükségszerűségre. Az orvosnak és a kórházi személyzetnek elsőrendű 
kötelessége a beteg orvosi ellátása, az életre keltés megkísérlése és ez így helyes. Nem 
kötelességük a halál-közeli tapasztalatok természetére és valódiságára vonatkozó kísérletek 
elvégzése. Ugy vélem, egyetlen lehetőség - ami kétségtelenül az erkölcsi megközelíthetőség 
határán belül maradna - az adatok összegyűjtése az esetek megtörténtéről. 

Az életre keltési műveleteknél gyakran felszínre kerülnek adatok, nem tudományos és 
szándékos összegyűjtésből, hanem az alkalmazott gyógyítási, vagy diagnosztikai módszerek 

többé-kevésbé másodlagos eredményeként. Például a klinikai feljegyzések kimutatják a 
halál okát, vagy azt, hogy miért került a beteg a halál küszöbére, mennyi ideig tartott ez az 
állapot, hogy hozták vissza az életbe, mi volt első szava a visszatérés után, milyen 
gyógyszereket alkalmaztak stb. Ugyancsak lényeges adatok nyerhetők az EEG 
grafikonjaiból, a laboratóriumi vizsgálatok eredményeiből, a feljegyzett vérnyomás és 
hőmérséklet méréseiből, melyek a halál-közeli állapot előtt, vagy után jöttek létre. Az életre 
keltési módszerek - az orvosi műszerek, -felszerelések fejlődésével - megbízhatóbbak és a 
jövőben könnyebben elérhetők lesznek. 


Javaslatok a jövő kutatásaihoz 


A fentiekben említett típusok és egyéb adatok birtokában, a halál-közeli tapasztalatokat 
miképpen tanulmányozhatnánk? Egyik lehetőség az egymással egyeztetett tanulmányi 
csoportok megszervezése, melyekben többféle tudományos terület érdekelt képviselői 
dolgoznának együtt A képviseltek között orvosi, fiziológiai, gyógyszertani, filozófusi, 
pszichológiai, pszichiáteri, antropológusi, összehasonlító vallástudományi, teológiai kutatók 
és gyakorlati lelkipásztorok "működnének. Ilyen összetételű csoport munkájának 
sokoldalúságával teljesen a feladatnak szentelhetné idejét. 

A) A halál-közeli tapasztalatok szervezett összegyűjtése. Ennek feladata lehetne 
összeköttetést tartani az orvosokkal és a kórházi személyzettel és felkérni őket, hogy életre 
keltett betegeiket kérdezzék meg, volt-e valamilyen élményük és a válaszokat közöljék, vagy 
engedélyezzék, hogy a kutatócsoport tagjai felkeressék a beteget és meggyőződjenek arról, 
hogy létezett-e ilyen tapasztalatuk. Megjegyzem: azok az esetek, melyekben nem fordult elő 
semmiféle tapasztalat, ugyancsak fontosak a hasonlóságok tanulmányozása érdekében. 

B) Kórházi feljegyzések felkutatása és összeállítása az előbbiekben leírt halál-közeli 
élményekről; amennyire csak lehetséges. Ily módon értékes adatot lehetne szerezni arról, 
hogy aki élményét előadta, valóban "meghalt", vagy közel került a halálhoz. Ezek az adatok 
ráadásul megbízható statisztikai keresztmetszetet adnának az ilyen tapasztalattal bíró 
emberek betegségéről és segítene kideríteni, hogy található-e valamilyen összefüggés a 
halál oka, a tapasztalat időtartama és az életre keltési módszerek között. Ilyen statisztika - 
szemben az én összeállításommal - jobban tükrözné azt a viszonosságot, mely az élettani 
krízis idejének hosszúsága és az élmény mélysége között fennáll. 

C) Olyan irányú kutatások folytatása, melyek megerősítenék az ismertetett típusok 
jelenlétét. 


Egy ideális típusú esetet az alábbiak szerint lehetne megalkotni: 

1. A-t válságos állapotban az orvosok intenzív kórteremben helyezik el, Mivel 
gyógykezelése hosszadalmas, elegendő idő áll rendelkezésre, hogy gondosan 
beállított műszerekkel az orvosi csoport állandó megfigyelés alatt tartsa. A beállított 
műszerek adatokat adnak a vérnyomásról, légzésről, az EKG jelzi a szívműködést, az 
EEG tájékoztat az agy aktivitásáról. A-nál szív- és légzési roham lép fel, melynek 
időpontját pontosan rögzítik. A roham orvosilag megállapítható és a műszerek ezt 
feljegyzik. Ugyanakkor észlelik a pupillák kitágulását és a test hőmérsékletének 
csökkenését. Azonnal megkezdődnek az életre keltési kísérletek és - pontosan mért 
idő után -ezek sikeresnek bizonyulnak. "A" meggyógyul. Nemsokkal ezután közli 
orvosaival, hogy amíg "halott" volt, különös élményt élt át, Ugy érezte, hogy testét 
elhagyta és mint kívülálló szemlélő, tanúja volt az életre keltési kísérleteknek. 
Beszámol arról, hogy ebben az állapotban elhagyta a kórházat és ahová eljutott, ott 
szokatlan élményt tapasztalt, melyet részletesen ismertet. A kórházi személyzet 
egybehangzóan megállapítja, hogy "A" pontosan mondja el az életre keltési 

kísérleteket. A műtőn kívül lejátszódó eseményeket ellenőrzik és megállapítják, hogy 

azok csaknem teljesen úgy és ott történtek meg, ahogy azokat a beteg leírta. 

Megállapítható továbbá, hogy az események pontosan akkor történtek, amikor a 

klinikai halál állapotában volt. Ezt a tényt bizonyítják a sima EEG és EKG műszerek 

nyomjelzései. 

2. Tételezzük fel, hogy két vagy több személy egyidejűleg kerül klinikai halál állapotába 
és életre keltik őket. Előfordulhat ilyen eset, pl. valamilyen tömegszerencsétlenség 
alkalmával, vagy ha két, esetleg több személy azonos időben, ugyanazon kórházban 
"hal meg." Tételezzük fel továbbá azt is, hogy visszatértül után mindketten arról 
számolnak be - holott egymástól el voltak különítve -, hogy testen kívüliségük ideje 
alatt összeköttetésbe kerültek egymással. Ennek az állítólagos érintkezésnek tartalma 
- még az elkülönítés alatt - összegyűjthető. Ha ez beigazolódik, kétségtelenül jelentős 
és értékes adatot nyújtana. Az előbbiekben ismertetett esetek két típusa nem 
bizonyíték a halál utáni életre. Különlegesen érzékeny idegrendszer magyarázatául 
szolgálhat. Felvetődhet annak a lehetősége, hogy az alanyok felfoghatták a 
történteket - anélkül, hogy testüket elhagyták volna - a helyszínen tartózkodók 
gondolataiból telepatikus úton is. Nem valószínű, hogy a kutatóknak sikerül az 
előbbiekben vázolt tökéletes esetekhez közel kerülni. 

Ezért azt ajánlom, hogy irányadóként állítsanak össze elméleti mintasorozatokat. Ezeket 
összehasonlíthatják a tényleges esetekkel és így kialakíthatnak egy mértékegységet az 
előfordulások osztályozására. 

D) Gyakorlott pszichológusok készíthetnek interjúkat olyan személyekkel, akik közel 
kerültek a halálhoz. Ertékes adatokat gyűjthetnének arról, hogy a beteget mennyiben 
változtatta meg tapasztalata, milyen mértékben befolyásolta érzelmi állapotát, korábbi 
életvitelét stb. Az eredmények összehasonlítása feltárhatná, miben térnek el egymástól a 
jelentett halál-közeli tapasztalatok az általános emberi felfogástól. 

E) A halál-közeli élmények elemei egyenként jól tanulmányozhatók és magyarázhatók. 
Tételezzük fel, hagy pl. a halál közelségének pillanatában jelentkező zúgás, zaj különleges 
pszichológiai magyarázatot nyer. Ez azonban nem jelenti azt, hogy a tapasztalatok bármelyik 
más eleme - mondjuk összetalálkozás korábban elhalt rokonokkal, barátokkal - ugyanezzel 
megmagyarázható. 

F) A halál-közeli esetek modern nyugati társadalmon kívüli összefüggéseiről 
mélyreható kutatásokat lehetne végezni. A különböző kultúrákból feltárt ilyen tapasztalatok 
összegyűjtésére az antropológusok segítségét kellene igénybe venni. Saját, nyugati 
hagyományaink. irodalmának gondos tanulmányozása is szolgálhatna példákkal. Az 
összehasonlító vallástudomány szakértője a világ különböző vallásaiban rejlő párhuzamokat 
mutathatná ki. A lehetőségek végtelenek. 

G) A halál-közeli tapasztalatok részesei csoportokba tömörülve megbeszélhetnék 
egymással tapasztalataikat. En magam többször elősegítettem ilyen tapasztalatcsere 
találkozást és sok előnyét láttam. Ugyanis a legtöbben ilyen élménnyel rendelkező ember azt 
hitte, hogy egyedül neki van ilyen tapasztalata; esete oly ritka, hogy sohasem találhat senkit, 
akinek hasonló élménye volt. Ez a hiedelem - értelmileg és érzelmileg -eloszlik egy ilyen 
csoportban. Megoldódna a szavakkal való kifejezés problémája is. Ezek az emberek azt 
mondták, végre találkozhattak olyanokkal, akikkel a szavak korlátozottsága ellenére 
megértik egymást. Egy férfi lelkesedve mondta: 

,Ez volt életem legnagyszerűbb estéje. Olyan dolgokról beszélgethettem, melyekről 

rendes körülmények között sohasem." 
Mint a csoportok megfigyelője - tökéletesebben, mint valaha -, megértettem, milyen lehet egy 
halál-közeli tapasztalat. Szeretnék itt még két dologra rámutatni. Az egyik az, hogy 
meglátásom szerint egy ilyen csoport optimális nagysága kb. három személyből álljon. 
Továbbá segítséget nyújthatnak a résztvevők feleségei, férjei. Házastársak között gyakran 
merül fel nehézség a tapasztalat megértésének hiánya miatt és ennek eloszlatásában 
segítséget jelent, hogy mások is hasonlókról beszélnek. 

H) Végezetül úgy érzem, nagy figyelmet kelt fordítani azoknak az érveire, akik ezt a 
jelenséget , már ismert természeti okok és tudományos indokok alapján 
megmagyarázhatónak tartják. (Például az agy visszamaradó elektromos aktivitása.) A 
természettudomány a világmindenség megismerésében és megértésében hosszú utat tett 
meg. Ugyanakkor úgy érzem, nem szabad engedni a kísértésnek, hogy ezeket az egyszerű 
magyarázatokat minden kritika nélkül elfogadjuk. Sokaktól hallottam, hogy a halál-közeli 
jelenségek agyvérszegénységgel magyarázhatók meg. (Az oxigén-ellátás megszűnése az 
agyban.) Könnyű ilyen magyarázatokra hivatkozni. Feltevésem szerint azonban hiányzik az 
olyan sajátságos kísérlet, mely az adott magyarázat helytálltságát bizonyítaná. Ahogy arra az 
Elet az élet után c. kötetemben rámutattam, ami kétségessé teszi részemre az ilyen egyszerű 
magyarázatokat, az a körülmény, hogy találtam olyan halál-közeli tapasztalatokat, melyeknél 
a felvetett magyarázatok egyike sem felelt meg az előfordultaknak. Mindezt összevetve nagy 
a különbség a között, hogy megmagyarázunk, vagy félremagyarázunk valamit. Ez utóbbi 
magában foglalja az új jelenség régire való visszaminősítését, vagy azt, hogy az új valójában 
csak különleges megjelenési formája a már ismerteknek. (Vagy amit ismertnek tartanak.) 
Szerintem nyitva kell tartani annak lehetőségét, hogy ami új jelenségnek látszik, esetleg csak 
rendellenesség, vagy olyan tény, amely nem illik bele a már korábban kialakított 
világnézetükbe. A történelem bizonyítja, hogy a kételkedés a rendellenességekkel szemben 
a legnagyobb ösztönző erő az emberi tudás előrehaladásában. 


Néhány befejező megjegyzés 


Engedjék meg, hogy ezt a módszertani fejezetet néhány olyan megjegyzéssel zárjam, 
amelyek esetleg hasznosak lehetnek a jelenség jövőbeni kutatóinak. 

Mindenekelőtt úgy gondolom, hogy a halál-közeli tapasztalatokat, mint kutatásra 
érdemtelen témát, elutasítanunk nem szabad, csak azért, mert bizonyos elemei 
összeférhetetlenek a természeti világról féltékenyen őrzött elképzelésekkel. Nem kétlem, 
hogy a halál-közeli tapasztalatok tartalma jelenlegi tudásunk szerint, felfoghatatlan. Például 
kétségtelen az összeütközés az idővel. Az idő a fizikai világmindenség olyan belső 
tulajdonsága, mely örökké folyamatosan halad előre. Ezzel szemben a halál-közeli 
tapasztalatokból visszatért emberek azt állítják, hogy az "idő állt". Ha megkérdeznek, 
semmiféle választ nem tudok adni e nyilvánvaló rendellenességre. Mégis biztos vagyok 
abban, hogy jó néhány fizikus és filozófus felfogása megegyezne, miszerint az idő 
mindennapos fogalma sok paradoxont hord magában, tekintet nélkül a halál-közeli víziókra. 
A többi kételyhez képest ez csak egy csepp víz a tengerben. 

Intem a kutatókat, kerüljék el azt a feltételezést, hogy aki "halott" volt és tapasztalatot 
nyert, mindent tudhat a másik oldalon történtekről. Senki sem jött vissza úgy, hogy 
tapasztalata révén mindentudó és tévedhetetlen lett. Legtöbben zavarban vannak a történtek 
miatt. Más szavakkal kifejezve, aki tapasztalata előtt esendő volt, a halálból visszatérve sem 
vált tévedhetetlenné. 

Végezetül azok, akiket a halál-közeli tapasztalatok kutatása érdekel, valószínű 
legjobb eredményeket érhetnének el az emberi lélek megértésében, ha egyszerre csak egy 
szempontból foglalkoznának a kérdéssel. Ugy érzem, hogy egy nagyobb szabású bizonyítási 
kutatási terv, hogy - a halál-közeli tapasztalatok tanulmányozásán keresztül - 
meggyőződjenek a halál utáni életről, téves eredményre vezetne és jelenleg értelmi 
képességeinket meghaladó, nagyravágyó cél lenne. Érzésem szerint, egyedül a tudományos 
összefüggések alapján, soha sem lesz bizonyíték a halál utáni életre. 

Másrészről hiszek abban, hogy több egyéni kutatás - azzal a céllal, hogy a halál-közeli 
tapasztalatokról különleges, behatárolt feltevést bizonyítson - használható adatokat 
eredményezne. Hiszem továbbá, hogy a megszerzett különleges  tudás-részletek 

összegezéséből végeredményre juthatnánk. A fáradhatatlan egyéni kísérletek eloszlathatják 
azt a feltevést, hogy egy egyedülálló drámai tudományos bizonyíték hiányában nem lehet élet 
a halál után. 

Engedjék meg, hogy gondolataimat hasonló példával ábrázoljam. Noha legtöbben 
hiszünk az atom létezésében, tudomásom szerint soha sem volt egyetlen drámai bizonyítéka. 
Ami történt - ezekre a feltételezett tényekre vonatkozóan - inkább a gondolkodás fejlődési 
folyamatának tulajdonítható. Görög filozófusok, mint például Democritus, már évszázadokkal 
Krisztus előtt elképzelt egy atom-elméletet. A legkisebb létezőnek, mint tovább nem osztható 
anyagi részecskének nevezte. Erre részben elvont metafizikai okokból, részben a különböző 
természeti jelenségek - mint a nagy tárgyak párolgása és alig észlelhető fokozatos elkopása 
- tapasztalati megfigyeléséből következtetett. A fejlődés évszázadain keresztül - miközben az 
atom eszméje változott - létezésének igazolására a technika megfelelően módosult, az atom- 
elmélet lassanként széles körben elterjedt és elfogadott lett. Hiszem, hogy ez a jelenség is - 
hasonló módon - a lehetőségek határain belül fekszik és végül csaknem mindenki határozott 
bizonyíték nélkül is elfogadja, hogy a létezésnek van egy másik dimenziója, melybe a lélek a 
halál után belép. Emlékezzünk, mindannyiunk aggodalma az, vajon a halál végleges-e és ez 
ösztönzés arra, hogy felkérjük a halál-közeli tapasztalattal rendelkezőket, bizonyítsák a halál 
utáni életet. A legtöbben akiknek volt ilyen élményük, nem tartják érdemesnek, hogy 
másoknak bizonyítékot nyújtsanak. Egy pszichiáter hölgy, akinek volt ilyen tapasztalata, a 
következőket mondta: 

, azok akiknek volt ilyen tapasztalatuk, tudják a választ. Akiknek még nem volt, 
várhatnak." 

